
De vorbă cu un tînăr cîntăreţ 


Școala de bel canto — școala cintului frumos — spune : 
Chi sa ben respirare, sa ben cantare, adică cine ştie să 
respire bine, ştie să cinte bine. 

Pătrunde-te de acest adevăr, tinere cu voce frumoasă, 
candidat la marea artă lirică şi urmează sfaturile ce le 
găsești în această lucrare, că sint scrise mai mult pentru 
tine și sînt urmarea unei vaste și îndelungate experienţe. 

În trecut, s-a întîmplat să fiu intrebat de un provincial 
— profesor de cînt la vremea lui — cum cînt eu? 

I-am răspuns, printre altele, că ,„...prin împingerea ab- 
domenului înăuntru“, ceea ce l-a mirat nespus de mult. 
Contrariat peste măsură, a încercat să mă combată, sus- 
ținînd că, deşi a învăţat canto în Italia, totuși el predă 
cîntul prin împingerea mușchilor abdominali „în afară“ 
şi nicidecum înăuntru cum am învățat eu, deoarece — 
a continuat el — „așa cum cînţi dumneata ajungi să te 
sufoci...!“* 

Din păcate, acest maestru de cînt n-a cîntat în 
viața lui nici un spectacol de operă, cu toată metoda 
lui „grozavă“, în schimb eu, cu toată „surprinderea“ lui, 
am cîntat cu metoda mea pînă la 75 de ani fără să 
mă... sufoc ! 

Am întilnit însă și profesori de cînt care spuneau — 
de data asta spre surprinderea mea — că elevul nu are 
nevoie de prea multă învățătură, că îi este de ajuns să 
învețe imitindu-și profesorul ; am auzit de asemenea artişti 





care pretindeau că pot învăța cintul ascultind cîntăreți 
mari, pe discuri etc., etc. 

Ciţi oameni, atitea păreri | 

E drept că exemplificările profesorului ca şi audițiile 
de pe discuri sînt folositoare elevului, dar numai dacă știe 
mai dinainte să cînte după o tehnică desăvirșită. 

Imitarea profesorului ca și imitarea cîntăreţilor celebri, 
auziţi pe discuri, sînt studii superficiale, nu aprofundate. 

Crezi, tinere, că ascultind pe discuri cîntăreți celebri 
ca Gigli, Caruso sau Del Monaco, care cîntă fraza grea 
„Ridi pagliaccio sul tuo amor infranto !“ (Haide paiață, 
rizi de a ta durere !) din opera Paiate de Leoncavallo, 
dintr-o singură respirație, poți face şi tu la fel? 

Nu, dragă tinere. 

Acestea sint realizări excepţionale care nu se datoresc 
audiţiilor de pe discuri, ci anilor indelungaţi de studii. 

Discurile îţi dau unele indicaţii asupra articulației, asu- 
pra interpretării sau asupra frumuseţii vocii unui cîntăreț, 
dar nu pot înlocui profesorul. Numai profesorul te poate 
ajuta (prin mijloacele pe care le are la îndemină) să cînți 
frumos, şi mai ales profesorul care cunoaşte perfect teh- 
nica vocală şi care are şi voce ca să-ți exemplifice ceea 
ce ţi-a demonstrat teoretic. 

Să lăsăm deci de o parte audițiile de pe discuri, să ne 
delectăm ascultindu-le și să nu imităm decît exemplul de 
muncă al celor pe care îi auzim. 

Dar... vei întilni şi din cei care din nepricepere sau din 
invidie vor căuta să te combată, așa cum am întîlnit și 
eu la vremea mea ; dacă vei fi convins că mijloacele tale 
de exprimare în cînt sînt cele sigure şi perfecte, nimeni 
nu va reuşi să te abată din drumul pe care l-ai început. 

În volumul meu Azintirile unui artist de operă, cate 
poate ţi-a căzut în mină, am explicat pe larg ce am făcut 
în cariera med. 

În prezenta lucrare explic tot pe larg cum am făcut, 
cum am început şi prin ce mijloace am reușit să cânt pină 
la vîrsta de 75 de ani. Dacă întîmplător m-ai auzit şi cîn- 
tind pe scenă, îţi vei putea da seama, tinere, că din ce 

am Jăcut şi cum am |ăcut izvorăsc şi recomandările pe 
care ţi le dau și care mi-au folosit atît de mult mie. l 

Aş fi putut cinta şi azi, căci glasul nu m-a părăsit, 
dar... doctorii au fost aceia care s-au opus să mai apar 
pe scenă, zicînd că inima e... aşa şi pe dincolo... în fine 
cam... obosită. 
, Este drept că la prea multe emoții şi încercări am pus-o 
în lunga mea carieră, aşa cum probabil o vei pune și tu 
pe a ta, ştii poate că noi artiştii și în special cei lirici 
muncim mult cu inima. 

) Mereu ni se spune: „cîntă cu inimă, pune inimă în 
cîntul tău, că altfel cîntul devine monoton“ etc., etc. 

Așa că, pune inimă ici, pune inimă colo, de unde să 
mai fie și ea, săraca ? ! 

„De aceea, la cei 20 de ani pe care îi ai să fii atent. 
Păstrează-ți inima, că mate nevoie ai în cînt de o inimă 
bună. „Nu ţi-o irosi zadarnic, că mai tirziu vei regreta... 

Și-ţi mai dau un sfat: să nu faci greșeala să activezi 
peste puterile vîrstei - aşa cum am făcut eu. De la 
60 de ani în sus, oricită dragoste de artă ai avea și 
oricită voce, eşti obligat să te mai gîndeşti și la inimă 
căci de la această vîrstă în sus biata de ea, fiind agită 
la eforturi mai mari decit puterile sale, începe să... îm- 
bătrinească |! 

: Dar tu ai 20 de ani şi dacă ai voce frumoasă şi-ţi place 
să munceşti, viitorul îţi este deschis. 

Poate că eşti şi băiat frumos, deci încă un dar care 
te avantajează. Cred că ştii că o figură cu trăsături fru- 
moase face o bună impresie pe scenă. Dacă nu ești chiar 
frumos, nu trebuie să te descurajezi, deoarece se spune 
că „tot ce-i tînăr e şi frumos“, deşi se mai zice că 
„frumusețea bătrîneții e cea mai frumoasă dintre frumu- 
seți“ (zicătoarea aceasta îmi convine mai mult mie, astăzi). 

Să lăsăm deci frumuseţea la o parte şi să ne ocupăm 
de celelalte daruri fără de care nu se poate face o 
adevărată artă, căci frumusețea fără calități artistice ar 
fi întocmai ca nunta fără muzică, sau cum era pe vremuri 
„nunta fără lăutari“. 


Să ne ocupăm deci de voce. 

Nu cred că la cei douăzeci de ani ai tăi știi să emiți 
sunete după o oarecare tehnică, fiindcă nu ai avut cînd şi 
nici cum să ţi-o însușeşti. 

În arta lirică se spune că e fericit cîntărețul care din 
tinerețe şi-a găsit calea justă a impostației („aşezării“) 
vocale şi nu este nevoit să alerge toată viața din profesor 
în profesor ; și tot fericit este elevul care are voința de 
a munci, pentru că, ajutat de dinamismul tinereţii, va 
putea intra cu fruntea sus în arta lirică. 

Munceşte şi nu te rezuma numai la ceea ce ai învăţat. 
Caută să te cultivi atit vocal cit şi spiritual, căci numai 
astfel te vei putea menţine. 

Îţi dau aceste sfaturi pentru că nici eu, la 20 de ani, 
nu m-am mulțumit numai cu gîndul că avind o voce 
frumoasă îmi va fi suficient să mă menţin pe scenă. 

Dacă ai citit volumul meu de amintiri, cred că ai văzut 
că lipsurile și suferințele morale pe care le-am trăit în 
tinereţe, le-am înfrînt datorită voinţei și dragostei fanatice 
de a munci. 

Arta, tinere, înseamnă o mie de ore de transpiraţie și... 
o oră de creaţie. 

Vei avea poate la început multe eșecuri în carieră, dar 
nu te descuraja. Toţi am avut eșecuri, prea puţini sînt 
cei care au reuşit chiar de la început ; majoritatea artiş- 
tilor s-au ridicat şi s-au menţinut numai prin muncă dirză 
şi permanentă. 

Desigur că ai auzit de cei trei cîntăreți mondiali: 
tenorul Caruso, basul Şaliapin și baritonul Titta Ruffo. 
Trei celebrităţi autentice care, pînă să ajungă la reputație 
universală, au îndurat multe lipsuri: proveneau din 
familii sărace și nu aveau nici posibilități de existență 
necum acelea de a studia cîntul. 

Caruso cînta în copilăria lui la Neapole — de unde era 
de fapt — prin localurile și băile publice, ca să-și cîştige 
piinea. 

Şaliapin şi Titta Ruffo, în tinereţe, erau pe punctul de 
a se sinucide — fapt pomenit chiar de ei în memoriile lor. 





Toţi trei, pînă în cele din urmă, au învins şi au devenit 
celebri, pentru că au perseverat în realizarea idealului lor. 

Au murit în cinste și glorie şi exemplul muncii lor 
poate fi un îndreptar pentru orice artist. 

la aminte tinere, atît de favorizat azi în comparaţie 
cu înaintașii tăi, şi caută să te menţii acolo unde ai 
ajuns. 

Pe vremea celor 20 de ani ai mei, artiștii nu erau pre- 
țuiți aşa cum sint astăzi și fiecare se descurca aşa cum 
putea. 

Astăzi, regimul nostru se interesează îndeaproape de 
artă și de toți creatorii săi. Condiţiile de dezvoltare ale 
artiştilor noştri sînt excepţionale, in comparaţie cu cele 
pe care le-am avut noi, cei virstnici. Eu însumi am reușit 
abia la 37 de ani să pot începe studiile şi aceasta numai 
datorită bunăvoinţei unui bun prieten şi admirator care 
m-a ajutat să pot pleca în Italia. 

Pe vremea cînd aveam 20 de ani îmi era nu ştiu cum 
să spun că sînt artist, pe cînd azi tu o spui fără să te 
jenezi. Pe atunci noi cei vechi peregrinam fiecare prin 
diferite formaţii sporadice. Abia în 1921, cînd s-a înființat 
Opera Romină, ne-am strîns de pe drumuri, abia atunci 
am avut şi noi un teatru al nostru. 

Va să zică, vezi, tinere, cît ești de norocos |! 

La rindul său această lucrare (fructul a 6o de ani 
de muncă și permanente căutări) este întocmită tot pentru 
tine. Ce n-aş fi dat eu să-mi cadă în mînă o lucrare de 
felul acesta la cei 20 de ani ai mei ! 

Dar să revin la idealul tău. 

Să ţii seama că din moment ce ai început să înveţi 
cintul, e bine să te opreşti de la multe lucruri pe care 
le făceai înainte, pentru ca să ai rezerve de energie cînd 
vei trece de tinerețe. Arta căreia te-ai dedicat îți cere 
fii mereu armat cu forţe pe care trebuie să le menţii pînă 
la sfîrșitul activităţii artistice. 

Ettore Marcasa, celebrul bas din secolul trecut, care 
ne-a vizitat și pe noi în anul 1895, zicea că „vocea de 





tenor la 40 de ani începe să scadă, pe cind vocea de 
bas la 40 de ani se așază“. 

Eu cred că spunea astfel pentru că era bas, dacă era 
tenor ar fi fost de părere că o şcoală bună şi o viață 
trăită cu moderație poate „așeza“ orice voce, nu numai 
aceea de bas. 

Așadar, tinere candidat la arta cîntului, dacă ţii să 
devii un bun artist şi-ţi prețuieşti vocea, acest dar cu care 
eşti inzestrat, ești dator să-ți insușeşti o serioasă tehnică 
vocală şi totodată să duci o viață sobră şi igienică. 
| Aceasta înseamnă că eşti obligat să ştii ce trebuie să 
faci şi mai ales ce nu trebuie să faci, căci numai astfel 
îţi vei menţine vocea intactă pină la adinci bătrinețe. 

Și nu uita, tinere, că dacă ai reuşit să ajungi pină la 
40 de ani cu vocea în bună stare — adică dacă nu ţi-ai 
bătut joc de ea — ai inaintea ta cel puţin încă 20 de ani 
de activitate artistică. 

Ei bine, acești 20 de ani sînt cei mai grei, deoarece cu 
cît tinerețea începe să te lase, cu atit „responsabilitatea“ 
crește şi apasă mai greu pe umerii tăi. 


* 


Nu am pretenția că această lucrare este un tratat de 
cînt, ci o socotesc ca un îndreptar temeinic pentru voce 
şi educarea ei, deoarece cìntul nu se învață numai din 
carte, ci şi din exemplificările orale ale profesorilor cu 
experiență. 

S-au scris multe tratate interesante despre cânt. 

Unele din ele însă s-au pierdut în explicații amănunțite 
asupra descrierii aparatului vocal din punct de vedere 
anatomic, altele s-au adresat mai mult cîntăreților de 
profesie şi au devenit de neînțeles pentru începători din 
cauza prea multor termeni tehnici etc. 

Pornind de la ideea că o carte de specialitate trebuie 
să se adreseze tuturor, în lucrarea mea m-am ferit de 
greșelile de mai sus, căutînd să explic tehnica vocală 
folosită de mine întocmai cum trebuie să fie explicată de 

orice profesor de cint în lecţiile sale practice cu elevii 
începători. 

Pentru aceasta, dacă am dat cit mai multe detalii şi 
am insistat asupra lor, repetind intenționat unele idei, am 
făcut-o numai pentru a veni în ajutorul elevilor începă- 
tori şi pentru că am socotit că numai acestea sînt cele 
mai bune mijloace de a fi înțeles de toți cei ce sînt 
pasionați să cunoască tainele cintului. 

Poţi ajunge la vreun rezultat dacă spui unui elev: 
„cîntă în mască, cîntă deschis, închide, susține sunetul“ 
etc., dacă nu-i poţi arăta cum se ajunge la acestea şi dacă 
nu-i explici cum se închide, cum se deschide sau cum 
se susține un sunet ? 

Toate acestea, pentru a le învăţa, trebuie să fie arătate 
şi exemplificate de un profesor care le cunoaşte și ştie 
să le arate, adresindu-se inteligenței elevului şi imaginaţiei 
lui. Acestea sînt mijloacele de a dobindi baza bună, sigură 
şi stabilă în tehnica vocală. 

Nu am intenţia să mă adiîncesc în prea multe explicaţii 
fiziologice şi anatomice. Pomenesc numai în treacăt despre 
ele şi a trebuit să o fac, pentru că frumusețea sunetului 
clar, rotund, limpede şi plăcut auzului a dat naștere stu- 
diului fiziologic şi nu viceversa, iar studiul raţional al 
funcţiunilor organului vocal are importanța sa bine de- 
finită în pedagogia cîntului. Acest admirabil instrument 
pe care-l numim „voce umană“ este destul de complicat 
şi nu trebuie confundat cu un instrument care, fiind stri- 
cat, se poate înlocui cu un altul ; o voce ruinată nu se 
mai reface. 

Cunoașterea procesului fiziologic petrecut în timpul 
emisiunii sunetelor va fi preocuparea elevului numai în 
timpul studiilor. O dată stăpîn pe o perfectă respiraţie şi 
emisiune, va ajunge să cînte corect în mod firesc, altmin- 
teri această preocupare ar face din el un cîntăreţ rigid, 
nicidecum un artist. 

Jarăși, fiecare trebuie să înțeleagă că numai studiul 
mecanismului vocal nu este suficient artei noastre lirice. 
Fără o voce bună, fără inteligenţă, fără talent, fără cul- 

tură generală și fără nervi sănătoși, un elev nu poate 
deveni un bun artist liric. Profesorul ca şi elevul trebuie 
să înțeleagă că cele mai solide baze ale cîntului sînt 
mai întii dispoziţiile naturale şi apoi studiul cu normele 
şi teoriile sale. 

Toate aceste atribute trebuie asociate cu o putere de 
muncă uriaşă şi cu o perseverență aproape supraome- 
nească ; în arta cintului se muncește din greu, chiar dacă 
unora li se pare „un lucru de nimic“. O spun din propria- 
mi experiență că la acest „lucru de nimic“ se munceşte 
uneori viaţa întreagă. 

Desigur, unii se vor întreba: toți putem deveni 
cîntăreţi ? 

Vă voi răspunde afirmativ. 

Toţi pot învăța să cînte, dar nu toţi pot deveni profe- 
sioniști ai cîntului. Cintul nu este altceva decit „cuvintul 
devenit muzică prin exagerarea inflexiunilor vocii“, după 
cum îl definesc majoritatea dicţionarelor. Deci, toţi cei 
ce au 0 voce şi-o pot dezvolta învățind să cînte, cu o 
singură condiţie : să fie timbrată în vorbire. 

Dacă fericirea face ca timbrul să fie frumos, vocea cal- 
dă, volumul suficient, simţul și urechea muzicală dezvol- 
tate și dacă dorința de a cînta primează, dacă există 
dragoste pentru cînt şi dacă toate aceste condiţii se găsesc 
într-un organism sănătos, atunci curaj, puteți spera că 
un bun și îndelungat studiu va face din voi un bun 
cîntăreț. 

Cit este de sănătos studiul cîntului, şi ce echilibru moral 
procură celui care îl practică ! 

Cîntul nu este un exercițiu respiratoriu obişnuit, ci 
unul organizat care face să lucreze căile respiratorii și 
care învaţă pe cei ce-l exercită să dobindească o respiraţie 
bună și sănătoasă. 

De asemenea, gimnastica respiratorie, absolut indis- 
pensabilă celor care cîntă, are un efect salutar asupra 
organismului cintăreţului, cu atît mai mult cu cît con- 
trolul suflului, adică dozarea lui în timpul cîntului, acţio- 
nează și asupra echilibrului centrilor nervoși. 

Chiar și aspectul estetic își are rostul său în cadrul 
cintului. Cintăreţul este obligat să aibă totdeauna o 
poziţie artistică, degajată, o mobilitate expresivă a feţei, 
obligaţii care-l fac să-şi supravegheze mai mult decit 
oricine înfăţişarea. 

M-am străduit ca lucrarea mea să poată răspunde celor 
mai importante întrebări ce şi le pune orice amator de 
muzică şi iubitor al cintului. 

Spectacolele de operă, de operetă, concertele vocale, 
ansamblurile vocale etc., frecventate de marele public 
iubitor de muzică, sînt ocazii în care acesta își pune 
întrebări și la care nu întotdeauna işi poate răspunde. 

Fiecare incearcă nevoia de a şti și de a înţelege ceea 
ce i-a plăcut sau nu la un cîntăreţ. 

Din preţioasa mea experiență de-a lungul multor ani 
de activitate artistică, am găsit de cuviință să satisfac, 
într-o oarecare măsură, pe cei care sint pasionaţi de a 
cunoaște cît mai mult din viaţa artistului petrecută înapoia 
cortinei, 

Tinerilor care s-au dedicat artei lirice, am căutat să le 
vin in ajutor cu modestele mele îndrumări, socotind că 
prin éle le-aș putea uşura drumul în artă, fără acele 
dibuiri pe care noi, înaintașii lor, le-am încercat. 








Aparatul vocal 


Toţi cei ce se bucură de dărnicia naturii şi posedă o 
voce aptă pentru cint sînt obligaţi să aibă cunoștințe sufi- 
ciente de anatomie. Fiecare profesionist al vocii — cântăreț, 
profesor, actor etc. — trebuie să-şi dea seama de mecanis- 
mul și componența organului său vocal. 

Maestrul de cint, ca şi elevul său, trebuie „să se cu- 
noască mai întîi pe el însuși“, după cum spune Socrate. 
În acest mod fiecare se va cunoaște mai bine pe sine, va 
înţelege funcționarea normală a aparatului vocal precum 
şi tulburările care se pot ivi. 

Profesorul care se cunoaşte bine pe sine, mai ales care 
a fost şi cîntăreț, va putea să-și cunoască elevii mai bine 
şi mai repede, dindu-le o educaţie potrivită organului lor 
vocal şi indicînd, totodată, metoda pe care o crede de 
cuviinţă. Pentru aceasta, maestrul trebuie să învețe în- 
continuu, deoarece niciodată nu-i sint suficiente cunoştin- 
tele pe care le transmite elevilor. 

Cintărețul trebuie să-și cunoască aparatul vocal, la fel 
cum onice instrumentist îşi cunoaşte instrumentul, pentru 
că numai astfel va şti la ce eforturi poate să-l pună 
pentru a nu-l strica, în care caz s-ar reface cu mari 
greutăţi sau chiar de loc. De aceea, nu se poate admite 


unui cântăreț lipsa cunoștințelor elementare de anatomie. 


* 


Cele mai importante organe care se pun în funcțiune 
pentru formarea vocii sînt : plämînii, traheea, laringele, 

diafragma, faringele bucal, faringele nazal, fosele nazale 
cu cornetele, gura, limba, dinții, buzele şi toate cavitățile 
osoase ale feţei (sinusurile). 

'Toate aceste organe conlucrează sub impulsul diferitelor 
percepții (vizuale, auditive etc.) şi dau naştere celor două 
elemente fonetice ale vorbirii : vocalele și consoanele. 

Aparatul vocal cuprinde trei părți : 

1. aparatul respirator care înmagazinează şi formează 
coloana de aer, 

2. aparatul fonator care transformă coloana de aer în 
sunet, 

3. aparatul rezonator care amplifică sunetul laringian. 

1. Aparatul respirator este format din trahee, bronhii 
şi plămîni și îndeplinește, pe lingă funcţia vitală de 
respiraţie, vorbirea articulată şi cîntul. 

Traheea este un tub format din numeroase inele mus- 
culo-cartilaginoase, unite între ele printr-un țesut moale 
— conjunctiv şi elastic — care, în partea sa superioară, 
se continuă cu laringele, iar la capătul inferior, cind 
pătrunde în plămiîni, se ramifică, de o parte și de alta, 
în bronhii, 

Plăminii se găsesc în cavitatea toracică și sint formați 
dintr-o reţea de canalicule cu aer și de vase capilare 
sanguine. Plămiînii îndeplinesc funcţia de respiraţie, adică 
de introducere a aerului atmosferic în plămini şi apoi 
expulzarea lui, după ce aerul- suferă diferite modificări 
la nivelul ţesuturilor. Actul respirator se manifestă la 
exterior prin mişcări ritmice (inspiraţie-expirație) efec- 
tuate, ca orice mişcare, cu ajutorul unor mușchi numiţi 
muşchi respiratori, 

Unul din cei mai importanți mușchi respiratori, atit 
în respiraţia propriu-zisă, cît și în aceea necesară cîntului, 
este diafragma. 

Diafragma este un muşchi lat, în formă de boltă, care 
desparte cavitatea toracică de cea abdominală. În stare 
de repaus, are suprafața boltită în sus. Prin contracție, 
diafragma devine mai puţin bombată, apăsind peste 

organele din abdomen (ficat, stomac, intestine). Prin 
contracția diafragmei se mărește diametrul vertical al 
toracelui, 





A. Diafragma in stare de repaus 

8. Diafragma coborită prin inspiratia 
1. Traheea 
2 Plâmirut 
3. Peretii toracelui 


Alți muşchi respiratori măresc cavitatea toracelui în 
sens transversal prin ridicarea coastelor. Dintre mușchii 
care ridică coastele, cei mai importanţi sînt mușchii 
subracostali, prinşi pe de o parte de vertebre, iar pe de 
altă parte de marginea superioară a coastelor. 

Toţi acești muşchi (muşchi inspiratori) conlucrează în 
vederea unui singur scop: mărirea cavităţii toracice în 
toate diametrele. Știind că în cavitatea toracică este vid 
(presiune negativă) vom înțelege ușor de ce prin mărirea 
diametrelor cavităţii, plăminii vor ocupa întreaga cavitate 
pe care o au la dispoziție, umplindu-se cu aerul din 
atmosferă (inspiraţie). În felul acesta, observăm că pă- 
trunderea aerului în plămini (inspiraţia) este un fenomen 
fizic pasiv. În actul respirației, numai contractarea muş- 
chilor respiratori — automată sau conştientă — este un 
fenomen activ. 

Cea mai mare parte a aparatului respirator se află în 
torace, al cărui schelet este constituit din coaste, cartilage 
costale, clavicule, omoplaţi, stern şi coloana vertebrală. 

2. Aparatul fonator are ca prim element laringele, or- 
ganul vocal propriu-zis, adică locul în care se produc 
vibraţiile sonore, constituind vocea. 






Coaţdele vocale 
inferioare 
Cartilajul tiroid 


18. 
Cartila jul cricoid |" =- j 


Traheea 





lota deschisa 





ota închisă F 
1. Limba 4 C E vale — 
0ardele. vocale 
£ Epiglota. mmferioare. 
aardele vocal? 5 Deschuzătura traheer 
superiore igla) 


Laringele are forma unui trunchi de piramidă triunghiu- 
lară — ca un fel de manşon — cu baza mică în continuarea 
traheii. El este format din cartilage, ligamente, muşchi, 


oase, nervi, vase, totul căptușit în interior de o membrană 
mucoasă. 

În interiorul lui se găsesc coardele vocale, cea mai 
importantă formaţie anatomică din acest organ. 

Muşchii laringelui sint de două feluri : cei care dau 
laringelui mișcări globale și cei care dau mișcări parțiale. 

Interiorul laringelui cuprinde vase limfatice numeroase 
şi ramuri ale nervului pneumogastric, adică perechea a 
10-a nervoasă craniană. Muşchii superiori ai laringelui siat 
impresionați de alţi nervi laringieni sau de nervi recurenți, 
a căror paralizie duce la pierderea vocii. 

Coardele vocale sînt formate din patru răsfringeri — 
cite două de fiecare parte — pe care le face mucoasa ce 
căptuşește laringele. Aceste patru răsfringeri sau pliuri, 
aşezate unele sub altele, formează două coarde vocale 
superioare și două inferioare. Cele două coarde inferioare 
constituie coardele vocale propriu-zise şi sint de absolută 
importanță pentru producerea sunetului. Celelalte două 
superioare nu au aceeaşi importanță ca primele. Acestea 
pot fi lezate sau chiar distruse, fără a avea consecințe 
importante în vorbire ; de aceea ele se mai numesc și 
false coarde vocale. 

_ Dimensiunile coardelor vocale sint variabile după sex 
şi vîrstă. La bărbat ele ating o lungime de 20-25 mm, 
iar la femeie 16-18 mm. Coardele vocale limitează o 
deschizătură mediană, numită glotă, care la rindul ei 
este formată din glota respiratorie şi glota vocală, aceasta 
din urmă fiind cuprinsă numai între coardele vocale (infe- 
rioare). În grosimea mucoasei laringelui se găsesc un 
număr mare de glande mucoase, a căror secreție menţine 
o stare permanentă de umiditate. 

3. Aparatul rezonator este format din „cutii de rezo- 
nanță“, adică din diferite cavități care, la fel ca la o 
vioară sau la un instrument de suflat, amplifică sunetul 
format în laringe. | 

Faringele este o cavitate mai largă, formată din nume- 
roşi muşchi și membrane, care se deschide deasupra la- 
ringelui și în continuare cu esofagul. El este legat prin 
mușchi puternici de laringe, de rădăcina limbii, de baza 
craniului şi de vălul palatin. 

Fari SR ; : A 
ua îndeplineşte in cadrul cîntului funcția de 
ezonator (vezi capitolul „Rezonatori“) şi ar putea fi 
comparz ă ă Ă, p i 
mparat cu o orgă. După cum o orgă, pentru sunetele 

Cum ajunge Sunetul în rezonatorii faciali 





A Punctul unde trebuie să ai impresia că trimiti sunetul 


4 Craniul 6. Palatul tare 

2. Creierul 7 Patul moale 
3. Sinusurile Frontale e Limba. 
4. Sinusul sfengidal 9 Cosrgele vocala 
5. Fosele nazale (faringele) 


înalte are tuburi mai lungi și mai 
joase tuburi mai groase (fiecare 
de vibrații mai mare sau m 
micșorează cavit 


subțiri, iar pentru cele 
care corespunzind numărului 
mai mic) tot așa și faringele își 
atea cu cit un sunet transmis de vibrația 

coardelor vocale este mai acut și își măreşte cavitatea 
cu cît sunetul transmis de coardele vocale este mai grav. 

De conformaţia faringelui, de gradul lui de elasticitate 
depinde amploarea sunetului şi deci frumusețea lui sonoră. 

Faringele se întinde de la baza craniului pînă în drep- 
tul laringelui şi se poate diviza în trei porțiuni : nazo- 
faringele, buco-faringele și laringo-faringele. 

Nazo-faringele sau faringele nazal, se găseşte înapoia 
cavității nazale. Buco-faringele sau faringele bucal este 
porţiunea mijlocie a faringelui, dinapoia cavității bucale, 
pe ai cărei pereţi laterali se găsesc amigdalele. Laringo- 
faringele sau faringele laringian este porţiunea inferioară 
a faringelui, unde se găsește glota (orificiul laringelui). 

Faringele nazal (cavum) este aşezat în spatele foselor 
nazale şi este legat de faringele bucal prin vălul palatin. 

Cavitatea faringelui nazal se sprijină pe baza craniului 
şi este formată din membrane muşchiuloase, traversate de 
o parte şi de alta de trompele lui Eustachio, putindu-se 
face astfel legătura între rezonanța faringelui nazal și 
rezonanța urechii mijlocii. 

În timpul cîntului, mişcările acestui rezonator sînt în 
strinsă legătură cu cele ale faringelui bucal, cu care este 
legat prin muşchi. 

Văâlul palatin face parte din cavitatea orală (bucală). 
Este o lamă mobilă şi muşchiuloasă ce se continuă cu 
palatul tare sau osos şi ajunge pînă la dinţii incisivi supe- 
riori, formînd bolta cunoscută sub denumirea de bolta 
gurii, 

Vălul palatin este o membrană foarte puternică și foarte 
mobilă pe porţiunea care aderă la cerul gurii. Graţie 
mobilității și elasticităţii sale, el are în cînt rolul de a 
contribui, după dorinţă, la culoarea sunetului. 

Limba este un organ musculos, așezat în cavitatea 
bucală, care are capătul anterior liber iar capătul posterior 
fixat în fundul gurii de maxilarul inferior și de osul 
hyoid. Ea este formată din mai mulți muşchi longitudinali 
ȘI transversali care îi permit mișcări în toate direcţiile. 

În timpul vorbirii ca şi în timpul cîntului, deşi ia dife- 
rite forme, ea își păstrează, ca orice muşchi în stare de 
contracție, întotdeauna același volum. Pe cît este de utilă 
vorbirii, pe atit este de utilă şi cîntului. 

Schimbările de formă ale limbii şi deci ale cavităţii 
bucale influențează totdeauna sunetul emis. 

Menirea limbii în cînt este de a ajuta, prin mișcările ce 
le face, la eliberarea coloanei de aer, căutînd să degajeze, 
să deschidă în permanență laringele și faringele bucal. 

In mod absolut natural, reflex, adică fără intervenția 
voinței cîntărețului şi deci fără ca să existe vreo preocu- 
pare în acest sens, limba degajează laringele și faringele 
bucal, dind deplină libertate de acțiune coloanei de aer, 
fără a le închide așa cum se întîmplă în timpul înghiţirii 
alimentelor. i 

Fac această enumerare a rolurilor limbii pentru că şi 
ea face parte dintre organele care contribuie la formarea 
sunetelor muzicale. 

Preocupările noastre asupra mișcărilor limbii, în timpul 
cîntului, nu au rost, deci nu sint recomandabile. De ase- 
menea, menţionarea diferitelor poziţii descrise în manua- 
lele de cint, pe care le ia limba în timpul cîntului, cum 
ar fi: cînd sau pentru care sunet limba trebuie mişcată 
„dinspre virf“, „dinspre mijloc“, sau de la „rădăcină“, 
cînd trebuie mișcată înspre „dreapta“ și cind spre 
„stinga“, pentru care sunet trebuie ridicat numai „virful 
limbii“ şi pentru care sunet se ridică numai „marginile 
mijlocului limbii“ etc... nu prezintă nici o importanță şi 
derutează pe cîntăreți, gia 

Deasupra și în părţile laterale ale feţei se găsesc sinu- 
surile maxilare, în osul frontal, sinusurile frontale, iar în 
osul sfenoid, sinusul sfenoidal care comunică cu fosele 
nazale, despărțite una de alta prin septul nazal. Şi aceste 
cavități îndeplinesc rolul de cavități de rezonanță a 
sunetelor. 

„De asemenea, gura sau cavitatea bucală (orală) comu- 
nică cu exteriorul prin orificiul bucal şi este mărginită de 








cele două buze. Ea are proprietatea de a emite vocea şi 
de a forma elementele fonetice (vocalele și consoanele). 

Dinţii incisivi şi canini constituie ultimul obstacol peste 
care trece sunetul la ieşirea sa din cavitatea orală. 

Cavitatea nazală constituie prima parte a aparatului 
respirator ; impreună cu sinusurile frontale face parte şi 
ea din rezonatorii vocii. Un perete osos, mijlociu, neted, 
desparte nasul de la virf și pînă la faringe în două cavi- 
tăți nazale ; acestea comunică cu exteriorul prin ndri, iat 
în partea dinapoi cu faringele. Pereţii laterali ai ambelor 
cavităţi au cîte trei creste suprapuse şi răsucite numite 
cornete : cornetele superioare, mijlocii și inferioare. 
Întreaga cavitate nazală este învelită de o mucoasă. Cor- 
netele se pot inflama sau mări de volum, avind ca rezul- 
tat modificări foarte importante în timbrul şi calitatea 
vocii. 

În concluzie, toate aceste părți ale organului vocal 
descrise cit mai sumar posibil se pot împărți, din punct 
de vedere al funcțiunilor lor în ceea ce privește studiul 
cîntului, în trei grupe distincte : 

ıı Aparatul respirator, cu traheea, bronhiile, plăminii 
şi diafragma, care primeşte şi transmite aerul. El este 
baza vieţii și a cântului. 

2. Aparatul fonator, cu laringele şi anexele sale, care 
generează, formează sunetele. 

3. Aparatul rezonator, care cuprinde scheletul toracelui, 
cavitatea faringiană, cavitatea orală, cavitatea nazală, 
sinusurile. Acesta completează, amplifică și stabilizează 
sunetele, determinind timbrul sau culoarea unei voci. 








Vocea 


Formarea, calitățile și clasificarea vocii 


Examinind părţile componente ale organului vocal şi 
funcțiunile lor, ajungem să vedem cum se produce sunetul. 
Astfel, observăm că aerul inspirat în plămiîni, la ieșirea 
sa — prin expirație — traversează laringele, face să vi- 
breze coardele vocale, trece în cavitatea orală unde se 
izbeşte de bolta palatină, și iese din gură întilnind, ca 
ultim obstacol, dinţii incisivi. 

Această coloană de aer produce sunetul sau vocea pro- 
priu-zisă. Vocea se formează deci prin vibrarea coardelor 
vocale sub acţiunea curentului de aer din plămini şi 
printr-o mișcare orizontală a coardelor vocale — una spre 
alta — închizind glota. Această întindere sub acţiunea 
aerului, prin atacul sunetului, face să vibreze coardele vo- 
cale, indepărtindu-le ; ele revin în poziţia de repaus 
numai atunci cînd s-a terminat emiterea sunetului. 

Toate vibraţiile produse de coardele vocale, prin închi- 
derea şi deschiderea glotei, constituie un număr anumit 
de explozii pentru fiecare sunet, într-un timp limitat de 
o secundă. 

Acusticienii au precizat că sunetele perceptibile de o 
ureche omenească sint cuprinse între 16 și 40.000 de vi- 
braţii pe secundă. Nu toate sunetele cuprinse în această 
uriaşă gamă sînt utilizate în arta muzicală. 

În muzica vocală, pentru fiecare categorie de voce 
corespund sunete cuprinse între 80 și 1024 de vibrații 
pe secundă : 


Vibraţii : 80 128 170 256 345 512 648 1024 


| 





Bas | 


Alto 


Sopran 





Aceste vibrații sint amplificate, datorită aerului dintr-o 
serie de cavități numite rezonatori sau cavități de rezo- 
nanță, putînd fi astfel percepute la distanţă. Ă 

Calitățile vocii sint aceleaşi cu cele ale sunetelor în 
general, adică : intensitate, înălțime şi timbru. LE 

Intensitatea vocii. Intensitatea sunetului vocal variază 
între limitele pianissimo şi fortissimo, dind sunetului 
nuanța de forță mai mare sau mai mică. Intensitatea va 
fi cu atît mai puternică cu cît curentul de aer din plă- 
mini va fi mai intens. 

Intensitatea vocii sau volumul — cum se mai spune — 
depinde numai de mărimea sau micşorarea amplitudinii 
vibratiilor. Ea e naturală la unele voci și poate fi modifi- 
cată — mărită — la altele, după elasticitatea mușchilor 
organului vocal și după buna funcţionare a aparatului 
respirator. q 

Este nevoie deci ca în timpul cîntului să se evite risipa 
de aer, căutînd chiar o emitere a sunetelor cu cel mai mic 
efort posibil, deoarece, pentru a face să vibreze coardele 
vocale, ajunge o cît de mică cantitate de aer. 

În emiterea unui sunet, oricît de scurt sau de lung, 
intreaga cantitate de aer ce trece prin laringe trebuie să 
fie întrebuințată pentru punerea în vibrație a coardelor 
vocale și transformată în sunet. Trebuie să precizez că 

puterea unui sunet depinde de expiraţie ; o expiraţie bine 
dozată poate influența volumul sunetului, mărindu-l sau 
micşorindu-l. Prin volum să nu se înțeleagă numaidecit 
forța sunetului ci şi calitatea cu care este emis sunetul 
muzical. 

Înălțimea vocii. Înălţimea sau mai bine zis țesătura 
unei voci este direct proporțională cu numărul vibraţiilor 
coardelor vocale. Cu cît coardele vor fi mai groase cu 
atît numărul de vibrații pe secundă va fi mai mic, deci 
vocea va fi mai gravă. 

Ea nu poate fi influențată de energia aerului expirat, 
care acționează numai asupra intensității sunetelor. Înăl- 
țimea variază de la individ la individ. 

Timbrul. Se ştie că timbrul este elementul cel mai im- 
portant al vocii și că el este produsul vibraţiilor aerului 
în cavitățile de rezonanţă. 

Dacă timbrul variază de la individ la individ, aceasta 
se datorează variabilității cavităților de rezonanţă. Deci, 
frumusețea timbrului vocal depinde de- conformaţia cavi- 
tăților de rezonanță care, prin vibrarea aerului închis în 
ele, amplifică sunetul şi-i dă o individualitate caracte- 
ristică. 

Cîntăreţii cu o bună rezonanță au timbrul sau culoarea 
vocală frumoasă. Variabilitatea formelor cavităţilor de 
rezonanță dă diferite culori de voci: voci deschise, 
voalate, clare, închise etc. 

Sunetele vocilor masculine își găsesc maximum de rezo- 
nanță în cutia toracică. Vocile feminine şi sunetele acute 
ale tenorilor îşi au rezonanța în cavitatea nazală și sinu- 
surile frontale. 

După cum veţi vedea însă în capitolul „,Emisiune- 
Impostaţie“, prin studiu toate sunetele unei voci, indi- 
ferent de natura registrului său, sînt dirijate spre rezo- 
natorii superiori ai capului, adică în „mască“. 

Vocile haotice, lipsite de sunete armonice și care au 
o culoare confuză, se datoresc faringelui, care nu a putut 
să îndrepte sunetele în cavitatea în care trebuia să-şi gä- 
sească cea mai mare rezonanţă a lor. 

La rindul său vălul palatin, care are mişcări opuse 
laringelui, are mare importanță asupra timbrului vocal ; 
de el depinde ieşirea coloanei de aer din cavitatea orală 
sau din fosele nazale. În cazul că sunetele sint emise nu- 
mai prin fosele nazale, timbrul este alterat şi vocea 
nazală. 

Cintăreţii care, datorită dispunerii cavităţii de rezo- 
nanţă, au sunetele sonore armonice de o amploare egală 
şi care formează un complex de acord consonant, posedă 
o voce armonioasă, modulată şi aptă să fie folosită ca un 
instrument muzical. Cei cărora, dimpotrivă, le lipsesc 
calitătile de mai sus, la care sunetele armonice formează 
un complex de acorduri disonante, vor avea o voce dură, 
puţin armonioasă și puţin adaptată pentru cînt, adică 


s-ar mai putea spune că „nu au O voce artistică“. 


Timbrul este calitatea care dă originalitate vocii. El 
este culoarea vocii, cu nuanțările specifice, permiţind 
distingerea unei voci de alta, chiar dacă are aceeaşi înăl- 
time şi intensitate. Această culoare a vocii îşi datorează 
calităţile ei sunetelor armonice care se produc în cavită- 
tile de rezonanţă care, la rîndul lor dau vocilor o notă 
strict personală : voce caldă, catifelată, cristalină, ascuțită, 
spartă, pătrunzătoare etc. 

Timbrul este în primul rind un dar al naturii care se 
infrumuseţează prin studiile vocale. 

'Timbrul poate fi de două feluri — clar și obscur — de 
altfel tot aşa după cum vocea, prin însăși natura sa, poate 
fi clară sau obscură (inchisă). Vocile clare ca şi cele 
inchise sint voci naturale care, în decursul studiilor, pot 
suferi modificări de timbru. Aceasta se poate observa 
atunci cînd se cîntă cele cinci vocale : a, e, i, 0, u. Sune- 
tele acestor vocale primesc timbrul sunetelor intermediare 
care le alcătuiesc. După cum vom vedea atunci cind vom 
vorbi despre impostarea și emisiunea unei voci, adevărata 
artă a cîntului constă în măiestria de a omogeniza o voce, de 
a-i da un timbru unic oricare ar fi vocala emisă şi de 
a face imperceptibilă schimbarea de timbru pe care o 

suportă vocea atunci cind trece de la rezonanța unei ca- 
vități la rezonanța alteia. 

Sănătatea perfectă a organului vocal este prima con- 
diție pentru frumuseţea timbrului și obținerea unei bune 
rezonanţe a sunetului. 


* 


A clasifica o voce, înseamnă a putea sä-i determini 
țesătura sa adevărată. Dar ce inseamnă 7esdtura unei 
voci ? 

Cuvintul italienesc tessitura înseamnă țesătură, deci 
țesătura sau stofa vocii. Aceasta este alcătuită din notele 
cu care acea voce cîntă în voie. În general, țesătura cu- 
prinde aproximativ zece note în care cintărețul poate da 
maximum de randament sonor. 

Fiecare profesor trebuie să ştie că cel mai important 
element care stă la baza clasificării vocii este timbrul 
individual, elementul viu al ei şi care merge mînă în 
mină cu țesătura vocii. Å 

Clasificarea cea mai precisă nu se va face decit în 
timpul studiilor, ţinîndu-se seama de înlăturarea oricărui 
efort în emiterea sunetelor. Nu se va clasifica un bariton 
cu întindere mare în acut ca tenor, atita timp cît țesătura 
vocii de tenor nu-i va fi comodă. Țesătura unei voci este 
acea parte a gamei muzicale asupra căreia cîntărețul este 
mai sigur. adică ale cărei note sînt mai sonore şi pe care 
le emite cu cel mai mic efort. 

Întinderea vocii este de asemenea importantă pentru că 
ca ne poate edifica asupra totalităţii sunetelor pe care le 
poate emite un cîntăreț. Dar nu se poate clasifica o voce 
numai după întinderea ei ; țesătura şi timbrul sînt ele- 
mentele cele mai importante. 

Dacă acestea sint elementele principale care stau la 
baza clasificării vocii şi dacă toate acestea sînt calitățile 
pe care trebuie să le aibă elevul, atunci profesorului de 
cint, care face clasificarea propriu-zisă, îi trebuie întîi de 
toate o ureche perfect educată pentru a aprecia o voce. El 
trebuie să-şi dea seama dacă timbrul nu este falsificat 





printr-o emisiune greșită, fie îngroșat, fie subțiat printr-o 
contracție exagerată a aparatului vocal. Cea mai mare 
greşeală ce se face este aceea de a judeca şi de a cla- 
sifica o voce de tenor mai curind decît de bariton, de 
soprană mai curind decît de contraltă aviîndu-se în vedere 
numai întinderea ei. Mania pe care o au toţi elevii de 
a-și împinge notele acute dincolo de limitele categoriei de 
voce căreia îi aparţin şi pe care ajung s-o creadă a lor 
şi care nu este în realitate, constituie iarăși o mare gre- 
şeală. Desigur, orice bariton va putea emite prin studii 
un si bemol acut (notă de tenor), ceea ce însă nu-l 
îndreptățește să se creadă tenor | 

Aceasta nu inseamnă că o voce nu trebuie exersată 
pe toată întinderea ei. Este chiar necesar a o întinde, dar 
fără vreun efort în notele acute. 

Am cunoscut în cariera mea cîntăreți şi cîntăreţe cu 
voci bine clasificate care aveau de emis într-o operă o 
notă supraacută de care voiau să fie siguri în spectacol. 
Pentru a-și asigura acea notă, ei exersau vocea cu un ton 
sau chiar cu două peste nota de care aveau nevoie. 

De exemplu : o soprană îşi asigura nota do supraacut, 
din actul III al operei Toscz, mergînd cu exercițiile sale 
pină la re supraacut. 

Un tenor care voia să-și asigure un si bemol, mergea 
pînă la do supraacut. 

Toate acestea contribuiau la liniştirea nervilor cîntă- 
rețului, care avea nevoie să intre în scenă cu încrederea 
că acea dificilă notă este asigurată. 

O soprană lejeră era atit de obsedată de nota do 
supraacut pe care trebuia s-o cînte în cavatina din opera 
Băârbierul din Sevilla, încît după pauza actului I alerga 
într-o cabină unde se găsea un pian și făcea exerciţii pină 
la mi bemol supraacut. 

Am mai întîlnit cîntăreţi care, deși aveau de cîntat 
numai cîteva măsuri, veneau cu trei ceasuri înainte de 
începerea spectacolului și-și exersau pină într-atita întin- 
derea vocii, încît atunci cînd intrau în scenă rămineau 
„fără voce“. 

aptă de a cînta o anumită categorie de roluri. 
În general vocile omenești sint : înalte (tenorii şi so- 





Ceea ce dovedește că nu stăpineau îndeajuns tehnica 
vocală ca să poată fi siguri pe vocea lor. 

În ziua spectacolului, eu nu mi-am exersat glasul decit 
făcînd o singură gamă dimineața și aceasta pentru a mă 
convinge dacă sînt bine în voce. În această gamă n-am 
mers niciodată pînă la nota extremă de care aveam ne- 
voie în spectacol, deoarece exercițiul de dimineață îmi 
risipea orice nesiguranță. De altfel, în decursul carierei 
mi-am dat seama că gama de dimineaţă, făcută în con- 
diții bune, este suficientă unui cintăreț cu o voce bine 
impostată pentru a-și asigura reuşita unui spectacol. De 
aceea, înaintea spectacolului, nimeni nu m-a auzit exer- 
sîndu-mi glasul, oricît de dificil era rolul pe care trebuia 
să-l cînt. 

A clasifica o voce, a eticheta-o pentru o categorie 
determinată, înseamnă a recunoaşte că acea voce este 


pranele), mijlocii (baritonii şi mezo-sopranele), și grave 
(başii și contraltele). Acestea sînt diviziunile cele mai 
mari, care la rîndul lor au subdiviziunile respective. 
Pentru clasificarea unei voci şi stabilirea categoriei că- 
reia aparține din punct de vedere al întinderii, aş putea 
indica limitele aproximative, pe care le au sopranele, 
mezzo-sopranele, contraltele, tenorii şi bașii, astfel : 
Soprano E, 
Mezzo-soprano | i 
Contralto = 

După caracteristicile lor, vocile se pot împărți în urmă- 
toarele categorii : 

Tenorul dramatic este o voce puternică în care sune- 
tele din registrul mediu sint sonore, iar în registrul acut 
strălucitoare. Nu toate vocile din această categorie au 
suplețe și dacă tenorul dramatic poate să exceleze în 
expresii de sentimente puternice, eroice sau patetice, 
dulceața şi farmecul îi sint rareori caracteristice. 

Cele mai cunoscute roluri de tenor dramatic (forte) 
sînt : Arnold din Wilhelm Tell de Rossini, Eleazar din 
Ebreea de Halevy, Raul din Hugenoţi: de Mayerbzer, 
Canio din Paiate de Leoncavallo, Calaf din Turandot de 
Puccini, Otello din Otello de Verdi etc. 

Tenorul liric „spinto“ este o voce care păstrează şi din 
calitățile tenorului dramatic și din cele ale tenorului 
liric, fără ca să se înțeleagă prin aceasta că are toate 
calităţile tenorului liric şi toate ale celui dramatic. 

Cuvintul „spinto“ vine de la verbul italian „spingere“ 
(a îmbrinci, a împinge). În tehnica vocală însă nu are 
sensul de împingere a sunetului, ci de a emite sunetele, 
din cînd în cînd, cu intensitate şi culoare dramatică, 
pentru ca momentele pasionale dintr-o operă lirică, a 
cărui subiect este totuşi dramatic, să fie redate vocal cit 
mai veridic. 

Oricîtă tehnică vocală ar avea tenorul (sau soprana) 
„Spinto“, el nu poate convinge cind cîntă un rol pur 
dramatic. În schimb, tenorul sau soprana pur dramatică, 
dacă posedă o tehnică vocală superioară, poate convinge 
auditoriul cînd abordează un rol „spinto“. 

Datorită tehnicii vocale, despre care vorbesc mereu, 
vocea devine suplă și deci aptă de a face orice inflexiuni 
vocale, cu condiția ca țesătura în care cîntă să nu-l 
oblige pe cîntăreț la forțarea glasului. 

Este de preferat ca orice cîntăreț să cînte rolurile așa 
cum le-a distribuit compozitorul, deoarece fondul sufletesc 
al personajului se redă, în primul rînd, prin culoare 
(timbru) și apoi prin jocul scenic. 

Repertoriul tenorului liric „spinto“ ar fi : Radames din 
Aida de Verdi, Manrico din Trubadurul de Verdi, Turid- 
du din Cavalleria rusticana de Mascagni, Cavaradossi 
din Tosca de Puccini, Herman din Dama de pică de 
Ceaikovski etc., precum şi unele roluri din operele lui 
Wagner ca : Lohengrin, Erik din Vasul fantomă, Walter 
von Stolzing din Maeștrii cîntäreti etc. 

Tenorul liric are un timbru mai încîntător decit tenorul 
dramatic, suplu și cu o mai mare ușurință de a ajunge 
la fineţea sunetelor inalte. Este vocea indicată pentru : 
Lenski din Evgheni Oneghin de Ceaikovski, Dmitri din 
Boris Godunov de Musorgski, Faust din Faust de Gounod, 
don Jose din Carmen de Bizet, Des Grieux din Manon 
de Massenet, Rodolfo din Boema de Puccini, ducele de 
Mantua din Rigoletto de Verdi, Werther din Werther de 
Massenet etc. 

Tenorul lejer este cea mai uşoară voce de tenor şi de 
un caracter mai mult tandru decit pasionat: Almavlva 
din Băârbierul din Sevilla de Rossini, Leopold din Eb- 
reea de Halévy, Wilhelm din Mignon de A. Thomas, 
Belmonte din Râpirea din Serai de Mozart, Paolino din 
Căsătoria secretă de Cimarosa, don Ottavio din Don 
Juan de Mozart etc. 

Vocea tenorului lejer trebuie să aibă agilitate, pentru 
a vocaliza cu uşurinţă, mergînd cu lejeritate şi în ţesă- 
tura registrului acut. 

Baritonii se divid în două categorii mari: baritonul 
liric şi baritonul dramatic (care, dacă are și note grave, 
puternice, poate cînta și rolurile unui bas cantabil). 

Baritonul dramatic va putea cînta : Wothan din Wal- 
kiria, Olandezul din Vasul fantomă de Wagner, Tonio 
din Paiațe de Leoncavallo, Scarpia din Tosca de Puccini 
etc. Majoritatea rolurilor din operele lui Verdi : Amonasro 
din Aida, Renato din Bal mascat, Jago din Othello, 
Rigoletto din opera cu același nume, toate scrise pentru 
acest gen de voce amplă, generoasă, puternică şi vibrantă. 

Pe lingă această categorie mai există şi baritonul liric 
propriu-zis, care este vocea cea mai obișnuită la bărbaţi, 

nobilă şi pătrunzătoare în registrul mediu, frumoasă şi 
strălucitoare în registrul acut. 

Baritonul liric nu poate intra în repertoriul baritonului 
dramatic fără riscul de a-şi periclita sănătatea organului 
său vocal. Acesta va cînta : Oneghin din opera Evgheni 
Oneghin de Ceaikovski, Escamillo din Carmen de Bizet, 
Contele de Luna din Trubadurul de Verdi, Contele din 
Nunta lui Figaro de Mozart, Gerard din Andrea Chenier 
de Gounod, Valentin din Faust de Gounod, Germont din 
Traviata de Verdi, Figaro din Bârbierul din Sevilla de 
Rossini, Silvio din Paiafe de Leoncavallo etc. 

Basul cantabil sau liric face trecerea dintre bariton şi 
basul profund. E o voce caldă şi ușoară, cu tot caracterul 
său maiestuos. El cîntă : Mefisto din Faust de Gounod, 
Don Basilio din Bârbierul din Sevilla de Rossini, Boris 
Godunov din opera cu același nume de Musorgski, Nila- 
kantha din Lakmé de Delibes, Konceak din Cneazul Igor 
de Borodin, Lothario din Mignon de A. Thomas etc. 

Basul dramatic este o voce masivă, pătrunzătoare și 
puternică. Se mai numește şi basul profund sau nobil şi 
este folosit în Cardinalul din Ebreea de Halevy, Sarastro 
din Flautul fermecat de Mozart, Mefistofele din opera 
cu același nume de Boito, Hagen din Amurgul zeilor de 
Wagner, Caspar din Freischity de Weber, Klingsor din 
Parsifal de Wagner, Morarul din Rusalka de Dargomijski 
etc. 

Basul comic este de fapt un bas cantabil care se pre- 
tează la efecte comice. Poate îmbrăţişa următoarele roluri : 
Don Pasquale din opera cu acelaşi nume de Donizetti, 
Keţal din Mireasa vindută de Smetana, Leporello din 
Don Juan de Mozart, Osmin din Răpirea din serai de 
Mozart, Ocks von Lerchenau din Cavalerul rozelor de 
R. Strauss, Don Basilio din Bârbierul din Sevilla de 
Rossini, John Falstaff din Falstaff de Verdi, Figaro din 
Nunta lui Figaro de Mozart etc. 

Vocile înalte feminine se numesc „Soprano“ și se pot 
diviza astfel : 

Soprana lejeră este o voce uşoară, cu un volum mic, 
aptă pentru orice virtuozități, triluri etc. Rosina din 
Bărbierul din Sevilla de Rossini, Lakmé din opera cu 
același nume de Delibes, Norina din Don Pasquale de 
Donizetti, Lucia din Lucia de Lamermoor de Donizetti 
etc. 

Soprana propriu-zisă sau soprana lirică este o voce cu 
întindere mare, caldă și expresivă. Repertoriul sopranei 
lirice este foarte variat: Mimi din Boema de Puccini, 
Margareta din Faust de Gounod, Nedda din Paiațe de 
Leoncavallo, Manon din opera cu același nume de Mas- 
senet, Tatiana din Evgheni Onegbin de Ceaikovski etc. 

Soprana lirică „spinto“ urcă în acut cu ușurința sopranei 
lirice, deci are aceleaşi calități ca și tenorul liric „spinto“. 
Repertoriul acestei voci este : Tosca din opera cu același 
nume de Puccini, Leonora din Trubadurul de Verdi, Senta 
din Valsul fantomă de Wagner, Sieglinda din Walkiria 
de Wagner, Cio-Cio-San din opera cu același nume de 
Puccini, Liza din Dama de pică de Ceaikovski, Desdemo- 
na din Othello de Verdi, Elsa din Lohengrin de Wagner, 
Agata din Freischiitz de Weber etc. 

Soprana dramatică posedă citeva note joase în plus 
faţă de soprana lirică „spinto“. Este o voce cu un 
registru mediu plin, catifelat şi impresionant la auz. Ea 
se caracterizează printr-o expresie caldă a sentimentelor 
și printr-un temperament vocal caracteristic, convenind 
perfect personajelor pasionate. 

Repertoriul său este : Santuzza din Cavalleria rusticana 
de Mascagni, Brunhilda din Walkiria de Wagner, Kundry 
din Parsifal de Wagner, Turandot din opera cu acelaşi 
nume de Puccini, Isolda din Tristan și Isolda de Wagner 
etc. 

În afară de această categorie mai sînt și vocile lirice 
de coloratură, care cîntă Violeta din Traviata de Verdi, 
Constanţa din Răpirea din serai de Mozart etc. 

Vocile grave feminine se disting astfel : 

Mezzo-soprana este, la femei, echivalentă cu vocea de 
bariton la bărbaţi, cu atît mai mult cu cît face trecerea 

dintre soprană și contraltă. Este o voce mai puţin sonoră 
în registrul grav, mai ușoară şi mai întinsă în registrul 
inalt decit contralta, avind o egalitate şi o rotunjime 
caracteristică. Octavian din Cavalerul rozelor de R. 
Strauss, Carmen din opera cu același nume de Bizet, 
Dalila din Samson și Dalila de Saint-Saëns, Amneris din 
Aida de Verdi etc. 

Dugazon este o mezzo-soprană lejeră cu un volum 
mijlociu şi cu o agilitate mai naturală şi mai uşoară ; se 
pretează mai ales pentru rolurile de operetă. Denumirea 
acestui gen de mezzo-soprană a rămas de la cîntăreața 
franceză Dugazon, care a făcut farmecul şi gloria Operei 
comice franceze. 

Contralta este o voce rară, cea mai joasă voce femi- 
nină, deseori înlocuită cu vocea de mezzo-soprană, deşi 
aceasta nu are notele joase, aproape masculine, care 
caracterizează contralta. Ea poate cînta: Azucena din 
Trubadurul de Verdi, Frica din Aurul Rinului şi Walkiria 
de Wagner, Ulrica din Balul mascat de Verdi etc. 

În cariera unui cîntăreţ se întîmplă deseori ca o mezzo- 
soprană să cînte și roluri de contraltă, o soprană dra- 
matică să cînte rolul de soprană lirică-spinto, un tenor li- 
ric „spinto“ să cînte roluri de tenor dramatic şi viceversa, 
un bariton cu note grave poate cînta orice rol de bariton, 
precum şi rolurile unui bas cantabil etc. 

Însă această varietate de repertoriu nu se poate aborda 
decît numai în cazul cînd cîntăreţul are o voce excepțio- 
nală ca întindere şi rezistență şi bineînţeles dacă posedă 
o tehnică vocală superioară. Dacă lipsesc aceste calităţi, 
este de preferat ca fiecare artist să abordeze numai 
repertoriul care corespunde vocii lui. Altminteri, cîntînd 
orice rol — fie din lăcomie, fie din nepricepere — îşi va 
periclita vocea. 

În cadrul vocilor feminine au existat și există unele 
excepţii și anume : cintărețele a căror întindere vocală 
cuprinde toate registrele, pot cinta întregul repertoriu al 
sopranelor, mezzo-sopranelor și chiar al sopranelor lejere 
(de coloratură). 

Acestea sint voci excepţionale, dotate de natură cu 
întindere mare atit în acut cit şi în grav, cu un registru 
mediu sănătos și rezistent, cu un timbru generos şi cu O 
totală uşurintă în emiterea oricărui sunct. Toate acestea 
se datoresc şi tehnicii vocale de care vorbesc mereu în 
această lucrare şi pe care trebuie să o aibă orice cîntăreţ, 
chiar dacă este înzestrat cu o voce excepţională. Eu 
insumi am abordat, în cariera mea, toată gama rolurilor 
de bas existente, fără ca acest fapt să dăuneze vocii mele 











Registre. Rezonatori 


Aș putea defini registrele ca fiind acele timbruri parti- 
culare care diferențiază o serie de sunete de altele sau, 
mai bine zis, registrele sint: sunetele grave, medii sau 
înalte pe care le emite orice organ vocal. 

Procesul fiziologic al formării registrelor ar fi următo- 
rul : Pentru emisiunea notelor grave, laringele se găseşte 
înălţat şi vălul palatin coborit ; această poziţie a organului 
vocal face istmul gîtului mult mai strîmt şi undele sonore, 
impiedicate în ieșirea lor, își găsesc mai ușor rezonanța în 
partea superioară a cutiei toracice de unde și numele 
de registru de piept. 

În timp ce de la notele grave se trece la notele acute, 
laringele se coboară și vălul palatin se înalță lărgind 
istmul giîtului, care va lăsa să treacă undele sonore cu 
mai multă ușurință din cutia toracică în faringe și apoi 
în cavitatea orală dînd naştere astfel registrului mediu. 

Pentru notele acute se întimplă altceva decit pentru 
notele grave : istmul gîtului, găsindu-se mult deschis, va 
înlesni cu uşurinţă trecerea tuturor undelor sonore, care 
vor găsi cea mai mate rezonanță în cavitatea nazală și 
în sinusurile frontale ; acesta va fi registrul de cap. 

Aceste teorii ale oamenilor de specialitate sînt incon- 
testabil juste din punct de vedere științific, dar elevul care 
s-ar preocupa de ele ar putea să le dea variate inter- 
pretări. 

În ceea ce mă priveşte, cu am studiat şi am cîntat fără 
să mă preocup de teoria registrelor. N-am ținut seama 

de „istmul gitului“ și nici de faptul că laringele sau 
vălul palatin se „coboară“ sau se „ridică“. 

Singura grijă pe care o aveam atunci cînd cîntam, era 
aceea de a desface cît mai bine gitul (laringele) încît 
coloana de aer să fie trimisă cit mai sus spre rezonatorii 
faciali (cu ajutorul respirației) adică spre sinusurile fron- 
tale ; în felul acesta, mi-am omogenizat întreaga întindere 
a vocii mele, iar „registrul grav“, „mediu“ sau „inalt“ 
nu mai existau pentru mine, 

În vorbire, toți oamenii emit sunete mai joase, mai 
înalte, fără să fie preocupaţi în mod special de emisiunea 
lor, pentru că vorbirea noastră este spontană, naturală. 

Nu același lucru se întîmplă atunci cînd cîntăm : su- 
netele nu pot fi niciodată sunete neorganizate, ci ele vor 
fi totdeauna sunete grave, medii sau acute (înalte). 
Însă, sunetul produs în laringe prin vibrarea coardelor 
vocale nu are nici o valoare sonoră dacă nu este ampli- 
ficat, adică dacă nu-și găsește o cavitate de rezonanță. 
Cavităţile de rezonanță care amplifică sunetele vocii 
omeneşti se numesc 7rezonatori. 

Desigur că majoritatea necunoscătorilor care se întreabă 
„unde ar putea răsuna vocea“ își răspund că „în git“. 

Aceasta ar fi întocmai ca și cînd ar întreba cineva 
unde-și au rezonanța sunetele unui pian şi i s-ar răspunde 
că în ciocănelele care lovesc coardele sau la vioară, în 


arcuş. 
Ori, toată lumea știe că valoarea unui instrument mu- 
zical — vioară, pian, violoncel etc. — constă în cutia sa 


de rezonanţă, în materialul mai mult sau mai puţin 
preţios din care este construit, în dimensiunile lui şi în 
detaliile de fabricaţie. Diferențele de sonoritate ce există 
între vioară, violoncel, contrabas, se datorează diferențelor 
de mărime ce există între cutiile de rezonanţă ale fiecărui 
instrument. Simpla vibrare a coardelor lor produce un 
sunet fără calitate, întocmai cum ar fi şi sunetele vocale 
omeneşti, care ar fi lipsite de rezonatori. 

În cazul vocii, cavitățile de rezonanţă sînt analoge cuti- 
ilor de rezonanță ale instrumentelor ; ele nu sînt decit 











mici spaţii in oasele craniului nostru in care sunetul se 
amplifică şi se valorifică. 

Cunoaștem din fizică principiul propagării undelor 
sonore care este același atit pentru corpurile solide cît 
şi pentru cele gazoase. 

Undele sonore emise de organul vocal ajung la urechea 
noastră numai după ce au fost amplificate de pereţii şi 
aerul din cavitățile de rezonanță ale organului vocal. 
Într-adevăr, cavitățile de rezonanță sau rezonatorii au 
menirea să amplifice vibraţiile aerului molecular din 
interiorul lor şi în momentul emiterii unui sunet înalt 
sau grav, toate iau parte, în mod spontan, la amplificarea 
şi la transformarea acestor vibrații în sunete muzicale. 
Rezonanţa sunetului însă nu este egală în toți rezonatorii : 
ea va fi amplificată mai mult într-o cavitate, mai puţin 
în alte cavităţi, după gradul de înălțime a sunetului. 

Rezonatorii sînt multipli şi s-ar putea spune, fără 
exagerare, că aproape toate oasele corpului intră în 
vibraţie atunci cînd cîntăm. Rezonatorii cei mai impor- 
tanți pentru cînt sînt, desigur, cei faciali. Ei au cea mai 
mare rezonanță vocală numită, în limbajul cîntăreților, 
„mască“. A cînta în „mască“ sau a cînta „înainte“ (por- 
țiunea cuprinsă între dinții incisivi superiori și creştetul 
capului) înseamnă a utiliza rezonatorii faciali unde se 
trimit, cu ajutorul respirației, sunetele aşa-ziselor registre 
(înalt, mediu și grav). Rezonanţa facială este deci aceea 
în care sunetele capătă strălucire și amploare fără un 
efort deosebit din partea cîntărețului. O notă gravă 
plasată sus va fi mult mai pătrunzătoare decît o notă 
gravă emisă în rezonanța toracică, Deci, grija fiecărui 
cîntăreț va fi ca printr-o tehnică desăvirşită să facă să 
răsune întreaga claviatură vocală în masca facială, rezo- 
nanța de piept combinindu-se cu rezonanţa facială ; aşe- 
zarea tuturor sunetelor exclusiv sus, în „mască“ va face 
ca „trecerea“ să nu fie sezisată şi va omogeniza întreaga 
gamă vocală a cintăreţului. 

Cavitatea în care sunetele își găsesc cea mai mare 
rezonanță dă numele registrului sau vocii respective. 

De aceea, spunem că folosim registrul de piept, registrul 
mediu, şi registrul de cap, sau cum se mai spune în mod 
obişnuit vocea de piept, vocea medie şi vocea de cap. 

Sunetul emis în registrul de piept este rezultatul vibra- 
țiilor coardelor vocale pe toată grosimea și lungimea lor. 
De aceea vocea de piept este gravă, sonoră și pătrunză- 
toare. Ea se utilizează nu numai în cînt, ci şi în vorbirea 
noastră zilnică. 

Sunetul emis în registrul de cap se caracterizează prin 
faptul că în producerea lui nu participă vibraţiile toracice, 
aşa cum se întîmplă în registrul de piept, ci numai partea 
superioară a capului, de aci și denumirea de „voce de 
cap“. Sunetele vocii de cap sint sunete înalte (acute și 
supraacute). 

Vocea de cap nu se poate obține decit cu ajutorul unor 
coarde foarte suple. Sistemul de rezonanță facial — „mas- 
ca“ — vibrează în timpul cîntului cu atît mai mult cu 
cît sunetele emise sînt mai înalte. 

Sunetele registrului mediu sînt sunetele de trecere de 
la registrul grav la cel de cap. 

Cind sunetul înalt coboară spre mediu și apoi spre 
grav, tensiunea coardelor vocale şi numărul vibraţiilor 
scade, la amplificarea sunetului adăugîndu-se în mod 
spontan şi rezonatorul toracic. 

Deci, la vocile grave sunetul, în mod natural, își caută 
rezonanţa mai mult în regiunea toracică ; pentru ca orice 
sunet grav să sune liber, fără a forța coardele vocale, 
se va evita cu tot. dinadinsul această rezonanță. 

Cîntăreţii cu o emisiune perfectă, suplă și cu o bună 
conducere a coloanei de aer trebuie să simtă în tot 
timpul cîntului că toate sunetele emise sînt amplificate în 
rezonatorii superiori (în mască), întrucît nu numai sune- 


. tele înalte trebuie să beneficieze de acești rezonatori, ci 


toată întinderea vocală ; în acest fel trecerea de la un 
registru la altul nu va fi simțită. 

De altfel și în vorbire este de preferat să trimitem 
sunetul în rezonatorii superiori. În acest fel vom captiva 

pe cei care ne ascultă, menajind în același timp și 
coardele vocale. E 

În ceea ce priveşte falsetul, accentuez că nu trebuie 
să fie confundat cu registrul de cap, deși rezonanţa lui 
este exclusiv în sinusurile frontale. 

Falsetul nu este o „notă falsă“, așa cum cred cei ce 
nu au o pregătire muzicală, ci numai un fals-pianissimo, 
adică un pianissimo executat în mod neobișnuit. El se 
aude ca un sunet nenatural, cu un timbru aproape copilă- 
resc. 

Falsetul nu este indicat în nici o partitură muzicală, dar 
este utilizat de unii cîntăreţi ca „efect vocal“ fie cód 
au de cintat o supraacută în pianissimo, fie cînd vor să 
emită un sunet peste extensia normală a vocii lor. 

Acest efect vocal şi-l pot permite numai cîntăreții care 
au dovedit în timpul activității lor că stăpinesc perfect 
tehnica vocală şi că întreaga gamă a vocii lor nu lasă 
de dorit. 

Falsetul reprezintă şi o posibilitate de control ; cîntă- 
reţii, cînd vor să verifice dacă sînt în bună dispoziţie 
vocală, emit cîteva sunete în falset. 

A cînta un pianissimo în falset, nu este obligatoriu 
pentru nici un cîntăreț ; utilizarea lui depinde numai de 
modul cum înțelege acesta să interpreteze acutele și 
supraacutele dintr-un pasaj sau final de arie. 

A face abuz de emisiunea sunetelor în falset nu este 
recomandabil și nici artistic. Emisiunea oricărei voci tre- 
buie să fie bine timbrată, amplă, indiferent de intensitatea 
cu care se cîntă un sunet, 

Eu mi-am permis să folosesc falsetul numai cind aveam 
de cîntat supraacute ce trebuiau atinse doar în treacăt, 
sau cînd cîntam o arie de concert care fie că avea menţio- 
nat în partitură o supraacută în pianissimo ţinută mai 
mulți timpi, fie că voiam să sfirșesc o arie prin acest 
efect vocal. 

În îndelunga mea activitate n-am exagerat niciodată 
emisiunea notelor grave. Exagerarea, adică îngroșarea 

notelor grave (de piept) are ca rezultat contractarea 
exagerată a laringelui și dăunează registrului mediu și 


acut. 

Întotdeauna o sală a cărei acustică este perfectă va fi 
în avantajul cîntăreţului ; dar nu se cîntă totdeauna 
intr-o sală cu acustică bună, pentru că nu toate sălile 
de concert şi chiar de teatru au o acustică ideală. Dacă 
vocea cîntărețului va fi corect emisă, prin buna utilizare a 
rezonatorilor, aceasta va putea fi auzită și într-o sală cu 
o acustică mai puţin bună. 

În cazul cînd vocea mai este și puternică, pătrunzătoare, 
atunci va fi auzită şi sub cerul liber, chiar fără ajutorul 
microfoanelor care pe de o parte o amplifică, iar pe 
de alta îi denaturează puțin timbrul. 

În capitolul „Impostaţie“ vorbesc de seria de spectacole 
în care am apărut la Arenele din Milano în anul 1921, unde 
am cîntat nouă spectacole alături de un ansamblu orches- 
tral de 200 de persoane și 2000 de coriști și figuranți. 

Interpretam rolul lui Rubens din opera Fiul risipitor de 
Ponchielli și vocea mea nu ar fi putut fi auzită de cei 
35.000 de spectatori cît cuprindea arena, dacă nu ar fi 
fost perfect impostată (microfoane nu existau pe atunci). 

Auditia pentru angajament am făcut-o chiar pe scena 
Arenelor unde avea loc spectacolul, în scopul de a se 
constata dacă vocea concurentului corespunde cerințelor 
teatrului. 

Din cei ro başi care s-au prezentat la concurs, comisia 
a considerat că vocea mea se auzea perfect în aer liber, 
era cea mai pătrunzătoare, fiind bine deservită de cavi- 
tățile de rezonanţă. 

Aşadar. tineri cîntăreţi, vă puteți da seama că fără o 
bună conformaţie a rezonatorilor superiori și fără o 
perfectă utilizare a lor, vocea nu pătrunde în sala de 
spectacol şi cu atît mai puţin în aer liber. Ba mai mult, 
ea poate dobindi un timbru haotic. 

Nu trebuie să uitaţi, de asemenea, că intensitatea unui 
sunet este strins legată de suflu, iar suflul se amplifică 


4] 


tot datorită rezonatorilor şi niciodată cu concursul vreunui 
muşchi al laringelui. 

„Trecerile“ de la un registru la altul, datorită studiilor 
făcute cu un profesor bun și priceput, nu vor mai exista : 
profesorul trebuie să uzeze de „masca“ facială, atit a lui 
cît și a elevului, pentru ca cele trei registre ale vocii să 
fie imbinate în așa fel încît să fie auzite ca unul singur. 

Respirația 


Şcoala italiană de bel canto spune : „cine știe să res- 
pire bine, ştie să şi cînte bine“ (chi sa ben respirare, sa 
ben cantare). 

Toată lumea respiră şi pentru că este un act automat, 
s-ar părea că este inutil să mai vorbim despre el. Deși 
medicii, specialiştii, profesorii au analizat actul respirator, 
l-au explicat și au încercat să stabilească principiile sale 
fundamentale, au rămas încă destule de spus despre el şi 
îndeosebi despre respirația unui cintăreț. 

Respirația obișnuită din timpul nopții este involuntară 
şi se face pe nas. În caz contrariu, adică atunci cind sîn- 
tem împiedicaţi să respirăm în somn pe nas, trebuie să 
ne arătăm unui medic pentru a vedea ce împiedică buna 
noastră respirație nazală. 

Respirația din timpul nopţii trebuie să fie egală, calmă 
şi regulată. Dacă este neregulată, această tulburare poate 
fi datorită unei indigestii, unei răceli sau chiar unei 
malformații a foselor nazale. 

O stare nervoasă mai accentuată, un incident care a 
avut loc în timpul zilei, o grijă pentru a doua zi, o 
neliniște sau un exces oarecare poate să ne dea diferite 
tulburări în actul respirator din timpul nopții. 

Am observat cu toţii că în viaţa de toate zilele de 
multe ori o ştire proastă sau o bucurie neașteptată, im- 
presionînd la un moment dat starea noastră nervoasă, ne 
aduce modificări în actul respirator, precipitîndu-l, acce- 
lerîndu-l sau moderîndu-l, după împrejurări. 

Aceasta este respirația obişnuită a tuturor Oamenilor, 
respiraţia din fiecare zi și din fiecare noapte, făcută 
automat, involuntar și fără de care nu putem exista. 

Respirația cîntărețului este respirația normală a fiecărui 
om, dar adaptată cîntului şi modului de a cînta al fiecă- 
ruia. De aceea, existind cîntăreţi care cîntă în fel şi 
chip, există şi respirații diferite. 

Pe cînd respirația obișnuită este automată, involuntară 
şi nu cere decit în cazuri excepționale exersarea ei, în 
cînt, actul respirator este un act voluntar, supus tuturor 
legilor cîntului. 

Diferitele respiraţii folosite în cînt sînt, la începutul 
studiului cîntului, gindite, studiate și învăţate zilnic, ca 
apoi, la perfecta lor însușire, să fie executate automat, 
aproape ca orice act involuntar. 

Încă de la apariţia primelor şcoli de cînt, toți profe- 
sorii şi elevii cîntului au fost preocupaţi de mecanismul 
unei bune respiraţii. 

Porpora (1687-1767), compozitor şi în același timp 
vestit profesor de cînt, spunea „cine nu ştie să respire, 
nu va putea ști niciodată să cînte, iar cine obosește cîn- 
tind, nu este un bun cîntăreț“. 

Pârpora avea dreptate, şi accentuez că cea mai mare 
parte din neplăcerile ce survin în activitatea unui cintăreţ 
şi care duc de cele mai multe ori la sfîrşitul prematur al 
carierei sale se datorează unei proaste respiraţii. 

O respiraţie greşită, sau mai bine zis lipsa de cunoaş- 
tere a unei bune respiraţii, implică un efort nenatural, în 
funcțiunile organului vocal şi devine dăunătoare. 

Respirația este un act fiziologic, indispensabil vieții, 
care se compune din doi factori : inspirația şi expiraţia. 

În ceea ce priveşte vocea unui cîntăreț, dacă pentru 
o bună emisiune vocală este nevoie ca aerul inspirat în 
plămîni să dea naştere unor sunete, aceasta va depinde 
numai de felul în care cîntărețul va şti cum să inspire și 
apoi cum să expire aerul înmagazinat în plămîni. 

Unele metode de cînt afirmă că pentru a cînta este 
nevoie să se facă inspirații profunde, cît mai profunde. 

Adică, să acumulăm în plăminii noștri cea mai mare 
cantitate de aer posibilă. 

Aceasta este o greșeală capitală. 

În mod obișnuit, omul adult, în stare de repaus, face 
16—18 inspirații pe minut. 

În timpul exerciţiilor fizice și la eforturi, mișcările res- 
piratorii se accelerează și variază în raport cu virsta : 
copiii respiră cu atit mai repede cu cit sînt mai mici. 

La fiecare inspiraţie obişnuită, un om adult introduce 
în aparatul respirator aproximativ șoo cm? de aer. Acest 
volum nu reprezintă însă capacitatea maximă, deoarece 
peste el putem introduce, în mod forțat, încă aproxima- 
tiv 1600 cm? de aer. Prima cantitate constituie gerul 
respirator, iar cea de a doua aerul complementar. Alți 
1600 cm? de aer pot fi eliminați din plămiîni în mod 
forţat, răminînd totuşi în plămîni aer care nu poate fi 
scos și care constituie gerul rezidual, în cantitate de apro- 
ximativ 1800 cm. 

Din cele de mai sus, putem să ne dăm seama de capa- 
citatea totală a aparatului respirator : 


șoo cm? aer respirator 
1600 cm? aer complementar 
1600 cm? aer de rezervă 
1800 cm? aer rezidual 


5500 cm capacitate totală 
5 p 


Deci, capacitatea mijlocie a plăminilor este de ș litri 
şi jumătate de aer, care sînt suficienți pentru înfăptuirea 
tuturor actelor noastre, indiferent care ar fi ele. 

Oricit de mult am voi noi și oricît de mare efort am 
face, credeți că am putea introduce în plămîni o cantitate 
mai mare de aer decît ar putea ei să cuprindă ? 

Dacă am face această încercare, am comite o mare 
greşeală, pentru că ne-am supune plămînii la un efort 
nenatural, obosindu-i în mod inutil. 

Sînt unii profesori de cînt și unii cîntăreţi care susţin 
că pe ei nu-i interesează de loc tehnica unei bune inspi- 
rații, ci numai expiraţia. 











Aceasta este o altă greşeală. Dacă artistul nu posedă 
tehnica unei bune inspiraţii, nu va şti nici cum să expire 
aerul. Desigur că dozarea aerului expirator (a suflului) are 
foarte mare importanță în emisiunea frazelor muzicale. 
Pentru aceea, ca să se obţină o respirație corectă, cin- 
tăreţul este obligat să facă exerciţii zilnice de inspirați! 
normale şi de expiraţii prelungite. Acest antrenament. îl 
va ajuta mai tirziu să execute orice valori de note ţinute 
mai mult timp, note filate etc. 

Aşadar, pentru ca un sunet să fie susținut, toți cîntăreții 
trebuie să facă exerciţii zilnice de gimnastică respiratorie; 
cu inspiraţii calme și expiraţii prelungite şi regulate. 

În privinţa inspiraţiei aerului sînt păreri multe şi con- 
tradictorii, 

Unii profesori sau cîntăreţi sint de părere că inspirația 
bucală (pe gură) este cea mai bună, zicînd că acest mod 
de a inspira ajută cîntărețului să înmagazineze în plămini 
cantitatea de aer necesară unei fraze muzicale. 

Alţii susţin că inspiraţia pe cale bucală nu este de loc 
indicată, deoarece aerul rece, praful de pe scenă, fumul 
etc., dăunează organului vocal. 

Pentru aceasta, ei sînt de părere că inspirarea aerului 
să se facă pe nas, întrucit filtrul nazal protejează organul 
vocal de microbii externi, praf, fum etc. 

Desigur că filtrul nazal protejează coardele vocale și 
în acest caz este bine să inspirăm pe nas. 

E bine, dar nu în timpul cînd cântăm. 

În scenă, chiar dacă aerul este mai rece, coardele vocale 
sănătoase nu vor suferi. Numai în cazul cînd intervine 
brusc un cutent de aer prea rece, în timpul cîntului, poate 
fi dăunător glasului, deoarece cîntăreţul este încălzit și 
diferența bruscă de temperatură dăunează coardelor 
vocale. 

Orice cîntăreț este obişnuit cu praful de pe scenă și 
pentru aceasta nu este nevoie să inspire pe nas. 

În viaţa de toate zilele însă, cîntărețul conştiincios 
va evita praful, fumul sau temperatura prea scăzută, și 
dacă totuși n-are încotro și întilneşte toate acestea, 


46 








atunci va inspira pe nas. Așa inspirăm de obicei, dar 
nu atunci cînd cîntăm. 

Inspirarea pe nas sau cu gura larg deschisă, cum obiş- 
nuiesc unii cîntăreţi care cred că astfel își asigură cit 
mai mult aer, nu este recomandabilă ; obosește plăminii 
și usucă gura. Am văzut cîntăreţi care, atunci cînd 
inspirau pe nas, făceau atita zgomot încît se auzea de 
la galerie. În schimb, am văzut cîntăreţi care nici nu 
simţeai cînd respiră. Aceștia respirau diafragmatic, așa 
cum am respirat şi eu timp de aproape 40 de ani. 

Cintăreţul nu trebuie să aibă preocuparea de felul cum 
şi cît de adinc respiră în timpul cîntului. Dacă atunci cînd 
vorbim nu sîntem preocupaţi de cum respirăm, tot astfel 
nu trebuie să fim preocupaţi nici cînd cîntăm. 

În cariera mea de operă, după ce am învățat mecanis- 
mul corect al actului respirator, n-am fost preocupat în 
timpul emisiunii de felul cum trebuie să respir. 

Ştiam că în momentul cînd atacam sunetul — după 
mecanismul pe care-l voi explica mai jos — inspiram atita 
aer cît aveam nevoie. Singura mea grijă era aceea de a-l 
doza în așa fel încît să-mi ajungă pînă ce sfirșeam fraza 
muzicală. 

În scenă, totul devenea firesc. 

Respirația diafragmatică ajută cîntărețului să-şi formeze 
o emisiune corectă, ireproşabilă şi îi asigură necondiţionat 
atit sănătatea organelor vocale, cît și durabilitatea 
glasului. 

Pentru a ajunge la o bună tehnică a respirației dia- 
fragmatice, am avut nevoie de exerciții respiratorii pre- 
liminarii. 

Încerc să le descriu mai jos. 

Stînd în picioare, drept, în poziţie de repaus, cu umerii 
bine cumpăniţi pe șolduri şi cu spatele bine întins, ridicam 
braţele brusc în sus, inspiram în acelaşi timp adinc, pe 
nas, umplindu-mi plăminii cu aer. 

Prin această inspiraţie, diafragma se contractă, abdome- 
nul se adinceşte iar toracele se mărește pină la limita 
capacității sale. 

Această poziţie a diafragmei o ţineam ferm cîteva 
secunde, reţinind aerul inspirat ; expiraţia o făceam elimi- 
nind aerul puţin cite puţin, prin gura întredeschisă și 
scoțind un ușor şuierat, în care timp coboram încet 
braţele lateral. 

Cit timp ţinea exerciţiul, mențineam peretele abdominal 
retractat, pînă se termina expiraţia, după care dam dru- 
mul peretelui abdominal să revină în poziția de repaus. 

Exerciţiul acesta trebuie făcut zilnic de citeva ori și 
de preferință dimineaţa. Familiarizat cu el, cântărețul îşi 
va întări diafragma, reuşind să acumuleze în plămini 
cantitatea de aer necesară oricărei fraze muzicale. 

Practic, exercițiul de mai sus s-ar traduce astfel : in 
momentul în care dorim să emitem un sunet, prima 
mişcare ce trebuie făcută este retragerea abdomenului 
înăuntru, prin contracția bruscă a diafragmei. 

O dată cu retragerea abdomenului, se inspiră aerul 
în plămîni și în aceeași clipă gura se deschide pentru a 
emite sunetul. NA 

Cînd aerul inspirat în plămini se termină prin expirație, 
diafragma revine în poziţia de repaus, iar cind se face 
o nouă respiraţie, jocul mușchilor abdominali (din afară 
inăuntru) este permanent la dispoziţia cîntăreţului. 7 

Mişcarea respiratorie se face deci în tot timpul cântu- 
lui, în funcție de consumul aerului necesar pentru un 
sunet sau pentru o frază. 

Desigur că într-o frază muzicală mai lungă se poate 
face o nouă respiraţie. În acest caz, inspirarea aerului, 
prin mecanismul explicat mai sus, se face foarte rapid și 
pe neobservate, astfel că nu se simte nici o întrerupere 
în cursul frazei. it 

Aşadar, în poziția de contractare a diafragmei şi a 
mușchilor abdominali rămineam pînă la terminarea frazei 
muzicale, dînd posibilitate coloanei de aer introdusă în 
plămîni prin inspiraţie şi sprijinită pe contracția diafrag- 
mei să-şi urmeze drumul său normal spre ieșire. 

Această mişcare de respiraţie este de cea mai mare 
importanță în arta cîntului. 

În cazul în care coloana de aer introdusă prin inspi- 
rație, în mersul său spre degajare prin expirație, nu va 
intimpina vreo dificultate, sunetul va fi liber, clar şi 
frumos. Dacă însă cîntăreţul va încorda vreun muşchi al 
gîtului, provocind astfel un spasm cât de mic, sunetul va 
fi defectuos, 

Cînd ai ajuns să cînţi cu o bună respirație diafrag- 
maticãă, ai senzaţia că aerul inspirat este prins într-o 
gheară care se simte în dreptul stomacului, adică sub 
capătul sternului, pe peretele abdominal. Jar pe măsură 
ce-l expiri, ai siguranța că poţi emite orice sunet, că poți 
cinta oricum și oricit vrei. 

Această siguranță este foarte importantă, pentru ca 
orice frază muzicală să fie frumos rezolvată. 

Rezolvarea unei fraze implică deci buna dozare a 
suflului, adică a expiraţiei. 

Măiestria cîntărețului care posedă o bună respiraţie 
constă în a inspira cantitatea de aer necesară frazei 
muzicale pe care o are de cîntat și în a-și doza suflul 
(expiraţia) atit de bine “încît şi ultimele note din frază 
să fie executate cu aceeași strălucire ca şi primele. 

Este necesar ca întreaga cantitate de aer expirată să 
fie folosită în producerea sunetelor, deci aerul expirat să 
fie utilizat cît mai cu economie pentru ca toate notele 
unei fraze muzicale să aibă o sonoritate egală. 

Întregul mecanism al respirației, care stă la baza cîn- 
tului, nu este decit o simplă problemă de exercițiu pentru 
buna utilizare a aerului inmagazinat în plămini. 

În cînt, nu toate frazele se pot executa dintr-o singură 
respiraţie. Așa sint frazele lungi sau frazele care cuprind 
note acute, unele sfîrșindu-se cu o notă acută. care 
trebuie să fie emisă cu vigoare pentru a fi cît mai 
strălucitoare. Ideal ar fi ca frazele mai lungi să fie 
executate dintr-o singură respiraţie, dar e de preferat, 
pentru buna reușită a sonorității fiecărui sunet din frază, 
să se ia mai bine o nouă respiraţie, căci nu trebuie să 
se apeleze la ultima rezervă de aer înmagazinat în 
plămini, 

Indiscutabil că în cînt nu se respiră niciodată în mij- 
locul unui cuvînt, orice cîntăreț îşi dă seama singur, 
după înțelesul cuvintelor din text, unde trebuie să 
respire. 

Respirația diafragmâtică, trebuie să accentuez, ajută 
şi la liniştirea nervilor cîntărețului;, dindu-i acestuia o 
mare siguranţă. Cîntăreţul obișnuit s-o folosească nu se 
mai preocupă în timpul cîntului dacă inspiră pe nas 
sau pe gură și mici de cîtă cantitate de aer are nevoie 
pentru fraza muzicală ce are de cîntat etc. Numai prin 
contracția diafragmei, așa după cum am explicat la înce- 
putul acestui capitol, este suficient ca un cîntăreț să-și 
înmagazineze în plămîni exact atita aer cît are nevoie 
ca să termine cu bine fraza muzicală pe care o are de 
cîntat. 

Obişnuinţa acestei respirații nu produce, oboseală ci, 
dimpotrivă, îţi dă senzaţia de vigoare după terminarea 
spectacolului în așa măsură, încît ai certitudinea că poți 
cînta spectacolul încă o dată de la început. 

Sint cîntăreți care respiră în fel şi chip. Astfel, în 
afară de respiraţia diafragmatică pe care am încercat să 
o descriu, unii cîntăreți respiră clavicular. Respirația cla- 
viculară este un tip de respirație obositoare şi foarte 
periculoasă, deoarece angajează o dată cu ea și muscula- 
tura laringelui care, în timpul cîntului, trebuie să fie 
cît mai liberă de orice contracție. Respirația claviculară 
silește plămînii la o prea mare dilatare în partea lor 
superioară și nu dă posibilitate acestora să primească 
aer suficient și în mod regulat. Respirația, făcîndu-se prin 
ridicarea coastelor şi claviculelor, silește să lucreze unii 
mușchi ai pieptului, neobișnuiți cu această mișcare ; în 
același timp accentuează acțiunea coastelor și limitează 
deci contracțiile diafragmei. 

Toate acestea, fiind împotriva fiziologiei normale a 
actului respirator, lasă cîntărețului impresia că nu mai 
are suflu, din care cauză este neliniștit, și după îndelunga 
ei folosire se simte obosit. 








Respirația intercostală, care foloseşte contracția muşchi- 
lor intercostali, este destul de des utilizată. Prin lărgirea 
toracelui în sens transversal se dilată mult partea mijlocie 
a plămiînilor, de aceea este uneori obositoare pentru cin- 
tăreţi, în comparație cu lipsa de oboseală ce ţi-o oferă 
respiraţia diafragmatică. 

Se mai foloseşte în cînt şi un tip de respirație mixtă. 
care este o respirație ce se obține dintr-o combinaţie de 
respirație intercostală și diafragmatică. 

Noţiunile generale de mai sus privitoare la respiraţie 
nu reprezintă tot ce s-ar putea spune despre respiraţia 
cintărețului, căci un cîntăreţ, de-a lungul carierei sale, 
iși aplică știința unei bune respiraţii după variatele forme 
ale țesăturii partiturii ce o are de cîntat. 

Aș putea să disting două moduri de aplicare a respi- 
rației folosită de mine şi anume : inspiraţia de la înce- 
putul unei fraze şi inspiraţia aşa zisă „furată“, care se 
ia în cursul unei fraze cîntate într-o mişcare rapidă. 

Sint momente în viață şi în cint cînd se cere o 
inspirație imediată, inspirație rapidă, scurtă, des repetată 
și totuşi cit mai completă, îndeosebi de-a lungul unei 
mari fraze muzicale. Inspirația furată, care se ia tot prin 
mișcarea diafragmei împinsă înăuntru, se impune atunci 
cînd avem de cîntat într-o mișcare rapidă, cu o articulație 
clară, încît orice cuvînt să fie perfect înțeles de auditori. 
Inspiraţiile „furate“ sînt scurte şi dese, după cum este 
construită fraza muzicală ; trebuie să avem grijă ca în 
tot acest timp vocea, deși uşoară și rapidă, să rămînă 
timbrată de la început pînă la sfîrşit. 

Respirația este pentru cîntăreț ceea ce este arcușul 
pentru violonist, căci suflul respirator se poate compara 
cu arcuşul, care pune coardele în vibraţie, dindu-i am- 
ploare, forță, suplețe etc. 

În cînt, fenomenele sînt asemănătoare cu acelea din 
vorbire, cu deosebirea că arta cîntului este o formă de 
vorbire prin Sunete căreia trebuie să i se conserve intactă 
frumuseţea naturală. 











Suflul trebuie să curgă încet din cutia toracică spre 
rezonatori pînă la ieşirea sa prin gură. Nu trebuie să 
uităm deci că respirația este baza cintului şi că numai 
buna ci practicare contribuie la durabilitatea vocii cîntă- 
rețului. 

Se cîntă desigur şi cu altă tehnică respiratorie decit cea 
menţionată de mine, însă pentru că eu am cîntat după 
această tehnică pînă la virsta de 75 de ani cu vocea 
intactă, consider că aceasta este cea mai potrivită pentru 
un cîntăreț. 

Înainte de a o întrebuința, mă bazam exclusiv pe cali- 
tăţile vocii mele şi pe o respiraţie nestudiată, rezistînd 
numai datorită tinereţii, 

Din momentul în care mi-am însușit tehnica respiratorie 
de care am vorbit, n-am mai simţit, în tot timpul activi- 
tăţii mele de artist liric, nici cea mai mică dificultate 
vocală, oricît de puternice şi de grele ar fi fost sunetele 
emise. 





Emisiune — Impostaţie 


Fiecare dintre noi poate cinta, poate emite sunete — 
mai bine sau mai puțin bine — dar un cîntăreț-artist 
mu poate cinta decit după anumite legi ale cîntului şi 
numai cu o bună emisiune, cu o perfectă impostaţie. 

Atunci cind cintăm, fredonăm sau murmurăm citeva 
sunete la întimplare, fără să ne gindim la ele, punem în 
mișcare nenumăratele piese ale unui aparat complicat — 
aparatul vocal — care produce sunetele muzicale și care 
activează şi în vorbire. 

Acel act fiziologic pe care-l executăm în mod voluntar 
pentru a face ca fiecare sunet să fie auzit, produce ceea 
ce se numește emisiunea. 

În jurul emisiunii sunetelor, cu subtilităţile lor infinite, 
s-a format arta cintului, cu metodele, şcolile și legile sale, 
încă din cele mai vechi timpuri. 

Nu știm prea bine cum cîntau grecii sau romanii, 
ştim numai că studiau și ei cîntul cu multă grijă şi se 
ocupau stăruitor de emisiunea sunetelor, în felul lor. 

Vechii cîntăreţi erau supuşi la trei învățăminte succe- 
sive : 

Vociferari — avea ca scop întinderea şi fortificarea vocii 
cu ajutorul a tot felul de game, arpegii, staccato, agilităț, 
triluri etc. 

Phonasci — urmărea dezvoltarea calităţii timbrului, 
realizind pastuozitate, strălucire, claritate, omogenitate şi 

intreagă varietate de culori prin care vocea devenea 
agreabilă auzului. Toate acestea se obțineau numai printr-o 

perfectă tehnică a respirației şi printr-o bună adaptare a 
rezonatorilor la sunetul fundamental (adică punerea în 
funcţie judicioasă a celor trei componente ale aparatului 
vocal: plămînii cu mușchii toraco-abdominali, laringele 
și rezonatorii)). 

“ Studiul vocalelor şi silabelor prin care se ajungea la o 
bună pronunțare a cuvintelor — declamaţia lirică — adică 
la expresie și la stil. 

Ştim cu toţii că baza emisiunii stă în pronunțarea 
cîntată a celor cinci vocale : 4, e, i, 0, H. Pe aceste vocale 
se învață cîntul, pe buna lor pronunțare se bazează în- 
treaga şcoală a emisiunii vocale. 

Organul nostru vocal are calitatea de a produce tot 
felul de sunete, acestea grupîndu-se în trei timbruri prin- 
cipale : obișnuit, clar şi obscur, ceea ce ar reprezenta 
trei genuri de voci naturale. 

Dacă încercăm să emitem un sunet pe vocala 4, vom 
vedea că acesta nu este decit sunetul natural al vocii 
fiecăruia din noi şi care în cint corespunde timbrului 
obişnuit. 

Pronunţarea vocalei ¿ constituie timbrul vocii clare, iat 
pronunțarea vocalei 4 ne va da timbrul vocii obscure. 

Toate aceste trei timbruri, rezultate din pronunțarea 
vocalelor a, i și 4, sint timbrurile vocii naturale. 

Vocea însă trebuie adaptată cuvintelor. Din această 
cauză, o voce necultivată își va schimba încontinuu tim- 
brul ; noi ştim că timbrul trebuie să fie totdeauna același 
si nicidecum variat. De aceea, în cadrul emisiunii sunetul 
si cuvîntul trebuie să se contopească, să formeze un tot 
omogen, în aşa fel încît cuvintul cîntat să fie natural, 
atît pentru cei care cîntă, cât și pentru cei care ascultă. 

Arta unui adevărat cîntăreț constă în a transforma 
sunetele brute în sunete cantabile, a căror calitate să fte 
aceeaşi pe întreaga intindere vocală a cîntărețului. tg 

Cu alte cuvinte, 7olul unei bune emisiuni constă in 
înfrumusețarea timbrului brut, în transformarea lui într-un 
timbru unic şi omogen. 

Aceasta constituie baza învățămîntului cîntului. 

Emisiunea sunetelor se bazează pe emisiunea vocalelor 
şi consoanelor din care sînt alcătuite cuvintele. 

Metodele de învățămînt ale emisiunii diferă de la 
profesor la profesor și ar fi imposibil să le enumăr. Nu 
pot spune decit că unii profesori au preferință numai 
pentru o singură vocală, pe care o recomandă tuturor 
elevilor, fără a ţine seama dacă se potriveşte sau nu 
timbrului şi mai ales defectelor vocilor acestora (ceea: ce 
constituie o greşeală). 

Pentru a ajunge la o bună impostare a glasului, trebuie 
făcute mai întîi cîteva exerciţii preliminarii pe toate 
vocalele, pentru ca abia după aceea să se poată stabili 
ce vocală scoate mai bine în evidență sonoritatea vocii 
elevului şi deci prin ajutorul cărei vocale are mai multă 
libertate în emisiune. 

O dată găsită vocala, un profesor bun iși va da seama 
dacă aceasta înlătură defectele pe care le are vocea 
elevului și totodată dacă, exersind cu ea, se întrevede 
și progresul scontat. 

În acest caz, studierea vocii va continua să fie făcută 
pe vocala aleasă pînă cînd vocea elevului va ajunge să 
fie bine impostată pe toată întinderea ci. 

După ce elevul a înțeles bine cum trebuie să-și conducă 
vocea pentru a avea o bună emisiune, se poate trece și 
la studiul celorlalte vocale, căutind să fie emise în mula- 
iul vocalei care a ajutat elevului să-şi imposteze vocea. 

Cu alte cuvinte, sonoritatea şi culoarea celorlalte patru 
vocale să fie aceeaşi cu vocala pe care s-a impostat vocea. 

A exersa pe o vocală care nu se potrivește vocii 
elevului, sau pe toate cele cinci încă de la începutul 
studiului, este după mine o mare greşeală, deoarece — 
cum am mai spus — vocile în general sint defectuoase de 
la natură : ingolate (gituite), albe, înfundate, stridente, 
deschise etc., şi numai rareori sint fără defecte. 

Dacă se studiază de la început pe toate cele cinci 
vocale şi nu se alege vocala care să înlăture emisiunea 
defectuoasă a vocii elevului, nu se poate ajunge la omo- 
genitatea timbrului (la acea voce clară spre care tinde 





adevărata impostare a glasului), pentru că poziţia organu- 
lui vocal se schimbă o dată cu pronunțarea fiecărei vocale 
şi prin această schimbare s-ar ajunge la timbruri diverse. 
neindicate vocii respective. 

Aşadar, studierea pe o singură vocală care convine vocii 
unui elev, este făcută tocmai cu scopul de a se înlătura. 
prin buna pronunțare a ci, celelalte defecte pe care le 
are vocea. 

În ceca ce mă privește, studiul impostării mele mi-a 
fost ales de profesorul meu pe Le ; acel Le din articolul 
francez „Le chant“ care, prin pronunţarea lui rotundă, 
ajută ca sunetul să fie concentrat, rotund, acoperit. 

Prin acoperire, sunetul este trimis cît mai sus în 
rezonatorii faciali ; fixarea lui în rezonatori ajută ca 
emisiunea cintărețului să fie cît mai suplă, și astfel 
sunetul să devină rotund, clar şi totodată strălucitor, 

După părerea mea acel Le pe care mi-am impostat și 
studiat glasul poate fi recomandat oricărei voci, numai 
dacă este bine arătat de profesor, pentru că pronunția lui 
nu trebuie să fie asemănătoare cu acel le rominesc, care 
duce vocea în ceafă. 

Cînd vocea elevului este prea defectuoasă, profesotul 
este singurul care își poate da seama dacă Le franțuzesc 
îi ajută să înlăture defectele. În caz contrar, se va alege 
vocala pe care profesorul o va crede mai indicată. 

în cânt. vocala a nu trebuie să fie emisă printr-un 
sunet deschis, ca în vorbire, ci puţin acoperit, rotund. 

Vocala e, apropiindu-se ca sunet de vocala a şi î, 
are multă sonoritate şi un timbru mai clar, deoarece 
pentru pronunțarea ei coloana de aer se condensează spre 
vălul palatin. A 

Vocala i îşi datorează claritatea timbrului poziției 
limbii care, în mod firesc, în timpul emisiunii, se sprijină 
pe dinţii incisivi inferiori şi astfel coloana de aer are 
drum liber spre cavitatea orală. Oricare ar fi exerciţiul ce 
se face pe vocala į, poziţia limbii nu trebuie niciodată 
schimbată, altminteri, cînd vocea merge spre acut, sunetul 

se va auzi ca un g, fără ca elevul sau artistul să-și dea 
seama de aceasta. 

Vocala o este emisă printr-un sunet rotunjit între a şi 4. 

Vocala + este cea mai grea de transformat în sunet 
cantabil ; în vorbire, ea îşi are rezonanţa în partea supe- 
rioară a faringelui, vecin cu cavitatea nazală, de unde 
şi timbrul său obscur (închis) și tendința spre o voce 
nazală, din care cauză este nevoie de un studiu tenace 
pentru transformarea ei într-un sunet cantabil. 

Trebuie avut în vedere ca atunci cînd capul sau altă 
parte a corpului execută mişcări diferite, emisiunea voca- 
lelor să nu sufere nici o schimbare. De asemenea, se cere 
o supleţe desăvirşită a maxilarului inferior şi a limbii, 
astfel încît coloana de aer să nu intimpine nici un obsta- 
col. Altminteri, orice înțepenire a maxilarului va provoca 
contracția mușchilor aparatului vocal şi în acest caz 
emisiunea sunetelor nu se va mai putea numi „emisiune 
liberă“. 

Vocalele deci trebuie cîntate liber, fără vreo contracție 
muşchiulară ; atunci cînd se trece de la o vocală la alta, 
poziţia de bază a organelor vocale de la începutul primei 
vocale nu trebuie să se schimbe, căutind ca trecerea de 
la o vocală la alta să fie făcută imperceptibil, adică 
pe același fir sonor. Culoarea sunetului, atunci cînd se 
trece de la a la e, de la : la o etc., trebuie să rămină 
mereu acecași. 

Cind sunetul, în trecerea de la o vocală la alta, nu 
este condus pe acelaşi fir sonor, adică nu este emis în 
același loc ca și primul sunet cu care s-a emis prima 
vocală, atunci intervine așa-zisul „prag“. 

„Pragul“ este un defect intolerabil și antiartistic, care 
împiedică sunetul să meargă pe firul său conducător, 
frîngîndu-i sonoritatea. Intervenția „pragului“ face ca 
vocala următoare să nu fie emisă în acelaşi loc cu prima, 
dînd naștere la sonoritate diferită, defectuoasă. 

Pragul, acest dușman ce intervine în emisiunea cin- 
tărețului care nu stăpîneşte perfect tehnica artei cintului, 
l-aș putea compara cu un obstacol ce forțează pașii noștri 





să-şi schimbe mersul liniştit intr-unul neregulat (paşii ar fi 
vocalele care, în loc să fie emise numai pe sprijinul 
coloanei de aer, se sprijină pe laringe. Deci, participarea 
laringelui ca sprijin în emisiunea cîntărețului, ar fi obsta- 
colul ce-l întilnesc paşii noştri). Acest obstacol face ca 
trecerea de la o vocală la alta să fie perceptibilă, fiecare 
vocală avind altă culoare, altă sonoritate. 

În cazul cînd coloana de aer nu este împiedicată in 
drumul ei spre ieşire de intervenția laringelui, trecerea 
de la o vocală la alta va fi imperceptibilă. Coloana de 
aer aş putea-o compara cu drumul pe care merg pașii 
noştri, iar trecerea corectă de la o vocală la alta, cu 
mersul liniştit al paşilor noștri pe un drum neted. 

În emisiunea vocalelor a, e, i, O, 4; pragul intervine 
fără să vrei; ori, arta cîntului urmăreşte tocmai înlătu- 
rarea lui. De aceea, în studiul unei emisiuni corecte a 
vocalelor, cântăreții trebuie să exerseze cu tenacitate 
trecerea de la o vocală la alta pentru evitarea acestui prag, 
pină cind au senzația că fiecare vocală emisă, fiecare 
sunet deci, face parte din aceeași familie, întocmai ca 
un șşirag de perle de aceeaşi mărime înşirat pe o aţă 
(aţa ar fi firul sonor, iar perlele egale, vocalele). 

Grija menţinerii sunetului pe acelaşi fir sonor, adică 
grija de a nu schimba poziţia de bază a organului vocal 
cu care s-a început emiterea primului sunet, duce la o 
emisiune corectă și la înlăturarea „pragului“. O dată 
„pragul“ înlăturat, se poate spune că vocea merge pe 
drumul cel bun. 

Deoarece în cânt deschiderea gurii este mai mare 
decit în vorbire şi vocala cintată este mai puţin clară ca 
în vorbire. De aceea, vocalele cântate trebuie bine articu- 
late, evidenţiindu-se astfel culoarea fiecărei vocale. 

Cintăreţii profesioniști, care au dobindit buna folosire 
a emisiunii vocii lor, nu mai sînt preocupaţi de aceste 
principii generale ; ei emit vocalele corect în mod firesc 
(fără să le deformeze). Deformarea vocalelor la unii 
cîntăreţi este adeseori voluntară, fie din cauza unor difi- 
cultăți de emisiune, fie din cauza unor concepții greșite 

in ceea ce priveşte adevărata artă a cintului. Ei cred 
că ignorind articulaţia pot dobindi sunete mai frumoase, 
de o mai bună calitate, ceea ce este complet inexact. 

Această categorie de cîntăreți nu fac decit să fugă de 
o muncă susţinută ; în cint, ca în orice disciplină, obsta- 
colele trebuie înțrinte, nu ocolite. 

Cariera unui cintăreţ, de la începutul și pînă la apusul 
ci, este o muncă tenace de fiecare zi, în scopul bunei 
funcţionări a aparatului său vocal. 

Titta Ruffo mărturiseşte în cartea sa La mia parabola 

(Cuvîntul meu) că pentru a-și imposta perfect o arie din 
opera Le Jongleur de Notre Dame de Massenet, a muncit 
multă vreme cîntînd-o de cite ș-6 ori pe zi, pînă a 
putut să găsească în aparatul său vocal sonoritatea fiecărei 
note. De altfel, orice artist conştiincios trebuie să proce- 
deze la fel. 
Eu însumi, cind invăţam o frază mai grea, nu aveam 
linişte pină ce nu o rezolvam cît mai bine. Şi dacă după 
premieră mi se părea că fraza tot nu mi-a reuşit așa cum 
ințelegeam cu, nu prfegetam să reiau studiul ei de la 
început. 

Nu mai vorbesc de perseverența cu care invățam 
rolurile pe care le-am studiat sau le-am cîntat în talia, 
unde nici un artist străin, oricît de celebru ar fi, nu 
poate cînta decit în limba italiană. Cit timp am cântat în 
Italia, reușisem să am o pronunțare atît de perfectă, încit 
nu se mai cunoştea că sînt străin. 

Atit de mult mă obişnuisem cu pronunțarea limbii 
italiene, încît la reîntoarcerea în ţară a trebuit să mă 
ocup serios de readaptarea pronunţiei mele la textele 
romineşti. Aș putea spune că am depus o muncă mai 
mare decit aceea depusă în Italia pentru adaptarea 
pronunţiei mele la textele italiene. 

„Am reluat deci studiul textelor romineşti frază cu 
frază, deoarece d și î sînt foarte dificile în cint, mai ales 
atunci cînd sînt așezate după consoane neajutătoare. 
Într-o emisiune defectuoasă, deseori î se aude 4; dacă 
într-un cuvînt mai sînt așezate și lîngă consoane neajută- 

i b,c j etc ati ai mult vocea 
toare, cum ar fi g, b, c, p, ] etc. cu atit mai 


> duce înapoi, „ân ceafă“. S-a 
i Sani FEEN neajutătoare, pentru că în limba is 
ca şi în celelalte de altfel, „vocalele şi consoanele gm 
cuvint pot sau nu pot veni in ajutorul emisiunii cui, A 
tului ; de aci denumirea de „ajutătoare“ sau „neajută 

c 

“in cazul nostru, consoanele neajutătoare sint totdeauna 

acelea a căror pronunțare duce vocea inapoi, „in ceafă . 
Pornind de la acelaşi principiu şi avind la îndemină 

o limbă abundentă în vocale, compozitori italieni a 
căutat ca sunetele înalte (acute şi supraacute) să tie 
scrise, pe cât posibil, pe vocale. ra 

În limba romînă însă, deseori acutele sau supraacutele 
sint aşezate pe consoane neajutătoare sau pe sabe care 
cuprind ă şi î; în aceste cazuri, dacă pe cară 
tului nu este perfectă, pronunțarea lor va fi di iola. 

“ Toate acestea le-am întîlnit foarte „des în activitatea 
mea ; un edificator exemplu îl constituie rugăciunea Ka 
lui din opera Lohengrin de Wagner în care, printre altele, 
aveam următorul text : 


Stăpiîn ceresc, 
De trei ori sfint... 


În aceste fraze, cu două cuvinte greu de pronunțat zi 
cânt, trebuia să fiu foarte atent la emiterea notei si bemol 
sub care e scrisă silaba stå, din cuvintul stápin ; ae 
silabă, prin însăşi pronunția sa, duce vocea înapoi ja 
ceafă) şi în acest caz nota 744 bemol acut, ace pe z 
pe silaba pîn, ca şi cea de pe cuvîntul sfint, dacă nu sin 
emise în mod corect, pot fi auzite strangulat. MA 

Pentru a-mi asigura plasarea în rezonatori faciali on 
mască“) a primului mi bemol acut care se emite pe 
silaba pin din cuvîntul stăpin şi mai ales al doilea mi 
bemol acut din cuvîntul sfint care, de asemenea, pnr 
însăşi pronunția lui duce sunetul înapoi și care trebuie 
tinut mai mulți timpi fiind scris cu 0 „coroană , emiteam 
sunetul si bemol, aşezat pe silaba stă, puțin acoperit ; în 

această poziție (a sunetului emis acoperit) mergeam spre 
ni bemol acut, urmărind același fir sonor. 

Acoperirea lui zzi bemol contribuia la o mai bună 
susținere a sunetului pe coloana de aer, care-l trimetea 
cit mai sus în cavitățile de rezonanță, amplificindu-l și 
dindu-i şi strălucirea necesară. 

Tată și textul italian : 


O, re del ciel, 
Nostro signor... 


Încercind să comparați singuri cuvintul stăpin cu o, re 
și cuvintul sfint cu signor din textul italian, vă veți putea 
da seama de marea deosebire de pronunție ce există între 
ambele texte. Cît de uşor se emit cele două acute e şi o 
din textul italian şi cît de greu se emit aceleași acute 
în limba romînă, din cauza dificultăților descrise mai sus. 

În anul 1931 şi apoi în anul 1932, după 10 ani deci 
de la plecarea mea din Italia, am fost angajat să cînt 
Faust de Gounod şi Cavalerul rozelor de Richard Strauss 
la Parma şi la Palermo. A trebuit să depun o nouă 
muncă pentru a învăţa rolurile în limba italiană, nu 
pentru că uitasem limba, ci pentru că îmi obișnuisem 
emisiunea cu pronunția rominească. Astfel că am reluat 
studiul celor două opere, frază cu frază, pentru a-mi 
adapta din nou emisiunea la pronunția italiană. 

Pronunţia italiană are, la rîndul ei, dificultăți. Printre 
altele, pronunția consoanelor duble, numite doppio, ne- 
numărate în limba italiană, este foarte importantă. 
Neglijarea pronunţiei lor schimbă sensul cuvîntului, dindu-i 
un înţeles nepotrivit. 

Greutățile de pronunție sînt mari, bineințeles pentru 
străini, deoarece dacă în vorbire unui străin i se trece 
cu vederea faptul că stilceşte un cuvint, în schimb în 
cint nu-i este iertat. De aceea, prima grijă a unui străin 
care doreşte să cînte în Italia, sau în teatrele mari ale 
străinătăţii în care operele se cîntă în limba italiană, este 
aceea de a pronunţa și cînta corect în limba italiană. 


6l 


În scenă, orice cîntăreț poate fi furat de joc sau de 
muzică şi din cauza emoţiei poate eventual neglija înţele- 
sul cuvîntului ; de aceea, cîntărețul trebuie să ajungă la 
o perfectă stăpinire a acestor consoane duble, adică să le 
un caz nu trebuie 


dinte corect, în mod reflex ; în nici 
să le pronunţe greşit așa cum s-a obişnuit în vorbire. 
Cintăreţul care are obiceiul de a dubla consoanele pen- 
tru a da impresia unei pronunţii corecte, nu poate cînta 
în limba italiană ; vă puteți închipui singuri ce ar însemna, 
dacă în loc să pronunțe mama care înseamnă „mă iu- 
beşte“, ar pronunța mamma care înseamnă mamä... 
Aceeaşi mare importanță o au şi vocalele e şi o în 
pronunția italiană, deoarece ele au culori diferite și se 
pronunță cînd deschis (cum ar fi în cuvintele il doge 
sau un eroe), cînd închis (cum ar fi ognor sau signor) etc. 
Am arătat mai sus numai citeva din dificultăţile de 
pronunțare cu care trebuie să lupte un străin care vrea 
să cânte în limba italiană. 
O carieră completă nu se face decit cu muncă şi 
ă, căci după dobindirea unei bune emisiuni, 
s 


perseverenț 
ă studieze 


o nouă muncă îi este impusă cântăreţului : S 
dicțiunea, să observe ca vocalele din cuvîntul ci 
aibă o egală sonoritate, Ce culoare trebuie să dea sune- 
tului ca prin cuvintul cîntat să contribuie la crearea 
atmosferei locale, unde anume trebuie emise „acoperit“ 
şi unde mai „puţin acoperit“, cum să cînte o frază ca să 
fie din toate punctele de vedere cât mai frumos şi artistic 
rezolvată, cum să emită un sunet acut sau grav, să în- 
țeleagă stilul epocii în care s-a scris lucrarea pe care 
o execută etc., etc. 

Alături de toate acestea, evitarea „pragului“ este încă 
una din preocupările cintărețului. Pragul intervine tot- 
deauna atunci cînd cintăreţul nu posedă o voce omogenă. 

Pentru aceasta recomand tuturor următorul exercițiu 
asupra căruia trebuie să se insiste şi care ajută la evita- 
rea „pragului“ : să se emită un sunet din octava medie 
pe vocala a şi fără a schimba cumva poziţia în care a 


fost emis sunetul inițial, să se treacă apoi la vocala e şi 


ntat să 

a z ; 
EEPE nou la a și așa mai departe, pină se sfirşeşte re- 
În timpul emisiunii se va observa de asemene: 
ei fair ca sunetul vocalelor să fie puțin apetit, 
T la ură și trimis cu aceeași intensitate cât mai 
| 1 „mască“, Numai astfel va avea aceeași culoare și 
sonoritate. pi 
Pentru a obține toate acestea, elevul nu trebuie să fi 
preocupat de ideea că după a urmează e, ci să eat x 
a e că aceste două vocale sînt uma și ee 
BE ae ja că la pronunția lor contribuie dis 
sa da pe ia limbii (deşi în realitate 
l i r a v i). ] 
acest timp, maxilarele nu o S a i 
Vale aici iar buzele aproape de loc. co a 
T EAA E e ya fi emisă în poziția vocalei 
E d o vocală la alta va fi impercepti- 
; exercițiu va fi făcut pînă ce sonoritatea şi 
culoarea celor două vocale va fi ă, adică o. E 
ieri a da e va fi egală, adică vor fi 
Fa ra E pă de se va obține un rezultat pozitiv, 
: ersa, pe acelaşi principiu, toate vocalele înce- 
pind cu vocala æ, bineînțeles, și tot pe un singu 
ţinut dintr-o singură respirație. jr 
i Elevul nu trebuie să fie preocupat că se schimbă vo- 
calele. Prin exercițiul de mai sus, făcut lent și cu inten 
sitate obişnuită, se va ajunge. ca trecerea („pragul“) 
dintre vocale să nu mai existe ; aceasta d ii că 
omogenizarea sunetelor unei voci nu mai TE rezi ă 
pentru cîntăreţ o problemă. i jirg 
Atacarea sunetului 
a are a auzit de atacul sunetului, pentru că 
in ei a trebuit să-l folosească. Este un act nor- 
mal, spontan şi automat, care constă în izbirea coardel 
vocale în timpul formării sunetelor. pă 
„Atacarea unui sunet se face de obicei fie prin aşa-nu- 
mita lovitură de glotă, fie prin atacul aspirat. La rindul 


€i l ntura g 4 
Fi este de 
Oy y de lotă t două feluri . moale dulce ȘI 

it şi i sc-tare, sune- 

Atit în atacul dulce-moale cit ȘI 10 cel cepe ere 
tul se produce net şi o dată cu actul PEN X păr 
că i recedat de mă 

pirat sunetul este p. 
vreme la atacul aspira ri 
cantitate de aer auzită ca un imperceptibil A ra 

Emiterea sunetului o dată cu actul expit mens 
rin lovitura de glotă, care este un eop Ha 
anual nostru vocal. Prin acest ri te ea i 

$ > 
spontan şi ermetic glota, care se deschide 
în laringe. l 
e produce sunetul în À fa ta 
É Cind atacul de glotă este voit puternic, produs sueta 
mişcare violentă a organelor noastre vocale, este 
atac brusc-tare. FE reale 

Dacă însă atacul nu este puternic, ci uşor, 4 

c 

atacul se numeşte moale-dulce. EE R 

Asadar, la atacul brusc, tare, coat Sua i BEE 

adar, la ata | 

lovirea lor puternică, se soapie cae ste foa brisas 
4 iere rdelor, ca săş 

dulce, moale, apropierea a 

lui, se face mai dulce, mai ent. i 

AU . . 

Atacarea sunetului prin lovitura cen a 
cântărețului să utilizeze întreaga canti Sea N 
în plămini, pe cînd prin atacul aspirat a 
în pl ; i a 
în plămîni se risipește, se pierde. ci beata Aa 

încercînd să fiu mai clar, pot spune că | eee 

lotă este acea mică mişcare de aer petrecută , i ca 
$ v oniru 
; pregăteşte pibrarea coardelor vocale. pen dai 
pt stul. Este un act asemănător cu atingerea g s 
EEE după al cărui atac re 


glotă dă posibilitate 
, aer inspirata 


duce s$ 
lui pe un instrument de coarde, 


zultă un sunet. l i | EN 
Atacul primului sunet prin lovitura de glotă dulc 


ii 1, V înd 
folosește preciziunii, fermităţii pia pa n 
pe coloana de aer ; sprijinirea sunetu ui pe apar fai 
aer contribuie ca acesta să poată fi a ca 
(în „mască“”) și deci sunetul să fie cit int st Á A 
În schimb atacul aspirat (pe care-l pepe sa St A 
cu scopul de a-şi menaja coardele ea î cpt i te 
glotă greşit executat) din cauza aeru E d E e 
coardele vocale în timpul emisiunii, aduce 

seala prematură a acestora, vocea devenind zzatä, pier- 

zîndu-şi deci din strălucire. 

Acest atac, dacă are avantajul de a feri coardele 
vocale de lovirea lor violentă (atunci cînd nu se foloseşte 
atacul de glotă dulce-moale), obosește în schimb plämînii 
şi coardele vocale, deoarece prin pierderea aerului, cîn- 
tărețul este obligat să respire mai des. 

Oricum s-ar ataca un sunet, studiul atacului se face 
numai sub directa supraveghere a profesorului. Un bun 
profesor va trebui să cunoască tot atît de bine ce este 
atacul de glotă dulce-moale sau cel brusc-tare și ce este 
un atac aspirat ; toate formele de atacuri trebuie să fie 
explicate și exemplificate elevului. Pentru că nu numai 
atacul de glotă este periculos coardelor vocale, ci și 
atacul aspirat are inconvenientele lui. Dacă acest atac 
(aspirat) nu este făcut cu prudență şi numai în timpul 
studiilor și sub controlul profesorului, aerul se va simţi 
permanent în miezul sunetului ; or, infima cantitate de 
aer expirat necesar acestui atac trebuie să preceadă su- 
netul şi nicidecum să nu se simtă în timpul duratei sale. 

Unii profesori de cint sînt impotriva atacării sunetului 
prin lovitura de glotă, pentru că nu toți elevii îl pot 
înțelege în adevăratul înțeles al cuvintului. 

Dacă profesorul va şti să arate teoretic și practic care 
este atacul moale şi care este cel tare și totuși elevul nu-l 
va înţelege şi deci nu va putea să-l întrebuințeze, e de 
preferat să se renunţe la el, căci atacul dur-tare, după 
cum am mai arătat, în afară de faptul că duce la decla- 
sarea vocală a cîntărețului, face ca sunetul să se audă 
tipat, fără vibraţie, dezagreabil, oricît de frumoasă ar fi 
vocea care-l emite. Aceasta înseamnă, cum am mai po- 
menit, că coloana de aer în loc să meargă spre rezonatorii 
superiori, din cauza lovirii , brutale a coardelor vocale, 
se oprește în laringe. În acest caz, la începutul studiilor, 
e recomandabil atacul aspirat și încetul cu încetul, elevul 


să fie obișnuit să-și însușească şi atacul de glotă dulce, 
moale. 


: 65 
Ə — e,-2707 


i i > e expulzare a 
Forța sunetului depinde de puterea a ada zu 
aerului din plămini şi nicidecum e iasă mu ce ler 
2i a i iu ai 
i î 7 i, nu vorbiți cu forță, nci cind 
ringe. Cînd vorbiți, ți cu for ] ie aa 
i i i i : căutați ca să 
i cînd cintați nu țipați : ; i 
ei a i ă-i i timpanul. Dacă 
itori u să-i spargeți p 3 acă 
urechea auditoriului, n c : ie 
articulaţi cu îngrijire veţi avea nevoie numai de puț 
i ipi. j 
voce pentru a fi auz i fe aan a 
Nu forțați glasul nici cînd voiţi să faceţi inele de 
oce ; mergeţi pe principiul fortissimo, ma legg 
( l i i pe cel care 
j irea tare oboseşte şi p l 
tare, dar lejer). Vorb re o m 
e se şi pe cei care ascultă, cîntul tare, puternic 
aceleași rezultate. , ae a 
Pentru a evita ca atacul primului sunet zi Eat 
brutal nu vă gîndiți cînd emiteţi sunetul A cală 
cuvintului „atac“, gîndiţi-vă numai că sunetu treb a 
ES x : z v 
fie identic cu sunetul ce-l dă atingerea uşoară a mia a 
pe coardele unei viori şi nu presarea sau lov iu se 
tală. Vă mai gîndiți de asemenea că pia pal 
către rezonatorii superiori, nu în laringe. Toto an ua 
să vă gindiți ca sunetul să fie rotund, însă nu În ai d 
Am mai spus că orice cantitate de aer i ra le 
plămini trebuie să fie transformată Sare ea a 
si iții şi i tirziu, cînd studiaţi frazele e, 
deci exerciții și mai tirziu, zi "an 
i-vă "mi un pic 
îngrijiți-vă și controlați-vă permanent ca nici i 
inspirat să nu se piardă. Le 4 r 
jo aie sține un sunet mai lung sau o frază RS 
entru a su > e 
nu este nevoie de o cantitate prea mare de aer sir: 
eforturi prea mari pentru a o PELENE To 
i i nt m e — 
ă ştii să între aerul cu economie. Si te - 
să ştii să întrebuinţezi < i Oi 
să ie să fie aşa — cînd după ce s-a 
i trebuie să fie așa 
şi totdeauna i a mpa ea atuul 
îți mai rămi în plămini, de 2 i 
fraza îţi mai rămine aer pri 
i ă di și a mai rămas î 
imă i nou şi cu ceea ce a A 
fimă respiraţie luată din nou şi cu be 
plămîni la sfîrşitul frazei, iți vei putea continua c 
începînd o nouă frază. Et RER, 
Nu este deci nevoie să ne incărcăm pae T cu 
i şnules 
prea mult, inspirind necontenit pe nas, cum SR = 
inspi ste stu 
ii cîntăreți — acest mod de a inspira e de 
unii cîntăreți acest „a inspir E 
obositor — este nevoie numai să știi cum să resp 

şi să ştii cum să faci atacul sunetului corect. Într-o 
succesiune de fraze, respirația exclusiv pe nas, în afara 
oboselii, mai aduce și întirzieri în execuţia frazei. O 
cantitate prea mare de aer în plămini te va sufoca, 
stingherindu-ţi cîntul şi cu vremea poţi face chiar un 
emfizem pulmonar. Inhalarea unei cantități prea mari 
de aer oboseşte plăminii, alveolele pierzindu-și elasti- 
citatea. 

Personal eu am folosit în cîntul meu numai 
primului sunet prin lovitura de glotă dulce-moale, pen- 
tru că am avut un profesor Care a ştiut să-mi explice și 
să-mi exemplifice perfect ambele atacuri. 

De altfel, cît am cînta 
tăreților din acea vreme 


atacul 


t în străinătate, majoritatea cîn- 
ca și celebrităţile de azi foloseau 
și folosesc atacul primului sunet prin lovitura de glotă. 

Acest atac n-ar trebui să constituie o problemă peatru 
nici un cîntăreț, căci nu este o formă de atac nerecoman- 
dabilă aşa după cum susțin unii profesori sau cîntăreți. 

Dacă profesorul ştie să vă explice și să vă exemplifice 
un atac moale, nu dur și ajungeţi să-l înțelegeți corect, nu 
fugiţi de lovitura de glotă căci, prin acest mod de a ataca 
sunetul, aerul înmagazinat în plămini nu se pierde ín 
mod inutil și sunetul va fi strălucitor, ferm şi precis în 
înălțime, cu o intonaţție exactă (în sensul c 
precedată de vreo apogiatură c 
dezagreabilă auzului), 

Așadar, lovitura de glotă trebuie făcută numai sub 
controlul profesorului care cunoaște cum se execută corect, 
pentru ca acest atac să nu devină brusc-tare. 

Pentru ca atacul să fie dulce, recomand ca vocala 
aleasă cu care se fac exerciţiile să fie precedată de 
consoana Z care aduce după sine un atac dulce, iar 
respirația să se facă după mecanismul descris la capitolul 
„Respirația“, deoarece mușchii abdominali trebuie să 
lucreze în timpul cîntului ca foalele fierarului pentru ca 
respirația să nu fie înțepenită, căci nu se cîntă pe rigidi- 
tatea mușchilor, ci pe elasticitatea lor ; altminteri, chiar 
cu acest [ se poate ajunge la un atac dur. 


ă nu va fi 
are e neartistică şi deci 

Gimnastica vocală făcută prin vocalizări ajută cintăre- 
ţului şi elevului să practice în mod corect și normal 
acest mod de a ataca sunetul. 

Lovitura de glotă nu se folosește pentru fiecare notă 
în parte, ci numai atunci cind se ia o nouă respiraţie. 

Cind o frază muzicală începe cu o vocală, atunci se 
face atacul ferm (dar nu dur) pe vocala cu care începe 
fraza, celelalte silabe compuse din consoane și vocale 
fiind o succesiune de atacuri dulci executate prin existența 
consoanelor respective înaintea vocalelor. De aceea, ma- 
joritatea cintăreţilor emit primul sunet prin lovitura de 
glotă involuntar, deoarece uneori consoana care precede 
o vocală aduce după sine atacul de glotă al vocalei. 

Acest mijloc de a ataca sunetul este înțeles mai bine 
practic, deoarece expunerea lui scrisă poate duce la 
interpretări variate, mai ales din partea elevului incepă- 
tor. Pentru aceasta, așa cum am amintit, cel care trebuie 
să ştie și să exemplifice elevului cum se face un atac 
dulce, va fi profesorul. 


* 


Am spus la începutul acestui capitol că pronunțarea 
diferitelor vocale în cînt dă naştere la trei timbruri dife- 
rite din care rezultă, în afară de vocea obişnuită, timbrul 
vocii clare şi timbrul vocii obscure (închise). 

Fiecare din aceste două categorii de voci pot avea şi 
nuanțe intermediare pe care nu găsesc necesar să le mai 
enumär, deoarece ele derivă tot din cele două categorii 
de mai sus. 

Sunetele vocii clare sînt deschise dar nu „albe“ iar cele 
ale vocii obscure sînt închise, 

Timbrul ambelor voci se datorește conformației orga- 
nului vocal, ambele fiind admise în cadrul esteticii cin- 
tului. 

Vocea clară este vocea cu cele mai multe armonice, 
plăcută auzului. Vocea obscură, caracterizată printr-un 
timbru ceva mai închis, mai puţin bogată în armonice, 
poate impresiona ca şi vocea clară, În unele cazuri, o 

Vf E grație îndrumărilor profesorului, poate fi 
mai rumoasă decit o voce clară, dacă i-au fost eviden- 
țate toate calităţile. 
De «i G > i i 
A aceea, pentru mine profesorul capabil nu este numai 
e ee are în faţa lui un elev cu o voce excepţională 
acela care ştie să îndrumeze că 
Ș ze pe calea cez ă orice 
tip supă p a cea bună orice 
Ti co A) a S S ; 
> cintăreț se convinge că emite corect toate vocalele 
i miza in momentul în care cunoaște poziţia pe 
tu r organul sau vocal în timpul emisiunii fiecărei 
ro n Aceasta înseamnă că trebuie să-si dea seama de 
ul exac are fiec ă isă | Ra 
exact in care fiecare vocală emisă de el îşi găseste 


maxi e te ă ; pri i R 
mum de rezonanță ; prin maximum de rezonanță nu 


se înțelege forță, ci cel mai mare număr de sunete 
armonice pe care le poate avea un sunet muzical. í 

Astfel el ajunge cu încetul la impostarea vocii sale car 
nu este altceva decit formarea lentă si e Seira e 
sunetelor cu cea mai bună rezonanță. i Ae 

l Orice sunet emis trebuie să însemne un sunet frumos 
și deci plăcut auzului. Pentru o ureche muzicală adică 
pentru o ureche cu o educație serioasă, timbrul unei voci 
este ceea ce inseamnă pentru pictor culoarea, emisiunea 
sunetelor fiind aceea care înfrumusețează culorile vocii 
deci timbrul său. pi 

Rezultatul unei bune emisiuni are pentru toți cîntăreţii 
avantaje importante. Ea ajută la ușurința realizării unei 
bune respirații, cîntul nefiind altceva decît un continuu 
exercițiu de respirație. Emisiunea vocală normală este 
condiționată numai de o bună respirație. Ea dezvoltă 
cavitățile de rezonanţă, sunetele trebuind să-și găsească 
tără efort, puterea lor vibratorie în rezonatorii organului 
vocal. În același timp, uşurează posibilitățile de articulaţie 
ale cântărețului, fiecare sunet putind să dea, în mod 
spontan, expresie cuvîntului cîntat. 

De asemenea, descongestionează și odihneşte întregul 
aparat vocal prin aceca că sunetele emise fără efort 
exclud oboseala sau contracția organelor vocale. 

Toate acestea sînt, după cum am spus, binefacerile unei 
bune şi corecte emisiuni și impostaţii, însă numai cu o 
singură condiție : să fie bine cunoscute, atit teoretic cit 
şi practic, pentru a putea fi înțeles rolul lor în cînt. 

Am spus, repet, că numai utilizarea puterii vibratorii a 
rezonatorilor şi nu utilizarea strictă a organului vocal — 
în înțelesul strict al cuvintului — dă cîntărețului posibilita- 
tea de a cînta jără efort, ceea ce este una din condiţiile 
primordiale. Odihna şi descongestionarea organelor vocale 
prin sonorități emise fără efort dau deplină libertate 
emisiunii, articulației și expresiei în cînt. 

Pentru dobindirea unei bune emisiuni îţi mai trebuie 
şi voința de a munci, de a învăţa tot ceea ce contribuie 
la perfecta ei însușire. 

Fără voinţa de a învăţa, fără perseverenţă şi fără multe 
alte restricţii, nu se poate ajunge la stăpînirea emisiunii 
sunetelor sau la buna impostare a glasului, 


* 


Fac acum o paranteză mai mare, pentru a vă arăta cum 
am ajuns să dobindesc o bună emisiune şi o bună așe- 
zare a glasului meu. 

Am avut de la natură o voce puternică, cu un timbru 
generos care m-a ajutat — cu toate că nu cunoşteam 
tainele tehnicii cîntului — să cînt mulți ani. 

Însă, nu m-am mărginit să cînt cu vocea dăruită de 
natură, ci am dorit să stăpinesc adevărata tehnică vocală, 
singura care mă putea ajuta să devin un bun cintăreț. 

Aveam în jurul meu destule exemple de voci excep- 
tionale care s-au pierdut de timpuriu din cauza lipsei unei 
adevărate tehnici vocale. 

Din momentul cînd mi s-a definit vocea, cintam cu 
mult entuziasm oriunde se ivea o ocazie, deoarece mi se 
părea că vocea mea este cea mai frumoasă și cea mai 
puternică și această părere îmi da multă încredere. 

La douăzeci de ani (1902) am avut primul meu anga- 
jament serios ca artist, debutind în opera comică De-aș 
fi rege, în rolul prinţului Kador. După trei ani am fost 

angajat în companiile de operă italiană şi franceză, ale 
caror reprezentații aveau loc la Teatrul Naţional din 
Bucureşti. 


Cintam roluri secundare de bas şi chiar de bariton 
vocea mea avind încă de pe atunci o întindere mare și 
in acut. 

Îmi aduc aminte că, interpretind rolul lui Silvano din 
Balul mascat de Verdi (rol de bariton), cîntam fraza : 
„Su fate mi largo...“ (La o parte, faceţi-mi loc...) cu 
atita convingere și cu atita putere, încît aveam impresia 
că eu sînt personajul principal al operei. 

Basul Luigi Lucenti, angajat în aceeași companie, 
auzindu-mă şi plăcîndu-i mult vocea mea, s-a oferit să-mi 
dea lecţii de canto. El m-a învățat cum să deschid 
gura, cum să ţin limba în timpul emisiunii sunetelor 
privind în oglindă, apoi, făcînd un acord la pian, mi-a 
arătat cum se execută o gamă. 

Cu aceste prime indicații mi se părea, pe atunci, că am 
dobîndit aproape tot ceea ce trebuia să ştiu. De aceea, 
după un an, am avut curajul să cînt rolul lui Mefisto 
din opera Faust de Gounod. 

Interpretînd pentru prima oară un rol principal, în 
care m-am avîntat convins că cele cîteva luni de studii 
făcute cu Lucenti îmi erau suficiente, simțeam, în tot 
timpul execuţiei, ușoare înțepături şi usturimi în git, o 
Oarecare uscăciune în laringe. (Nu știam că acestea sînt 
senzațiile caracteristice oboselii laringelui.) 

După acest prim început care nu m-a mulțumit, ideea 
de a-mi studia vocea a început să mă obsedeze : căutam 
un profesor de canto ideal, 

După Lucenti am început să studiez cu un profesor care 
m-a învățat emisiunea sunetelor pe nas (emisiunea nazală). 
Lovind de 3-4 ori cu un deget aceeași clapă la pian, 
mă obliga să repet după el cam așa: ba, ba, ba (pe nas). 
„Eu îl imitam perfect, iar el îmi reproşa (culmea |!) că 
niciodată nu trebuie să emit sunetele pe... nas! 

După citeva lecţii, m-am lăsat păgubaș, dindu-mi seama 
că o astfel de metodă m-ar face să dobindesc cea mai 
„formidabilă voce nazală“. 

Un fost bariton, cu care am studiat după aceea, mă 
învăța să fac exerciţii cu sunete prea înalte, spunindu-mi 
că sînt bariton şi nu bas. E drept că aveam o mare 
uşurinţă în emisiunea sunetelor acute, dar aceasta nu 
constituia un indiciu suficient pentru clasificarea vocii 
mele. Plecam de la aceste lecţii răgușit şi obosit, iar la 
intrebările mele repetate îmi răspundea că de obicei 
acestea sînt „senzațiile de la începutul studiilor“. 

Acum, că aveam o oarecare experiență, mi-am dat 
seama că nici el nu era profesorul „meu“ și am plecat 
lăsindu-l baltă cu „senzațiile“ lui cu tot. Voiam să cint 
în registrul de bas şi eram sigur că sint „bas“. Îmi 
dădeam seama că-mi făcuse o clasificare greşită conside- 
rîndu-mă bariton şi că dacă aş mai continua să studiez 
cu el, riscam să-mi pierd vocea. 

Clasificarea justă a vocilor este una din cele mai impor- 
tante chei în mîna profesorului de cînt. Greşita clasificare 
a vocii ratează viitorul elevului şi este și mai periculoasă 
dacă elevul doreşte cumva să-și depăşească întinderea 
normală a vocii sale prin forțarea organelor vocale. 

Dacă profesorul cunoaște adevărata știință de predare 
a cîntului, elevul nu trebuie să se simtă niciodată obosit 
sau răgușit. 

Exerciţiile vocale juste reconfortează elevul, iar execu- 
tarea lor face vocea mai „uşoară“. 

Am mai încercat apoi să studiez cu un alt profesor, 
care mă lăsa să cînt după buna mea plăcere, fără nici 
o indicație din partea lui. Vă puteţi da seama că prin 
„metoda“ lui n-am realizat nimic. 

În perioada acestor căutări, continuam să cint în 
operetă cu posibilităţile mele vocale naturale. Începusem 
să mă manifest şi în spectacolele de operă comică şi 
mai ales de operă serioasă, mult mai pretențioase. 
Întimpinam însă aceleași dificultăți în timpul cîntului, 
ceea ce dovedea că nu dobîndisem de la profesori decit 








o oarecare „experiență“. Eram încredințat că nici una 
din metodele încercate nu erau bune pentru mine ; fără 
să-mi dau seama care erau deficiențele lor, eram totuși 
convins că le lipseşte ceva. 

Am rămas în schimb cu noţiuni de ce înseamnă un 
„Sunet nazal“, un sunet „gutural“ și am dobîndit o 
oarecare ușurință în emiterea sunetelor. 

Ştiam că am vocea frumoasă, mi-o spuneau cei care 
mă ascultau, dar nu aveam siguranța unei emisiuni juste. 

Simţeam nevoia unui studiu serios, îmi dădeam seama 
că am defecte în glas și mai ales eram preocupat de 
ideea că nu se face artă oricum. 

De aceea am plecat să studiez cîntul în Italia. 

Ajuns acolo, n-am fost tentat de nimic altceva decit 
de cele două obiective pentru care plecasem : să ascult 
cît mai multe spectacole de operă şi să-mi găsesc maestrul 
care să mă ajute să învăţ tehnica cintului. 

Încă înainte de a pleca din ţară, simțeam că dacă aş 
continua să mai cînt așa cum cîntasem pînă atunci, n-aş 
mai ajunge să-mi îndeplinesc frumosul vis al vieţii mele 
(plecarea mea în Italia, întimplată abia la vîrsta de 37 
ani, s-a datorat dragostei şi bunăvoinţei unui prieten şi 
admirator, care a ţinut cu orice preț ca să contribuie la 
realizarea visului meu de artist). 

Primul profesor la care am ajuns a fost Scogniamiglio, 
un bătrinel de 8o de ani, pianist și, după spusele unora, 
bun profesor. Cunoştea întreg repertoriul de operă, dar 
nu-mi dădea nici o indicație de emisiune. Mă lăsa să cînt 
cum vreau ; ceea ce-l interesa era ca la plecare să-i 
las cele cinci lire care reprezentau onorariul său. Am fost 
elevul lui Scogniamiglio scurt timp, bineînțeles, apoi 
l-am părăsit. i 

Între timp, un coleg din țară mi l-a recomandat căl- 
duros pe Antonio Colenz. 

Colenz se intitula „profesor de impostație“ şi se 
bucura de o bună reputație, mai ales că era și bun 
pianist și că aproape o viață întreagă trăise în culisele 
teatrelor de operă. í 

Spre surprinderea mea, Colenz mi-a afirmat că nu 
sint bas și că în scurt timp va face din mine un artist cu 
o minunată voce de „bariton“. 

Auziţi, bariton ! Plecasem din ţară pentru a-mi studia 
vocea în registrul de bas, așa cum simțeam că o am, și 
aci găsesc încă un profesor care voia cu tot dinadinsul 
să mă facă bariton ! 

Păcat! Dacă Colenz n-ar fi comis această eroare a 
clasificării vocii mele, ar fi fost pentru mine un profesor 
tot atît de bun pe cît a fost pentru colegul meu Dimitrie 
Onofrei care, în urma studiilor făcute cu el, a înregistrat 
progrese serioase şi pe care din bariton, cum plecase din 
țară, l-a făcut tenor şi încă un tenor mare. Nu a greșit-o 
cu Onofrei, descoperind în el calităţile vocii sale de 
tenor, dar cu mine așa cum a dovedit-o timpul — ar 
fi dat greș. 

Îl înșelase și pe el, ca și pe primul meu profesor din 
ţară, ușurința cu care emiteam sunetele acute. Pentru un 
profesor priceput în clasificarea vocilor acest fapt nu 
reprezenta un indiciu suprem. El ar fi putut să-și dea 
seama că aceeaşi uşurinţă o aveam şi în registrul grav. 
L-am părăsit şi pe Colenz, cu toată strădania şi insisten- 
tele sale de a mă face bariton. 

În continuarea căutărilor mele de a-mi găsi un profesor, 
mi-a fost recomandat, ca foarte bun profesor de impostare 
a vocii, Vittorio Podesti. 

Avea 65 de ani, mulţi elevi, şi se bucura de multă con- 
sideraţie în cercurile artistice din Milano. Fusese vreme 
îndelungată directorul operei din Varșovia și dirijase la 
Petersburg și la New York întregul repertoriu de operă. 

Vittorio Podesti, pe lîngă calităţile sale de dirijor 
experimentat, era și bun pianist. Imediat ce m-a auzit 
mi-a spus că mă va pregăti pentru rolul lui Mefistofele 
din opera cu acelaşi nume de Arrigo Boito, că n-am 
neapărată nevoie de impostarea vocii, mai ales că „acest 
rol — mi-a adăugat Podesti — fiind scris într-o țesătură 
dramatică, puternică, aproape sălbatică, nu-ţi cere să 
emiți fraze de bel canto, iar mijloacele dumitale vocale 

sint suficiente și se potrivesc perfect rolului din Mefis- 
tofele“. 

În Italia, pe vremea aceea, erau destui profesori care, 
ca şi Podesti, susțineau că vocea elevului se impostează 
direct pe frazele muzicale, fără însă a arăta elevului 
mijloacele tehnice care înlesnesc buna lor execuţie. Bine- 
înțeles că rezultatul tuturor studiilor se aplică pe fraze, 
dar nu înainte ca fiecare sunet să fie emis normal și ca 
fiecare notă să fie perfect impostată. 

De obicei, profesorii de cînt care provin din buni 
acompaniatori sau buni dirijori de orchestră ştiu să arate 
elevilor cum se conduce o frază muzicală, cum se inter- 
pretează, ştiu cînd un sunet este emis bine sau rău, dar 
nu se pricep să arate care sint mijloacele de a ajunge la 
acestea. Dacă nu ai puţină experienţă, poți interpreta pe 
dos recomandările lor. 

Ei îţi spun: „trimite sunetul în mască“ şi tu îl vei 
trimite în nas, „susține nota cutare“ şi tu o vei susține 
în felul tău, „rezolvă mai bine fraza aceasta“ și tu o 
rezolvi după cum te pricepi, „atacă sunetul prin lovitură. 
de glotă“ şi tu faci un atac brutal, forțind coardele 
vocale, pentru că nu cunoşti nimic din ceea ce se petrece 
în laringe, după cum nu cunoşti că pianissimo cerut de 
„maestru“, trebuie executat lejer, fără să stringi laringele 
strangulind sunetul etc. 

Şi tot așa, cîntind după indicaţiile „maestrului“ tău, 
după metoda lui confuză şi plină de termeni tehnici pe 
care-i auzi mereu dar nu le cunoşti sensul lor exact, cu 
capul plin de indicaţii de interpretare în care „maestrul 
este as“, vei ajunge să înveţi rolul şi-l vei cînta, chiar şi 
pe scenă, dar... fără să ştii cum se cîntă propriu-zis 

Atita timp cît vei cînta în felul acesta, rezistenţa coar- 
delor vocale va slăbi şi în scurt timp vei ajunge negreşit 
la declasarea vocală. Aci, numai propria-ţi inteligență 
te mai poate trezi la realitate | 

S-ar putea ca tot cîntînd să-ți găseşti și singur calea cea 
bună şi bazat pe ea să-ți studiezi vocea pe linia pe care 
simți că emiţi sunetele mai comod. Aceasta se întîmplă 











insă destul de rar. Foarte greu poţi fi convins că emisiunea 
ta este cea adevărată și tot atit de greu poţi să-i convingi 
şi pe cei care te ascultă. 

Cei mai vechi cîntăreți din opera noastră își amintesc 
de tenorul Arnold Georgevschi care acum vreo 35 de ani 
cînta, datorită vocii sale foarte plăcute și a marilor sale 
calități interpretative, la Opera de stat din Bucureşti, 
Se descurca destul de bine. Îl vedeam însă cum de ia 
un spectacol la altul și mai ales de la un rol la altul, 
se preocupa permanent de buna emisiune a acutelor sale 
care nu erau strălucitoare. 

Conștiincios din cale afară, a fost nevoit să cînte 
într-un matineu rolul lui Gerald din opera Lakmé de 
Delibes, fără a fi „în voce“. 

L-a cîntat totuși. Și l-a cîntat spre norocul lui, după 
cum mi-a mărturisit chiar el: „cîntind cu mari menaja- 
mente, îmi căutam într-una modul cel mai bun de a 
emite sunetele, astfel încît să nu se simtă în public că 
sînt indispus vocal. Din acea zi mi-am descoperit o nouă 
impostaţie a glasului, cea adevărată, pe care pînă atunci 
nici nu o bănuisem și care mi-a rezolvat dificila problemă 
a acutelor, problemă ce mă preocupa de cînd am început 
să cint pe scenă“, 

Într-adevăr, chiar în toamna acelui an l-am auzit la 
Volks-Opera din Viena cîntind cu mare succes rolul 
lui Turiddu din Cavalleria rusticana de Mascagni, rol prin 
excelență dramatic, mult deosebit de țesătura rolurilor 
cîntate de el pină atunci. Dacă nu ar fi reușit să 
rezolve cu bine dificultăţile vocale ale acestui rol, ar fi 
putut „claca“ dintru început. 

Aceasta a însemnat că înaintea spectacolului de ma- 
tineu de la opera noastră (pe care l-a cîntat indispus 
vocal și prin care și-a găsit adevărata sa impostaţie) el 
nu și-a putut da intreaga măsură a glasului său. Exemplul 
lui Georgevschi demonstrează că o impostație corectă dă 
vocii o dublă intensitate şi că îi este foarte necesar cîntă- 
rețului ca, pe lingă celelalte daruri ale sale, să fie şi 
inteligent. 

Celebrul Titta Ruffo, în cartea sa de amintiri, mărturi- 
sește că singur și-a găsit calea spre impostaţie. „Mă 
sculam dimineaţa şi după o plimbare scurtă, mă aşezam 





George Niculescu-Basu în rolul lui Mefistofele din 
opera cu același nume de A. Boito. 


la pian și cu multă răbdare îmi făceam vocalizele singur, 
căutînd să regăsesc virtuțile naturale ale vocii mele, 
în parte rătăcite din pricina prea multor maeştri și a 
sfaturilor lor, care mă zăpăciseră. În trei luni de studii 





ajunsesem să-mi pun vocea la punct, astfel ca nici un 
secret de emisiune să nu mai existe pentru mine...“ 

Cu cîți profesori a studiat, probabil, acest celebru 
cîntăreț şi cit de inteligent a fost ca să-şi dea seama 
singur, pină la urmă, de felul cum trebuie să-și conducă 
vocea | 


Cu Vittorio Podesti (maestru în interpretarea  frazelor 


muzicale) am reușit să învăţ rolul lui Mefistofele. M-am 
avintat deci imediat să fac audiție la teatrul Carcano 
din Milano, pe atunci singurul teatru în ființă, deoarece 
teatrul La Scala şi teatrul Dal Verme erau închise din 
cauza războiului (primul război mondial). Abia după 
plecarea mea, prin anul 1922, s-a redeschis teatrul La Scala. 

La teatrul Carcano am cîntat rolul lui Mefistofele în 
douăzeci de spectacole. Mai tirziu, cînd mi-am găsit 
profesorul mult căutat și care m-a introdus în tainele 
acestei frumoase arte, mi-am dat seama că succesul pe 
care l-am avut eu cu Mefistofele nu era datorat decit 
calităților mele vocale şi artistice cu care eram înzestrat 
precum şi tinereții mele sănătoase și entuziaste. 

Lecţiile cu Podesti mi-au ascuțit mai mult simțul 
artistic și spiritul critic. Nu pot spune că nu făcusem și 
unele progrese de tehnică, înlăturindu-mi unele defecte 
de emisiune ; în ţară, după ce cîntam într-o operă, 
trebuia să stau cel puţin cîteva zile în repaus, pe cînd, 
după lecţiile cu Podesti, puteam cînta în fiecare seară 
dacă ar fi fost cazul. 

Aceste prime succese nu mă mulţumiseră însă pe deplin. 
Mă frămîntam încontinuu fiindcă simțeam că trebuie sä- 
mi găsesc un profesor care să-mi dea siguranța unei 
tehnici complete. 

Aveam o voce dramatică așa după cum cerea rolul, 
glasul era puternic, pătrunzător, frazele limpezi, sigure 
şi clare ; îmi dădeam seama însă, că nu toate sunetele 
aveau aceeași sonoritate. 

Publicul, furat de măreţia întregului ansamblu, de 
vocea mea și de modul cum interpretam rolul, nu avea 
de unde cunoaşte ceea ce simțeam eu. Abia mai tirziu, 

cind l-am cîntat după o perfectă tehnică, mi-am dat 
seama că numai calitățile mele vocale m-au ajutat să 
susțin cu succes un rol atit de greu și de pretenţios. 

Succesul debutului ar fi putut să facă din mine un 
cîntăreț înfumurat, cum se întîmplă deseori. Aș fi putut 
să spun că nu mai am nimic de învățat, cu atit mai 
mult cu cît chiar profesorul Podesti spunea că nu mai 
am nevoie să mă ocup de impostaţie, vocea mea fiind 
impostată de la natură. 

Rațiunea m-a oprit la timp, întrebindu-mă cum mă vot 
putea descurca în viitor, cind voi cînta și alte roluri în 
altă țesătură decît cea a lui Mefistofele, dacă mă limitez 
la sumarele cunoştinţe de pînă atunci. 

Mi-am răspuns singur, aşa cum am făcut totdeauna 
cînd am fost în încurcătură : 

Trebuie să studiez mai departe aşa cum mi-am propus 
de cînd am plecat din ţară, căci pentru aceasta am venit 
în Italia. 

Trebuie să mă întorc în ţară sigur pe vocea mea, altfel 
sint expus să-mi ratez cariera înainte de vreme. 

Trebuie să cînt şi alte roluri decît cel al lui Mefistofele. 

Consecințele succesului cu Mefistofele mi-au adus anga- 
jamente importante în alte teatre, angajamente pe care 
un artist lipsit de calități nu le poate dobindi ușor într-o 
ţară străină. În Italia, unde își încercau norocul sute de 
cîntăreţi şi unde fiecare visa să ajungă o celebritate, 
concurenţa fiind mare, nu se afirmau decit cei mai buni. 

Astfel, am cîntat Ernani, Forța destinului, Aida, Lo- 
bengrin şi Fedra. Şi iată-mă în situaţia să cînt, aşa cum 
prevăzusem la început, opere de pur bel canto, complet 
deosebite ca gen de Mefistofele. 

Întimplarea a făcut ca în acest timp să-mi găsesc pro- 
fesorul mult căutat. 

Mîncam la aceeași pensiune cu Giuseppe Danza, 
maestrul corepetitor al teatrului Carcano, unde debutasem. 
Ne cunoşteam de pe scenă, căci asistase la toate specta- 
colele mele. 

Din vorbă în vorbă i-am destăinuit toate frămintările 
mele în legătură cu vocea, cu cariera mea etc. La rindul 
lui mi-a destăinuit că-și făcuse studiile la Academia de 
muzică „Santa Cecilia“ din Neapole, că a avut şi el o 
voce de bariton, dar dindu-și seama că n-ar putea cores- 
punde capricioasei cariere de operă, aşa cum înţelegea el, 
a renunțat dedicindu-se corepetiţiei. 

Era un om simpatic, foarte prietenos, iubitor de oameni 
şi de frumos, un excelent pianist, un muzician desăvirşit. 

Danza, deși modest ca înfăţişare și ca purtare, era 
un bun psiholog. Cunoștea sufletul omenesc şi mai ales 
pe cel al artiștilor, calitate foarte necesară unui profesor 
de cînt care îndrumează fel de fel de caractere și tempe- 
ramente artistice. 

l-am destăinuit lui Danza cit de greu rezolvam în 
Mefistofele fraza ,„...dove t-aggrada...“ (...unde-ți va pla- 
ce...) şi cum luptam ca să înfrîng dificultăţile de emisiune. 
Deși cuvintul „t-aggrada“ cuprinde de trei ori o vocală 
care e ușor de emis, totuși eu simțeam că nu are aceeași 
sonoritate şi culoare. Era o dificultate care mă obseda 
Chiar și în timpul cînd cîntam repertoriul de operă din 
țară. 

Nici un profesor pe care l-am întrebat nu a ştiut să-mi 
răspundă. Danza m-a lămurit în citeva cuvinte: „Cind 
cînți un cuvint care cuprinde consoane guturale, care 
mai sînt şi duble și care prin însăși poziția lor trimit 
sunetul înapoia gurii, în ceafă, dacă nu ai o bună tehnică 
vocală, orice sunet emis după ele, chiar vocalele a, e sau 
i, oricît de clară şi de ușoară este emisiunea lor, se va 
duce în ceafă“. 

Cuvintul „t-aggrada“ al cărui prim sunet se emite pe 
consoana dentală ajutătoare £, trăgînd după ea prima 
vocală a, va da un sunet corect. Cînd intervin însă cele 
două consoane g, neajutătoare (fiind guturale), al doilea 
a şi al treilea a vor fi trase automat în poziţia celor 
doi g. 

Așadar, dacă nu ai o tehnică bună, dacă nu ești stăpin 
pe impostaţia glasului tău, în cazul exemplului nostru, cei 

doi g duc sunetele următoare în ceafă, deși primul sunet 
este corect emis pe o consoană ajutătoare, întrerupindu-se 
astfel firul conducător al sonorității din drumul său 
normal. 

V-am dat aici numai un singur exemplu din mulțimea 
celor ce se pot întilni în cînt, căutînd să vi-l explic cit 
mai lămurit, pentru ca cei care cîntă să poată înțelege 
cită importanță are un lucru de nimic în aparență și 
cît de mult contează omogenizarea tuturor sunetelor în 
dnt. 

De la acest „lucru de nimic“ a început inițierea mea 
în tainele cîntului cu Danza. 

Dintru început, noul meu profesor mi-a spus : 

»Trebuie să ataci sunetul folosind lovitura de glotă 
dulce-moale. Prin acest atac — mi-a adăugat el — coloana 
sonoră de aer formată prin respirație nu întimpină nici 
un obstacol în drumul său spre ieşire, coardele vocale nu 
vor fi lezate și astfel vom fixa sonoritatea şi claritatea 
sunetului fără ca laringele să fie obosit. 

Așadar, revenind la emisiunea vocalelor şi consoanelor 
de care am vorbit mai înainte, cînd cînți cuvinte ale 
căror consoane duc sunetul în ceafă, vei studia mai întîi 
vocalele cuvîntului, accentuindu-le ca sonoritate, nu ca 
forță, căci numai prin buna emisiune a vocalelor vei 
putea rezolva orice problemă de emisiune şi de dicțiune. 

Deci, a «accentua» cînd cînţi, nu însemnează a «forța» 
ci a căuta să trimiți sunetul în drumul său just spre 
rezonatorii faciali. Astfel, consoanele, chiar dacă au 
tendința să ducă sunetul înapoi, cum am văzut, urmează 
drumul natural al vocalei şi nicidecum vocala nu va 
urma poziția consoanelor cîntate înainte sau după ele“. 

Respirația diafragmatică, fir de sonoritate, poziţie de 
bază, glotă etc., expresii de care nu aveam habar şi pe 
care, pină atunci, nu le auzisem de la nici unul din 
profesorii la care fusesem. Iată, mi-am zis, omul de care 
am nevoie și pe care-l caut de atiţia ani! Ştie ce este 
o voce și mai ales ce-i lipseşte pentru ca să fie perfect 
impostată, știe ce vrea și pe deasupra mai este şi bun 

pianist. Cu alte cuvinte, întruneşte toate condiţiile unui 
adevărat „maestru de cînt“, 

Era deci firesc să-l părăsesc imediat pe Vittorio Podesti 
şi să mă stabilesc la Danza. 

Danza trăia modest într-un mic apartament pe a cărui 
uşă nu era decit cartea de vizită cu numele său, fără 
vreun alt titlu, deși majoritatea profesorilor de canto îşi 
adăugau sub nume titlul de „profesor de canto“. 

Mario Vanza, de exemplu, pentru a-şi impresiona elevii, 
avea un valet care-ţi deschidea ușa, iar în salon plante 
exotice | Ca maestru de cint însă, nu era prea priceput. 
În schimb se... pricepea foarte bine să-l înflăcăreze pe 
elev într-atit încît să se creadă o mare celebritate şi să-l 
asigure că fiecare sunet emis după lecţiile cu el, va fi 
„un cec“. Cecurile, deocamdată, trebuia să le dea elevul, 
pentru că lecţiile cu Vanza costau 1.000 de lire lunar, pe 
cînd la Danza, iubitorul de muzică... 300 de lire lunar! 

Studiam cu Danza într-o atmosferă amicală, de aceea 
și lecţiile noastre erau o adevărată încîntare. Eram primul 
său elev și, îndrăgostit de vocea mea, avea ambiția să 
fac progrese în cel mai scurt timp posibil. 

În acest scop, lucram cu el dimineața și după-amiaza, 
făcînd pauze între exerciții ca să mă odihnesc. Nu-l 
interesa faptul că-i răpeam aproape tot timpul său liber ; 
era dornic să-mi împărtășească toate cunoștințele sale 
muzicale. 

După instruirea mea teoretică asupra aparatului vocal, 
mi-a demonstrat practic bunul mers al sonorităților care 
duc la impostarea justă a vocii. 

Primele indicaţii practice au fost de respiraţie. De la 
el am învăţat că buna funcţionare a aparatului vocal este 
rezultatul respirației diafragmatice, aşa încît primele lecţii 
au fost lecţii de însuşirea exerciţiului de respiraţie, de 
care am vorbit în capitolul „Respirația“. 

Acest exercițiu — de care nu m-am lipsit tot timpul 
activităţii mele — îl făceam acasă în fiecare zi de cinci- 
şase ori după toaleta de dimineață, cu camera bine aeri- 

sită ; cele cinci-șase inspirații şi expirații profunde îmi 
linişteau nervii, inyiorindu-mă. 

Cu timpul, muşchii abdominali s-au fortificat, diafrag- 
ma devenind totodată elastică și astfel emisiunea oricărui 
sunet o făceam fără nici un efort, iar suflul expirator 
mi-l puteam doza în timpul cîntului, dispunînd de orice 
intensitate de sunet aveam nevoie. 

Respiram comod și aveam impresia că vocea mea ieşea 
singură, fără acel „spasm“ pe care îl simțeam cînd 
cîntam înainte de a studia cu Danza şi care intervine 
întotdeauna cînd, în loc să emiţi sunetele pe coloana 
de aer, le sprijini pe mușchii laringelui. 

Sprijinirea sunetului pe laringe silește cîntărețul să 
ducă o luptă continuă în timpul cîntului. Italianul numește 
aceasta : „la fatica del diavolo“ (chinul diavolului). 

Așadar, obținerea unei respirații normale, în timpul 
cîntului, depinde de modul cum lucrează muşchii apara- 
tului respirator, căci peretele abdominal se contractă în- 
continuu, întocmai ca foalele fierarului,. 

Cind se emit sunete grave, contracția mușchilor toraco- 
abdominali este abia simțită. Pe măsură ce se trece la 
notele acute, contracția lor se accentuează. 

Rostul exerciţiului de respiraţie pe care l-am învăţat cu 
Danza este de a nu lăsa muşchii să devină rigizi căci nu 
se cîntă niciodată pe rigiditatea mușchilor, ci pe elasti- 
citatea lor. 

Așadar, muşchii toraco-abdominali lucrează în timpul 
cîntului mai intens, iar coloana de aer este expulzată cu 
mai multă energie, ca să nu întîmpine nici un obstacol 
(spasm) din partea laringelui, în afară de contracția pro- 
gresivă a coardelor vocale. 

Cele de mai sus constituie procesul fiziologic respirator, 
rezultat din emisiunea sunetelor de înălțimi variate, de 
care orice elev trebuie să-și dea seama, dar numai pînă 
ajunge să-l stăpînească perfect, căci după ce a ajuns la 
o respirație perfectă, el nu trebuie să se mai gîndească 
decit la dozarea suflului, emisiunea oricărui sunet deve- 
nind firească. 

Dacă muşchii aparatului respirator, după cum am 
văzut, trebuie să lucreze incontinuu, exersaţi-i ca să de- 
vină elastici. 

Ceea ce a prezentat pentru mine o mare importanță în 
tehnica respiratorie a fost dozarea aerului. Am învăţat 
ca prin această respirație diafragmatică să pot folosi aerul 
cu economie, dozindu-l în timpul cântului după cum 
aveam nevoie. 

Datorită dozajului, puteam colora orice sunet, nuan- 
țindu-l după înțelesul strict al cuvîntului, după caracterul 
personajului şi atmosfera situaţiei. 

Cu inflexiunile vocii, devenită suplă prin studiile cu 
noul meu profesor, puteam diminua sunetul de la for- 
tissimo la cel mai subtil pianissimo, redind toate stările 


sufletești ale personajelor. 

Durerea, pasiunea etc. le exprimam prin sunete puţin 
„închise“ (dar nu înfundate) ; entuziasmul, bucuria, ura, 
mânia, disprețul, cinismul etc. prin sunete puţin „deschise“ 
(dar nu albe). 

Prin schimbările vocii, ca de exemplu: foarte puţin 
tremurată, exprimam plinsul ; sufocată, cu tendința de 
a emite sunetul răgușit, suspinul ; puţin guturală, risul 
etc. 

Aceste stări sufleteşti, care trebuie să fie redate cit 
mai natural pentru a convinge spectatorul, le exprimam 
numai cu ajutorul respirației diafragmatice, deoarece a 
cînta bine nu înseamnă a lansa sunete pe jos sau pe sus, 
ci înseamnă a interpreta întocmai gîndul compozitorului. 

Tot datorită respirației diafragmatice puteam să cînt şi 
o frază mai lungă dintr-o singură respirație. 

Preocuparea de „cum“ şi „unde“ trebuie să respiri cînd 
cînţi, o vei avea numai cînd studiezi frazele unei partituri 
şi numai pînă cînd actul respirator a devenit firesc, astfel 
încît atunci cînd apari pe scenă această preocupare să nu 
mai existe. Numai astfel cîntul tău va fi o desfătare atit 
pentru tine cît și pentru cei ce te ascultă. 

Toţi cintăreții trebuie să știe că cel mai perfect filaj 
vocal (trecerea de la pianissimo la fortissimo) depinde 
numai de dozarea aerului (suflul). 

El te ajută să dai culoare sunetului, să interpretezi 
ideea compozitorului, interpretare pe care nu o vei putea 
reuși dacă vei cînta monoton, dacă vei respira prea des 
într-o frază în care țesătura te obligă să nu respiri, sau 
dacă vei întrerupe un cuvint ce trebuie ţinut pe un sunet 
cu o valoare mai mare. 

Cind coloana de aer inspirată în timpul cîntului se va 
sprijini pe diafragmă și vei avea senzaţia că -la acest spri- 
jin ia parte întreaga centură toraco-abdominală, cu pre- 
ponderența părții superioare a mușchilor (cei de deasupra 
ombilicului), cînd vei simţi că vibraţiile sunetelor tale 
converg și se amplifică în „mască“ (deasupra palatului), 
atunci înseamnă că aerul inspirat a devenit coloană de 
aer sonotă şi sunetele tale sînt plasate sus. 

În tot timpul frazei trebuie să simți sprijinul coloanei 
de aer pe diafragmă, pentru ca vibraţiile sonore ale sune- 
tului să meargă înspre rezonatorii faciali superiori, în 
„mască“, aşa după cum am explicat mai sus. 

Cu cît sunetul este mai bogat în armonice, cu atit el 
are o valoare calitativă mai mare, e mai strălucitor, iar 
cu cît înaintezi spre registrul înalt, cu atît contracția dia- 
fragmei va fi mai fermă și mai susţinută. Prin „susți- 
nere“ nu se înțelege „înțepenirea“ mușchilor, căci am mai 
spus că nu se cîntă pe rigiditatea lor, ci pe elasticitatea 
lor ; de aci rostul exerciţiului preliminar de respirație pe 
care l-am explicat de atitea ori, de aci şi nevoia de a 
face acest exercițiu zilnic, cu atît mai mult cu cit el ajută 
şi la efectuarea atacului sunetului prin folosirea loviturii 
de glotă moale-dulce. 

Gimnastica respiratorie zilnică (intenţionat insist asupra 
ei și asupra mecanismului bunei respirații la care se 
ajunge prin ea) fortifică muşchii toraco-abdominali, dîn- 
du-le elasticitatea atit de necesară lor pentru ușurința 
cîntului și pentru a putea ajunge astfel la buna emisiune 
a sunetelor şi la amplificarea lor în rezonatori. 

Pentru a înţelege şi mai bine rolul elasticității mușchilor 
toraco-abdominali în expiraţie, aprindeţi un chibrit, ți- 
neţi-l cu mina la o foarte mică distanță de gură și apoi 
stingeți-l, suflînd. 

Nu veţi simţi decît foarte puţin funcționarea mușchilor 
toraco-abdominali. 

Aprindeţi un al doilea chibrit întinzind mina la o 
depărtare mai mare de gură. Veţi vedea că pentru a-l 
stinge, peretele abdominal — simultan cu suflul expirator 
— se va duce mai mult înăuntru. Aprindeţi al treilea chi- 
brit şi de astă dată îndepărtaţi-l cît mai mult de gură ; 
veţi simţi, în momentul cînd îl stingeţi, că presiunea muş- 
chilor de care am vorbit va fi şi mai puternică. 

Aceste contracții şi relaxări ale mușchilor toraco-abdo- 
minali au o deosebită însemnătate la emiterea şi dozarea 
intensității fiecărui sunet, 

Varietatea forței suflului expirator, obţinut prin con- 
tracţia şi elasticitatea mușchilor abdominali, este în ra- 
port direct cu varietatea intensității sunetului (de la 
pianissimo la fortissimo) şi cu înălțimea lui (de la grav 
la supraacut). 

Aşadar, suflul va fi dozat, după intensitatea și înăl- 
ţimea pe care vrem să o dăm sunetului, prin presiunea 
şi contractarea mușchilor toraco-abdominali asupra coloa- 
nei de aer. Contractarea acestor mușchi, înseamnă pune- 
rea lor în acţiune, pentru a ajuta la transformarea aerului 
inspirat în sunete, şi nu înțepenire, așa cum cred unii 
cîntăreţi că sprijinirea coloanei sonore de aer se face pe 
înțepenirea mușchilor. 

În acest caz nefericit, cîntul se sprijină numai pe muş- 
chii organului emiţător (laringe, coarde vocale etc.) pe 
care îi va uza, iar rezonanța superioară nu va funcționa, 
sunetele răminind — cu toate eforturile făcute de cintăreț 
— înlăuntrul său, fără să depășească „rampa“ (cu toate 
că va avea impresia că emite sunete puternice de parcă 
ar „„dărima pămîntul“). 

Dacă totuși ar reuși întrucitva să depășească rampa (şi 
aceasta numai în cazul unei voci excepțional de gene- 

roase) sunetele nu vor avea strălucirea sau culoarea do- 
rită sau cum spun italienii „non porta la voce“ (vocea 
nu trece în sală). 

Fiecare început de frază muzicală, înaintea căreia se 
respiră, va determina deci contracția mușchilor toraco- 
abdominali (diafragmei), iar fiecare sfîrşit de frază va 
duce la revenirea lor în poziția de destindere (repaus). 

După cîteva lecţii, după ce am înțeles mecanismul res- 
pirației diafragmatice şi importanţa sa în cînt, Giuseppe 
Danza, noul meu profesor, mi-a spus : 

„Acum începem primele exerciţii. Ai să vezi că nu sint 
nici multe nici grele, dar sînt sigure. Nu cumva să te 
gindești cum stă limba sau în ce fel se deschide gura 
cînd emiți sunetele ; poziţia limbii sau a gurii va fi 
aceeași ca și în vorbire, numai varietatea de culori pe 
care sunetele dintr-o frază muzicală o cer va schimba 
mulajul (tiparul) sunetului vorbit. Grija ta este să folo- 
seşti respirația în așa fel încît să-ți ajungă de la începutul 
şi pînă la sfirșitul oricărui exercițiu. În felul acesta vei 
putea da aceeași intensitate sunetelor ascendente și des- 
cendente dintr-o gamă, ceea ce este foarte important în 
cînt, căci mai tirziu vei avea de rezolvat frazele muzicale, 
al căror sfîrşit în nici un caz nu trebuie neglijat. 

Te vei îngriji de asemenea ca în timpul emiterii sune- 
telor să articulezi bine cele cinci vocale, căci numai atunci 
consoanele vor fi bine așezate și fraza inteligibilă. 

În timpul cînd cînţi vei urmări sunetul să aibă aceeaşi 
culoare și sonoritate ca cel precedent, adică să facă parte 
din aceeași familie sonoră. 

Primul nostru exercițiu va fi o gamă ușoară, simplă, 
în care vei putea aplica practic mecanismul respirației 
învăţate ; îl vom face cu cele trei vocale æ, e, i, pentru 
a-mi da seama care vocală este indicată pentru impos- 
tarea vocii tale. 

Înaintea fiecăreia din aceste trei vocale, vei articula și 
consoana l, fiindcă are multă sonoritate şi ajută ca o 
trambulină la trimiterea sunetului în rezonatorii superiori 

ca și la efectuarea unui atac al sunetului, care nu trebuie 
să fie tare, brusc. 

Celelalte două vocale o şi 4 nu sint bune pentru vocea 
ta. Tu ai nevoie să-ți «deschizi» vocea, să ţi-o faci mai 
clară, mai strălucitoare, nu s-o întuneci, aşa cum au ne- 
voie cîntăreţii cu voci stridente, ascuţite, cărora pentru a 
li se atenua stridența timbrului li se recomandă, de către 
unii profesori, să facă exerciţii cu vocala o sau x. 

O dată găsită vocala care se potriveşte vocii tale, vei 
studia numai pe ea și o dată vocea impostată, vei putea 
face vocalize și cu celelalte vocale ce se vor imposta 
automat în mulajul vocalei iniţiale. 

Cind vei fi stăpîn pe impostaţie şi vei ajunge să stu- 
diezi frazele muzicale, atunci vei putea da orice culoare 
sunetelor după cum îţi cere sensul cuvintelor, fără ca 
schimbarea culorii sunetelor să dăuneze liniei tale de cînt, 
aşa cum ţi-ar dăuna dacă ai studia pe o vocală neindicată. 

Orice prim sunet din exerciții și mai tifziu din frază, 
îl vei ataca numai prin lovitura de glotă dulce-moale, cu 
care te vei obişnui pe măsură ce vei dobîndi elasticitatea 
mușchilor toraco-abdominali şi cu ajutorul exerciţiilor de 
respiraţie pe care ţi le recomand să le faci acasă în 
fiecare dimineaţă. 

Atacarea sunetului nu o vei face deci pe o explozie 
respiratorie violentă, care este dăunătoare coardelor vo- 
cale. O vei face prin acțiunea mușchilor toraco-abdo- 
minali care, prin mișcarea lor din afară înăuntru şi nu 
invers, expulzează exact atita aer cît este mecesar unui 
atac oale. 

Prin acest mod de a ataca sunetul, laringele nu se con- 
tractă, coardele vocale nu se lezează, sunetul trece liber 
spre rezonatori, iar aerul inspirat nu se risipește în timpul 
cîntului. În felul acesta, coloana de aer sprijinită pe dia- 
fragmă este totdeauna la dispoziţia ta, iar sunetele sînt 
precise, catifelate și rotunde, nu false, stridente sau 
drepte, fără vibrații ca atunci cînd mușchii abdominali 
sint lipsiţi de elasticitate. Lovitura de glotă moale o vei 
folosi ori de cite ori ataci primul sunet al unei fraze sau 

înaintea unui cuvint care este scris sub o notă ţinută 
mai mulţi timpi și înaintea căreia, pentru a-i da tărie și 
expresivitate, este necesar să respiri. 

Cînd vei reuşi să respiri diafragmatic şi sunetele vocii 
tale vor fi perfect uniformizate, vom trece la studiul fra- 
zelor, ocupindu-ne și de consoane ; ele trebuie să meargă 
în acelaşi loc unde sînt impostate vocalele. În primul 
rind vei studia operele cîntate după vechea impostaţie, 
căutînd să aplici în fraze ceea ce ai învățat cu mine. 

La început vei întimpina unele dificultăți pentru că, 
deși vocea îţi este perfect impostată, în fraze sunetele 
tind să meargă tot spre vechea impostaţie. 

De aceea, pentru ca și cuvintele să aibă o perfectă so- 
noritate, vei fi atent la pronunția lor tot astfel cum ai 
fost atent în timpul exerciţiilor cînd ai studiat vocalele. 
De altfel, același lucru îl vei face și cînd înveţi roluri 
noi, pentru ca buna sonoritate a vocalelor să nu fie 
influențată cînd intervin consoanele, mai ales cele neaju- 
tătoare. 

Cu voință și perseverenţă vei ajunge să înfrîngi dificul- 
tăţile pe care le au numai cîntăreții care nu sînt îndru- 
maţi de un bun profesor, deoarece natura te îndeamnă 
să cînți greşit şi numai școala te opreşte să cazi în gte- 
şeală. Cît timp vei studia ? Toată viaţa, fiindcă nu se 
cîntă la întîmplare și permanent ai nevoie de studiu și 
control. 

În timpul exerciţiilor, și mai tirziu cînd vei studia 
frazele, vei fi atent să nu schimbi poziţia de bază a 
primului sunet cu care ai plecat la drum; bineînțeles, 
primul sunet trebuie să fie perfect impostat, deoarece 
sunetele următoare depind de poziţia în care a fost emis 
acesta. 

Ca să ajungi să emiți fiecare sunet pe același fir 
sonor, despre care îţi vorbesc mereu, imaginează-ți, cînd 
cînți, că sunetele tale sînt perle de aceeaşi dimensiune 
înșirate pe o aţă (firul sonor ar fi aţa). 

Grija de a trimite sunetele în poziția înaltă a rezona- 
torilor superiori trebuie să o ai permanent pentru ca vo- 

cea să fie auzită în orice teatru, oricit de mare ar fi, sau 
în orice loc, cit mai departe, atunci cînd cînți în aer 
liber. 

Ca să trimiți sunetul cit mai departe de locul unde te 
afli, pe lîngă celelalte detalii pe care ţi le-am dat, aju- 
tă-te și cu mina dreaptă, pe care o vei ridica în direcția 
frunţii, curbind-o de la încheietură spre virful degetelor 
(aşa cum ar fi un arc boltit). 

Prin această mișcare, pe care o faci cind treci de la un 
registru la altul, pregătești poziţia cît mai bună a sune- 
tului ce urmează, «acoperindu-l» atît numai cât este nevoie. 
Acordul perfect dintre rezonatori şi sunetul emis contti- 
buie ca acesta din urmă să fie cît mai concentrat, rotund 
catifelat (nu înfundat) şi totodată clar, deschis (nu AD; 
sau cum se spune în școala italiană, «aperto, ma coperto» 
(deschis, dar acoperit). 

Bineînţeles, acest gest ajutător ca și obișnuința de a 
studia cu o consoană ajutătoare nu te vor preocupa cînd 
eşti în scenă, altminteri s-ar putea să te trezeşti făcind 
gesturi neartistice sau vei diforma cuvintele care încep 
cu o vocală“. 

Avea dreptate Danza ! Eu însumi am avut ocazia să 
văd artiști făcînd în scenă cîte un gest ajutător care nu 
se potrivea rolului, sau să aud pe un tenor — care inter- 
preta pe Lohengrin — pronunţind „„Melza“ în loc de 
Elza |! 

Un alt sfat care mi l-a dat Danza și de care am ţinut 
seama, a fost acela de a nu privi la clapele pianului în 
timpul cînd studiam cu el. Ideea că ai de emis o acută 
sau supraacută, de care nu ești încă sigur, sau că treci 
dintr-un registru într-altul, te poate aduce într-o astfel 
de stare, încît atunci cînd ajungi să emiţi aceste sunete 
nu le mai poţi rezolva favorabil. 

Datorită bunei metode a noului meu profesor şi a sfa- 
turilor sale simple dar preţioase, începusem să emit cu 
ușurință orice sunet și ajungeam la supraacute pe nesim- 
tite. 

Bineînţeles că nu am reușit dintru început să înțeleg 
metoda lui. El însă nu-și pierdea răbdarea şi de fiecare 
dată revenea, explicindu-mi fiecare detaliu aşa cum a 
procedat din prima zi cind am început lecțiile cu el. 

Ca orice bun profesor, era conştient de faptul că numai 
incetul cu încetul voi putea fi pătruns de preţioasele sale 
teorii și sfaturi. 

Alţi elevi, obișnuiți cu profesori care le vorbeau de 
poziția gurii, de limbă, de maxilar, sau cărora le așezau 
profesorii cîteva cărți deasupra stomacului pentru „a le 
întări diafragma“ etc. ar fi găsit desigur că Danza, cu 
metoda sa simplă, nu este un bun profesor. Eu însă care 
părăsisem alți profesori tocmai pentru că simțeam că 
„sfaturile“ lor nu-mi foloseau, i-am rămas credincios ; 
de la Danza am învăţat şi am înțeles mai mult decît de 
ja toţi ceilalți profesori cu care mi-am pierdut vremea. 

Primele lecţii au avut ca scop alegerea vocalei potrivită 
vocii mele, de aceea exersam pe la (cu a rotund) le (cu 
e rotund, îndulcit, moale) şi cu l (așa cum se aude în 
vorbire). Desigur că nu schimbam sunetul pînă ce nu emi- 
team pe rind toate cele trei vocale. 

O dată vocala aleasă, am trecut apoi la celelalte exer- 
ciţii pe care nu le părăseam decit după ce fiecare dădea 
rezultatul dorit. Toate exerciţiile cu care mi-am impostat 
vocea le-am executat cu le. În mulajul acestui le — care 
trebuie să fie emis întocmai cum se pronunţă în limba 
franceză, nu cum se pronunţă în limba romină (în acest 
caz sunetul se duce „în ceafă“) — emisiunea celorlalte 
vocale capătă rotunjime şi sonoritate. 

Stăpin pe respirația diafragmatică şi deci și pe emi- 
siunea perfectă a sunetelor, pronunțam dintr-o respiraţie 
cele cinci vocale a, e, i o, u pe același sunet fără con- 
soana l pentru a mă obişnui să nu le schimb sonoritatea şi 
culoarea în orice frază le-aș fi întilnit. În felul acesta, 
făcind exerciţii pe întreaga gamă a octavei medii, reu- 
şeam să evit „pragul“, care după cum am văzut cînd am 
vorbit de el intervine în mod firesc din cauza pronunţiei 

diferite a fiecărei vocale, pronunție care schimbă şi sono- 
ritatea sunetelor. 

După studii îndelungate, vocea devenindu-mi omogenă, 
am trecut la studierea frazelor dind sunetelor varietatea 
de culori necesară, pentru a reda cît mai real înțelesul 
fiecărui cuvînt. 

Reușisem deci să-mi însușesc perfect cunoştinţele noului 
meu profesor. Consecința acestor studii a fost angajarea 
mea imediată la Arenele din Milano pentru opera Fiul 
zisipitor de Ponchielli. 

Ajunsesem la o atît de mare siguranţă, încit atunci 
cînd cîntam pe scenă aveam senzaţia că am încă o dată 
atita voce, cîtă emiteam. Aceasta era o senzaţie firească. 
Cînd stăpinești o perfectă tehnică vocală ai infinite posi- 
bilităţi la îndemina ta, spre deosebire de situația cînd 
cînți fără ştiinţă, fără studii serioase ; în acest caz, oricît 
de generoasă ţi-ar fi vocea, sunetele sînt nedezvoltate, 
reţinute, nu au deci intensitatea și amploarea necesară, 
iar cîntul nu are dezinvoltura pe care ţi-o dă numai o 
școală bună. 

Elogiile publicului care s-a perindat în fiecare seară 
în timpul celor nouă spectacole de la Arene, ca și cele ale 
cronicarilor muzicali care menţionau în cronicile lor cali- 
tățile vocii mele, de asemenea și acel „Bravo Nicolesco, 
ai fatto un bel successo !“ (Bravo Niculescu, ai realizat 
un mare succes) al dirijorului Tulio Serafin (care mă cu- 
noştea și din spectacolele anterioare celor de la Arene și 
care nu prea era darnic în elogii) mi-au confirmat încă o 
dată că metoda după care am cîntat era cea adevărată, 
cea perfectă, cu atît mai mult cu cît în timpul spectaco- 
lului nu simțeam că fac nici cel mai mic efort, vocea 
dindu-mi impresia că iese aproape singură. 

Confirmarea noilor mele posibilități îmi deschidea o 
carieră strălucită în străinătate dar, „fiecare om cu gin- 
durile lui“ și gindul meu... era în țară, unde voiam să fiu 
alături de colegii mei care de această dată se manifestau 
într-un teatru stabil, al nostru, proaspăt înfiinţat. 

Simțeam nevoia să împart cu publicul din patrie, de 
care eram legat încă de la începutul activității mele — 
de pe timpul cînd cintam operetă — toate darurile dobin- 
dite în cei trei ani cît am stat departe de el. 

Şi într-o bună zi... cu întregul meu bagaj de cunoştinţe 
vocale şi artistice dobindit pe scenele mari ale străină- 
tăţii, am plecat spre ţara mea plin de încredere. 

Astfel, din toamna anului 1921 cînd a luat ființă Opera 
de stat şi pină în mai 1955 cînd m-am retras, mi-am 
păstrat locul meu pe scena operei noastre, muncind cu 
rivnă şi multă dragoste pentru afirmarea artei lirice 
românești. 

Am debutat pe scena noastră lirică în rolul lui Mefisto- 
fele din opera cu acelaşi nume de Arrigo Boito, operă 
care s-a montat special cu ocazia intrării mele în instituţie. 
Aprecierile unanime ale publicului au compensat rivna cu 
care am muncit pentru realizarea mea ca artist de operă, 
atașindu-mă exclusiv de instituţia căreia i-am dăruit ne- 
precupețit modestele mele forțe. 

Am abordat întregul repertoriu de roluri lirice, comice 
şi dramatice, progresînd de la rol la rol, fără să mă limi- 
tez numai la ceea ce învățasem şi căutînd permanent 
să-mi desăvirșesc studiile. 

Studiam în continuare după exerciţiile învăţate cu pro- 
fesorul meu şi în dorinţa de a progresa cît mai mult, 
combinam şi singur noi exerciții care simțeam că se po- 
trivesc glasului meu. 

Încrezător în cunoştinţele mele nu m-am abătut de la 
linia de cint pe care v-am descris-o mai sus, deși unii 
colegi cărora le-o explicam (dacă mi-o cereau) se uitau 
la mine miraţi de parcă le vorbeam în altă limbă. 

Şi aveau dreptate. De unde să cunoască ei metoda 
după care cintam eu. 

Totuşi, artiştii noştri lirici din trecut, datorită însuşi- 
rilor lor vocale excepţionale, talentului lor indiscutabil 
şi inteligenței lor, ajutați fiind şi de profesorii din acea 
vreme (care erau pregătiți destul de bine în comparaţie 

cu posibilitățile pe care le aveau la indemină) şi-au găsit, 
încetul cu încetul, calea cea bună a cîntului pe care l-au 
slujit cu mult entuziasm și devotament. 

Meritul profesorilor, ca și acela al elevilor lor deveniți 
artişti, a fost cu atît mai mare cu cit ei au fost aceia care 
au luptat cu înverșunare pentru înființarea primului 
nostru teatru liric. 

Pină la înființarea Operei, artiștii noștri lirici, deși au 
peregrinat prin diferite formaţii sporadice, au reprezentat 
cu cinste arta noastră lirică, iar după înfiinţare, au ridicat 
prestigiul instituţiei din care au făcut parte. 

Cea dea a doua generaţie de artişti ai Operei a fost 
mai avantajată ca prima generaţie. Ei s-au manifestat 
într-un teatru stabil şi au avut mai multe posibilităţi de 
a se cultiva. 

Un bun început de mișcare muzicală ca : spectacole de 
operă, concerte de tot felul, emisiuni radiofonice, cîntăreţii 
noştri ca și cei străini care s-au perindat pe la noi etc. le- 
au dezvoltat gustul şi calitățile lor artistice înnăscute, luînd 
din toate şi de la toți ceea ce a fost mai bun. Mulţi 
dintre ei se menţin și astăzi cinstind, prin muncă și prin 
frumoasele lor calități vocale, arta lirică românească. 

A treia generație de artişti lirici — cei de astăzi — au 
la îndemînă toate mijloacele posibile de dezvoltare, putin- 
du-se socoti prima generație fericită. Prezenta lucrare este 
întocmită de mine tot în scopul de a-i ajuta. Voi fi fericit 
dacă elevii, artiștii începători sau chiar profesorii de cint 
vor putea trage foloase din expunerile mele izvorite dintr-o 
indelungată experienţă. 

Dragi tineri cîntăreţi, cărora vă stă totul la îndemiînă 
încă de la începutul activității voastre, culegeţi de aci 
ceea ce vă este folositor spre a vă găsi calea adevărată 
a cîntului şi desăvirşirea artistică. 

Artiști şi chiar profesori, fiecare puteţi învăţa ceva şi 
de la mine pentru a vă completa știința cîntului ; oricâtă 
experiență aţi avea, voi toți sinteţi mai tineri decît mine. 

Proverbul spune : „dacă n-ai un bătrin, să-l cumperi“ 
şi legea firii este să învăţăm de la cei cu mai multă 
experiență, fără ca prin aceasta să ne simțim subevaluați. 

Datorită mecanismului pe care vi l-am împărtășit am 
putut cînta pină la o virstă foarte înaintată fără nici un 
efort şi nu am avut altă preocupare decit aceea a unei 
interpretări vocale artistice. Că tehnica mea a fost cu 
adevărat suportul îndelungatei mele activități, au con- 
firmat-o rezultatele pe care le-am realizat. 

Nu m-am retras de pe scenă pentru că m-a părăsit 
vocea sau respirația, ci pentru că nu mai puteam risca 
să fac eforturi ce mi-ar fi fost fatale. 

Graţie mecanismului de care pomenesc mereu, am 
putut cînta încă 14 ani peste vîrsta de 6o ani, vîrstă la 
care un cîntăreț nu mai socotește că ar mai putea cînta 
roluri grele, de mare răspundere. 

Astfel, după virsta de 6o de ani am cîntat rolul lui 
Mefisto din Faust de Gounod, Kezal din Mireasa vîndută 
de Smetana, Pogner din Mgeșirii cîntăreți de Wagner, 
Figaro din Nunta lui Figaro de Mozart, Leporello din 
Don Juan de Mozart, Geronimo din Căsătoria secretă 
de Cimarosa, Don Basilio din Bărbierul din Sevilla de 
Rossini, Caspar din Freischiitz de Weber, Plumket din 
Martha de Flotow, Salamandra din Casanova de M. Daia, 
rolul tatălui din Luisa de Charpantier, cele patru roluri 
diabolice din Povestirile lui Hoffmann de Offenbach. Iar 
la vârsta de 65 de ani, am creat în premieră rolul lui Don 
Pasquale din opera cu același nume de Donizetti, rol care 
în afara interpretării mai cere și o voce bine susținută 
pentru a realiza personajul din punct de vedere vocal în 
perfecte condiţii și a face față în ansambluri. 

Toate aceste roluri au fost dramatice, lirice sau co- 
mice pentru care nu ar fi fost suficientă numai susţinerea 
lor interpretativă, ci şi cea vocală. 

Dacă n-aş fi stăpinit perfect școala cîntului, n-aş ti 
putut cînta pînă la 7; de ani (cînd am inaugurat postul 
nostru de televiziune) fără scăderi în glas. Spun „scăderi“ 
fiindcă de obicei, o dată cu înaintarea în virstă, respi- 
rația începe să slăbească, iar amploarea sunetelor și întin- 
derea vocii, precum şi puritatea timbrului, nu mai sint 
aceleaşi ca în tinereţe, sunetul nu mai este bine susținut 
și nici precis. 

Toate acestea nu s-au simţit nici chiar atunci cînd am 
cintat pentru ultima oară pe scena noastră pe Don 
Basilio. Timp de trei luni, pînă la premiera operei 
Bărbierul din Sevilla, am repetat zilnic, aşa cum proce- 
dam în tinereţe, cu toată vocea, Începînd cu premiera din 
28 ianuarie 1955, am cîntat chiar şi patru spectacole într-o 
lună. N-aș fi putut fi socotit o excepţie vocală așa cum 
erau unii de părere dacă nu mi-aş fi dat seama la timp 
că nu se poate cînta cu „vocea naturală“, cum au credinţa 
unii cîntăreți, şi dacă n-aș fi trăit o viață ponderată. Așa 
se face că la o virstă mult înaintată am cîntat atîtea ro- 
luri de mare răspundere cu vocea mea de totdeauna, iar 
în decurs de cinci ani, cît timp am interpretat rolul lui 
Don Pasquale pe scena noastră, un fragment de 8 măsuri 
din duetul Don Pasquale — Malatesta îl cîntam numai 
dintr-o singură respirație. Aș fi putut să execut aceste 
opt măsuri și din două sau trei respiraţii, fraza literară 
ca și cea muzicală permițindu-mi să procedez astfel. 

lată cuvintele acestui fragment şi ritmul în care se 
cîntă : 


Sä vezi acum la ce ţi-a folosit, 

surisuri prefăcute, lacrimi şi sus- 

pine. Vrut-ai să mâ-nșeli, dar nu ţi-a mers prea 
bine, lacrimi prefăcute, gemete, sus- 

pine. Mi-a venit şi mie acum apa la 

7moară, Să te-nvăţ eu minte să mă faci de-o- 
cară. Dacă nu ţi-o place nu-mi dai o pa- 

ra, Zău şi pinla urmă mă voi răzbuna... 

Toate frazele acestui fragment se cîntă de la început 
pînă la sfîrşit pe aceeași notă do din cheia lui fa de 
deasupra portativului. 

Valoarea notelor pe care sînt scrise cuvintele este de 
șaisprezecimi, egale toate între ele, exceptînd primele 
trei note cu care începe fragmentul și care sînt tot 

şaisprezecimi dar se cîntă ad libitum, pentru ca să iasă 
în evidenţă ritmul moderato mosso. 

Vă puteți da seama că nu este ușor de pronunțat cu- 
vinte scrise pe șaisprezecimi, deoarece ele trebuie perfect 
articulate pentru a fi bine înţelese ; altminteri, întregul 
fragment se aude ca o învălmășeală de cuvinte confuze. 
S-ar putea crede la prima vedere că cele 8 „măsuri, cu 
întreaga lor avalanșă de cuvinte, nu se pot cinta dintr-o 
singură respirație, dar eu, studiindu-le acasă cu răbdare, 
mi-am dat seama că le-aş putea executa perfect chiar dacă 
n-aş respira decit o singură dată (la începutul fragmen- 
tului) ; cuvintele trebuie să fie cîntate într-un „ritm 
foarte iute, o nouă respiraţie între fraze, în loc să mă 
ajute, m-ar fi incomodat. Și apoi, bazindu-mă pe tehnica 
mea respiratorie, am ţinut ca şi la această virstă să înving 
orice obstacol. 

O să vă întrebaţi în ce fel am studiat ca să reușesc, 
deoarece oricît de vioi este ritmul în care se cinta 
fragmentul, totuşi 8 măsuri nu se pot executa uşor dintr-o 
singură respiraţie. i, 

Am început să studiez cele 8 măsuri intocmai ca un 
elev. Luînd frază cu frază, urmărind ca valoarea sonoră 
a sunetelor să nu scadă în timpul cîntului, fiind atent ca 
aerul inspirat să fie cit mai bine dozat și articulaţia 
cuvintelor cît mai perfectă, am reuşit, în cele din urmă, 
să execut cele 8 măsuri dintr-o singură respirație. Iată 
cum procedam : 

Inspiram normal, după mecanismul pe care vi l-am 
explicat. În timpul emisiunii celor trei sunete pe care 
le au silabele „să vezi a...“ (cu care se începe fragmentul) 
şi deasupra cărora fiecare notă are coroană (deci se pot 
emite ad libitum), menţineam ferm poziția de contractare 
a diafragmei, expirind aerul în așa fel, încit sonoritatea 
cuvintelor o obțineam mai mult prin măiestria bunei 
articulâţii, decit prin aerul expirat. 

Cu alte cuvinte, cînd cîntam „să vezi a...“ eram atent 
ca aerul înmagazinat să-l expir cu maximum de economie. 

Atenţia mea era firească, pentru că tempoul în care 
se cintă aceste trei sunete fatal mi-ar fi putut lua mai 
mult aer și în acest caz ar fi trebuit să iau o nouă 
respiraţie ca să pot sfirși favorabil tot fragmentul. Pentru 
aceasta, căutam să cint deci cele trei sunete cu „senzația“ 
că aerul mai degrabă îl rețin în plămini, nu îl expir. 

În tot timpul emisiunii celor trei sunete, expiram aerul 
prin presiunea mușchilor abdominali pentru a dirija sune- 
tele cît mai sus în rezonatorii superiori, susţinindu-le 
ferm pe coloana de aer. 


Cind ajungeam la al patrulea sunet — „cum“ (din 
cuvintul „acum“) — accentuam sunetul, aruncindu-l mai 


sus prin contracția diafragmei înspre înăuntru ; în această 
poziţie, cu cel de al patrulea sunet emis pe silaba „cum“ 
din cuvintul „acum“ bine amplificat în rezonatori, cîntam 
avalanşa de note și cuvinte care urmau într-un ritm 
accelerat, urmărind ca sunetele să fie emise pe firul de 
sonoritate cu care începusem primul sunet și avind grijă 
să-mi dozez, în continuare, aerul. 

Articulind perfect fiecare silabă prin mobilitatea maxi- 
larelor (pot spune chiar puţin exagerat), ajungeam la 
sfîrşitul fragmentului exact cu atît aer cît îmi era necesar. 

Bineînțeles că pentru toate valorile de note egale 
cuprinse în cele opt măsuri, păstram aceeaşi intensitate, 
iar accentele necesare pentru păstrarea ritmului le dam 
cu ajutorul articulației cuvintelor, nu prin sunet — după 
cum am mai spus mai sus — pentru ca să nu se piardă, 
prin expirație, nimic din aerul înmagazinat cu atita 
grijă în plămini. 

Aşadar, reținerea unei cît mai mari cantități de aer 
în plămîni depinde de poziţia înaltă în care se emite 
sunetul, poziție care se obține prin susţinerea coloanei 
de aer pe contracția diafragmei și pe articulația perfectă 
a cuvintelor (ceea ce ușurează perfecta emisiune a sune- 
tului). 

În anul 1951, printre alte bucăţi ce se aud la staţiile 
noastre de Radio, am imprimat pe bandă de magnetofon 
şi duetul din Don Pasquale, de care v-am vorbit mai sus, 

ca și duetul din Căsătoria secretă, avind ca partener pe 
nepreţuitul meu coleg Şerban Tassian, cu a cărui voce 
frumoasă şi de mare putere de expresie mă acordam 
foarte bine. 

Fragmentul amintit mai sus, pe care-l executam pe 
scena operei dintr-o singură respiraţie, am fost nevoit 
să-l execut în imprimarea de la Radio din două respiraţii ! 

Ce se întîmplase ? Tinărul care dirija pentru prima oară 
aceste duete, fiind foarte emoţionat, a rărit prea mult 
mişcarea primelor trei sunete de la începutul fragmentului 
(„să vezi a...) care sînt scrise cu coroană. Din această 
cauză am fost obligat să expir, pe primele trei sunete, 
mai mult aer decit obişnuiam, dozindu-l apoi treptat ; de 
aceea cînd am ajuns la mijlocul fragmentului, am fost 
nevoit să-mi iau o a doua respiraţie. 

Faţă de această situaţie, nu mai puteam pretinde 
colectivului orchestrei să facă o nouă muncă, reluind 
execuţia de la început, numai pentru că eu țineam să-l 
cint dintr-o singură respiraţie. Așa se face că duetul diu 
Don Pasquale, pe care-l cîntasem cit a fost în repertoriul 
teatrului nostru numai dintr-o singură respirație, spre 
regretul meu a rămas imprimat la Radio cu două respiraţii. 

La operă însă, am cîntat în Don Pasquale sub bagheta 
lui Alfred Alessandrescu care, în afară de meritele sale 
de muzician rafinat, era şi un dirijor exigent ; respecta 
întocmai tempoul din partitură și ţinea seama și de 
efectele vocale de care uneori fac uz cîntăreţii. Sub ba- 
gheta lui Alfred Alessandrescu, grație experienţei lui 
dirijorale, se cînta cum s-ar zice „cu ochii închişi“. Nu 
aveai grijă că de la repetiție la spectacol îți schimbă tem- 
poul, urmărea cu atenţie și partitura şi cintărețul etc., cali- 
tăți ce trebuie să facă parte din atributele tuturor diri- 
jorilor de operă. Dirijorul de operă nu se poate limita 
numai la dirijarea orchestrei, el trebuie să se apropie, să 
se ataşeze de cîntăreţii pe care-i conduce pentru a-i simţi 
şi în cazul cînd sînt dispuşi sau indispuşi vocal, interve- 
nind pe nesimţite în ajutorul lor și salvindu-i în momen - 
tele grele. 

V-am descris cele de mai sus în mod intenționat mai 
amănunţit, ca să vă puteți da seama de rolul preponde- 
rent pe care îl are în cînt respiraţia diafragmatică. 

Frazele muzicale sint alcătuite din sunete cărora trebuie 
să li se dea o anumită intensitate, după cum cere sensul 
cuvîntului. 

De obicei, sunetele extreme (grave, acute sau supra- 
acute), care intervin deseori în cuprinsul unei fraze, îţi 
consumă mai mult aer, fie că unele din ele sînt ţinute 
mai mulți timpi (coroane, pedale etc.), fie că sînt emise 
într-o intensitate mai mare etc. 

Suflul se consumă permanent în decursul oricărei fraze 
şi oricât de bine ar fi economisit, are și el un sfîrşit ; ca 
acest sfirşit să nu amenințe reușita unui sunet extrem 
sau să se producă în mijlocul unui cuvint, întrerupindu-l, 
chiar dacă se ia o nouă respiraţie, suflul trebuie totuşi bine 
dozat, pentru ca rezolvarea frazei muzicale să fie cit mai 
fericită. 

Un exemplu de frază muzicală în care inspiram de mai 
multe ori pină la sfirșitul ei este ultima parte a ariei 
de bas din opera Simon Boccanegra de Verdi. 


Verdi - „Sima Boccanegra* 












































Scrisă în țesătură de pur bel canto, această arie, care 
nu lipsea de la nici un concert al meu, o cîntam întât- 
deauna înaintea celorlalte din program ; începeam con- 
certul cu ea pentru că execuţia ei îmi așeza vocea şi- 
mi liniștea nervii pentru tot restul concertului. 

O consideram deci ca un gen de exercițiu pregătitor 
pentru încălzirea vocii — după cum spunem noi cîntăreţii 
— pentru ariile ce urmau în acea seară. 

Dintre cele zece sunete pe care le-am redat mai sus, 
ultimele şase încep cu do dieg acut, și sfirşesc cu fa diez 
grav. 

Ceea ce mă interesa era ca sunetul do diez acut să 
fie strălucitor şi pentru aceasta trebuia să-l plasez cit 
mai bine spre rezonatorii superiori, pentru că după el 
aveam de emis alte cinci sunete care trebuia să fie de 
asemenea la fel de bine „susținute“, 

În exerciţii, mai întotdeauna sunetele sînt aproape egale 
intre ele ca intensitate, pe cînd în frază, intensitatea 
sunetelor este diferită. 

Executarea unei fraze va fi interpretată de cintăreţ 
după cum simte înţelesul textului. În cazul nostru, textul 
exprimă o rugăciune. 

Pentru a reda cât mai veridic atmosfera unei piese 
muzicale, interpretul poate utiliza o serie întreagă de 
mijloace : respiraţia, culoarea vocală, intensitatea etc. 
Dintre toate acestea, coloritul vocal joacă un rol pri- 
mordial în interpretare ; felul în care cîntărețul foloseşte 
diversele posibilități ale vocii pentru a „colora“ sunetele 
este în funcţie numai de importanța pe care artistul în- 
ţelege s-o dea sensului cuvintelor. 

Înțelegerea sensului cuvintelor este în raport direct 
cu sensibilitatea artistică şi cu inteligența cîntărețului. De 
multe ori un artist cu un timbru mai puţin frumos, scoate 
în relief, prin coloritul vocal, efecte de interpretare mai 
impresionante decit un artist care are un timbru superior, 
dar nu este îndeajuns de convingător. 

Cuvintele acestei fraze exprimă ruga unui rătăcit care 
cere să fie iertat de momentele de răzvrătire pe care le-a 
avut. 

Pentru a reda atmosfera de pioșenie a acestei fraze, 
foloseam o culoare vocală mai închisă, mai „acoperită“ 
(dar nu înfundată) spre deosebire de culoarea vocală 
„deschisă“ (dar nu albă, împrăștiată), cu tendința de 

„acoperire“ pe care o utilizam atunci cînd voiam să redau 
bucuria, veselia etc. 

După primul „prega per me“ inspiram, pentru ca 
do diezul ce urma pe silaba „pre“ din cuvîntul „prega“ 
să fie cît mai concentrat, mai ferm în poziţia înaltă a 
rezonatorilor şi astfel următoarele trei sunete să aibă 
aceeaşi sonoritate ca aceea a lui do diez. Apoi, pentru 
a-mi asigura nota fa diez din registrul grav, care mă 
aştepta şi pe care trebuia să o emit cit mai fericit (cu 
această notă se sfirşeşte aria şi trebuie ţinută mai mulți 
timpi), inspiram din nou înaintea cuvîntului „per“ așezat 
sub nota la diez. 

Prin noua respirație pe care o luam înaintea cuvintului 
„Maria“, unde există și o virgulă (şi deci nu ciunteam 
nici ideea frazei literare şi nici nu schimbam construcția 
frazei muzicale), îmi asiguram emisiunea cit mai bună a 
sunetului l/a diez care, deşi este un sunet grav, trebuie să 
aibă rezonanţa cît mai sus, în „mască“, pentru ca utmă- 
torul sunet, fa diez din registrul grav, să fie emis în 
același loc. 

Respirînd înaintea sunetului la diez, sub care e scris 
cuvîntul „per“, făceam deci un nou atac ce-mi desfăcea 
bine laringele, coborind apoi pe cuvîntul „me“, scris sub 
nota fa diez grav, printr-un glissando („pe-er-me“). 

Făceam acest glissando, pentru a împrumuta sunetului 
fa diez grav, din armonicele înalte ale lui Za diez grav 
emis în rezonatorii superiori, pentru că chiar dacă fa diez 
este un sunet grav în registrul unei voci de bas, el nu 
trebuie emis cu rezonanța exclusivă în piept. 

Prin acest glissando îmi asiguram perfecta sonoritate 
a sunetului fa diez gray, care trebuie ținut mai mulți 
timpi, emiţindu-l cu senzația că sînt „bine aşezat“ pe 
sunet ; în această poziție, prin dozarea gradată a suflului, 
puteam susține sunetul pină ce se sfirṣea acompaniamentul, 

lată deci cum o arie sorisă simplu este în realitate 
destul de dificilă pentru executant. Prin două nuanțe de 
culori vocale trebuie să exprimi două stări sufletești : 
aceea de revoltă şi de rugăciune. 








În prima parte a ariei dam deci sunetelor o culoare 
mai „deschisă“ iar în a doua mai „închisă“. 

Convingerea cu care interpretam fiecare cuvint din 
arie, diferența de culoare prin care redam ambele stări 
sufletești, precum și buna așezare a notei finale fa diez, 
contribuiau ca publicul s-o înţeleagă și să rămînă impre- 
sionat. 

Vedeţi dar cită muncă făcută cu pricepere trebuie să 
depună un cîntăreț pentru a interpreta o arie care, după 
cum am spus, la prima vedere pare simplă, dar care cere 
să uzezi de multă gîndire și tehnică vocală. 

Ultima parte a acestei arii de bas din opera Simon 
Boccanegra, o executam în fiecare zi cînd studiam, de- 
oarece îmi controlam prin ea buna aşezare a notelor 
grave de care aveam nevoie în acea zi. Cuvintele fiind 
scrise într-o limbă în care abundă vocalele, îmi erau de 
un folos mai mare chiar decît vocalizele, cu atît mai mult 
cu cit erau sub sunete scrise pe linia de pur bel canto. 

De aceea, tineri cântăreți, nu trebuie să vă mulțumiți 
numai cu studiile făcute acasă, la profesor, ci trebuie 
să vă găsiți și singuri exercițiile ce convin glasului vostru, 
inventînd fraze cu treceri de la un registru la altul şi cu 
cuvinte în care să existe și consoane ajutătoare și con- 
soane mai puţin ajutătoare. 

Eu obişnuiam ca după ce-mi făceam vocalizele prin 
care-mi încălzeam vocea să cînt şi fraze mai grele din 
operele ce le aveam în repertoriu. În felul acesta, legam 
studiul vocal de fiecare rol pe care îl interpretam. 


x 


Este deci foarte necesar ca, pe lingă exerciţiile zilnice, 
să studiați și fraze care să vă pună probleme de tehnică 
sau de interpretare vocală. Le puteţi lua chiar din rolu- 
rile ce le cîntaţi, mai ales că majoritatea operelor sint 
scrise pe linia de bel canto ; rar veţi întilni în operele 
compozitorilor vechi fraze muzicale nepotrivite posibilită- 
ţilor vocale ale cîntărețului sau note acute și supraacute 
pe vocala 4 sau î. 

Dacă se găsesc acute scrise şi pe vocalele 7 sau å, 
ca de exemplu în cuvintul „spergiuro“ (pe care Santuza 
îl strigă lui Turiddu în Cavalleria rusticana), acestea 
sînt excepţii datorite faptului că nu s-a putut găsi un 
alt cuvint mai potrivit înțelesului acțiunii. 

Studierea vocii pe fraze în care acutele sînt scrise pe 
aceste două vocale — 4 sau i — vă vor ajuta de asemeni 
să vă menţineţi buna impostare a glasului. 

După ce vă veţi desăvirși studiile, trebuie să vă 
obişnuiţi cu lipsa profesorului care v-a îndrumat. Trebuie 
să știți să folosiţi sfaturile sale cînd aveţi de rezoivat 
fraze mai grele ; aceasta depinde de talent, de muncă 
şi mai ales de inteligența voastră. 

Nu uitaţi niciodată de importanța pe care o are gama 
în timpul studiilor ; oricît de frumos veţi cînta începutul 
unei fraze, dacă nu veţi susține la fel de frumos și 
sonoritățile sfirşitului ei, nu veţi realiza o bună inter- 
pretare. 

Trebuie deci să daţi aceeași importanţă sunetelor cobo- 
ritoare dintr-o gamă întocmai cum dați celor în urcare, 
avind totodată grijă să nu schimbaţi poziţia gurii (închi- 
zind-o în timpul cînd coboriți) şi nici poziţia înaltă în 
„mască“ a sunetului ; considerați că din moment ce aţi 
reuşit în urcare, trebuie să reușiți și în coborire. 

Cind studiam, grija mea de căpetenie era să-mi men- 
ţin cât mai mult posibil laringele „desfăcut“ (lărgit), atit 
la gamele ascendente cît și la cele descendente, deoarece 
de multe ori ideea de „„coborire“ contribuie în mod 
involuntar ca sunetul cu care ai început gama coboritoare 
să nu fie prea bine susținut. 

De aceea, este bine ca atunci cînd studiaţi să desfaceţi 
gitul prin senzaţia pe care o aveţi cind vomaţi, sau 
aceca cînd căscaţi. Simultan cu schițarea acestor senzaţii, 
emiteţi și sunetele chiar dacă nu vi se par frumoase la 
auz. În exerciţii, vocea trebuie să fie cît mai corect 
impostată, frumuseţea vine de la sine. 











Veţi vedea astfel cât de libere și de bine susţinute vor 
fi de coloana de aer și, cu timpul, cît de armonios se vor 
amplifica în rezonatori. 

Desigur că acestea le veţi experimenta numai în timpul 
studiilor, pină cînd fiecare sunet al gamei va fi perfect 
impostat ; cintind pe scenă tot așa cum studiați, bineinţe- 
les veți face o impresie urită. 

Puteţi să emiteți sunetele încercînd şi senzația că vă 
este somn și căscaţi, dar numai dacă limba rămîne în 
poziția sa normală ; dacă își schimbă poziţia în timpul 
căscatului, îndreptindu-se spre fundul gitului, atunci renun- 
țaţi de a studia ajutindu-vă de această senzaţie. În acest 
caz, sunetele în loc să se audă libere, rotunde, se vor 
auzi strangulate, sufocate etc. 

Nu studiaţi cu expresia feţei încruntată, deoarece veți 
influența în rău sonoritatea sunetului. Expresia surizătoare 
a feței este numai în avantajul cîntăreţului. 

De asemenea, nu impingeţi, nu forțați sunetul cînd 
faceţi exerciții, căutați totdeauna drumul care scoate în 
relief calitățile sunetului şi nu cel care vizează forţa. 
În caz contrariu vă veți obişnui să cîntaţi numai forte 
iar cînd veţi ajunge pe scenă, sunetele voastre vor fi cît 
se poate de dezagreabile. 

Dacă aveţi tendinţa de a distona, acompaniați-vă la 
pian, cintînd toate sunetele gamei pe care o exersați. 
Aceasta, pînă ce urechea se familiarizează cu intonația 
justă. Dacă urechea nu are nici o lipsă, acompaniaţi exer- 
cițiile cu simple acorduri de pian ca să vă controlați şi 
să vă obișnuiți cu cel mai discret. acompaniament ; atunci 
cind cîntați pe scenă, orchestra sau pianul nu vă cîntă 
toate sunetele pe care le emiteți. 

Nu faceți exercițiile în mișcare rapidă, crezind că 
prin aceasta obţineţi supleţea vocii ; în loc să vă folo- 
sească, dimpotrivă, vor dăuna impostaţiei, fără să puteţi 
controla drumul adevărat al sunetului. 

La începutul studiilor mai ales, gamele trebuie făcute 
rar și încet, ascultindu-vă permanent. Numai după ce 

veți avea vocea impostată, veți putea face exerciţiile de 
agilitate de care aveţi nevoie. 

Orice fel de voce — gravă sau înaltă — va fi exersată, 
la începutul studiilor, de la nota do de sub portativ din 
cheia lui sol. Încetul cu încetul, definindu-se clasificarea 
vocii, se poate urca sau cobori progresiv, fără a forţa 
„acutele“ sau „gravele“. 

Exerciţiile repezi pentru obţinerea agilității se vor face, 
după cum am mai spus, numai după ce vocea a fost im- 
postată pe sunete cintate într-o mișcare moderată. Toate 
vocile au nevoie de aceste exerciții nu numai cele lejere 
ci chiar şi cele de bas, deoarece chiar și basul întilnește 
în rolurile sale pasaje care trebuie cîntate cu multă 
lejeritate. 

Mă voi opri puţin asupra rolului lui Caspar din opera 
Freischiitg de Weber, pentru a încerca să arăt cum am 
reuşit să aplic cunoştinţele mele tehnice unui rol foarte 
greu și interesant ca interpretare vocală. 

"Rolul lui Caspar este un rol dramatic prin excelenţă. 

Binecunoscuta arie a lui Caspar, prin care invocă duhu- 
rile rele, este scrisă de Weber, în mod deosebit, pentru 
o voce de bas. 


Weber ,/reischiiz * 






































Întreaga țesătură muzicală a ariei se cîntă lejer, pe 
sunete înalte, iar spre finalul ei, are r2 măsuri de la 

nota re acut pină la nota fa diez grav și apoi din nou 
în sus, la 72; natural acut. 


Sunetele celor 12 măsuri în ! de sus în jos şi apoi din 
nou în sus, se emit pur și simplu în formă de vocaliză, 
ca şi cum rolul lui Caspar n-ar fi un rol de bas dramatic, 
ci de tenor lejer. 

Bineînțeles că vocalizele trebuie cîntate foarte timbrat 
pentru a evidenția ura şi dorința de răzbunare pe care 
Caspar o nutrește pentru Max. Această arie cîntată in 
fața lui Toscanini mi-a prilejuit angajamentul meu la 
teatrul La Scala de care amintesc în cuprinsul lucrării, 
angajament ratat numai dintr-o neglijență a mea. 

Am creat rolul lui Caspar în anul 1942 la virsta de 60 
de ani. 

Oricit de generoasă ar fi fost vocea mea la acea 
vîrstă, dacă n-ar fi fost bine impostată, n-aş fi avut 
curajul să-l cînt ; rolu! cere un timbru viguros ca să 
poți reda prin cînt intenţiile lui Caspar, care conduce 
întreaga acţiune fantastică a operei. Tempoul în cate 
se cîntă aria lui Caspar este Allegro, de aceea trebuie să 
ai o voce rezistentă și totodată suplă ; bineînțeles, şi o 
bună respiraţie, altminteri nu poți aborda acest rol. 

Pentru roluri grele, cum este cel al lui Caspar, pregă- 
tirea vocală trebuie să fie completă, iar vocea cîntărețului 
să întrunească toate posibilităţile tehnice şi artistice care 
se cer. 

Este necesar deci ca în timpul studiului să consideri 
că vocalizele sînt fraze cîntate nu exerciții fără importanță. 
Numai astfel te obișnuieşti ca fiecare sunet să fie sustinut 
întocmai ca într-o frază cîntată. 

Trioletele, grupurile de cîte 4. şi $ note, arpegiile, 
gamele cromatice, cîntate în mişcare vioaie, vor folosi 
oricărui cîntăreț după ce şi-a impostat glasul. 

Pentru vocile lejere ca şi pentru vocile lirice şi chiar 
pentru vocile dramatice feminine, studiul zrilului se va 
face totdeauna după ce vocea este bine impostată. 

Orice cintăreață întilneşte în repertoriul său măsuri in 
care are de cîntat un tril fără a mai vorbi de vocile 
aşa-numite lejere. 

Trilul este o asociere de două sunete alăturate cu 
note egale ca valoare, intensitate și sonoritate ; la început 
trilul se studiază în mișcare lentă. Numai după ce 
profesorul își dă seama că muşchii laringelui sînt perfect 
adaptaţi trilului, emiterea celor două sunete va fi făcută 
din ce în ce mai repede. Sigur că la început nu va 
avea vigoarea unui tril perfect, dar încetul cu încetul, 
pe măsură ce mușchii organului vocal vor corespunde, 
se va ajunge la emiterea lui perfectă. 

Staccato ca şi trilul vor fi perfecte numai cînd sunetele 
lor îşi vor găsi rezonanța în sinusurile frontale, de aceea 
cîntăreţul le va studia după ce se va obişnui să-și trimită 
sunetele în poziția cea mai înaltă a rezonatorilor. Altmia- 
teri, sunetele vor oscila şi vor fi prost intonate. 

Vă sfătuiesc încă o dată ca orice exercițiu pe care-l 
faceţi sau cu care sinteţi obișnuiți să vă exersați vocea, 
să-l faceţi zilnic dacă doriţi să progresați. 

Antrenamentul vocal este foarte necesar, căci el dez- 
voltă şi fortifică mușchii organului vocal. Aceasta, nu 
inseamnă că trebuie să faceţi abuzuri vocale cintind toată 
ziua, emițind zeci de acute, supraacute, note grave etc. 
În acest fel veţi deveni în curind afon pentru mult 
timp. 

Antrenamentul vocal are menirea să odihnească vocea, 
nu să o obosească, de aceea o jumătate de oră zilnic va 
fi suficientă şi chiar această jumătate de oră de exerciţii 
trebuie să alterneze cu pauze. Cind studiaţi temeinic 
impostarea vocii, numai profesorul va hotări durata stu- 
diului în timpul unei zile. 

Este bine să vă obişnuiţi ca antrenamentul vocal să-l 
faceţi dimineaţa, cînd vocea este mai greoaie. Veţi avea 
mai multe foloase decit dacă studiați după-masă, cînd 
vocea — se știe — este mai ușoară. 

Orice dificultate trebuie învinsă. Veţi începe deci de 
dimineață cu învingerea dificultăților. Obişnuinţa de a 

cînta dimineața este utilă mai ales atunci cind repelați 
un rol la teatru (majoritatea repetiţiilor au loc dimineața) 
şi atunci aveţi nevoie să cîntaţi cu toată vocea, nu să 
marcați sunetele (așa cum fac unii cintăreţi invocind că 
dimineața nu sînt „în voce“), 

În afară de aceasta, cîntărețul de profesie avînd de 
cintat şi în matineuri — fie la operă, fie în alte ocazii — 
trebuie să aibă vocea tot atit de bine pregătită dimineaţa 
ca și pentru spectacolele de seara. 

Glasul vostru trebuie deci să fie oricind gata pentru 
cînt. Uneori puteţi fi în situația să înlocuiţi în ultimul 
moment un coleg bolnav ; motivarea că „nu sînteți în 
voce dimineaţa“ nu este o scuză pentru un artist (sau 
că nu sînteți pregătit pentru spectacolul de seară în care 
n-aţi fost programat). 

Exerciţiile cu care mi-am studiat vocea au fost alcă- 
tuite de profesorul meu de cînt în aşa fel încît fiecare 
din ele să dea progresul scontat inițial. Preocuparea lui 
de căpetenie, aşa cum am mai spus-o (preocupare care 
trebuie să fie a tuturor maeștrilor de cînt), era să mă 
obișnuiesc de la început cu „trecerea“ de la un registru la 
altul, lucru despre care v-am mai vorbit. 4 
O tehnică vocală bună tinde spre unificarea registrelor ; 
ignorarea acestui principiu duce de cele mai multe ori 
la pierderea vocii. Aceasta, fie din cauza maeștrilor de 
cînt care nu posedă mijlocul de exprimare pentru a se 
face înțeleşi, fie că elevul nu-l înțelege în adevăratul 
sens al cuvintului. 

Mijloacele de exprimare ale profesorului, cind este 
vorba de predarea cîntului, au mare importanță pentru 
elev. 

Elevul auzind cuvîntul „închide sunetul“ (expresie care 
se referă la culoarea sunetului) în loc să-i schimbe 
culoarea, îl va strangula înţelegînd deci stringerea sunetu- 
lui în laringe. 

La fel ca şi atunci cînd i se va spune „deschide sune- 
tul“ în loc să-l emită clar, în afară, strălucitor, îl va 
emite „împrăștiat“, alb. 


110 





De asemenea, cînd i se va spune „acoperă sunetul“ îl 
va înfunda emițindu-l întunecat adică fără vibrații, un 
sunet deci lipsit de calități. Cind i se va spune „susţine 
sunetul“, el ar putea înțelege să-l înțepenească în laringe, 
nu să-l susțină pe coloana sonoră de aer; ca şi atunci 
cînd i se va spune: „acum cînți în registrul grav“ sau 
„mediu“ sau „acut“, el va fi permanent obsedat de aceste 


trei noțiuni. 

Ca să fie inţeleşi de elevii începători toţi acești termeni 
obişnuiţi, cunoscuţi numai de cântăreții cu experienţă, tre- 
buje să fie explicaţi de profesor prin orice mijloc, chiac 
dacă exprimarea ar fi ridicolă sau prozaică. 

Pentru a ușura „trecerea“ de la un registru la altul şi 
a o face cît mai puţin simțită urechii, se va spune ele- 
vului „treci la nota x, acoperă-o puţin şi trimite-o cit mai 
sus, în cap“ ; la fel i se va pregăti elevului „trecerea pe 
nesimţite la fiecare sunet emis în urcarea unei game, 
acoperindu-se treptat notele de trecere din registrul acut. 

În coborire, i se va spune permanent : „gitul larg des- 
făcut, leagă sunetele unul de altul, mingiie sunetul, cîntă-l 
rotund, aşează-te pe el (adică susține-l bine pe respiraţie, 
în sensul de a-l stăpîni astfel încît să-l măreşti, sau să-l 
reduci după nevoie), nu te preocupa acum de frumusețea 
sunetului, preocupă-te de emisiunea lui corectă, bine into- 
nată ; sunetele trebuie să fie bine legate unele de altele, 
dar nu învălmăşite, să se audă fiecare în parte ; accen- 
tuează puţin sunetul, trimite-l sus şi susține-l acolo etc., 


e 


etc. 

Cintatul celor cinci vocale 4, e, i, 0, 4, pronunţate pe 
același sunet emis în octava medie dintr-o singură respi- 
raţie, este cel mai bun mijloc de a emite perfect fiecare 
vocală. 

Emiţind aceste cinci vocale cu gitul cit mai desfăcut 
posibil şi cu intenţia de a le da aceeaşi culoare, ajută, 


Ili 











prin perseverare, la omogenizarea vocalelor pe toată întin- 


derea gamei. 








Exerciţiul acesta, din semiton în semiton, l-am făcut 
numai după ce am înțeles bine mecanismul respirației, ca 
să pot ajunge ca pe aceeași coloană de aer, fără vreo 
contracție a mușchilor gîtului, să emit sunetul liber și să-l 
trimit în rezonatorii superiori. Îl cîntam numai pînă la no- 
ta do de deasupra portativului în cheia lui fæ, coborînd 
spre registrul grav pînă la nota fa sub portativ. 

Dozind cu minuţiozitate aerul, reușeam să dau sune- 
telor aceeași culoare, legindu-le totodată între ele. ca şi 
cum s-ar topi o vocală într-alta. 

Un bun profesor va distribui fiecare exercițiu după ce 
constată că cel anterior a adus elevului progresele scon- 
tate, deoarece în cint, ca şi în orice altă profesie pe care 
o înveţi, există mai multe etape peste care nu se trece 
decît după ce ai ajuns să le înţelegi. 

Primul exerciţiu cu care am început eu studiile a fost 
o gamă obișnuită, dar felul cum emiteam fiecare sunet 
era complet deosebit de felul cum studiasem pină atunci : 
ultimul sunet din urcare îl tineam puţin şi-l accentuam 
totodată dîndu-i o intensitate mai mare. 

Intensitatea acestui ultim sunet din urcare o realizam 
numai prin acţiunea mușchilor abdominali, a diafragmei, 
pe care-o împingeam mai mult înăuntru și astfel coardele 
vocale vibrau liber, fără vreo contracție a laringelui. 

Tot timpul cît urcam, fiecare sunet care se adăuga îl 
acopeream puțin cîte puţin. 

Natural, această acoperire se făcea pe nesimţite ; o 
dată găsită poziţia sunetelor în urcare, se așezau, în 
aceeași poziţie, şi celelalte sunete ce urmau în coborire, 
mecanismul respirator funcţionînd neîntrerupt prin pre- 
siunea mușchilor asupra diafragmei. 

Exercițiul pe care-l dau mai jos l-am executat într-o 
mişcare rară, pentru a putea urmări aşezarea fiecărui sunet 
în rezonatori ţinînd la începutul studiilor mîna pe abdo- 
men, pentru a-mi da seama dacă muşchii toraco-abdo- 
minali funcţionează bine. 

Exercițiul acesta poate fi folositor oricărei voci, la 
începutul studiilor. După ce atacam primul sunet şi pe 
măsură ce urcam spre nota superioară, îl susțineam din ce 
în ce mai mult prin contracția cit mai înspre înăuntru a 
diafragmei, pentru ca să fie cît mai liberă coloana de 
aer în drumul ei. 

Cele cinci vocalize ale exerciţiului încep cu aceeaşi 
notă, iar ultimul sunet în urcare este mereu mai înalt. 
Pe acest ultim sunet îl accentuam puţin. Accentuarea o 
făceam cu intensitate şi culoare, căci o dată cu accen- 
tuarea îl și „acopeream“ (ceva mai mult decit sunetele 
emise anterior, care la rindul lor în urcare aveau ten- 
dința de a fi emise tot „acoperit“). 

Acoperirea contribuia ca sunetul să fie cît mai rotund, 
mai mingiietor. 

Toate aceste detalii tehnice contribuiau la realizarea 
unei sonorități cît mai perfecte. 

Aşadar, accentuarea sunetului nu o făceam printr-o 
explozie a aerului, care să izbească coardele vocale, ci 
numai prin acțiunea diafragmei pe care, atunci cînd emi- 

team ultimul sunet din urcare o împingeam mai mult 
înăuntru. Prin acest mecanism, sunetul mergea în poziția 
cea mai înaltă a rezonatorilor superiori. 

De acest ultim sunet în urcare depindea emisiunea 
sunetelor cobiritoare, care trebuia emise pe același fir 
sonor. O dată bine fixat în rezonatori ultimul sunet, 
coboram, legînd un sunet de altul şi observind totodată 
ca fiecare sunet să aibă sonoritatea şi culoarea celui an- 
terior. 

În timpul emisiunii, atît in urcare cit și în coborite, 
desfăceam laringele cît mai mult posibil, în așa fel încit 
coloana de aer să fie cit mai liberă în drumul ei, iar su- 
netul să fie trimis cit mai direct în rezonatori. 

Cînd toate sunetele în coborire vor fi aşezate în po- 
ziția bună a celor anterioare, adică emise pe acelaşi fir 
de sonoritate cu al primului, cu al celui de-al doilea etc., 
atunci aşezarea și susținerea ultimului sunet este asigurată 
şi-l poţi ţine cit doreşti, fără a face vreun efort de res- 
piraţie ; datorită acţiunii mușchilor abdominali poţi să-ți 
dozezi aerul şi să menţii sunetul plasat sus, indiferent în 
ce registru este emis. 

În timpul cit coboram spre notele grave, căutam să le 
trimit tot spre rezonatorii superiori, deși sunetele din 
registrul grav își au rezonanța şi în cutia toracică. În tim- 
pul emisiunii, nu trebuie pierdută legătura cu rezonatotii 
superiori către care trebuie să tindă şi sunetele grave. Ele 
trebuie să aibă aceeași sonoritate ca a sunetelor din 
registrul mediu sau acut ; numai astfel un sunet grav, pla- 
sat sus, se va auzi mai bine. După cum vedeţi, primul 
exerciţiu este O gamă obişnuită, dar foarte folositoare 
încă de la început, dacă este bine lucrată, pentru că : 

— te obișnuiește cu atacul primului sunet prin lovitura 
de glotă dulce-moale ; 

— te obișnuiește ca al doilea, al treilea etc. sunet in 
urcare să fie emis în poziția celui anterior ; 

— te obişnuiește ca ultimul sunet în urcare să-l trimiți 
in poziția cea mai înaltă a rezonatorilor, prin acțiunea 
diafragmei ; 

— te obişnuieşte să susții ultimul sunet în poziția în 
care l-ai trimis ; f 

-te obişnuieşte ca restul sunetelor, în coborire, să fie 
emise în poziția superioară a sunetului ultim din urcare, 
pe care te-ai oprit puțin în scopul de a-i da o cit mai 
bună sonoritate (deci şi restul sunetelor vor avea aceeași 
culoare şi sonoritate) ; 

— te obişnuieşte să susții bine toate sunetele și în co- 
borire, emiţindu-le totuşi legato, acel legato mingfietor 
care nu inseamnă a învălmăşi sunetele unul intr-altul i 
a le emite intocmai ca nişte perle egale înșirate pe o aţă ; 

— intervalul de secundă dintre sunete e folositor, deoa- 

rece el te deprinde să menţii sunetele cu gitul desfăcut 
(lărgit), fără să pierzi poziţia sunetului anterior. În cobori- 
re, această deprindere va fi mai accentuată ; executarea 
exerciţiului în coborire cu gîtul cît mai bine desfăcut îți 
va folosi și în exercițiul următor ; 
„oT te obişnuieşte cu dozarea aerului de care depinde 
în primul rînd, buna impostaţie a unei voci, deoarece, o 
dată cu fiecare vocaliză, se măreşte şi numărul sunetelor. 
Asttel, dintr-o vocaliză de 7 sunete, ajungi, în cele din 
urmă, la 15 sunete pe care le execuți pe nesimţite numai 
dintr-o singură respirație, cîntindu-le lent ; 

— te obișnuiește să ştii cum trebuie procedat ca ultimul 
sunet din exerciţiu să-l susții cu aceeași intensitate ca și 
sunetele anterioare. 

Ultimul sunet trebuie să fie susținut mai mult decit 
celelalte, căci reprezintă o notă finală în registrul grav 
pentru başi din fraza de mai tirziu. 

Exerciţiul de mai sus se execută lent fără a forţa 
vocea ; el va fi folositor oricărei voci, deoarece prin el 
îţi menţii permanent controlul fiecărui sunet, iar pe mă- 
sură ce înaintezi în studii ajungi să-ți uniformizezi toate 
sunetele vocii. 

; Eu nu l-am părăsit niciodată, nici chiar mai tîrziu cînd 
îmi exersam vocea ; dar niciodată nu mergeam mai sus 
de nota do. 


ta 





La începutul studiilor, l-am executat cu læ, le, li şi 
apoi mi-am continuat toate studiile numai cu le, îndulcit, 


moale, rotund. 
Sonoritatea vocalei e, cuprinzind și vocala a și o, mi-a 
ajutat la rotunjirea sunetelor care, încetul cu încetul, s-au 
plasat perfect în cavitățile mele de rezonanță. 
Al doilea exercițiu pe care-l executam în timpul stus 
diilor mele a fost tot simplu și executat tot lent: 


























Acesta se deosebeşte de exerciţiul nr. 6 prin faptul că 
ultima notă în urcare o ţineam mai mult. 

Cele patru sunete — do, re, mi, fa — cu care urci se vor 
emite ușor „acoperit“ pentru ca ajungind la sunetul fa 
să nu închizi sunetul, strangulindu-l. Ideea că urci mai 
multe sunete te poate duce la închiderea involuntară a 
gitului şi atunci sunetele, în loc să meargă spre rezona- 
torii superiori, se opresc înapoi, în ceafă. 

O dată ajuns la al patrulea sunet — fa — îl accentuezi, 
acoperindu-l și pe acesta puţin ; simultan, prin contracția 
diafragmei, trimiți sunetul direct în rezonatorii superiori. 

O dată fixată bine nota fæ în poziţia cea mai înaltă, 
o poţi ţine cît voieşti, iar prin dozarea suflului îi poţi 
da orice intensitate. 

Coborirea, fiind la fel ca în primul exerciţiu, se va 
face identic, pentru că și acest exerciţiu este alcătuit cu 
scopul de a obține sonoritatea și culoarea egală a tuturor 
sunetelor atît în urcare cît și în coborire. 

Exerciţiul se face succesiv din semiton în semiton: 
do, do diez, re, re diez etc. 

Cel de al treilea exerciţiu cuprinde diverse intervale 
între sunete şi sună ca o frază muzicală. Prin executarea 

lui se ușurează emisiunea sunetelor în toate cele trei 
registre. 




















La acest exercițiu nu se va trece decit după ce elevul 
a ințeles perfect mecanismul respirației, deoarece primele 
două sunete, așezate la interval de cvartă, se emit prin 
două atacuri de glotă succesive, fără a se lua o nouă 
respiraţie. 

Astfel, se atacă primul sunet și în poziția acestuia se 
face imediat atacul celui de al doilea sunet care, fiind 
emis pe aceeași respiraţie, se produce numai prin acțiu- 
nea mușchilor abdominali. Aceştia, o dată cu mişcarea 
lor înspre înăuntru, expulzează coloana de aer, sunetul 
mergînd direct în poziția înaltă a rezonatorilor superiori, 
iar coborirea celorlalte sunete se va face pe acelaşi fir 
sonor. Ambele atacuri se vor executa gindind că sint 
date în înălțime, către rezonatori, nu în laringe. Sunetul 
trebuie conceput rotund nu ţipat ; numai astfel laringele 
va fi menajat iar atacul va fi dulce. La început, exer- 
ciţiul va fi executat într-o mişcare mai lentă, între cele 
două sunete auzindu-se o mică pauză. Încet începi să te 
deprinzi cu o mișcare obișnuită, pauza dintre sunete ne 
mai fiind percepută, așa cum nu se percepe nici atunci 
cind cînți cuvinte sub două sunete aşezate la intervale 
mai mari. 

Acest dublu atac în saltul de cvartă te ajută şi atunci 
cind într-o piesă muzicală ai de executat același salt 
sau altul mai mare, fie pe același cuvînt, fie pe cu- 
vinte deosebite ce nu pot fi întrerupte printr-o nouă 
inspirație ; îndeosebi cînd notele care marchează acest 
salt sînt de valori mai mari decit o pătrime, sau cînd 
treci de la o notă acută (si, mi în registrul acut de bas) 
care trebuie să fie bine fixată în poziția cea mai înaltă 
a sinusurilor frontale. 








Prin aceasta se obţine atit precizia și entitatea ca 
timbru a acutei, cît și neîntreruperea cuvîntului, atunci 
cînd acesta este scris pe două sunete la un interval mai 
mare, sau între două silabe succesive care urmează să 
fie emise dintr-o singură respiraţie. 

În coborire, nu lipseşte nici intervalul de secundă, ca 
să nu se piardă poziţia celui de al doilea sunet emis prin 
lovitura de glotă. Urmează apoi un interval de terță. 
Acest sunet, așezat la un interval mai mare, trebuie emis 
în aceeaşi poziție ca a sunetului anterior. 

Coborirea nu se face la întîmplare : după ce ai fixat 
bine în rezonatori cel de al doilea sunet din urcare (emis 
tot prin atacul gîndit în înălțime), cobori, emiţind cel de 
al treilea sunet — 7zi — aşezat la interval de secundă ; 
aceasta pentru ca să nu pierzi de la un sunet la altul 
poziţia celui anterior ca și deprinderea de a emite şi 
acest sunet cu laringele desfăcut automat prin atacarea 
sunetului anterior fa., 

Sunetul do așezat la interval de terță îl vei emite deci 
tot în poziția lui zzi (cel de al treilea sunet), laringele 
menținindu-se desfăcut. 

Sunetul si, care este emis din nou la interval de se- 
cundă, pentru a-l menţine în poziția lui do, va trage în 
poziția lui pe sol, iar sol, datorită gîtului desfăcut cît mai 
mult posibil (desfacere care ajută şi la emiterea sunetelor 
legate între ele), va trage, la rîndul său, pe fa. 

Acest sunet trebuie ţinut mai mult, pentru a se con- 
trola dacă emiterea lui se face pe coloana de aer şi nu 
pe laringe. O dată bine „așezat“ acest ultim sunet, trebuie 
să ai grijă ca aerul să fie expirat cît mai cu economie, 
spre a-l putea susține cu aceeaşi vigoare, deoarece pentru 
vocile grave, este tot atît de important cum sînt impor- 
tante acutele sau supraacutele pentru toate vocile. 

Repet — orice sunet din registrul grav trebuie să fie 
trimis în rezonatorii superiori („mască“) ; numai astfel 
aceste sunete vor fi identice cu sunetele celorlalte re- 
gistre. 

Repet de asemeni recomandarea ca sunetele cobori- 
toare din acest exercițiu să fie emise în mod artistic, 
legato ; Hecare din ele să fie aşezate în poziția celui 
anterior (care se presupune că este perfect trimis în rezo- 
natorii faciali). 

Acest legato va fi foarte necesar mai tirziu în fraza 
unde sunetele trebuie emise miîngiietor, catifelat, rotund. 

Cele de mai sus contribuie la eliberarea coloanei de 
aer, și vei ajunge să emiţi corect orice sunet acut mediu * 
sau grav, avind senzaţia că „te-ai aşezat“ bine pe el. 
| O dată „bine așezat“ pe sunet, îl poţi ţine atita timp 
cit își îngăduie respiraţia (suflul). Toate sunetele în co- 
borire, începînd cu nota fa şi pină la sfîrşitul gamei, vor 
fi bineînțeles puțin cîte puțin acoperite, numai astfel vor 
fi trimise cît mai sus, avind o perfectă sonoritate şi cu- 
loare. 

În desfășurarea lui, acest exercițiu ajută şi la trecerea 
de la registrul mediu la cel înalt, pentru că prin saltul 
de cvartă se poate trece mai ușor în registrul înalt. Pen- 
tru dobindirea perfectă a „supraacutelor“, se va trece la 
exercițiul nr. 9 în care, după intervalul de cvartă, urmează 
imediat un sunet la interval de secundă pe care se stă 
mai mult. 


























lată dar cîtă importanță are un exercițiu simplu dacă 
este bine gîndit și bine executat. 

În orice exercițiu şi oriunde aveţi posibilitatea de a 
accentua un sunet, nu pregetați s-o faceţi. Prin accente 
ca și prin tendința de acoperire a sunetului, veţi trimite 
ușor sunetele cît mai sus în rezonatorii superiori. A 

Nu căutaţi la început înfrumusețarea sunetului, căutaţi 
mai întîi perfecta lui așezare în poziţia cea mai înaltă 
a rezonatorilor, căci numai de aceasta depinde frumu- 
sețea și calitatea lui. 








Un exerciţiu bun pentru a te obişnui să emiți sunetele 
cu aceeaşi culoare este acela care începe cu un sunet 
mediu perfect impostat, deci bine timbrat ; în mulajul lui 
îi poţi adăuga două trei sunete în sus şi două trei în jos. 

Nu veţi merge nici prea sus nici prea jos, decit după 
ce sunetele din registrul mediu sint bine fixate în rezo- 
natori. 

Nu forţaţi acutele, chiar dacă executaţi un exercițiu 
ușor ; cînd veţi executa perfect un exerciţiu, acutele și 
supraacutele se vor aşeza automat, în poziţia sunetelor 
precedente. 

Eu, în studiile mele, n-am trecut de fa supraacut, deși 
aveam un sol excelent şi n-am trecut de fa din registrul 
grav, deşi aveam un zi bemol destul de bun. În ziua 
cînd cîntam pe Don Basilio și Gianni Schicchi, unde 
aveam de emis un sol supraacut, mă avîntam făcind doar 
o singură vocaliză din exerciţiul pe care îl redau mai 
jos ; aceasta, mai mult pentru a pleca la teatru convins 
că sînt perfect în voce. 

Exerciţiile nr. 5, 6, 7, 8 le făceam numai pînă la do 
de deasupra portativului în cheia lui fæ, iar de la acest 
do pînă la fa natural, făceam exerciţiul nr. 9, prin care 
mi-am obţinut notele acute și supraacute, căci al doilea 
sunet — do — prin intervalul de cvartă, era trimis direct 
în rezonatorii superiori și emis tot prin lovitura de glotă 
moale gîndită tot mai sus ca poziţie ; al treilea sunet — 
re — (care era emis la interval de secundă) era tras auto- 
mat în poziția lui do, pe care, bineînțeles, îl acopeream. 

Acest sunet re reprezintă pentru o voce gravă „trece- 
rea“ in registrul acut și înaintînd cu vocaliza din semiton 
în semiton, mergeam pină la fa supraacut. Astfel, pe ne- 

simţite, dobindeam supraacutele în poziţia cea mai înaltă 
a rezonatorilor. 

Pe scenă, după ce am ajuns să stăpinesc perfect res- 
piraţia diafragmatică, nu mai eram preocupat de registrul 
în care cîntam, preocupare pe care n-o aveam de altfel 
nici cînd studiam. Singura mea preocupare era ca sune- 
tele să fie emise treptat acoperite cite puţin, iar laringele 
să fie permanent lărgit (desfăcut). 

Prin aceasta, sunetele celor trei registre erau organi- 
zate, deci emise cu aceeaşi culoare și sonoritate ; de aceea 
în timpul executării frazelor, nu se simțea absolut nici 
o diferență între registre, scop suprem al tehnicii vocale. 

Ajunsesem astfel să cint săptăminal cite 3—4 spectacole, 
fără ca a doua zi, după spectacol, să am vocea obosită. 

În cabină, după ce sfirşeam machiajul şi îmbrăcam cos- 
tumul, îmi controlam dispoziția vocală, emiţind pe aceeași 
înălțime 2-3 sunete grave cu durate mici, desfăcind bine 
gitul ; aceasta mai mult pentru a mă linişti. Sunetele 
vreunei vocalize nu se auzeau în cabina mea, căci vocea 
nu se impostează înainte de a intra în scenă, vocea trebuie 
să fie impostată şi studiată acasă. 

Am citit memoriile vestitului tragedian Talma, care 
povestea că înainte de a intra în scenă pronunța citeva 
cuvinte cît mai natural posibil : „Cit e ceasul ?“ cuvinte 
ce le adresa oricui l-ar fi întîlnit între culise. Cind i se 
răspundea cit e ceasul, spunea: „Mulţumesc!“ şi cu 
sonoritatea acestui cuvint intra în scenă. 

Aceste cuvinte îi erau suficiente ca să se controleze 
dacă era sau nu în bună dispoziţie vocală și astfel să se 
liniștească (şi un artist de dramă, intocmai ca un cîntăreț, 
trebuie să-și exerseze vocea în fiecare zi). 

M-am repetat în mod intenţionat, revenind mereu la 
aceleaşi noţiuni, din dorința de a aduce și eu o oarecare 
lumină în misterele artei cîntului. 

Aşa se învaţă cîntul, dragi elevi și dragi artişti înce- 
pători, insistind asupra detaliilor, pină-ți intră în sub- 
conștient, iar apoi, în momentul cînd începi să înţelegi, 

să faci ochii mari şi să te miri cum de n-ai înțeles de la 
început un „lucru atît de simplu“. 

Simplu, cînd l-ai înțeles, dar ce greu e pină îl înţelegi, 
mai ales dacă ai nefericirea să dai peste un profesor de 
la care aștepți totul şi nu înţelegi nimic ! 

Dacă ai început să faci progrese, studiind cu un bun 
profesor, nu te opri în mijlocul drumului, că faci o mare 
greșeală, tinde mereu spre înainte ! 

O adevărată carieră nu se face decit neîntrerupind 
drumul pe care ai apucat să mergi. Cit timp? Toată 
viața |! 

Dacă ai reușit să sfârșeşti drumul, primește şi sfaturile 
unci alte persoane, deoarece ea judecă de multe ori mai 
bine decît te judeci tu singur, mai ales dacă mai este și 
un bun profesor. i 

Nu ezita niciodată să ceri sfatul celor indicaţi ; vocea 
cît de bine impostată ar fi la început, e intotdeauna 
susceptibilă să devieze. 

În cariera mea am întilnit cîntăreţi care pretindeau 
că ei sint cei mai buni profesori ai glasului lor sau că 
vocea lor este „impostată de la natură“. Impostaţia, ca 
şi întregul studiu al cîntului, corijează greșelile naturale 
dintr-o voce şi fixează definitiv calitățile. 

O voce nu poate fi de la natură impostată corect, după 
cum am văzut chiar în cuprinsul prezentei lucrări, căci 
după „un timp „natura“ te lasă şi atunci ori cînți pe im- 
postaţia pe care ai învățat, ori renunți definitiv. Natura 
te îndeamnă să cînţi greşit, fără să-ți dai seama, de 
aceea vocea trebuie corectată şi „așezată“ prin studii 
de la bun început. 

Natura îţi dă voce, memorie, inteligență etc. care sint 
daruri preţioase, dar nu-ți poate da şi... vocea corect 
impostată | 

Ca să devii artist în adevăratul înţeles al cuvîntului, 
depinde numai de puterea de muncă de care dispui, de 

cultura generală şi muzicală pe care vei înţelege să ţi 
le însușești. 

Formează-ţi urechea și dezvoltă-ţi gustul pentru frumos, 
ascultind muzică bună de orice fel, vizionind spectacole 
de teatru, expoziţii etc. 

Ascultă pe marii cîntăreţi, căci îți va folosi întocmai 
cum le foloseşte şi micilor păsărele care stau în colivie 
pasărea cîntătoare de la care învaţă să cînte. Nu vei cînta 
prin imitație, dar vei putea trage foloase însemnate din 
cîntul lor pentru realizările tale artistice. 

Ascultă şi cîntăreţii cu defecte de emisiune, te vei 
putea regăsi eventual în unul din ei; în felul acesta, 
mai uşor vei înlătura defectele tale. 

Urmăreşte jocul unui artist mai puţin înzestrat sau cu 
mai puţin gust şi rafinament în interpretare și vei evita 
să faci la fel, căutînd să-ți completezi lipsurile pe care 
eventual le ai. 

Din moment ce ţi-ai impostat vocea, antrenează-te cu 
bucăţi muzicale clasice vechi, care-ţi vor dezvolta gustul 
şi puritatea stilului. 

Marii maeştrii ai cintului — Alessandro Scarlatti, Per- 
golesi, Giuseppe Giordani, Antonio Vivaldi, Antonio Cal- 
dara, Haendel, Gluck, Paisiello, Martini, Haydn, Mozart, 
Schubert, Schumann etc. — au respectat şi au pus în va- 
loare, în operele lor, posibilităţile vocale ale cîntăreţilor. 

Compozițiile muzicale ale acestor mari maeştri, avind 
aproape toate textul în limba italiană (limbă abundentă 
in vocale), constituie cea mai bună şcoală de bel canto 
pentru cîntul articulat. 

Marea majoritate a melodiilor acestor mari compozitori, 
cu fraze simple dar expresive, sînt scrise mai mult în 
registrul mediu. Prin executarea lor, vocea se modulează 
iar studiile oricărui cântăreț se completează. 

Puritatea stilului, muzicalitatea care se dobindește cin- 
tind lucrările marilor compozitori, împreună cu sensibi- 
litatea cu care eşti înzestrat, dragostea cu. care vei sluji 

arta căreia te-ai dedicat, vor contribui să devii un inter- 
pret desăvirşit. 

Faptul că nu ai o voce excepţional de frumoasă, nu 
trebuie să te descurajeze ; studiile îndrumează şi înfru- 
musețează vocea, iar dacă eşti și un bun interpret vei 
putea impresiona auditoriul la fel cum îl impresionează 
o voce cu timbru excepţional. 








Interpretarea 


Am vorbit în capitolele precedente despre multiplele 
condiţii pe care trebuie să le îndeplinească un cintăreț, 
precum şi despre importanța emisiunii şi impostaţiei per- 
fecte care constituie elementul de bază al cîntului. 

A ști să cînte nu înseamnă totul pentru un cîntăreț; 
lui i se mai cere să pronunțe corect şi să interpreteze 
ceea ce cîntă. Lipsit de aceste calităţi, cîntărețul nu va 
fi decît un artist incomplet, căci a „cînta toate notele“ 
corect, fără a le da înțelesul gindit de compozitor, face 
cîntul neinteresant. În acest caz, cîntul va fi apreciat, iar 
textul nu va fi pus în valoare. Abia după o bună impos- 
tare a fiecărui sunet, se recomandă trecerea la însuşirea 
unei corecte dicțiuni, atit de necesară interpretării. 

Încă din cele mai vechi timpuri, cuvîntul a mers mină 
în mină cu cîntul ; dacă vorbirea este simplă şi naturală, 
și cîntul trebuie să fie simplu și natural. 

Francezii spun că dicţiunea este „,politețea cintăreţului“, 
ceea ce inseamnă să nu supui spectatorii la efortul înţe- 
legerii textului dintr-o piesă muzicală. 

Nu rareori se aude din public: „Păcat, cîntă frumos 
dar nu se înțelege ce spune !* Aceasta nu se poate în- 
timpla decit cîntăreților care comit marea greşeală de a 
se lăsa furați numai de sonoritatea glasului, neglijind 
pronunția. Oricit ar fi de frumoasă vocea, cîntul fără dic- 
țiune este lipsit de interes sau, cum se mai spune, este 
lipsit de „expresie“. 

A cînta fără expresie înseamnă a cînta ca un automat. 
Scopul celor care cîntă nu este acela de a se mulţumi 

pe ei înşişi, ci de a face pe cei care-i ascultă să înțeleagă 


cîntul lor. 

Școala de cint italiană spune că se cîntă cum se 
vorbeşte. 

„Sint artişti care neglijează dicţiunea, fiind incapabili 
să pronunţe corect. Astfel de artiști nu captivează nicio- 
dată auditoriul ; buna dicțiune a cîntăreţului nu este 
necesară numai în operele de bel canto (cu o linie melo- 
dică accentuată) ci şi în cele moderne sau în acelea a 
căror muzică este mai puțin melodioasă şi în care totul 
se bazează pe acţiune. Aşa sînt: Cavalerul rozelor, Ari- 
adna la Naxos şi Salomeea de Richard Strauss, Boris 
Godunov de Musorgski etc., iar dintre operele compo- 
zitorilor noştri : O noapte furtunoasă de Paul Constan- 
tinescu, operele lui Gheorghe Dumitrescu etc. 

Alţii, dorind să fie mai bine înţeleși, cad în cealaltă 
extremă, folsind o articulație exagerată ; ei rulează unele 
consoane ca de exemplu r din cuvintele dragă, ceruri, 
sfirsitul, răbdare etc., pronunțindu-le dr-r-r-agá, ce-r-r-r- 
uri, Sfir-r-r-şitul, r-r-r-ăbdare etc. 

Dacă în vorbire rularea unor consoane poate fi trecută 
cu vederea, în cint acest mod de a pronunța nu este 
permis ; cuvîntul bine pronunțat este pe jumătate cîntat, 
iar cuvintul exagerat pronunțat nu este bine cîntat. Í 

Sînt unii cîntăreți care „morfolesc* cuvintele, schiţind 
o cvasi-dicțiune ; aceasta o fac cu credința că emisiunea 
sunetelor n-ar mai fi corectă dacă ar articula bine cuvin- 
oe pui aceștia gindesc greșit. Buna dicțiune, departe 
e a altera emisiunea, vine în ajutorul tuturc a 
de la cele mai grave pînă la atroce ună Han 

Realizarea unei perfecte dicțiuni se obține prin corecta 
pronunțare a cuvintelor și prin buna lor accentuare. 

Nimeni n-ar putea spune că în cint se pronunţă într-un 
fel sau în altul. Pronunția se cere să fie cit mai clară, pen- 
tru ca să se poată înțelege fiecare cuvînt în parte şi 
fiecare idee a textului cîntat. 

Pronunţia clară se face după legi bine definite şi inva- 
riabile, sinonime cu cele ale acusticii şi foneticii ; dacă 

in vorbire este invariabilă, credeți că poate fi variabilă 
în cint? 

Spun aceasta pentru că sint cîntăreţi care nu dau nici 
o importanţă pronunţiei ; pur și simplu, nu-i interesează 
dicţiunea, îi interesează numai sunetul. Cum însă, vrind 
nevrind, trebuie să rostească şi cuvintele, ei înşală ure- 
chea auditorilor, deformind pronunția normală a voca- 
lelor. 

Cintăreţii care nu pot sau nu le convine să pronunţe 
pe u în mod corect, transformîndu-l, în timpul cîntului 
în oa, pot ei convinge publicul că este un 4 normal ? 

Cum poate o ureche normală să perceapă pe 4 ca pe 
un 4 corect, cînd el este pronunţat aproape de oa ? 

Nu trebuie să ai o ureche prea exersată pentru a-ţi da 
seama că înlocuirea vocalei # cu alta schimbă înţelesul 
cuvîntului. 

Aceasta constituie greşeala cea mai mare a cîntăreţilor 
şi sînt destui cei care o comit și continuă să o comită, 
fie pentru că nimeni nu le atrage atenția, fie pentru că nu 
ştiu că la baza pronunţiei în cînt, ca şi a emisiunii, se 
află studiul celor cinci vocale : ze, i, 0, 4; dacă acestea 
sint neglijate, cîntărețul este lipsit de una din marile 
calități — dictiunea. 

Evident, sînt şi eu de părere că o voce cu un timbru 
frumos va plăcea totdeauna publicului. Adăugind însă 
acestui dar calitatea destul de importantă a unei bune 
pronunţii (a cîntului inteligibil) prin care să exteriorizezi 
stările sufleteşti ale personajului, vei captiva mulţimea nu 
numai cu vocea, ci și prin farmecul cuvîntului. Adevăratul 
artist trebuie să le îmbine pe amindouă, altminteri nu 
rămîne decât „un cintăreț cu voce frumoasă“. Un cîntăreţ 
cu o dicţiune bună nu numai că va fi înţeles, dar va fi 
auzit din orice parte a sălii teatrului, chiar dacă are o 
voce cu un volum mai mic. 

O bună dicţiune se obţine printr-o muncă raţională 
şi perseverentă. La început e bine ca exerciţiilor să li se 
dea o articulație exagerată, accentuind cuvintele. Toate 

acestea bineînţeles, în strinsă legătură cu impostarea 
vocii, în cazul cînd articulația se face pe sunet. 

Recomand ca înainte de a se porni la exerciții de arti- 
culație pe sunet, să se facă exerciții de articulaţie fără 
sunet, căutindu-se cuvinte grele de pronunţat chiar în 
vorbire. 

Eu, pentru a ajunge la o bună dicțiune, am folosit 
următoarele cuvinte ca exercițiu : Constantinopolitanovi- 
cescovici,  Prestidigitațiune,  familiarizindu-te, exercițiuni 
preliminarii şi altele de felul acestora pe care le articulam 
exagerat efectuind, în acelaşi timp, gimnastica maxilarelor 
şi a limbii. 

Cind socoteam că am făcut suficiente exerciţii de arti- 
culație fără sunet, treceam la exerciții de articulație pe 
sunet ; le începeam din octava medie, mergînd citeva su- 
nete în sus din semiton în semiton. Acestea erau: 


Faci ce poți, nu ce vrei 
Grecianinov 

Clovis 

Nu te trudi 

Nu-ţi însușeşti 


Le cintam pe fiecare la rind pe același sunet ; inspiram 
înaintea fiecărui exercițiu, făcind atacul primului sunet 
prin lovitura de glotă moale. 

După cum vedeţi, în cuvintele de mai sus se găsesc 
toate vocalele pe care se învață cîntul, însoțite de con- 
soane care ajută la emiterea sunetului. 

Un alt exerciţiu bun pentru dicţiune și impostarea 
celor cinci vocale era şi cel pe diftongi, toate sunetele 
fiind emise pe rînd, dintr-o respirație, oprindu-mă puțin 
pe a doua vocală: oa, ui, ei. Acest exerciţiu e foarte 
necesar cintăreţului, deoarece ori de cîte ori cîntă cuvinte 
care cuprind diftongi, din cauza celei de a doua vocale, 
ar putea trimite sunetul înapoi. 

Fiecare trebuie să-și găsească cuvintele care îl pot 
ajuta să obţină o bună articulaţie spre a ajunge la n 
dicțiune corectă. Încetul cu încetul, fiecare cîntăreț ajunge 

să se obișnuiască astfel încît atunci cînd are de cîntat 
o frază muzicală pronunță corect orice cuvint și, fără 
a mai uza de pronunția voit exagerată din timpul exerci- 
țiilor, ajunge să cînte clar, aşa cum se vorbeşte. 

Graţie unei bune dicțiuni, dragi cîntăreți, veți fi 
scutiți de orice eforturi, veţi putea exprima tot ce aveţi de 
exprimat, exteriorizind cu uşurinţă stări sufleteşti diferite, 
fără ca să mai fiți preocupaţi de consideraţiuni de ordin 
tehnic-vocal ; în același timp, veţi fi înțeleşi de cei care 
vă ascultă. Astfel veţi putea face dovada sensibilităţii 
voastre de artist și veţi trăi rolul printr-o interpretare 
naturală şi convingătoare. 

Unui cintăreţ, ca să fie și un bun artist, i se cere, 
pe lingă celelalte daruri, să fie înzestrat și cu sensibilitate. 
Această sensibilitate cu care de fapt te naşti, se poate 
reliefa prin dezvoltarea simțului muzical, educaţiei mu- 
zicale. Executarea lucrărilor marilor maeștri, aprofundarea 
textului, audierea cît mai multor piese muzicale valoroase, 
viața într-un mediu artistic, citirea de cărți bune, studie- 
rea rolului cu un pianist sau cu un profesor bun etc., 
toate acestea dau posibilitate artistului să-și însușească 
elementele necesare interpretării unei fraze muzicale cu 

Revenind la deformarea vocalelor, recomand ca în 
cazul cînd cîntărețul întilneşte un cuvînt pe o acută sau 
supraacută cu care se sfirşeşte o arie, sau care este 
în mijlocul unei fraze muzicale și l-ar dezavantaja din 
punct de vedere al emisiunii, în loc să deformeze vocala 
din cuvîntul respectiv este de preferat să înlocuiască 
acel cuvînt cu un altul asemănător, în care să existe 
vocala care convine glasului lui; desigur, trebuie să 
țină seama ca, prin înlocuirea cuvîntului, să nu se 
schimbe sensul frazei. 

Această licenţă şi-o poate permite numai în cazuri 
excepționale, altfel ar însemna să colaboreze cu libretistul. 

Un bun artist însă este obligat ca prin studii să 
învingă toate obstacolele. 

Dacă cele cinci vocale nu sînt alterate în vorbire, ele 
nu pot fi alterate nici în cânt, cu atit mai mult cu cît 
în pronunțare au rolul cel mai important, lor adăugindu- 
li-se apoi consoanele pentru a forma silabele din care 
sînt alcătuite cuvintele. Vedeţi dar că aceleaşi reguli 
care se aplică în vorbire se aplică şi în cînt și înțelegeți 
de ce se spune că „se cîntă cum se vorbeşte“. 

Pentru a evita deformarea vocalelor se va articula 
corect, dar nu exagerat, fiecare vocală, deoarece articula- 
ţia nu, influențează de fel mecanismul cîntului. 

O perfectă articulaţie influențează doar deschizătura 
gurii ; o dată cu schimbarea vocalei, automat se modifică 
poziţia limbii și a maxilarului, fără a influența buna 
emisiune. , 

Pentru a demonstra acest lucru să se pronunțe toate 
vocalele, una după alta, pe același sunet și dintr-o 
singură respiraţie, avind grijă ca sunetele să fie emise 
pe același fir sonor, adică să fie mereu conduse înainte şi 
nicidecum înapoi (în ceafă). Cu alte cuvinte, o dată cu 
schimbarea vocalelor să nu intervină acel „prag“ despre 
care vorbim noi cântăreții atunci cînd facem schimbări 
de vocale. 

Trebuie să se ţină seama ca atunci cînd poziția corpu- 
lui sau a capului se schimbă (prin mișcările pe care le 
face cîntăreţul pe scenă), pronunția să nu sufere. 

Spun aceasta, pentru că sînt cîntăreţi care nu pot cinta 
decît în anumite poziţii şi din această cauză jocul lor 
scenic este lipsit de adevăr și uneori chiar ridicol. Cintă- 
rețul trebuie să știe să cînte comod, indiferent de poziția 
în care se găsește pe scenă (în picioare, în genunchi, 
culcat etc.) aşa cum poate vorbi în orice poziţie s-ar afla. 

În sprijinul unei bune pronunţări, este necesar să se 
facă în prealabil exerciţii de rostire clară a sunetelor, 
spre a obţine o cît mai perfectă rezonanță; în cint, 
vocalele se pronunță cu un timbru mai închis decit în 
vorbirea curentă, iar deschizătura gurii, fiind ceva mai 
mare decit în vorbire, şi vocala cintată este mai rotundă. 

Aceste constatări constituie un principiu pedagogic care 
se aplică numai elevilor începători. Artiştii de profesie 
care cred că au libertatea de a deforma vocalele, după 
buna lor plăcere, o fac numai atunci cînd au defecte de 
pronunție. 

Nu este de loc plăcut pentru urechea publicului să 
audă în loc de sînt visuri, soant vesuri ; în loc de iubita 
mea, iubeta mea ; în loc de nu te trudi, noa te trodi etc. 

Aşadar, o bună pronunție în cint depinde numai de 
emisiunea corectă a sunetelor în exercițiile de impostare 
a vocii și de grija fiecărui cîntăreț de a nu deforma 
vocalele ; pentru aceasta, poziția limbii nu trebuie schim- 
bată din locul în care se găsea la începutul formării 
vocalei. 

Consoanele pronunțate corect ajută emisiunii vocale, 
corectind unele defecte de emisiune. 

Corectarea defectelor se poate face prin muncă și 
perseverență ; educarea mimicii cântăreţului în fața oglin- 
zii, pronunţind cuvintele către imaginea din oglindă și 
controlind articulația după mișcările gurii, este un bun 
exercițiu de control. 

Observarea cuvintelor cîntate, avînd o pronunție şi 
articulație bună, permite înțelegerea frazei muzicale mult 
mai uşor, mai ales atunci cind artistul trebuie să cînte 
cu spatele la public ; în asemenea situaţii articulația este 
de mare ajutor sonorității sunetului. 

Cum de obicei exerciţiile ca și studierea rolului se fac 
în cameră, este de preferat ca după însuşirea rolului să se 
studieze pronunția corectă a frazelor într-o sală mai 
mare, pentru a preîntimpina eventualele insuficiențe de 
sonoritate din timpul spectacolului cînd artistul cîntă 
acompaniat de orchestră (acompaniament mai amplu decît 
al pianului cu care în mod obişnuit artistul își studiază 
rolul). 

Nimic nu este mai de temut decit oboseala vocii care 
apare în timpul cîntului în teatru, ca urmare a unei 
proaste articulaţii ; buna și îngrijita articulație menţine 





şi conduce emisiunea vocală fiziologică, emisiune ce are 
un rol fundamental în teatrul cintat. 

Pentru a-și da seama că elevul a ajuns la o bună 
dicţiune şi pentru a constata dacă vocea elevului” degajă 
vreo sonoritate defectuoasă în sala teatrului, profesorul 
bun şi conştiincios trebuie să asiste la toate repetițiile 
pe care elevul le face cu orchestra. Eu însumi am auzit 
voci care în cameră impresionau prin intensitate şi sono- 
ritate, iar în teatru nu erau pătrunzătoare (nu treceau 
rampa) ; acești artiști, în loc să cînte concentrat, împrăș- 
tiau sunetul. A „concentra“ sunetul nu înseamnă a-l 
„stringe“ în mod defectuos ajungind la „gituirea“ lui, ci 
a-l aduna pe firul sonor de aer despre care am pomenit, 
fir care dezvoltă intensitatea sunetului prin buna respi- 
rație a cîntărețului. 


* 


Numai după însuşirea temeinică a celor de mai sus, 
cîntăreţul se poate gîndi la interpretarea propriu-zisă, la 
stil, la culoarea vocală, adică la elementele care întregesc 
din punct de vedere artistic valoarea sonorităților unei 
fraze muzicale. 

Stilul este ilustrat de compozitor printr-un ansamblu de 
detalii care dă muzicii expresia personalității sale, carac- 
ieristica epocii, a țării în care a fost compusă. 

La rindul său, coloritul vocal completează atributele 
frazei muzicale prin calitatea pe care o are cintărețul de 
a se servi, în interpretare, de diferitele inflexiuni cînd 
sobre, cînd vioaie, cînd monotone. etc. 

Coloritul vocal exprimă starea de spirit pe care compo- 
zitorul a vrut s-o transmită, ca şi sentimentul predomi- 
nant al lucrării. Așadar, numai cînd un cintăreţ posedă 
o articulaţie și o pronunție perfectă, se poate spune că 
este preocupat de declamaţia lirică, și cîntă cu expresie 
şi inteligență. 

Declamaţia lirică, alături de vocalize şi de fraza muzi- 
cală, completează studiile de pură tehnică vocală și face 
parte din fundamentele artei cîntului. 


132 








Deşi vocalizarea (studiul vocalelor) începe imediat 
după dobindirea unei respiraţii corecte, bunele sale rezul- 
tate se fac simţite abia după ce vocea a obținut acea 
suplețe care creează multiple posibilități în interpretare. 

A face o vocaliză înseamnă a emite un șir întreg de 
note pe o singură vocală, cu o rapiditate oarecare, note 
care pot fi grupate în : arpegii, game diatonice (în urcare 
sau în coborire), legate sau în staccato, note filate, 
triluri etc. 

Desigur că nu toți cîntăreţii au nevoie de triluri dar, 
indiferent că le utilizează sau nu, fiecare trebuie să 
caute să şi le însușească, deoarece ele dau suplețe 
glasului. 

Deși în general exerciţiile de supleţe vocală sînt 
folosite de vocile lejere — soprane lejere, tenori lejeri etc. 
— ele sînt utile și celorlalți cîntăreţi care trebuie să frazeze 
şi să nuanțeze cu gust pentru a da cîntului lor expresie 
şi pentru a putea pătrunde în inima auditorilor. 

În afară de aceasta, un cîntăreţ nu trebuie să minima- 
lizeze nici un fel de manifestare artistică. El trebuie 
să abordeze întreaga varietate de roluri aparţinînd repet- 
toriului vocii sale, extinzîndu-și activitatea prin concerte 
sau cîntind chiar și roluri de operetă cărora trebuie să 
le corespundă. 

Artistul-cîntăreț cu o voce gravă, care şi-a exersat 
suplețea  glasului, cîntă cu uşurinţă un oratoriu de 
Haendel sau de Bach, o operă de Mozart, Rossini, Verdi 
și chiar aria lui Wotan Rämas bun din opera Walkiria 
(deşi e scrisă pentru bariton, am cîntat-o şi eu în con- 
certe). 

Cintăreţul trebuie să fie pregătit pentru orice fel 
de repertoriu : operă, concerte, recitaluri etc. Numai răs- 
punzind tuturor exigențelor cîntului, el poate să se afirme 
și să-şi pună în valoare calităţile sale vocale. 


* 


O partitură muzicală este formată din zeci de fraze 
muzicale care nu trebuie cîntate automat, ci într-o formă 

omogenă justă, căutind ca prin executarea fiecăreia din 
ele să punem în valoare contururile și nuanțele întregii 
partituri, respectind punctuația prin opriri mai mari sau 
mai mici şi accentuînd sentimentele exprimate de muzică. 

A executa deci o frază muzicală nu înseamnă numai a 
executa întocmai toate sunetele ce o alcătuiesc, ci şi 
a o interpreta. 

Frazele muzicale trebuie să fie totdeauna distincte, 
dar legate între ele, fără să se piardă din vedere concep- 
ţia generală a compoziţiei, ajungindu-se astfel la un com- 
plex omogen. 

De aceea, o compoziţie trebuie analizată bine de tot 
înainte de a fi executată. Cunoscîndu-i conținutul, frazele 
şi toate efectele de sonoritate, relaţiile dintre muzică și 
sensul cuvintelor, cîntăreţul se identifică cu sentimentul 
compozitorului şi cu ideea pe care acesta vrea să o 
redea. 

Numai după ce şi-a însuşit toate acestea, artistul își 
poate pune în valoare personalitatea sa. 

Chiar în recitative, acele simple declamaţii lirice în 
care primează accentul cuvîntului, cîntărețul trebuie să 
dea vocii inflexiunile unei recitări cu o expresie și o 
intonaţie muzicală determinată. 

Recitativul este de două feluri: în 7păsurd şi liber 
sau secco. 

Adevăratul recitativ este cel în măsură, care are un 
caracter melodic şi alternează cu acompaniamentul orches- 
tral. În el toate notele trebuie să fie juste şi bine into- 
nate, spre deosebire de cel secco al cărui acompaniament 
este cu acorduri de pian şi care se cîntă liber, trecîndu-se 
uneori peste valorile notelor. 

Recitativul secco se cîntă mai mult sau mai puțin 
ritmat, după expresia şi puterea cuvintelor şi a situații- 
lor. Silabisirile trebuie să fie distincte, precise şi cu o 
accentuare perfectă. Acest gen de recitativ se foloseşte 
mult în operele comice, operete şi vodeviluri. 

În opera seria cum ar fi Boris Godunov, Freischiilg 
etc. este folosit recizativul în măsură, cu respectarea valorii 





notelor indicate în partitură. Iată deci, cum toate calită- 
tile dobindite prin studiul vocalizelor și al frazei mu- 
zicale îşi găsesc întrebuințare în declamația lirică. 

Dacă au fost studiate la început în mod rațional, toate 
acestea slujesc artistului în cadrul interpretării spre a-și 
exprima gindurile cele mai profunde, cele mai delicate, 
sentimentele cele mai aprinse. 

Este un lucru bine cunoscut că declamaţia lirică trebuie 
întotdeauna să fie inspirată de inteligență, singura care 
poate indica interpretului expresia pe care trebuie să o 
dea melodiei. La ce servește plăcerea de a cinta, dacă nu 
ai facultatea de a reda prin cînt tot ceea ce a gindit și 
simțit compozitorul ? 

Dacă artistului îi lipseşte inteligența el va avea o 
declamaţie defectuoasă, nefirească. 

În cazul cînd din interpretarea unei fraze muzicale nu 
reiese sentimentul dorit de compozitor, atunci cîntul nu 
corespunde exigenţelor artei. 

x 

Am spus că școala cîntului se bazează pe perfecta 
exprimare şi sonorizare a vocalelor, după care cintăreţul 
trebuie să înveţe să-şi moduleze vocea cu ușurință pe 
toată întinderea ei, dind sunetelor intensitatea necesară 
de la piano la forte şi viceversa. În interpretare, perfecta 
exprimare şi sonorizare a vocalelor, alături de impostaţie, 
dau posibilitatea de a se cînta în mezza-voce, deoarece 
şi prin aceasta se exprimă unele stări sufleteşti. 

A cînta numai forte, oricare ar fi sentimentul exprimat, 
nu înseamnă că se cîntă cu „expresie“, ci dovedește că 
metoda după care a învățat artistul e imperfectă. 

Cu inflexiunile vocii şi modificările timbrului, cu sunete 
deschise sau inchise vom obţine toate gradaţiile de 
intensitate pentru exprimarea pasiunii, durerii, entuzias- 
mului, mîniei, veseliei etc. 

Accentuările şi coloritul sunetului, încetinirea sau gră- 
birea ritmului din timpul executării unei melodii, sînt 
toate bazate pe riguroase reguli și nu pot ceda capriciilor 
cîntărețului. 

Cadenţele și ornamentele pe care le face un cîntăreț 
într-o piesă muzicală pot fi de asemeni expresive, dacă 
sînt supuse legilor armoniei și caracterului melodiei exe- 
cutate. 

Desigur că se va avea grijă totdeauna ca gîndirea 
muzicală să fie clară. Ritmul este foarte necesar spre 
a o face înţeleasă. 

Pentru dobindirea tuturor calităților cerute de declama- 
ţia lirică, aşa cum am mai recomandat, artistul trebuie 
să încerce încontinuu să se cultive, dobindind o bogată 
cultură generală și muzicală. 

Rolul unui cântăreț este de a transmite publicului, prin 
muzica și textul pe care le interpretează, stările sufleteşti 
ale personajului în modul cel mai veridic. 

Cea mai mare greşeală pe care o poate comite un 
cîntăreţ înzestrat cu o voce frumoasă este aceea de a 
crede că aceasta îi este suficient; punind în valoare 
numai strălucirea și farmecul vocii el se va adresa în 
acest mod urechii spectatorului, nereușind să pătrundă, cu 
ajutorul cuvintelor, în sufletul lui. 

A împrumuta personajului stările tale sufletești în 
loc de a ţi le însuşi pe ale lui, trăindu-le, te poate face 
de multe ori ridicol. 

Un exemplu concludent în acest sens ni-l dă Șaliapin 
în cartea lui Ma vie (Viaţa mea). 

La un spectacol cu opera Paiaţe, interpretul lui Canio 
a terminat marea arie Ridi pagliaccio în hohote de plins ; 
în loc să impresioneze publicul cum s-ar fi cuvenit, a 
produs ilaritate. Șaliapin, ducîndu-se imediat la el în 
cabină şi găsindu-l pe tenor plingind în continuare, l-a 
întrebat : „Dumneata ești bolnav, de ce plingi ?“ „Nu, 
nu sînt bolnav — îi răspunse tenorul — dar trăiesc atît de 
intens rolul, încît nu-mi pot opri lacrimile...“ 

Contrariat, marele cîntăreț i-a atras atenția că a 
plins în scenă cu propriile sale lacrimi, nu cu ale lui 
Canio, și în loc să se contopească cu personajul, a 
produs ilaritate. 

Aşadar, artistul-cîntăreţ trebuie să se dezbrace de 
înfăţişarea sa fizică și morală şi să se îmbrace în „haina“ 
şi sentimentele personajului pe care-l întruchipează. 
Aceasta înseamnă, în cîteva cuvinte, interpretarea sau tră- 
irea rolului. 

Pentru desăvîrşirea interpretării, artistul liric mai are 
nevoie, pe lîngă studiul mecanismului vocal, să studieze 
armonia, acustica, istoria muzicii, să cunoască și un 
instrument muzical, de preferință pianul. 

Cel care se dedică cîntului trebuie să cunoască creația 
marilor poeți ai lumii şi chiar diversele forme ale poeziei 
şi metricii. 

Compozitorul german Schumann spunea că „un cîntăreţ 
trebuie să-și tempereze severitatea studiilor prin lectura 
marilor poeţi şi muzicieni“. 

În felul acesta, viitorul cîntăreţ poate să ajungă să inţe- 
leagă în adincime o gîndire muzicală și s-o interpreteze 
prin logica creaţiei sale personale. 

Trăirea rolului la un artist liric, aşa cum am amintit, 
mai este în funcție însă şi de arta de a şti cum să 
coloreze sunetele ; ele trebuie emise deci în raport cu 
înțelesul cuvîntului pe care-l cîntă, altminteri oricît de 
frumoasă ar fi vocea cintăreţului, jocul său scenic poate 
deveni convenţional şi monoton. 

Interpretarea rolurilor de către artistul de operă e 
totuși diferită de aceea a actorului de dramă, deși același 
legi conduc atît teatrul liric cît și cel vorbit. 

În teatrul vorbit actorul, nefiind îngrădit de rigori de 
timp ca artistul de operă, exprimă sentimentele persona- 
jului după talentul cu care este înzestrat ; el poate începe 
fraza după pauza pe care o socotește el că este necesară 
jocului său, pe cînd în teatrul de operă, frazele au cuvinte 
care se repetă de mai multe ori şi sînt scrise pe diverse 
valori de note care se emit în cadrul unei măsuri ce variază 
după tempoul menţionat în partitură : Andante, Adagio, 
Presto etc. Astfel, artistul liric exprimă toată gama sen- 
timentelor omeneşti numai prin puterea de expresie pe 
care o dă sunetelor și prin nuanțările pe care le face; 





el trebuie să-și coordoneze totodată gesturile și respiraţia 
după tempoul în care sînt scrise frazele respective. 

Teatrul liric fiind, după însăşi denumirea sa, teatrul 
cîntat, cere în primul rînd cîntăreţului o perfectă sonoritate 
a vocii, pe cînd în teatrul vorbit, un joc de scenă remar- 
cabil poate înlocui lipsa unei perfecte ‘sonorități vocale 
a actorului. 

De asemenea, o intonație mai puţin reușită a actorului 
de dramă nu supără urechile auditoriului, pe cînd un 
sunet fals al artistului de operă este penibil. 

În teatrul vorbit, actorul poate face față rolului chiar 
dacă nu este „în voce“ pe cînd în teatrul de operă, 
dacă artistul este puţin indispus vocal, trebuie să fie 
neapărat înlocuit. 

Un „lapsus“ al actorului de dramă poate fi înlocuit pe 
moment cu un cuvint asemănător exceptind piesele în 
versuri, pe cind un „lapsus“ al cîntăreţului, din cauza 
frazei muzicale care se desfăşoară corespunzător valurilor 
de note încadrate în măsură, îl poate împiedica să-și 
continue cîntul. 

Imi aduc aminte cum, din cauza unui lapsus pe care 
l-am avut odată, a trebuit să renunţ de a mai cînta la 
un concert bucata programată. 

La toate concertele mele, bazindu-mă pe memorie, 
apăream în scenă fără ca să am în mînă textul. În anul 
1917, la un concert dat în oraşul Roman, memoria mea 
însă m-a trădat, astfel încît în balada Cei doi grenadieri 
de Schumann, am încurcat versurile și în loc de fraza: 

Aici aflară ei tristele ştiri 
m-am trezit cîntînd : 
Atunci plins amarnic i-a năpădit. 

Bineînțeles că această fază face parte tot din textul 
bucății, dar nu se potrivea valorilor de note pe care 
le aveam de cîntat în clipa aceea. 

Dindu-mi seama de eroare, m-am oprit cerînd scuze 
publicului și cu încredere, făcînd semn pianistului, am 
reluat bucata de la început. Dar... exact în același loc 
m-am  poticnit făcînd aceeași eroare. Neavind textul 





scris şi dindu-mi seama că eroarea s-ar putea repeta 
chiar dacă aş relua balada a treia oară, am cerut scuze 
publicului plecînd jenat în cabină. 

De atunci, deși cîntam numai din memorie orice 
bucată de concert, aveam grijă ca în seara concertului 
să nu-mi lipsească textul respectiv. 

Acesta a fost de altfel singurul „lapsus“ din toată 
cariera mea. 

Repertoriul teatrului de proză fiind mult mai bogat 
decît cel al teatrului de operă, actorul are la îndemină 
deci şi roluri potrivite fiecărei virste, pe cînd în operă, 
unde cîntul se bazează pe o perfectă respirație şi unde 
majoritatea rolurilor sînt scrise strict pentru registrul vocal 
a] fiecărui cântăreţ, artistul în vîrstă numai în cazul cînd 
mai corespunde din punct de vedere vocal își poate con- 
tinua activitatea ; un bun machiaj poate retușa anumite 
trăsături imprimate de vîrstă. 

În general însă, fiind obligat de a interpreta prin 
sunete cîntate perfect numai roluri corespunzătoare fizi- 
cului şi registrului său vocal, cîntărețul trebuie să se 
retragă mai devreme din carieră decit actorul de teatru 
care, atîta timp cit este sănătos și cît memoria sa este 
intactă, poate activa pînă la adinci bătrinețe. 

* 

Artistul de operă trebuie să aibă un organ vocal suplu, 
sănătos, un corp armonios și plin de viață pentru a 
putea aborda orice gen de interpretare și pentru a putea 
reda gesturile fizice ale personajului interpretat. 

Teatrul muzical vechi nu cerea chiar atît de mult 
cîntărețului. Totul se concentra mai ales asupra valorii 
vocale, a decorurilor, a costumelor, sau coafurilor extra- 
vagante ; în operele de Monteverdi, Rameau etc., primă 
muzica, interpretarea fiind pe ultimul plan. 

Lipsa de preocupări pentru interpretare, în trecutul 
teatrului liric, o ilustrează cîntăreții-castraţi, de care 
amintesc în decursul acestei lucrări. 

Aceştia nu se îngrijeau de loc de jocul de scenă, nici 
chiar prezenţa celorlalți parteneri ai lor nu-i interesa. 








Ei aveau doar grija supleţei organului lor vocal pentru 
a putea cînta cu uşurinţă nu numai toate virtuozităţile 
vocale înscrise în partitură de compozitor, ci chiar şi 
cadenţele şi agilităţile inventate de ei și impuse com- 
pozitorilor,. 

Obiceiul barbar de a castca copii mici cu glas frumos, 
spre a face din ei la maturitate cîntăreți cu voci frumoase 
femeiești, se datorează faptului că pontificii nu admiteau 
cintăreți-femei în biserică. lar cind papa Clement al 
XII a oprit femeile să cînte în teatrele din Roma, 
castraţii le-au luat locul, făcînd pe primadonele. Prin 
castrare, organul vocal căpăta o extensie vocală aproape 
dublă şi o înfrumusețare a timbrului. 

„Sopranii“ sau „muzicii“, cum se mai numeau acești 
cintăreţi-castraţi, dominau întreaga artă a cîntului din 
Italia acelor timpuri, atingînd însă culmi de perfecțiune 
ce nouă nu ne sînt cunoscute astăzi. Ei cereau „autorilor“ 
ca rolurile să le fie totdeauna „simpatice“, corijind de 
cele mai multe ori atît pe compozitor cît și pe libretişti, 
silindu-i să scrie numai după poftele lor. Frumuseţea 
cîntului era atunci unica grijă artistică. 

Despre „adevărul dramatic“ nu exista nici o preocu- 
pare. „Sopranul“ apărea în scenă îmbrăcat în rochie, 
în chip de prima donna, urmat de cîte un paj; de 
îndată ce-şi termina „aria“, rămînea în scenă mîncind 
portocale sau bînd vin, fără să asculte replicele partene- 
rilor săi şi fără să-l intereseze desfăşurarea acţiunii. 

Din punct de vedere vocal însă, castraţii erau cintăreți 
incomparabili. Ei au fixat în istorie epoca de glorie a 
bel canto-ului, nimicind în schimb ultima și cea mai 
mică idee de interpretare scenică. 

Cei care au reabilitat ideea interpretării, au îmbinat 
gîndirea cu muzica și au realizat veritabila interpretare 
muzicală şi artistică, au fost compozitorii secolului XVIII 
şi XIX: Gluck, Mozart, Rossini, Weber, Musorgski, 
Wagner, Rimski-Korsakov, Verdi etc. 

Aceştia, dindu-și seama de rigiditatea în care erau 
incătuşate gesturile artiștilor și de imposibilitatea realizării 

unei interpretări juste, s-au preocupat în mod special de 
problema gesturilor și a expresiei, căutind ca în compozi- 
tiile lor să îmbine gesturile cu muzica și să marcheze 
prin măsură şi ritm mişcările şi formele de interpretare 
necesare eroilor lor. 


* 


Am spus că teatrul liric și teatrul vorbit se conduc după 
aceleași legi. Deci, pentru a da viaţă rolului și a reda 
în scenă intenţiile compozitorului, un cintăreţ trebuie 
să ia parte la acţiunea operei tot timpul cit stă în scenă. 
Aceasta însă nu înseamnă că trebuie să abuzeze de 
gesturi diferite, crezînd că numai astfel poate atrage 
atenţia publicului asupra lui. De multe ori numai prin- 
tr-o singură privire, sau pur şi simplu chiar prin tăcere, 
poate să redea starea de spirit sau atmosfera în care se 
desfăşoară acțiunea. 

Vă puteţi închipui cît de puţin artistic și chiar cît de 
ridicol ar fi un artist care stă în scenă şi nu cîntă, 
gesticulind mereu spre a fi băgat în seamă de public, 
în timp ce primul solist execută o arie a cărei interpre- 
tare este importantă ? ! Asemenea manifestări denotă lipsă 
de disciplină în scenă şi în același timp lipsă de respect 
pentru munca celui care are responsabilitatea unui rol. 

Am avut destule ocazii să văd artişti care vrind să 
demonstreze că „ştiu să joace chiar şi pauzele“ se 
plimbau agitaţi prin spatele colegilor care cîntau, făcînd 
gesturi nepotrivite, trăgindu-se de păr, dind din miini 
fără rost etc. Toate acestea stîrneau risul spectatorilor și 
deranjau interpretarea celorlalți cîntăreţi. 

Gindul stăpînirii gesturilor nu trebuie să părăsească 
pe nici un artist atita timp cit se află în scenă. 

Primele întrebări pe care şi le va pune viitorul inter- 
pret se succed vertiginos : 

Cine este personajul, — e un tip comic sau unul 
serios ? Care sint relaţiile lui cu celelalte personaje ? Ce 
trebuie să scoată în evidență prin ridicolul sau seriozitatea 
pe care o exprimă ? 

În ce epocă sîntem ? 

Care erau obiceiurile timpului ? etc. 

Ca să interpreteze pe Lohengrin, artistul trebuie mai 
întîi să ştie cine este Lohengrin, de unde vine și pentru 
ce vine condus de o lebădă și nu de un „cine“... lup. 

Dacă artistul nu cunoaşte subtilităţile textului şi colul 
personajului, dacă cultura sa nu-i pune la îndemină cunoș- 
tințe suficiente, regizorul este obligat să-i explice şi 
să-i exemplifice prin toate mijloacele posibile cele mai 
mici amănunte cu privire la interpretare. 

Cum ar putea reda un cîntăreț pe Hans Sachs, dacă 
nu ar şti cine a fost acesta și dacă nu ar avea talentul 
de a ilustra, prin jocul său, delicata sensibilitate a 
talentatului cizmar-poet care renunță la afecțiunea sa dis- 
cretă pentru Eva în favoarea lui Walter Stolzing ? 

Rolul regizorului a fost şi este totdeauna de mare im- 
portanță într-un spectacol. Cind am intrat în operă eram 
un artist oarecum format. Aveam cîțiva ani de activitate 
în operetă şi operă comică, unde dacă nu eraj înzestrat cu 
talent, nu aveai ce căuta, deoarece regizorul era inexistent 
în acea vreme la operetă. Fiecare artist deci își compunea 
rolurile după mijloacele artistice de care dispunea, mij- 
loace ce trebuia să fie dintre cele mai bune pentru 
a reda veridic personajele din piesele pe care le cîntam. 

Începindu-mi activitatea de operă aș fi putut deci să-mi 
compun și singur rolurile, dar am găsit de cuviință că 
nu trebuie să nesocotesc îndrumările regizorilor cu care 
lucram. Îmi dădeam seama că puteam învăţa destule 
lucruri bune de la ci. í 

Condus de instinctul meu artistic destul de dezvoltat 
şi citind totdeauna tot ce găseam scris despre rolul 
sau opera pe care trebuia s-o pregătesc, alături de cele 
învățate şi văzute de la alții, am reușit, în scurt timp, să- 
mi creez singur „tipul“ pe care aveam să-l interpretez, 

Aşa se face că fiecare interpretare a mea se deosebea 
de la rol la rol și aşa se face că nu eram eu, de pildă, 
în rolul lui Don Basilio, ci era chiar personajul Don 
Basilio din opera lui Rossini. 

Pe lîngă acestea, în atîția ani de activitate am cintat 
zeci de roluri diferite, urmărind cu atenţie și plăcere 
modul de a lucra al regizorilor cu care am colaborat, 
însuşindu-mi astfel tehnica regiei. Ulterior, pasionat de 
regia de scenă, mi-au fost încredințate citeva opere ca 
să le pun în scenă ; cu această ocazie am montat citeva 
premiere cu tineri cîntăreţi începători (pînă atunci tine- 
retul nu era utilizat în premiere) ; aceştia, prin tinereţea 
jocului lor, prin entuziasmul cu care lucrau și prin plă- 
cerea cu care se supuneau indicaţiilor mele, m-au ajutat 
să creez multă mișcare și vioiciune pe scenă. 

Deoarece văzusem în trecut destule opere în care 
cîntăreţii erau împovărați de gesturi inutile, am căutat 
să întrebuinţez în munca mea mijloacele cele mai simple 
şi mai ușoare, pentru ca jocul lor să fie natural şi viu. 

Studiind cu atenţie textul și muzica operei pe care o 
regizam, începeam lucrul evitind, prin interpretarea pe 
care o ceream artiştilor, să-i împovărez cu gesturi nepo- 
trivite, ştiind din experiența mea şi a altora că gesturile 
nesincere impiedică actorul să trăiască real personajul. 

Cind faci regie și ai răspunderea unui spectacol, lucrezi 
cu tot felul de artişti : unii tineri și talentați, alţii cu mai 
puțină încredere în posibilităţile lor, alții mai puţin 
dotați, alții stîngaci, iar alții formați, cu multă experienţă 
scenică. 

Regizorul trebuie să ţină seama de fiecare din aceste 
categorii de artişti, procedînd cu multă răbdare și tact. 
În special celor stingaci în scenă el trebuie să le dea o 
atenţie deosebită, făcîndu-i să înțeleagă sensul fiecărui 
gest. Cînd spun aceasta nu mă refer numai la mişcarea 
miinilor sau a corpului, mă refer și la mișcările figurii, 
expresia ochilor etc., pe care se bazează jocul scenic. 
Artistului stîngaci, e bine să i se arate şi gesturile care-l 
avantajează şi cele care nu-l avantajează. Regizorul va 
trebui să ţină seama şi de posibilitățile fiecărui interpret 
în parte, urmărind ca gestica artistului să se acorde cu 
fizicul, cu sensibilitatea lui, cu temperamentul (care in 

unele roluri trebuie înfrînat sau evidenţiat, după cum 
cere personajul). 
Unul dintre marii cîntăreți ai operei noastre, basul 


George Folescu, la inceputul carierei sale — pe vremea 
cînd cinta cu mine în Fintina Blanduziei (1910) — era 


oarecum stingaci în scenă, deși nu era un actor lipsit de 
talent. Graţie marilor lui calităţi vocale, precum şi datorită 
faptului că regizorii Constantin Pavel şi Adalbert Marcov- 
schi s-au ocupat cu multă atenţie de el, a început să se 
facă simţit şi talentul său înnăscut. Mai tirziu, Folescu, 
lucrind rolul lui Boris Godunov cu Sigismund Zaleschi, 
și-a dezvăluit întreaga gamă a posibilităților sale interpre- 
tative şi vocale. 

Ocazia de a regiza cele citeva opere cu elemente 
tinere mi-a prilejuit să constat cu satisfacție că mulţi 
artişti tineri, după colaborarea noastră de atunci, au 
dovedit și în alte opere frumoasele lor însușiri scenice. 

Lucram cu ei într-o atmosferă de prietenie care dă 
totdeauna cele mai bune rezultate în asemenea ocazii, 
toți deopotrivă fiind dornici de a se afirma. După ce 
le făceam analiza piesei în care urmau să joace, explicîn- 
du-le rostul fiecărui personaj, începeam repetițiile de 
scenă, dînd frîu liber personalităţii fiecăruia, pentru a-mi 
da seama de posibilitățile pe care le aveau la îndemină 
şi de modul cum au înțeles rolul. 

Procedeul acesta le dădea elan şi încredere în fortele 
lor. Cei dotați cu talent se arătau din ce în ce mai demni 
de încrederea pe care le-o acordam, iar cei stingaci 
se ambiţionau să nu rămînă mai prejos decit colegii lor ; 
toți erau numai ochi şi urechi ca să nu scape vreun 
amănunt, 

Ţinind seama de temperamentul, de sensibilitatea şi 
fizicul lor, colaboram cu ei strîns pină pătrundeam în 
ființa lor intimă, în adîncul căreia căutam gestul cel 
mai potrivit lui și care să-l ajute la interpretarea rolului. 

Pentru cei mai puţin înzestrați mergeam pină acolo, 
încît jucam eu rolul lor. Interpretind alături de ei, le 
demonstram de atîtea ori ceea ce trebuia să facă, pină 

cînd constatam că fiecare şi-a însuşit rolul. În acest fel, 
cind ajungeau să cânte spectacolul, apăreau ca artişti cu 
îndelungată experiență scenică. 

Astăzi un spectacol de operă este pregătit cu toate 
compartimentele. Se fac şedinţe de analize cu soliştii, 
corul, orchestra, corpul tehnic etc., pentru înţelegerea 
libretului şi a partiturii muzicale. Eu le consider foarte 
folositoare, căci cunoaşterea psihologiei personajelor este 
foarte necesară oricărui interpret. 

Durata repetiţiilor unui spectacol se calculează după 
cum cere opera respectivă. 

Acest mod de a se pregăti un spectacol este un bun 
prilej de acomodare al artiștilor cu atmosfera operei în 
care cîntă. 

Munca, atit de bine organizată în teatrul nostru de 
operă, se face numai cu scopul de a dezvolta și pregăti 
talentele tinere şi de a pune în valoare meritele tuturor 
celorlalte elemente ale primului nostru teatru, a cărui 
valoare educativă nu trebuie să fie diminuată de nici 
un spectacol slab. 

* 


Socotesc că în teatrul liric, nimeni altul nu poate 
înţelege mai bine sufletul cîntărețului decit regizorul care 
a fost cîndva cîntăreţ. El va ști mai bine ca oricine 
că artistul-cîntăreţ nu trebuie extenuat la repetiţii. Pentru 
aceasta, regizorul nu trebuie să se dezică de la o repetiţie 
la alta schimbînd jocul scenic după inspiraţia momentului. 
El trebuie să aibă de la început o precisă viziune de 
ansamblu a spectacolului. 

Se poate întîmpla ca pe parcurs să-i vină idei noi 
care să îmbogăţească interpretarea ; aceasta este însă cu 
totul altceva decît schimbarea jocului de scenă de la o 
zi la alta, care derutează şi mai ales oboseşte artistul. 

Prezența regizorului în culise, în seara spectacolului, 
este de asemeni imperios necesară pentru a menţine, între 
el și artiști, legătura stabilită la repetiţii. 

Devenind regizor la opera noastră, Sigismund Zaleschi, 
marele interpret al lui Boris Godunov, avea obiceiul să 

se amestece printre corişti, costumat şi machiat. Prezenta 
lui pe scenă în timpul spectacolului ușura trecerea de la 
atmosfera de repetiţie la aceea de spectacol și imprima 
mai multă siguranţă soliștilor şi coriştilor, menţinind tot- 
odată şi cordialitatea realizată în timpul repetiţiilor. 

Regizorul, care ştie ce înseamnă 0 voce, va ţine seama 
totdeauna deci ca respiraţia artistului să nu fie obosită de 
un joc de scenă prea încărcat, deoarece stările sufleteşti 
ale personajului, aşa cum am amintit, se exprimă, în pri- 
mul rînd, prin voce şi apoi prin gesturi şi mişcare. 

Cîteva gesturi și cîțiva paşi, făcuţi cu multă chibzuinţă, 
vor fi suficienți pentru a caracteriza un personaj și pentru 
a reda atmosfera unei piese. Dacă va fi silit să urce sau 
să coboare, dacă va fi obligat să facă excese de mișcări 
sau de gesturi înaintea unei arii sau unui duet, cîntărețul 
nu va avea o reuşită vocală completă, iar din punct de 
vedere vizual, va obosi spectatorii. 

Am văzut multe interpretări rigide din cauză că artistul 
era obsedat de o arie sau de un duet pe care nu le-ar 
putea executa cum trebuie din cauza mişcărilor prea 
multe pe care trebuia să le facă în scenă. 

Poziţia în care sînt așezați interpreţii în timpul execu- 
tării unui duet este de asemeni un fapt demn de reţinut 
de regizor ; dacă aceștia vor executa duetul într-un loc 
nefavorabil, vor cînta stinjeniţi, iar gîndul că ar putea 
greşi un pas, îi dezorientează. Dacă prin plasamentul lor 
se vor incomoda reciproc, vor fi stîngaci și nenaturali în 
interpretare, lăsînd o impresie neplăcută. 

În afară de aceasta, în cazul în care cîntăreţul are de 
cîntat într-o scenă al cărui decor este descoperit, cum ar 
fi o piaţă sau o pădure, și este așezat prea mult în fundul 
scenei, sonorităţile vocale, oricît de perfecte ar fi, pot fi 
furate și împrăștiate în culise. În astfel de cazuri, publicul 
desigur că va auzi mai bine orchestra, care este mai 
aproape de el, decit vocea cântărețului din fundul scenei, 

Măiestria dirijorului şi a regizorului poate îndrepta 
deci defectele unei audiții prin așezarea cît mai favora- 
bilă a cîntăreţilor. Aceasta nu înseamnă că artiștii, spte 

a fi bine auziţi, trebuie să fie așezați chiar la marginea 
rampei, ca şi cînd ar cînta un concert. aiy 
Din propria mea experiență pot să-mi dau foarte bine 
seama că artistul este destul de emoționat înainte de a 
intra în scenă. Dacă este cumva obsedat și de ideea că 
în timpul cîntului este așczat într-un loc nefavorabil 
atunci emoția îi va fi cu atît mai mare. 
De aceea, după părerea mea, regizorii ar putea face și 
unele concesii, dacă acestea nu ştirbesc linia regiei intre: 
gului spectacol, abătindu-se uneori de la concepția lor 
regizorală şi venind în ajutorul cîntărețului pentru ca el 
să-și poată desfășura liber calităţile vocale. l 
Cîntînd sub regiile altora și chiar în cele ale mele 
nu am avut alt principiu în interpretare decît realismul ; 
totdeauna am căutat modul simplu, convingător și real 
în interpretarea fiecărui rol. i | j 

La realizarea acestei concepții au contribuit mult şi 
regizorii cu care am lucrat urmărind jocul meu fără a-mi 
impune gesturi nepotrivite, mișcări sau poziții nenaturale 
care m-ar fi stînjenit. 

Referitor la aceasta, pomenesc în capitolul „„Tracul“ 
de spectacolele cintate la Cluj unde am intilnit o serie 
de inovaţii regizorale ce mi-au dat mult de lucru și cu 
care nu puteam fi de acord. j 

„Acolo, printre altele, în actul II din opera Băârbierul 
din Sevilla, tinăra Rosina, în loc să cînte primele Asa 
din cunoscuta cavatină privind “afară prin fereastră sau 
stînd gînditoare în fața mesei de scris, cîntă olimbincdu-se 
prin scenă într-o continuă agitaţie cu o colivie în mînă 
(în colivie se vedea o păsărică împăiată). 

Or, se ştie că Rosina în această scenă este încă sub 
impresia declaraţiilor făcute cu citeva clipe înainte de 
contele Almaviva care i-a cîntat o serenadă sub fereastră 
Ea e fericită, visătoare, drăgălaşă. sr 

Deci, în primele măsuri, Rosina trebuie să exteriorizeze 
prin cîntul ei, starea sufletească în care se află în acele 
momente. Cind eşti îndrăgostit, eşti vesel, contempli i- 
sezi, vorbeşti cu tine însuți... În nici un caz nu te agin 

nervos de la un capăt la altul al camerei, oricit de tînăr 
şi de îndrăgostit ai fi. De ce se agita Rosina cu colivia 
în mină, nici azi nu-mi dau seama 12 

Totdeauna un personaj, redat prin expresivitatea cin- 
tului şi prin mobilitatea feţei, va impresiona mai mult 
auditoriul decît cel redat prin plimbări agitate pe scenă. 
Prea multă agitaţie obosește şi pe actor şi pe spectator. 

În scena „din piaţă“ a operei Faust de Gounod, în 
momentul cind Mefisto este înspăimintat de nenumăratele 
cruci ce sînt îndreptate spre el de mulțime, toți interpreţii 
lui Mefisto se convulsionau, făcînd fel de fel de gesturi 
şi grimase. Sigismund Zaleschi (cîntind pentru prima oară 
la noi în ţară în rolul lui Mefisto în anul 1924) a demons- 
trat că se pot obţine efecte scenice reale şi printr-un joc 
sobru, interiorizat. Zaleschi sta tot timpul cu ochii la cru- 
cile amenințătoare, exprimînd groaza prin mobilitatea 
figurii, prin mișcarea miinilor care, fixate pe spadă, tre- 
murau o dată'cu ea. Astfel, prin puţine gesturi sugera 
exact ceea ce vechea interpretare nu putuse reda. De 
atunci, rolul lui Mefisto a fost jucat așa cum îl crease 
Zaleschi. 

Puținele elemente discutate aci despre punerea în scenă 
în cadrul teatrului liric — căci sînt încă destule — sint 
pornite din experiența unui artist care s-a izbit de ele 
la tot pasul. De aceea îmi permit să întregesc ideea că 
fiecare regizor, cu concepția și cu vederile sale, nu tre- 
buie să rămînă numai la ceea ce a învăţat şi la ceca ce 
predecesorii săi au făcut, ci trebuie să inoveze, să împros- 
păteze spectacolele cu elemente noi care pot servi piesa, 
tinînd seama — cum am mai spus — şi de posibilităţile 
fiecărui artist, căci nu toţi artiştii sînt dotați dintru ince- 
put cu talent scenic. 

De aceea, obligația de a avea răbdare este una din 
îndatoririle regizorului și dirijorului. 

Cu înţelegere și bunăvoință, îndepărtind orice patimă, 
ei vor putea uşor forma un artist începător, îndrumîndu-l 
pe calea cea bună. Ei pot înțelege cel mai bine că nu 
poate fi durere mai mare pentru un artist, decit accea 

de a-l face să renunţe la o profesie pentru care s-a dedi- 
cat cu trup și suflet. 

În trecut, cînd nu exista un teatru stabil pentru cîntă- 
reţi, în care să se instruiască spre a deveni și buni artiști, 
se spunea că spectacolele de operă sint „concerte date în 
costume“ ; se făceau asemenea afirmaţii întrucît inter- 
pretarea și jocul scenic erau aproape inexistente. 

Povestesc în cartea mea de amintiri despre felul în 
care se juca teatru în trecut şi despre totala lipsă de pre- 
gătire a regizorilor. Știința lor se mărginea în a arăta 
artistului cînd trebuie să intre sau să iasă din scenă! 
| Artiştii își cîntau rolurile, fără să fie preocupaţi de 
jocul de scenă, iar coriștii nu ştiau decit să ridice o mină 
în sus din cînd în cînd și apoi s-o lase în jos. Așa-zisul 
„regizor“ care „regiza“ spectacolele de operă de la Tea- 
trul Naţional din acele timpuri şedea în culise şi striga 
cu mina făcută pilnie la gură: „luaţi parte la acţiune“. 
Atunci coriștii se întorceau mitaţi spre el, neințelegind 
despre ce „acţiune“ este vorba, că nimeni nu le vorb'se 
la repetiţii de vreo acțiune sau gest. 

După înfiinţarea operei romîne, arta noastră lirică a 
pornit pe un nou făgaş și cu ajutorul regizorilor arta de 
a interpreta, de a da viață rolului prin joc, a început să 
se afirme. 

În noua organizare a teatrului liric de azi sînt regizori 
cu pregătire care pun preț pe arta interpretativă realistă, 
reușind să monteze spectacole de factură superioară. 

Astăzi, regizorul sau directorul de scenă, cum se mai 
numeşte, este socotit figura centrală într-un colectiv tea- 
tral, lui fiindu-i încredințată sarcina, atit de complexă şi 
de vastă, de a conduce, din punct de vedere ideologic 
și artistic, procesul de elaborare al unui spectacol. Fi 

Arta regizorului, alături de interpretarea artistului care 
redă toate nuanțele sufletești ale personajului, contribuie 
în mare măsură ca publicul să înțeleagă acțiunea unei 
opere fără să mai citească programele spectacolelor. 


Publicului îi sînt suficiente uneori numai schițarea 
citorva gesturi pentru a înțelege intenţiile autorului şi 
caracterul personajului. 

În realitate, mișcarea artistului pe scenă nu este 
decit părăsirea unei poziţii, pentru alta ; aceasta deter- 
mină bineînţeles şi gesturile corespunzătoare. 

Ceea ce este important însă, nu sînt gesturile în sine, 
ci pentru ce se fac aceste gesturi și aci intervine gindirea. 
Gesturile negîndite, făcute numai pentru efect, sint ges- 
turi ce nu se potrivesc exigențelor artei teatrale. A fixa 
cînd și unde trebuie făcut cu precizie un gest în scenă, nu 
este posibil. Gestul poate fi numai aproximativ indicat, 
în raport cu gesturile celorlalte personaje pe care le cer 
sau nu situaţiile. 

Sint momente într-o operă în care artistul este și sin- 
gur în scenă; în acest caz el execută liber gesturile 
dinainte gîndite, indicate de text, şi la timpul potrivit. 

Oricît ar părea de simplu, mersul actorului pe scenă 
este un gest gindit, căci mersul obișnuit, al fiecăruia din- 
tre noi, diferă de acela al personajelor de pe scenă. 

De multe ori mersul nostru este caracteristic stărilor 
sufleteşti bune sau rele care ne copleşesc în unele mo- 
mente, dînd în acelaşi timp un mers ușor și o ținută mai 
dreaptă sau un mers greoi cu o ţinută încovoiată a cot- 
pului. Dacă în viaţa de toate zilele gesturile acestea nu 
au importanță, în scenă capătă o mare semnificaţie ; artis- 
tul trebuie, prin orice mijloc, să-şi modifice toate miş- 
cările defectuoase sau cele care-i sînt specifice. 

Teatrul îi cere artistului corijarea gesturilor sale ne- 
teatrale şi neadecvate situațiilor indicate de text şi cori- 
jarea mai ales a mersului său caracteristic. 

Vă puteți imagina cum ar arăta bătrinul Don Bartolo 
cu alura tinerească și cu mersul sprinten al unui artist 
tînăr ? Sau pe tinărul cuceritor Don Juan interpretat de 
un artist gras, cu mers poticnit și miini bălăbănite ? 

Cel ce vrea să devină artist, trebuie să-şi controleze 
pină în cele mai mici amănunte toate gesturile şi fiecare 
pas pe care-l face, căutînd să uite tot ceea ce este per- 

sonal, creînd pe scenă un personaj cu figură și cu gesturi 
noi, întocmai cu acela cerut de text. 

Publicul spectator nu trebuie să recunoască sub ma- 
chiaj, sub costumul personajului întruchipat, figura, ges- 
turile sau mersul caracteristic al actorului cunoscut pe 
stradă sau în familie. Publicul vine la teatru ca să-l vadă 
pe Don Basilio, pe Boris Godunov, pe Scarpia, pe 
Otello, pe Amonasro, pe Amneris, pe Aida, pe Desde- 
mona etc. și vrea să plece din teatru cu impresia perso- 
najului pentru care a venit, nu cu figura prea binecunos- 
cută a actorului. 

Gesturile, ţinuta și mersul artistului în scenă se vor 
studia deci în amănunțime pentru a fi corespunzătoare 
personajului ; de puterea de pătrundere a artistului și de 
contopirea sa cu personajul, depinde interesul sau dezin- 
teresul publicului pentru spectacol. 

Sînt cazuri — destul de rare însă — cînd atributele per- 
sonajelor interpretate coincid cu cele ale interpretului. 
Acestea sint cele mai fericite situaţii. 

Un artist liric care în viaţa de toate zilele uzează de 
gesturi frumoase, armonioase, care are un mers elegant, 
sau o ţinută dreaptă şi o statură înaltă, va putea cu 
ușurință interpreta un Wothan impozant, un Boris Go- 
dunov etc. 

Eroii principali în teatrul de operă sînt în majoritatea 
cazurilor înalţi și bine făcuţi ; dacă însişi compozitorii îi 
creează astfel, poate publicul — în imaginaţia căruia aceş- 
tia dăinuiesc mult timp — să-i vadă altfel decît arată 
pe o scenă? 

De aceea se cere cîntărețului, pentru a putea întru- 
chipa un personaj, o statură potrivită rolului jucat. Cind 
spun aceasta mă gindesc la majoritatea rolurilor princi- 
pale, căci ar putea oare impresiona un Boris Godunov 
mărunţel ? 

Ce prestanță ar fi putut avea acesta asupra norodului 
acelor vechi timpuri și ce prestanță ar putea avea pe 
scenă dacă ar fi interpretat de un artist slab și mărunt? 





Ce aţi spune de un Otello la fel de mărunt de statură, 
care n-ar înceta să tortureze o Desdemonă înaltă ? V-ar 
putea cumva convinge toată drama geloziei lui ? Cred că 
ați ride în cel mai tragic moment. 

Arta regizorală ştie să echilibreze disproporţiile de 
ordin fizic ale interpreţilor. Şi în teatrul liric ca şi în 
orice alt domeniu de activitate există excepţii. Se poate 
trece cu vederea fizicul neadecvat unui rol, dacă este 
vorba de un cîntăreţ cu o voce şi un talent excepțional. 

Am spus că toate gesturile artiştilor trebuie gindite 
încât să concorde cu momentul respectiv al operei și 
bineînțeles cu muzica. 

Unii compozitori au indicat gesturile interpreţilor în 
muzica operelor lor, fixînd paşii în cadrul măsurii și rit- 
mului compoziţiei. 

În actul III al operei Maeștrii cîntăreți de Richard 
Wagner, Bekmesser (un erou comic) face gesturi și mi- 
mează o întreagă scenă într-un anumit ritm. lată cum 
este desctis jocul său scenic: „Bekmesser vine acasă la 
Hans Sachs, este îmbrăcat elegant ca orice pretendent la 
însurătoare, dar abia tirindu-se. Se uită să vadă dacă 
nu-i cineva înăuntru. Face un pas înainte șchiopătind 
şi abia se îndreaptă, dregîndu-și șalele. Face iarăși cîțiva 
paşi, dar pare jenat de picioare şi îşi freacă genunchii. 
Se aşază pe scăunelul cizmarului, dar se ridică în sus din 
cauza durerilor provocate de ciomegile ce i-au fost apli- 
cate pe spinare în actul anterior. Se uită mereu la scăunel 
şi rămîne pe gînduri. Îşi aduce aminte, cu amărăciune, 
de tot ce s-a întîmplat şi mereu agitat îşi șterge fruntea 
de sudoare ; la tot pasul șchiopătează şi se uită în gol. 
Parcă-i urmărit din toate părțile. Ca un ameţit, ca să nu 
cadă, se ţine de masa de lucru a lui Hans Sachs şi pri- 
veşte în van. Privirea lui, prin fereastra deschisă, se 
opreşte la casa lui Pogner. Tot șchiopătind, se apropie de 
fereastră ; amintirea lui Walter îi umple sufletul de gin- 
duri negre şi cuprins de gelozie, se bate cu pumnii în 
cap. Parcă vede cum femeile și copiii rid de el ; furios, 
se întoarce și închide fereastra. Abătut, se apropie din 

nou de masa de lucru a lui Hans Sachs murmurind şi 
mimind o melodie compusă de el. Privirea i se opreşte 
asupra unei hirtii pe care Hans Sachs scrisese ceva. O ia 
în mină foarte intrigat şi curios...“ 

f lată o scenă în care cîntärețul, timp de citeva minute, 
fără să cinte, provoacă cel mai sănătos umor, numai prin 
jocul său. Scena este executată magistral, după cum cere 
desfășurarea muzicală. 

y Nu este o scenă ușoară, chiar dacă nu este cîntată, 
căci în ea cintărețul-artist, prin buna ordonare a gîndirii, 
prin inteligență și talent, trebuie să îmbine gestul cu 
măsura și efectul comic. j 

Felul de a cădea pe scenă, de a merge, dificilele 
momente cînd actorul are pauze şi totuşi trebuie să ia 
parte la acțiune, aşezarea picioarelor cînd stă pe scaun 
sau chiar cînd stă în picioare etc., precum și coordonarea 
tuturor mişcărilor constituie viața scenei, viața perso- 
najului. j i 

Mimica artistului contează în aceeași măsură, dacă nu 
chiar mai mult. Faţa este oglinda sufletului fiecăruia din 
noi. Cind sîntem veseli, nu spunem noi că ne „rîd ochii“ ? 
pc noi cu toate mişcările feţei — mai bine 

ecit cu orice — toată gama sentimentelor, de la tristețea 
cea mai profundă la rîsul în hohote? j 

Mimica artistului : o simplă mişcare din sprîncene, sau 
o uşoară strălucire a ochilor, œo mică grimasă făcută cu 
gura întovărășită de inflexiunea sonoră a vocii care ros- 
tește cuvintul, face spectatorul să plîngă în hohote sau să 
ridă cu lacrimi. i 

Aci talentul înnăscut, alături de posibilitățile de mobi- 
litate ale feței, întregesc calitățile artistului şi atrag sim- 
patia publicului, indiferent dacă e vorba de un rol mare 
sau de unul mic. 

Într-o operă nu sînt numai roluri mari, sînt și roluri 
mici şi nu trebuie să se creadă că rolurile mici nu sînt 
importante. Toate rolurile au importanţa lor și trebuie 
cîntate şi interpretate cu aceeaşi frumuseţe vocală și cu 
aceeași grijă ca și cele principale. 








S-au văzut cintăreţi care în roluri mici au făcut creaţii 
artistice mari, chiar dacă au avut de cîntat numai cîteva 
măsuri. Prin expresia figurii, a gesturilor, prin inter- 
pretarea vocală, ei au relevat publicului roluri ce poate 


| În ceea ce priveşte machiajul sau grima, cum i se mai 
pînă atunci au trecut neobservate. 
Părerea pe care o au unii, că rolurile mici diminuează 


spune, se crede uneori că artiştii lirici sau de teatru se 
machiază pentru a părea mai frumoși. 


personalitatea artistului, este complet greșită. 

Pe toate scenele am avut ca parteneri cîntăreți mari, 
care interpretau succesiv roluri principale şi secundare, 
fără ca să gîndească cumva că prin aceasta ar pierde din 
prestigiul lor artistic. Teatrele mari pun accentul pe o 
bună distribuţie, alegind atit pentru rolurile principale cît 
şi pentru cele secundare, actori cu prestigiu. 

Cînd eram în Italia, am auzit într-o seară un cîntăreţ 
cu glas frumos care cînta rolul guvernatorului Ludovico 
din Otello de Verdi (un rol în care nu are de cîntat decât 
cîteva fraze în actul III). Cu cîteva seri înainte îl auzisem 


cintînd în rolul Contelui din Nunta lui Figaro şi în baro- | 
nul Ocks din Cavalerul rozelor (două roluri principale 
grele), 
Eu însumi am cîntat și roluri secundare. Faptul că 
eram de mult unul din interpreţii principali ai operei 
noastre, nu m-a împiedicat să apar în anul 1935 împreună 
cu Folescu în cele două roluri mici — Tom şi Sam — din 
Balul mascat de Verdi. 


Un artist de operă trebuie să abordeze cu plăcere și 
cu toată arta şi talentul de care dispune nu numai roluri 
principale ci şi secundare. 


* 


Am vorbit pînă acum de multiplele daruri cu care un 
artist trebuie să fie înzestrat, dar arta lirică, în afară de 
o voce plăcută şi studiată, mai cere un corp armonios, Cd i d 
o sănătate fizică şi mintală perfectă. Sii cdi rele Jul bui, Figaro: din operă 

Există însă, în slujba calităților citate mai sus, şi ele- pizde aici 
mente ajutătoare, strict necesare : machiajul, costumul, | 
luminile, decorurile etc. 





A Oare — ii întreb pe aceștia — clovnii se machiază tot 
în același scop? 

Nu, dragii mei | 

Artiştii se machiază pentru a accentua trăsăturile care 
ajută mimicii. Numai prin acest strat gros sau subțire 
de fard de diferite culori poate să se vadă din sală tră- 
săturile fizice ale personajelor, nu trăsăturile feței lor. 

Fără machiaj, faţa artistului va fi palidă şi lipsită de 
expresie. Apoi, să nu uităm și faptul că de multe ori 
textul cere unui artist tînăr un chip de bătrân. Ce poate 
reda mai bine bătrinețea decît machiajul ? 

Eu mă machiam singur pentru fiecare rol pe care l-am 
interpretat. Simţeam că în felul acesta mă familiarizam 
mai uşor cu personajul. 

Cînd tragi singur fiecare linie pe faţă, gîndeşti ce re- 
prezintă această linie și la ce ar folosi în rolul pe care-l 
joci ; încetul cu încetul, pe măsură ce ajungi să-ți compui 
figura de care ai nevoie, pătrunzi în însăşi făptura per- 
sonajului. 

În cariera mea am întruchipat roluri de oameni serioşi, 
sau comici, ṣireți, intriganți şi fantastici. Folul lui Figaro 
din Nunta lui Figaro şi Plumket din Martha de Flotow 
au fost singurele mele roluri de îndrăgostit. Pentru acestea 
două nu am avut nevoie decît de o uşoară creionare a 
trăsăturilor mele- naturale, pe care le infrumuseţam, colo- 
rîndu-mi uşor figura, pentru a putea avea expresia proas- 
pătă a unui tînăr îndrăgostit. 

Trăsăturile prin care se redă tristețea, veselia, șire- 
tenia, asprimea, tinerețea etc., nu sc realizează printr-un 
strat gros de fard sau prin linii accentuate. Arta machia- 
jului cere ca prin fard puţin şi bine aplicat, să schimbi 
trăsăturile tale cu cele ale personajului. 

De îndată ce începeam repetițiile unui rol, mă stu- 
diam. în fața oglinzii, fixînd expresiile de care aveam 
nevoie. 

Stările sufleteşti ale personajelor pe care le interpre- 
tam : blindeţea, vioiciunea, seriozitatea, blazarea etc. le 
redam prin linii estompate, iar acolo unde trebuia o fi- 
gură mai expresivă, cinică, le accentuam ceva mai mult 

cu „fondul de ten“ adecvat „tipului“ ce voiam să-mi 
compun. 

Întotdeauna o sală mare cu scenă mare şi cu lumini 
tari cere un machiaj mai discret, iar acolo unde ai de 
jucat o scenă într-o lumină obscură, expresia feței se 
obţine mai mult prin culori mai închise și prin linii accen- 
tuate ceva mai mult. 

Prea mult roșu în obraz nu este recomandabil la lumina 
obscură, căci din sală se vor vedea ca două pete vinete ; 
machiajul depinzînd de luminile în care apari. 

Grija mea de căpetenie era ca figura personajului inter- 
pretat să nu se asemene cu figura personajului unui alt 
rol, cu atît mai mult cu cît atunci cînd joci roluri de 
același gen, fără să vrei, îţi compui aceeași figură, ceea 
ce nu este indicat. 

Indiferent de roluri, machiajul trebuie să fie armonios 
şi neexagerat. De aceea, chiar cînd jucam personaje cu 
un fond grotesc, nu exageram machiajul, încărcîndu-mi 
obrazul cu fard. Totuşi, Doctorului Miracol din Povesti- 
rile lui Hoffmann, personaj cinic, respingător, i-am dat 
un aspect hidos, ca să se întrevadă neomenescul din ființa 
lui. 

Toate celelalte roluri grotești : Osmin, Don Basilio, că- 
lugărul Varlaam, Sir John Falstaff etc. precum şi celor cu 
caracter fantastic, căutam să nu le dau un chip respin- 
gător ; gesturile, mimica și mai ales culoarea sunetelor 
sînt elemente care caracterizează personajul mai bine 
decît fardul ţipător. 

Exagerarea gesturilor, a machiajului, a mişcărilor în 
scenă, a emisiunii sunetelor etc. nu înseamnă „a inter- 
preta real“ un personaj, ci mai degrabă lipsă de gust 
artistic. 

Teatrul nu este realitate pură, el trebuie să redea 
numai iluzia realității, să sugereze o idee, un tip, fără 
să-l copieze întocmai. 

Vă închipuiți cit de nereușită ar fi interpretarea unui 
artist care, jucind rolul unui beţiv, în loc să redea „buna 

lui dispoziţie“ prin clătinarea corpului din cînd în cînd, 
ar cădea pur şi simplu pe scenă sau s-ar lovi de toți 
pereţii (aşa cum se întîmplă în realitate). Sau rîsul unei 
artiste care în loc să fie redat prin sonorități frumos colo- 
rate. ar fi redat în hohote stridente, supărînd urechile 
auditorului ; chiar risul sarcastic, nervos trebuie să fie 
oarecum atenuat, nu strident, exagerat. 

Exagerările nu sînt sănătoase ; nici în viaţa obişnuită, 
nici în teatru, unde mai mult ca oriunde duc la excese. 

La rindul lor, excesele vocale ca şi cele scenice sint 
neartistice. De aceea fiecare acțiune a interpretului tre- 
buie bine gindită. Mi-a fost dat să văd o scenă în care 
interpretul, animat de exces de zel interpretativ, în loc 
să schiţeze numai înlăturarea din calea sa, a partenerei, 
a îmbrincit-o pur şi simplu |... 

În situaţii ca acestea, cîntul celui bruscat ar putea 
deveni un cînt... „cu suspine“ | 

Dacă interpretul lui Otello, în loc să schițeze gestul 
prin care stringe de gît pe Desdemona, ar exagera făcîn- 
du-l real, ar muri pe loc interpreta sau în cel mai fericit 
caz, ar rămîne leşinată ; aşa a rămas din mîinile mele, 
acum 58 de ani, artistul care interpreta pe Circ Serdar 
Stoica, din piesa lancu Jianu, căpitan de haiduci. 

În calitatea mea de „haiduc“ am voit să demonstrez 
că „sînt un mare talent interpretativ“ și gestul stringerii 
gîtului a fost atît de „real“, încit puțin a lipsit ca inter- 
pretul să nu rămînă mort (iar eu în loc să joc teatru mai 
departe, să fiu condamnat pentru „omor prin impru- 
dență !'). Pusesem atita „suflet“ în această interpretare, 
încît bietul meu coleg a leșinat şi după ce și-a venit 
în fire, abia mai putea articula cîte un cuvint. 

Mi-am dat seama atunci că orice gest în scenă trebuie 
gindit spre a nu cădea în greşeala exagerării și a ridi- 
colului. 

Chiar pentru interpretarea rolurilor comice, trebuie să 
ne ferim de exagerare în interpretare ; pentru ca specta- 

torii să ridă cu hohote, nu este nevoie numaidecit de 
strimbături ridicole, gesturi vulgare sau tumbe. 

Umorul trebuie să fie redat prin gesturi neexagerate și 
lipsite de vulgaritate ; personajele ridicole, comice de orice 
gen trebuie să ne provoace, prin gesturile lor fireşti, un 
ris sănătos. 

Într-un cuvînt, oricît de ridicole ar fi personajele, ori- 
cit de comice ar fi situaţiile dintr-o piesă, întotdeauna 
ele trebuie să fie redate artistic. 

Într-o operă se pune mare preţ pe ansamblurile vocale. 
Neglijarea lor poate uşor strica armonia unui spectacol, 
deoarece nu numai ariile principale sau primii soliști 
constituie frumuseţea teatrului muzical. Fiecare artist în 
parte, fiecare corist trebuie să fie la înălțimea exigenţelor 
artei lirice. În operele care cuprind finaluri de acte trium- 
fătoare, inegalabile ca frumuseţe şi măiestrie orches- 
trală, ansamblurile vocale sînt tot atit de importante 
ca şi ariile principale ale soliștilor ; buna lor execuţie 
trebuie să contribuie la realizarea armoniei, fără să apară 
ca o întrecere acerbă între cor, solişti și orchestră. Aici, 
arta stăpinirii lor de către dirijor, merge mină în mină 
cu măiestria tuturor cântăreților. 


x 


Dirijorul de orchestră, prin expresia mobilă a feţii, 
prin gesturi elocvente, prin dămirea totală a întregii lui 
ființe, trebuie să ia parte în orice moment la acțiunea 
operei. El păstrează permanent acea comuniune cu cin- 
tăreții, tot astfel cum aceștia o păstrează cu publicul. 
Expresia figurii dirijorului trebuie să indice permanent 
cîntărețului atmosfera momentului și să-i transmită inten- 
tiile sale. 

Sint dirijori care conduc orchestra fără partitură. Unii 
o fac pentru a le fi admirată memoria, iar alții pentru a 
se integra mai mult în acțiunea de pe scenă. 

Oricum ar fi, dirijorul este dator înainte de orice, să 
impresioneze orchestra pe care o conduce, impresie ce 

trebuie să o transmită şi auditoriului, pe care nu-l inte- 
resează dacă partitura este sau nu în fața dirijorului, ci 
dacă o are în „inimă“. 

De aceea, dirijorul, întocmai ca și artistul, din mo- 
mentul cînd intră în teatru — atit la repetiții cât și la 
spectacol — va înlătura orice preocupare din afară de 
teatru, concentrindu-se numai asupra spectacolului pe 
care îl dirijează ; figura încruntată sau mohorîtă a diri- 
jorului va influența neplăcut nervii cîntărețului. 

Artistul conştiincios are în timpul spectacolului nervii 
incordaţi la maximum. Dacă ţine la prestigiul său şi al 
teatrului, el este permanent preocupat de ideea de a nu 
rata, printr-o greşeală cit de mică, armonia întregului 
ansamblu. 

Corul, orchestra şi soliştii decid reuşita unui spectacol. 
Cvintetul din actul III al operei Maeștrii cîntăreți din 
Niirnberg, sau corul maeştrilor cîntăreți din ultimul act, 
sînt, din acest punct de vedere, un exemplu de armonie 
vocală și orchestrală. 

Maeștrii cântăreți, fără să fie o operă de bel canto, 
este o operă de acțiune şi cînt. Ea cere interpretului voce 
clară, frumoasă, pătrunzătoare și rezistentă, căci auditorii 
nu sînt. captivaţi aici de frumuseţea melodiilor ci mai cu- 
rînd de expresivitatea şi varietatea de culoare a glasului, 
alături de posibilităţile de expresie dramatică ale fiecărui 
artist. 

Cu alte cuvinte, în locul ariilor de virtuozitate, pline 
de melodie pe care le-au scris Rossini, Verdi, Puccini, 
Leoncavallo etc., Wagner foloseşte un stil apropiat de 
declamaţie, un fel de recitativ care face trecerea de la 
vorbă la cînt şi în care accentul melodic se confundă 
cu accentul dramatic. 

În Maeștrii cîntăreți, orchestra nu are numai rolul de 
a acompania vocile, ci îi revine un rol cu adevărat prin- 
cipal. Ea are posibilități descriptive infinite, mai ales prin 
așa-numitele „leitmotive“, adică motivele conducătoare 

ale acțiunii. Leitmotivele wagneriene sint fraze muzicale 
scurte, de obicei ușor de recunoscut, uneori o succesiune 
de acorduri legate de apariţia în scenă a diferitelor per- 
sonaje ale dramei, sau chiar de lucruri neînsuflețite, de 
idei abstracte sau de sentimente și situaţii dramatice. 

Ori de cite ori acestea revin în cursul acţiunii, leit- 
motivele apar în orchestră, dind muzicii un rost și un 
înţeles deosebit. În Maeștrii cîntăreți găsim peste cincizeci 
de leitmotive caracteristice. Dacă unele din ele se aud o 
dată cu apariţia personajului în scenă (David, Walter, 
Beckmesser etc.), altele apar în orchestră şi exprimă 
numai sentimentele sau gîndurile personajelor. 

Aşa de pildă este leitmotivul „cizmarului“ sau al „amin- 
tirilor tinereţii“ pentru Hans Sachs, motivul „graţiei fecio- 
relnice““ pentru Eva etc. Ceea ce am vrut să reliefez prin 
succinta prezentare este marea importanță pe care com- 
pozitorul o dă în Maeștrii cîntăreți din Nürnberg or- 
chestrei, paralel cu vocea. 

Orchestra imprimă auditorilor ideea de comic, de gro- 
tesc, de dragoste etc. Tocmai pentru aceasta, munca artiș- 
tilor nu trebuie să fie mai prejos, intepretarea lor trebuie 
să se confunde cu intenţiile orchestrei. 

În privinţa vocilor, cvintetul din actul III, care exprimă 
atît de bine biruinţa sentimentelor celor cinci personaje 
din acest act, este unul din cele mai reușite ansambluri. 

Dacă el n-ar cuprinde voci îmbinate armonios, care 
să redea întocmai ceea ce compozitorul a dorit, farmecul 
lui ar fi inexistent. 

Ansamblurilor li se cer deci voci care să corespundă 
din punct de vedere al calităţii şi intensității pentru a 
se îmbina perfect, voci deopotrivă de suple care să ex- 
prime momentele duioase, vesele sau tragice, aşa cum 
exprimă soliștii. 

Desigur că voci de calitate se cer tuturor ansamblurilor 
corale. Coriştii sînt tot cîntăreți cu studii și pregătire 

vocală care cîntă și interpretează întocmai ca artiştii- 
solişti. | Py 

Pentru a se putea ajunge la un tot armonios, și instru- 
mentiştilor li se cere aceeaşi măiestrie. 

De aceea, dirijorul trebuie să cuprindă totul. El este 
cel care îşi poate da seama dacă în distribuirea rolurilor 
vocile se potrivesc atit din punct de vedere calitativ cit 
şi din punct de vedere al intensității ; numai prin îmbi- 
narea perfectă a vocilor se va da acea unitate sonoră fru- 
moasă, necesară unui bun spectacol. 

Alegerea coriştilor cu voci corespunzătoare pentru añ- 
samblurile corale mai mici dintr-o operă cade de ase- 
menea în atribuţiile dirijorului ; acesta, prin buna lui 
pregătire artistică, va ști să aleagă din colectivul corului 
numai vocile potrivite acestor ansambluri. 

Din acest punct de vedere, dirijorul nostru George 
Georgescu este neîntrecut. Cu siguranța și cu marele său 
dar de a stăpini orchestra, el contopea evoluţia vocală 
cu simfonia orchestrală, electrizind în același timp Pe 
interpreţi și spectatori. Avea un dar neîntrecut de a pre- 
găti spectacolele de operă : Corul torcătoarelor din Vasi 
fantomă de Wagner, sau corul din actul I al lucrătoarelor 
din Carmen de Bizet, sub bagheta lui nu erau decît un 
murmur suav, perfect acordat. La fel era cvintetul din 
actul II al operei Carmen, precum şi neuitatele opere 
Boema, Walkiria, Salomeea şi altele dirijate de el. 

Şi credeţi, dragi cititori, că toate acestea se făceau 
numai cu talent? Nu, se făceau cu muncă. (George 
Georgescu, îndată ce ştia că are de condus o operă, cu 
partitura pe pupitru asista la toate repetițiile soliștilor, 
urmărind modul fiecăruia de a studia rolul, interesîn- 
du-se dacă se potriveşte bine glasului lor, intervenind și 
arătind în orice moment, incă de la primele repetiții de 
cabină cu pianul. 

Pentru a fi sigur că este înţeles şi pentru a transmite 
intenţiile sale interpretative, dirija la repetițiile cu pianul 

EES ere a dirijat dacă ar fi avut orchestra în 
aţă. Repetițiile făcute de i iştii î iţii 
Si p pile fäcute „de noi artiștii în aceste condiţii 
ei Pnn uşoară şi plăcută, căci priceperea şi indi- 
ațiile date de dirijor ne ajutau să fim pregătiţi vocal- 
artistic încă de la cabină. Ki 


Cind începeam repetițiile de scenă cu orchestra, eram 
pregătiţi ca pentru spectacol, iar în seara premierei din- 
jată de George Georgescu exista, între noi și el, acea 
comuniune de care aveam nevoie ca să ne En: n în 
largul nostru. pri 


* 


l Rolurile comice mi-au dat de lucru tot atit de mult 
ca și rolurile serioase. 
Eroi comici si i și i 
R sint Q > pa: i 
Bea au mulți şi eu am interpretat destui : 
asilio, Gianni Schicchi, Falstaff, Kezal, Leporell 
Osmin, Ocks von Lerchenau Varlaam Gu, D e 
4 4 o 
Pasquale etc. ; sa sg 
Mey două opere comice bine cunoscute Băârbierul din 
sora şi Gianni Schicchi cu cele două personaje — Don 
asilio şi Gi i Schicchi — i i er pui RE 
orala $ ai Schicchi deşi comice amindouă, mi-au 
rut totuşi interpretări diferite, deoarece sînt de structură 
psihologică diferită, 
Astfel, Don Basili te i i 
ei ; ; Basilio este un şiret egoist, gata să se 
P e la orice pentru o monedă care ar putea să şi-o 
rang ari cîtă vreme Gianni Schicchi, prin şiretlicul 
ui de a-şi însuși averea lui Buoso Donati, urmărește 
= . i 8 . . . A v DYE H 
numai fericirea celor doi tineri îndrăgostiți: Lauretta 
şi Rinuccio. 
, Ca să reuşesc a reda fizic personajul lui Don Basilio 
imi acopeream pleoapele cu fond de ten; de asemenea 
sprincenele, ca să le pot desena foarte pronunțat în 
sus, în unghi ascuțit. Nasul foare ascuțit, buza de jos 
dată cu roşu numai la mijloc, iar cea de sus în formă 
de unghi ascuțit. 
l Toate acestea, pe lingă nelipsitul cioc, îmi lungeau 
figura ; cu cîteva linii trase apropiat la coada ochilor, cu 

care priveam ţinindu-i mai mult închiși, cu mîinile încru- 
cişate pe piept după cum cerea momentul, redam ipocri- 
zia, falsa cucernicie şi supunere a insinuantului profesor 
de muzică Don Basilio. 

Don Basilio a fost primul meu rol din categoria celor 
comice pe care l-am creat, la noi la operă, în stagiunea 
1922—1923. 

Deşi se afla la extremitatea cealaltă a mijloacelor mele 
de cîntăreț şi de actor față de gravul şi tragicul Mefisto- 
fele (pe care-l cintasem tot în acea stagiune) — am fost 
atras să interpretez pe Don Basilio, pentru că este un 
rol „gras“ (cum spunem noi artiștii), rol pentru care ți 
se cere voce şi talent din belșug. 

Pentru ca totul să fie veridic şi convingător, el trebuie 
interpretat cu măsură și adincime ; altminteri, acțiunea 
comică te poate lesne fura și fără să vrei te poate duce 
la șarjă şi caricatură, golind personajul de conţinutul său 
uman. 

Interpretarea acestui rol cere o meşteşugită gradaţie 
vocală şi scenică ; numai astfel efectele ne apar fireşti 
și pline de tilc. 

Am avut de la început convingerea că rolurile comice 
se potrivesc posibilităților mele vocale şi scenice ; succesul 
premierei operei Bârbierul din Sevilla m-a convins că nu 
m-am înșelat, publicul apreciind creaţia mea din stagiu- 
nea 1922—1923 în aceeași măsură ca și aceea din Mefisto- 
fele, cîntat mai înainte. 

Începînd cu Don Basilio, şi sfirşind cu toate celelalte 
roluri comice — din operele ce s-au reprezentat la opera 
noastră pină la sfîrşitul activităţii mele — publicul m-a 
auzit cântîind succesiv roluri dramatice şi comice, uneori 
chiar în cursul aceleiași săptămîni, căci ca orice artist cu 
posibilități variate, nu mă puteam rezuma numai la un 
singur gen de roluri. 

Numai cînd interpretezi toată gama sentimentelor 
omeneşti, te poţi desăvirși cu adevărat ca artist; de 
altfel și în teatrul vorbit se petrece acelaşi lucru. 

Pentru a interpreta roluri comice în teatrul de operă, 
pe lîngă talent îţi trebuie și o voce corespunzătoare ; 
“i s n sx v . : 
rolurile comice necesită o paletă de culori vocale şi mai 





George Niculescu-Basu în Don Basilio din opera Bărbierul 
din Sevilla de Rossini. 


bogată decit rolurile serioase. În afară de aceasta, ele 
cer mult umor şi mare măiestrie artistică, fiindcă de 
multe ori în operele comice întilnești situații mai com- 
plexe decit în operele cu subiect serios, în care linia 
caracterului personajului este, de multe ori, una şi aceeași. 

Poate cînta un rol comic şi un artist cu mijloace vocale 
mai reduse, dar numai în cazul cînd deficiențele vocale 
sînt compensate din belşug de un excepţional talent 
scenic : numai în asemenea cazuri publicul se arată dispus 
să facă concesii. 

Uncle roluri comice sînt scrise şi pentru voci de femei 
(mezzo-soprane), dar majoritatea sînt pentru bărbați : 
baritoni, tenori şi mai ales başi cu voci bine timbrate. 

Tenorii comici nu sînt aceia care susțin rolurile princi- 
pale într-o operă comică, ci sint acei care deţin roluri 
de compoziție şi cărora li se cere voce, muzicalitate şi 
mai ales un joc de scenă remarcabil. În mod obișnuit, 
sînt cunoscuţi sub numele de „spieltenori“. Aşa sînt: 
David din Mzeștrii cîntăreți, Pedrillo din Răpirea din 
Serai, Wasek din Mireasa vindută etc. 

Indiferent pentru ce categorie vocală sînt scrise rolu- 
rile comice, e de preferat să fie cîntate de un cintăreț 
cu o voce bine timbrată și perfect educată, căci interpre- 
tarea comică nu se face numai prin gesturi și aspect 
comic, ci şi prin miînuirea iscusită a calităţilor vocale. 
Italianul — foarte rafinat în materie de voci — nu 
admite nici un interpret fără voce, oricît ar încerca 
acesta să compenseze lipsa ei prin joc. De aceea cînd 
ascultă un spectacol în care interpretul nu corespunde din 
punct de vedere vocal, el exclamă : „Tutto va benissimo, 
ma... manca la voce“. (Totul merge foarte bine, dar... 
lipseşte vocea |) 

Să nu credeţi, dragi cîntăreţi, că trebuie să aşteptaţi 
sfirşitul carierei pentru a aborda roluri comice : încerca- 
ţi-le încă din tinereţe. Nu le socotiți un refugiu pentru 
cîntăreţii rămaşi cu mai puţină voce la o vîrstă oarecare ; 
ele au aceeaşi valoare vocal-artistică ca și rolurile serioase. 

Majoritatea rolurilor mele au fost roluri de compoziţie. 
Pentru a marca mai bine trăsăturile personajului, folo- 
seam două linii trase din direcţia nărilor în jos spre 
colţurile gurii, pe care le estompam mai mult sau mai 
puţin, după aspectul pe care voiam să-l dau personajului. 

Artiştii care interpretează roluri de tineri sau de primi 
amorezi nu au nevoie de aceste linii căci le-ar schimba 
în rău expresia feţii ; celor care abordează însă roluri 
de compoziţie, fie chiar de personaje tinere, cele două 
linii de la nări în jos le sînt necesare ; ele vor fi mai 
mult sau mai puţin estompate, după cum cere expresia 
figurii personajului. 

Gianni Schicchi, deşi este un personaj comic, îmi cerea 
totuşi o expresie a figurii deosebită de cea a lui Don 
Basilio : ochii puţin umbriţi de jur împrejur, linia sprin- 
cenelor bine conturată, împreună cu peruca plină de fire 
de păr alb, completau figura expresivă și jovială a 
maturului ţăran. 

Toate acestea scoteau în evidenţă istețimea şi totodată 
bunătatea personajului. 

Acest personaj complex — ale cărui stări sufleteşti 
deosebite se desfășoară numai într-un singur act — îţi 
dă posibilitatea să redai scenic și vocal întreaga măiestrie 
a școlii de cînt pe care o posezi. 

Cînd regretatul Ion Nonna Otescu — care tradusese și 
dirija opera — mi-a propus să cînt acest rol, am ezitat. 
Rolul e scris pentru bariton. Cu toate că puteam să 
emit şi sunetul sol supraacut din partitura acestei opere, 
arieta Adio, Florența pe care o cîntă Gianni Schicchi nu 
intra în posibilitățile vocale ale unei voci de bas, din 
cauză că „țesătura“ arietei este prea înaltă. 

Compozitorul Nonna  Otescu, nevăzind în Gianni 
Schicchi un alt interpret în afară de mine, pentru a mă 
hotărî să cint rolul, a făcut o excepţie, transpunind arieta 
cu un ton mai jos. 

Graţie transpunerii, am putut reda fragmentul Adio, 
Florența cu toată suplețea şi intensitatea vocală cerute de 
desenul lui melodic. 


Pentru a avea uşurinţa emisiunii şi a da coloritul vocal 
necesar acestui rol, ca și pentru a-mi asigura buna emi- 
siune a notei sol supraacut din partitură, care trebuie 
bine susținută, a trebuit să-mi exersez vocea mai mult 
in registrul acut. 





De asemenea, am studiat rolul cu foarte mare atenţie 
şi din punct de vedere scenic, deoarece trebuia să trec 
gradat la toate stările sufletești pe care le exprimă Gianni 
Schicchi : viclean, cînd gîndeşte să tragă pe sfoară rudele 
hrăpăreţe ale lui Buoso Donati, perfid, cînd plăsmuiește 
testamentul și linişteşte moştenitorii cu promisiuni, con- 
vingător, cînd dictează notarului testamentul, imitind 
vocea muribundului Donati etc. 

Rolul cere mişcare și treceri repezi de la o situație la 
alta, care trebuie redate spontan şi convingător nu numai 
prin mişcările scenice, ci și prin culoarea vocală. Trebuia 
să fiu mai întîi ilariant şi insinuant ca muribund, cînd 
potoleam revolta moștenitorilor deposedaţi și-i amenin- 
tam (cu o voce adecvată) că-i așteaptă pedeapsa tăierii 
miinii şi exilul dacă divulgă înţelegerea dintre noi. Apoi, 
trebuia să fiu dramatic şi hotărit în momentul cind 
alungam din casă rudele trase pe sfoară. Pe de altă 
parte, cum opera se sfirşeşte cu cîteva cuvinte tecitate, 
interpretul — prin inflexiunile vocii vorbite- redă cu 
dibăcie atmosfera de duioşie cu care a înțeles compozi- 
torul să încheie acţiunea acestei originale şi interesante 
opere. 

Astfel, în frazele sincere și duioase ale prozei cu care 
se sfirșeşte opera, aveam un ton melodramatic, asemenea 
omului copleșit de emoţiile prin care a trecut ; arătînd 
publicului perechea de îndrăgostiți îmbrăţişaţi din fundul 
scenei, mă adresam lui cu toată căldura şi convingerea 
unui personaj plin de omenesc. Ultimele trei fraze dia 
final le rosteam cu mici pauze între ele, pentru a ţine 
spectatorul cît mai mult prezent în atmosfera lor și, 
o dată cu pronunţarea ultimului cuvint, cortina se cobora 
pe atitudinea mea de smerenie. 

Alte două roluri comice, oarecum asemănătoare, dar 
deosebite ca interpretare și machiaj, sînt Sir John Falstaff 
din opera Nevestele vesele din Windsor de Otto Nicolai 
(care are acelaşi subiect ca. şi Falstaff de Verdi, dar care 
se cîntă de către un cîntăreț cu voce de bariton) şi 
Don Pasquale, din opera cu același nume de Donizetti. 

Amindoi eroii sînt îndrăgostiți ridicoli: Falstaff, un 
bețiv fără scrupule care se crede cuceritor, iar Don 





George  Niculescu-Basu în rolul lui Gianni: 
Schicchi din opera cu același nume de Puccini. 


Pasquale, un bătrin îndrăgostit care se crede iubit de o 
femeie prea tînără pentru el. 





Rolul lui Sir John Falstaff, personaj grotesc prin 
excelență, cerea ca și machiajul să fie tot astfel: burtă 
proeminentă şi obraji bucălaţi, pentru realizarea cărora 
aplicam de o parte şi de alta două crepe-uri (două 
bucăţi de pînză bombate) date cu roșu-carmin etc. Toate 
acestea ilustrau expresia unei figuri buhăite de bețiv, de 
om îmbuibat, a cărui preocupare este numai mâncarea, 
băutura şi femeile. 

În schimb, în Don Pasquale, a cărui stare sufletească 
se redă mai mult prin colorit vocal și mimică, mi-am 
accentuat doar trăsăturile prin fard, pentru a reda con- 
trastul dintre chipul unui om în vîrstă şi atitudinea de 
îndrăgostit ridicol în care se manifestă bătrinul Don 
Pasquale. 

Nu pot să nu mă opresc puțin şi asupra rolurilor cu 
subiect fantastic care m-au interesat în aceeaşi măsură. 

Dintre acestea, opera Povestirile lui Hoffmann de 
Offenbach cu acţiunea sa fantastică şi pur dramatică, 
are o atmosferă sumbră, impresionantă, axată pe zele 
trei povestiri de dragoste ale poetului german Hoffmann, 
narate de el însuşi. 

În prolog şi epilog este vorba de iubita lui Hoffmann 
cu numele de Stella, iar în cele trei acte de fostele sale 
iubite : păpuşa Olimpia, curtezana Giulietta și candida 
Antonia. Toate aceste trei iubiri ale lui Hoffmann au 
fost zădărnicite pe rind de Coppelius, Dappertutto și 
Doctor Miracol, iar iubirea pentru Stella, de personajul 
Lindorf. Pentru fiecare personaj apăream sub o altă 
înfăţişare, cu alte gesturi, altă atitudine și altă culoare 
de voce. 

Toate patru rolurile îmi cereau un studiu psihologic 
minuţios şi divers, atît din punct de vedere scenic cit 
şi vocal. Rolurile fiind scrise de libretist cu intenția de 
a reda patru oameni obișnuiți, de diferite categorii sociale, 
dar conduşi, în acţiunile lor diabolice, de un singur 
element : geniul răului. 

Din punct de vedere vocal, Lindorf, Coppelius, Dap- 
pertutto și Doctor Miracol sint desul de greu de cintat, 

fiecare personaj trebuind să fie caracterizat, o dată cu 
schimbarea înfățișării, prin altă culoare vocală cu atît 
mai mult cu cît țesătura muzicală a fiecărui rol e 
diferită. 

La opera din laşi, în timpul primului război mondial, 
ca şi mai tirziu la opera din Bucureşti, cele patru perso- 
naje au fost create şi cîntate de mine. 

Cintind în două ţesături, aceea de bas cantabil (liric) 
şi bas dramatic, în spectacolul cu Povestirile lui Hoff- 
mann trebuia să fiu permanent atent ca emisiunea sune- 
telor să nu fie alterată din cauza dificultăţilor vocale, 
deoarece treceam de la o țesătură la alta; prologul 
fiind scris ca și actul II pe linia melodică de bel canto. 
iar actul I și III în țesătură dramatică, cu note extreme, 
grave şi acute. 

De obicei opera se cîntă de doi başi, unul liric și 
altul dramatic ; eu le-am putut cînta pe toate patru, 
pentru că vocea mea, deși dramatică prin excelenţă, avea 
şi suplețe şi întindere în acut. 

În această operă, mai mult decit in oricare altele pe 
care le-am cintat înaintea ei, am aplicat cu strictețe acea 
„dozare a vocii“ despre care amintesc mereu, deoarece 
la sfirșitul Fiecărui act trebuia să am vocea odihnită întoc- 
mai ca înaintea spectacolului, ultimul act cerîind o mai 
mare rezistență vocală ; fără această „dozare“ riscam să 
sfîrşesc spectacolul cu vocea istovită. Greutatea acestui 
ultim act constă în aceea că trebuie cîntat cînd în țesătură 
dramatică, cu note acute şi grave, cind în țesătură lirică, 
cu note bine susținute şi cîntate în mezza-voce. 

După actul I, în care Coppelius are de cîntat o arie 
în țesătură înaltă şi în forte, dacă nu aș fi emis sunetele 
acute puţin „acoperit“ riscam să ajung în actul II cu 
glasul obosit, unde Dappertutto cintă cunoscuta arie 
Străluceşte, diamant... cantabil, liniștit ; în acest act tre- 
buia să fiu perfect odihnit ca să-i pot reda toată frumu- 
sețea și lirismul ei. 

lată dar, dragii mei, cum uneori întilneşti numai într-o 
singură partitură o mulțime de dificultăţi tehnice, de care 

trebuie să-ți dai seama încă înainte de studierea rolului 
şi pe care, prin studiul perfect al cîntului, trebuie să le 
invingi. 

În Bucureşti, opera Povestirile lui Hoffmann a fost 
pusă în scenă de regizorul Adalbert Marcovschi din Viena 
(angajat aci pentru montarea cîtorva spectacole). Mar- 
covschi mi-a sugerat ideea de a-mi face pentru cele 
patru personaje o singură figură (un singur fel de machiaj) 
de aceea în primele spectacole i-am respectat dorința. 
Între timp însă, apropiindu-mă din ce în ce mai mult şi 
însușindu-mi toate subtilităţile celor patru personaje şi 
animat de dorinţa de a-mi crea singur „tipuri“ cît mai 
autentice, am socotit că trebuie să-mi schimb figura pentru 
fiecare rol, întocmai cum se schimbă de la act la act şi 
țesătura muzicală. Astfel, în prolog, unde-l întruchipam 
pe Lindorf - personaj elegant ca înfățișare — îmi machiam 
ochii prin linii estompate din culoarea „sînge de iepure“ 
(roşu-vişiniu) ca să le dau o expresie diabolică și pentru 
ca spectatorii să deducă de la început că Lindorf este 
în realitate elementul rău. Cinismul din gesturi, înfăți- 
şarea şi felul batjocoritor în care priveam la petrecerea 
tinerilor studenţi din cîrciuma lui Luther, lăsau impresia 
că Hoffmann este sub influența nefastă a lui Lindorf. 

În actul I, Hoffmann este îndrăgostit de Olimpia care 
în realitate nu este o ființă vie, așa cum i-o prezintă 
Spalanzani (unul din personajele piesei), ci o păpuşă fabri- 
cată de el şi de Coppelius. 

Din cauza ochelarilor vrăjiți, vinduţi de Coppelius, 
Hoffmann continuă să creadă că Olimpia e fiinţă vie şi 
numai cînd Coppelius, geniul răului, o sfarmă în bucăți, 
isi dă seama că el a iubit o păpuşă. 

Îl interpretam pe Coppelius sub înfăţişarea unui Coco- 
şat, cu figura răvășită și cu gesturi dezordonate, cintînd 
o arie într-un tempo rapid, cu un ritm sălbatic și într-o 
țesătură înaltă, care caracterizează creierul bolnav al 
acestui personaj bizar. 

Prin linii asimetrice accentuate, trase pe un fond de 
ten închis, cu sprincene bine îngroșate, în așa fel încit 

te să fie cît mai sălbatică, cu un păr lung şi 
ezor izică i i Ì 
donat, redam persoana fizică a lui Coppelius. În 





Geọrge Niculescu-Basu în opera Povestirile lui Hoffmann 
de Offenbach (actul II). 


p I, zis „al Veneţiei“, apăream sub aspectul unui 
ceea: ciudat, elegant ca ţinută și înfățișare, numit 
r >» A é ? 
ppertutto (în italienește „peste tot“), în costum fan- 


tezist (cu o imensă pelerină neagră ce cădea pe o tunică 
roşie ca focul, cu pantaloni strinși pe picior şi cu cizme 
negre, cu un fel de coif negru mare și cu spada la şold). 

Contrastul dintre culoarea neagră a pelerinei, roșul 
tunicii şi albul jaboului de la git mi-a sugerat ideea să-mi 
compun o expresie a figurii tot atit de ciudată ca şi 
personajul ; astfel, ochii îi umbream uşor de jur imprejur 
cu negru, sprincenele le accentuam cu negru, nasul îl 
umbream lateral marcîndu-l printr-o linie dreaptă albă 
trasă de-a lungul lui ; spre gură, începînd de la nări în 
jos, desenam obişnuitele două linii estompate de o parte 
şi de alta din aceeași culoare roșie-vișinie, accentuînd 
colțurile gurii etc. 

Prin acest machiaj mi-am compus „tipul“ fantastic şi 
cinic al lui Dappertutto, care intervine între Hoffmann 
şi frumoasa curtezană Giulietta. Aceasta, fiind în slujba 
lui Dappertutto, la ordinele lui ia „umbra“ lui Hoffmann, 
îl părăsește, plecînd în gondolă cu un altul (pe melodia 
binecunoscutei „barcarole“) sub privirile satisfăcute ale 
lui Dappertutto care ride, singur în scenă, că și de 
data aceasta l-a răpus pe Hoffmann. 

Cel mai greu act din această operă, ca joc de scenă 
şi ca: țesătură muzicală, este actul III. Aci reprezentam 
pe Doctorul Miracol care o îngrijește pe Antonia ; acesta, 
în loc să o vindece de boala de piept de care suferă și 
din care cauză nu mai are voie să cînte, o îmbie, prin 
cîntul viorii sale, să cînte totuși. Astfel îşi atinge scopul : 
moartea iubitei lui Hoffmann. 

Pentru interpretarea personajului Doctor Miracol m-am 
străduit mai mult, deoarece acesta atit în joc cît şi în 
voce, trebuie să aibă expresia unui doctor inuman, supra- 
natural, pentru ca intenţiile lui diavoleşti să fie înțelese 
de spectatori. Astfel, mi-am compus un cap asemănător 
unei tigve de mort, prin machierea cu un fond de ten alb, 
cu ochii bine umbriți de negru (pentru a contrasta cu 
culoarea feţei), cu un nas scurtat tot prin culoarea 
neagră, marcat de două puncte albe (spre a se distinge 
nările). Buzele erau complet acoperite cu fond de ten alb, 

peste care trăgeam cîteva linii verticale cu 
pe cap aveam o perucă bombată, cu plete lungi 





George Niculescu-Basu in rolul Doctor M 
lui Hoffmann de Offenbach. 


peste degete trăgeam linji ne ; 
> A S S i negre prelungite peste i pi: 
ietura miinii. gite peste inche 


Aceste linii lung cau mini ar pri p 
5 le 1 
3 na rinderea unor 
beculete divers color 


da e ate (pe care în ultima scenă le luam 
scret din buzunare și le prindeam de degete) a căror 


lumină Sse vedea lin cind in cînd, dădeau un aspect fan 
C 
> , 
tastic acestui act. 


Micile detalii 


de ordin scenic (co i 
k: mpletate chiaj 
ŞI costumul pe c ; ea ae 


tarana pe are cădea o pelerină neagră lungă), văzute 
i, ina jeni io din scenă, îmbinate cu acordurile 

2 2 re = ... . i . . = 
ale muzicii și cu gesturile și cântul Doctorului 

Miracol din opera Povestirile 





negru, iar 
de păr 
neg ~o s e ii i 

negru ce porneau de la mijlocul capului pină la umeri ; 


, 


Miracol întrețineau aspectul și atmosfera fantastică a 
acestui act, impresionind profund pe spectatori. Din 
acest ansamblu fantastic se simțea că de astădată „geniul 
răului“ va aduce moartea ! 

Cu acest act se termină povestirile de iubire ale lui 
Hoffmann. În epilog, în care Stella, noua iubită a lui 
Hoffmann, apare în cîrciuma lui Luther (decorul prolo- 
gului) și contrariată de starea de beţie în care-l găseşte 
pe Hoffmann, pleacă însoțită de consilierul Lindort, care 
ride în hohote, satisfăcut de reușita uneltirilor sale 
diabolice, înfringînd definitiv pe poet. 

Reuşita mea în inovaţia pe care o făcusem în adecva- 
rea machiajului de la un rol la altul a creat tradiţia ca 
in interpretarea acestor patru roluri să rămînă machiajul 
conceput de mine. 

Datorită faptului că personajele create de mine nu 
semănau unul cu altul, cei care mă vedeau pentru prima 
oară apărind într-un. rol nou nu mă recunoșteau decît după 
voce şi cred că nu greşesc spunînd că aceasta este idealul 
unei interpretări adevărate. Artistul talentat şi inteligent 
are la îndemină destule posibilităţi ca să-și afirme perso- 
nalitatea sa artistică în orice rol, evitind monotonia unui 
joc de scenă, prin apariţii variate şi în acelaşi timp 
adecvate. 

De aceea, bunăoară, cînd un artist joacă roluri de 
bătrîn-comic, nu trebuie să-și facă întotdeauna aceeaşi 
figură, sau dacă interpretează rolul unui bătrin serios, 
să nu sugereze bătrineţea numai prin simpla aplicare 
a unei bărbi sau a unei peruci albe. 

El trebuie să țină seama întotdeauna de expresia figurii 
pe care o caracterizează fondul sufletesc al personajului, 
de gesturile ce i le cere acţiunea și de „rostul“ său în 
cadrul acţiunii care se desfăşoară pe scenă, pentru a 
crea un „tip“ (după cum se spune în limbajul teatral). 

Deci, dacă prima condiţie este aceea de a nu fi mereu 
același în rolurile interpretate, cîntăreţul trebuie, o dată 
cu interpretarea unui rol nou, să elimine ceea ce a aplicat 
în rolurile anterioare (mă refer la cazul în care interpre- 

tează personaje de același gen) ţinînd seama de trăsăturile 
noului personaj. « 


Totul depinde numai de stările sufletești şi de acțiunile 





George Niculescu-Basu în rolul lui Rubens 
Fiul risipitor de Ponchielli. 


din opcra 


că ADE evidenţiate în cadrul subiectului (conform inten- 
țiilor compozitorului) şi bineînţeles şi de trăsăturile fie- 

cărui actor în parte (machiajul potrivit unui actor, poate 
fi nepotrivit altuia). În cadrul interpretării, expresia fi- 
gurii — mimica — este foarte importantă. Totdeauna 
înainte de a te hotări asupra machiajului, recomand stu- 
dierea trăsăturilor tale înaintea oglinzii pentru a şti unde 
şi cum trebuie să le acoperi sau să le accentuezi ca să 
apară (după expresia de „comic“, „tragic“ etc.) trăsăturile 
personajului respectiv. 

Aveam 38 de ani cînd am interpretat rolul lui Rubens 
din opera Fiul risipitor și vă puteți da seama, după foto- 
grafia alăturată, de reuşita machiajului. Toate trăsăturile 
figurii mele erau șterse (prin aplicarea fondului de ten) 
şi în locul lor mi-am desenat trăsăturile unui bătrin cu 
expresia îndurerată (fără a folosi numai aplicarea unei 
bărbi), Chiar și sprîncenele mi le acopeream cu fond de 
ten pînă la jumătatea lor, îndreptindu-mi firele de păr 
din sprincene în jos, peste ochi, ca să ia din strălucirea 
tinerească a ochilor ; desenam linii bine estompate sub 
ochi şi pe la coada ochilor, buza de jos o acopeream pe 
jumătate, subţiind-o cu fond de ten, iar firele de păr din 
barbă erau așezate neregulat pe obraz etc. 

În orice machiaj, imaginaţia şi discernămîntul personal 
contribuie în mod fericit. Așa de exemplu, nu orice rol 
fantastic cere un machiaj fantastic ca cel făcut de mine 
în Povestirile lui Hoffmann. În Freischiitz, datorită întă- 
țişării sale de om obișnuit, l-am interpretat pe Caspar 
„Vvinătorul“ cu trăsăturile feței mele pe care le accen- 
tuam numai pentru a reda figura unui om aspru, rău, 
feroce. Prin mobilitatea figurii, prin privirea întunecată 
şi stranie, prin culoarea vocală (insinuantă în primul act, 
cînd vrea să-l prindă în mrejele sale pe Max, sălbatică 
în scena din „Grota lupilor“, unde anunță prin urlete 
inspăimintătoare fiecare glonț ce vrăjeşte etc.) reieşea 
că „vinătorul“' Caspar este de fapt în slujba diavolului. 

în Mefisto din Faust de Gounod, tot un personaj ne- 
gativ (care apare în acţiunea operei ca un calvar din altă 

lume, î ăc într 
ne, aicea intr-un costum original) mi-am 
f 2 O ; Și 
machiaj cu un aspect oarecum mai deosebit 





George  Niculescu-Basu în rolul lui Caspar din 
opera Freischitz de Weber. 


După linia încene i 
pă linia sprincenelor, una mai mult ridicată decit 


alta f ă nas 
pr iale după nasul curbat (cu ajutorul unei paste 
> după mers, după atitudini deosebite, gesturi 

compus 





largi, plastice, neobişnuite oamenilor e bi semnificația personajului. Libretul lui Boito e mai apro- 
zilele, se deducea personalitatea fantastică a lui Isto. piat de spiritul filozofic al lui Goethe decit cel al lui 





George Niculescu-Basu în rolul lui Mefisto din George Niculescu-Basu în rolul lui Mefistofele din 
opera Faust de Gounod. opera cu acelaşi nume de A. Boito. 
Am jucat şi rolul lui Mefistofele din opera cu acelui Gounod, care a luat doar episodul cu Margareta și deci 
nume de Boito, pentru a cărui interpretare a tre ed Sp nu a valorificat adevăratul „tilc“ al operei. Marea pro- 
studiez temeinic concepția operei lui Boito şi mai ales blemă a interpretării mele pornea tocmai de aci : să caut 

să construiesc un personaj mai curind simbolic decit real. 
Prin interpretarea lui Mefistofele de Boito, am căutat să 
scot în evidenţă atitudinile negative din fiinţa unui om. 
Astfel, în afara prologului, Mefistofele apărea în ochii 
spectatorilor ca un om care reprezintă chintesența nega- 
tiei, un om iscusit în felul lui, inteligent, cinic, sarcas- 
tic, dar care, totuşi, pină la urmă este înfrint de progresul 
lumii, de aspiraţiile oamenilor spre cinste, libertate și 
adevăr. 

Mefisto, pe care Bioto îl numeşte în opera sa Mefisto- 
fele, apare în fiecare tablou în alt costum, iar în prolog 
şi în tabloul infernului, mai mult gol. 

Acţiunea din Mefistofele fiind de un dramatism cres- 
cind, interpretarea rolului cere o intensitate vocală mereu 
crescîndă pină la finalul operei. Schimbarea costumului 
de la tablou la tablou, care-i răpește cîntăreţului odihna 
dintre pauze, precum și mișcarea permanentă din scenă, 
îi cer actorului o mare rezistență vocală și fizică, atit de 
necesare acestui rol profund dramatic. 

Cu toate greutăţile întîmpinate, pentru a ajunge cu 
succes la stăpînirea rolului, Mefistofele a fost pentru mine 
unul din rolurile preferate (poate, pentru că mi-a adus 
toate satisfacţiile la care poate rivni un cîntăreț). 

O curiozitate care-mi vine în gind, vorbind despre 
Mefistofele de Boito, este aceea că atita timp cît am stat 
în Italia, başii pe care i-am ascultat cintind pe Mefisto- 
fele. nu i-am auzit în nici un rol comic. N-a făcut excepţie 
decit rolul lui Don Basilio, pe care cred că-l abordau 
pentru că şi acest rol cere o voce cu volum mare, voce 
dramatică. 

Un Don Basilio cu voce mai puţin corespunzătoare 
rolului ar putea fi o palidă realizare, deoarece sînt unele 
pasaje în operă care trebuie cîntate cu intensitate dra- 
matică. 

Cum ar putea o voce lirică de exemplu să exprime în 
mod veridic ceea ce spune textul din aria Calomniei unde 
în fraza „...ce pocneşte ca o bombă...” glasul cîntărețului 
trebuie să „tune“ ?! 

De asemenea, el n-ar putea reda începutul frazei : 
„Bună seara şi mai vin eu...“ care se cîntă cu sunetul 





George  Niculescu-Basu în rolul lui Mefistofele din 


opera cu acelaşi nume de A. Boito. 


mni natural supraacut, ţinut mai mulți timpi și care trebuie 
emis cu maximum de intensitate și bine susţinut, pentru 
ca intervenţia lui Don Basilio să fie masivă și în con- 

trast cu aceea a celor trei personaje aflate în scenă și 
care înaintea lui cîntă pe rind exact aceleaşi fraze muzi- 
cale ca Don Basilio. 

Deși mă simțeam mult mai în largul meu în rolurile 
dramatice (Mefistofele de Boito), am abordat totuşi şi 
roluri de bas liric, pentru că aveam o voce cu întindere 
mare şi destul de suplă. 

Graţie bunei impostaţii, puteam să-mi modulez glasul, 
să-l dozez astfel ca în rolurile lirice să fiu liric, iar în 
cele dramatice să aibă caracterele vocii dramatice. 


* 


Pentru mine, cel mai reprezentativ personaj din creația 
modernă de operă rămîne Ocks von Lerchenau din opera 
Cavalerul rozelor de Richard Strauss. 

Arta compozitorului, în această frumoasă şi valoroasă 
operă cu subiect comic, rezidă mai ales în valoarea mate- 
rialului orchestral care se îmbină armonios cu felul mo- 
dern și nou de prezentare a vocilor. Alternanţa dintre 
orchestră și voce, alături de umorul pe care îl degajă, 
ridică opera la un înalt nivel artistic ; muzica modernă, 
atit prin orchestrația sa abundentă, cît și prin faptul că 
orice cuvint cîntat își are înţelesul său bine determinat, 
este foarte expresivă. 

Acţiunea operei, fără a se baza pe arii sau duete melo- 
dioase, este susținută mai mult de recitative și dialoguri. 
Aci, interpretarea vocală nu are la îndemînă melodii, ca 
în bel canto, ci pune accentul pe vorbirea cintată, adică 
pe declamaţia lirică. Exemplul tipic este celebrul vals 
vienez din actul II, pe fundalul căruia cîntăreţii își spun 
replicile fără să strice acel tot armonios inegalabil pe 
care-l degajă întreaga operă. 

Mai toate rolurile din Cavalerul rozelor sint greu de 
interpretat, greu de învăţat și chiar greu de reţinut; o 
voce nepusă la punct, din punct de vedere tehnic, întim- 
pină greutăți, deoarece aci intervalele nu formează o 
melodie ca în operele lui Verdi, Rossini, Puccini etc. 


o 





În operele de bel canto cântăreții pot prinde o „intrare“ 
scăpată, fiind ajutaţi de melodie, pe cîtă vreme în operele 
moderne, în care nu primează melodia, cum este Cava- 
lerul rozelor, în cazul în care cîntărețul ar scăpa vreo re- 





George Niculescu-Basu în rolul baronului Ocks din opera 
Cavalerul rozelor de Richard Strauss. 
(Palermo — Teatro Massimo — 1932) 


plică sau vreo „intrare“, cu mare greutate s-ar putea ie- 
dresa, dind peste cap întreg ansamblul. 

Deci, buna pregătire a dirijorului şi a cintăreţilor, aten- 
ţia, simţul lor muzical, talentul scenic, rezistența vocii etc., 
toate acestea la un loc, pot asigura reuşita operei și 
înţelegerea ei de către public, 

Cind am fost angajat în 1932 la Palermo de teatrul 
Massimo ca să cint pe baronul Ocks, cronicarii muzicali 
de atunci, deşi au apreciat valoarea lucrării muzicale a 
lui Richard Strauss, au socotit-o totuși „greoaie“, publicul 
italian fiind obișnuit mai mult cu operele melodioase ale 

lui Donizetti, Rossini, Verdi, Puccini etc. (de altfel nici 
în teatrul La Scala, — deşi a fost dirijată chiar de 
Richard Strauss — nu a avut succesul pe care-l merita). 

În timpul repetițiilor de la Palermo mi-am permis să 
sugerez cîteva indicaţii scenice partenerilor mei, deoarece 
eu o studiasem în ţară cu regizorul vienez Adalbert Mar- 
covschi care o cunoștea la perfecție și care se ocupase cu 
minuţiozitate de jocul fiecărui interpret. Intervenţiile mele 
au fost bine înţelese şi chiar încurajate de regizorul ita- 
lian care, după cum singur mi-a mărturisit, cunoştea 
opera mai puţin decit mine şi socotea că sugestiile mele 
scenice pun în concordanță jocul meu cu cel al parte- 
nerilor mei. 

Textul italian al rolului de care v-am vorbit mai sus, 
l-am învăţat în ţară. Voiam să mă prezint la Palermo ~u 
textul învăţat pe dinafară, așa cum am făcut, de altfel, cu 
toate rolurile mele (un artist bine pregătit nu trebuie să-și 
aștepte replicile de la sufleor). 

Pentru a-mi însuşi textul italian, a trebuit să muncesc 
tot atit de mult ca şi atunci cînd l-am învățat pentru 
prima oară în romîneşte (rolul fiind  „kilometric“). Cu 
textul scris într-un caiet pe care-l purtam veșnic cu mins, 
mergeam dimineaţa la şosea unde, nevăzut şi neauzit de 
nimeni, puteam repeta în voie frazele italieneşti cu into- 
naţiile strict legate de text. 

Abia după ce m-am familiarizat cu noul text am trecut 
la studiul muzical al rolului, deoarece trebuia să-mi adap- 
tez emisiunea pe textul italian. De astă dată mergeam cu 
partitura sub braț la şosea, studiind-o cît mai amănunţit 
posibil (fiindcă nu m-am mulțumit niciodată numai cu 
repetițiile făcute cu pianul). 

Muncind cu rîvnă şi dragoste timp de două luni, zi de 
zi, am reuşit să stăpinesc rolul perfect și în limba italiană. 

În seara premierei de la Palermo -— printre altele — am 
avut ocazia să-mi verific şi prezența de spirit de care na 
trebuie să fie lipsit nici un artist cînd este în scenă. 

Teatrul Massimo din Palermo are o sută șaizeci și 
cinci de loji și în tavanul fiecăreia se află un bec mat 

roşu care în timpul spectacolului (desigur pentru orien- 
tare) rămînea aprins. 

Cu toată grija mea de totdeauna de a mă feri cînd 
sint în scenă de vreun neprevăzut, n-am fost scutit de 





George Niculescu-Basu în rolul lui Ocks din opera Cavalerul rozelor 
de Richard Strauss cu mezzo-soprana Eugenia Babat în rolul Aninei. 


surprize şi aceasta chiar în seara spectacolului de pre- 
micră ! Cum am intrat în scenă, lumina celor o sută 
şaizeci şi cinci de becuri, care la repetiţii bineînțeles nu 
erau aprinse, mi-a provocat o clipă de dezorientare chiar 
în momentul în care Octavian (Cavalerul Rozelor) trebuia 
să iasă năvalnic din scenă, dind peste baronul Ocks care 
intra. Cînd Octavian a dat peste mine îmbrincindu-mă, 
în loc să schiţez numai gestul că mi-am pierdut echilibrul, 
din cauza „blestematelor“ de becuri mi l-am pierdut de-a 
binelea ! O clipă doar de neatenție a fost de ajuns ca să 
cad peste o masă și cu masa în braţe... peste o canapea. 
Spada, din cauza loviturii primite, mi-a sărit din şold 

pină aproape de rampă, iar pălăria, pe care o aveam 
în mînă, a zburat tocmai în orchestră | La un moment 
dat, şi cu şi Octavian, ne-am trezit pe jos | 

Cred că simţul meu artistic dezvoltat, permanenta 
mea prezenţă în atmosfera scenei, atenția mea continuă, 
m-au ajutat să nu-mi pierd cumpătul în această penibilă 
situație și am continuat să cînt ca şi cum nimic nu s-at 
fi întîmplat. Fără prezența mea de spirit, derutat de 
neprevăzutul intervenit, aș fi putut pierde replica şi 
întreaga scenă s-ar fi dat peste cap. 

Scena, petrecîndu-se foarte natural, a avut mare efect ; 
publicul s-a amuzat copios crezînd că cele întimplate fac 
parte din indicaţiile regiei de scenă ! 

Tot prezenţă de spirit consider că am avut şi într-un 
spectacol la opera noastră, în actul IV din Căsătoria 
secretă. Într-un pasaj care se cîntă în versuri bine rimate 
şi în ritm perfect, unul din partenerii mei, voind să veri- 
fice prezenţa mea de spirit, a schimbat o frază cu alta 
improvizată de el. 

În loc să-mi spună: 

Toţi în stare de beție ! 
iar eu să-i răspund : 

Numai ea-ar putea să fie | 
l-am auzit zicînd : 

Nu sînteți cu mintea trează | 

La cuvîntul „trează“ în loc să fiu derutat că nu aud 
cuvântul cu care eram obișnuit „beţie“, i-am răspuns sim- 
paticului meu coleg, prompt : 

Numai ea are gălbează | 

Nuanţa glumeață a răspunsului meu „versificat“ ad-noc 
s-a încadrat perfect în atmosfera scenei şi în ritmul mu- 
zicii aşa încît nu a stricat nici înțelesul celorlalte cuvinte 
şi nici armonia muzicii. Mai mult, răspunsul meu prompt, 
după care nu a existat nici O pauză, a impresionat plăcut 
partenerii care se aflau în scenă ; iată cum poți trece 
neobservat printr-un moment de derută, atunci cînd ești 
permanent în atmosfera acțiunii. 

Opera Cavalerul rozelor s-a prezentat pentru prima 
oară la opera noastră în anul 1929 și a fost dirijată de 
merituosul dirijor Ionel Perlea. 

Dirijorul nostru, în comparaţie cu dirijorul italian, a 
scos în evidență cu mai multă artă valoarea compoziţiei 
lui Richard Strauss, întrucît era un bun cunoscător al 
repertoriului german. 

Personajul Ocks von Lerchenau, rol greu de compoziție, 
a fost primul meu rol comic de operă modernă. 

Cu toate că pînă atunci cîntasem numai roluri melo- 
dice, cu stilul cărora eram obişnuit, şi deși ştiam că-mi 
va crea probleme noi, rolul m-a interesat deopotrivă. 

Noutatea consta în faptul că aveam de cîntat într-un 
nou stil, în care calitatea sunetului trebuia să fie menţi- 
nută, ţinînd seama însă că ceea ce prima era dicţiunea, 
iar cîntul trebuia să fie redat cu multă expresivitate. 

Astfel, interpretarea personajului Ocks von Lerchenau 
a completat împlinirea mea artistică spre care am tins 
totdeauna. 


* 


Cît timp am stat în străinătate, am vizionat specta- 
colele celor mai mati teatre, audiind diverși cîntäreți. 

Din tot ce am văzut şi auzit, am conchis că puterea 
de înţelegere a fondului sufletesc al personajului este pe 
același plan cu tehnica vocală și că un artist nu poate fi 
desăvirşit dacă nu știe ce vrea, ce poate, ce se potriveşie 
caracterului vocii sale precum şi fizicului său. 

În căutarea desăvirşirii mele artistice, n-am precupețit 
nici un efort pentru a mă instrui în toate direcțiile, 

În felul acesta mi-am dezvoltat înclinațiile artistice şi 
gustul pentru artă. 

Muncind neîntrerupt, căci niciodată n-am fost îndea- 
juns de mulțumit de rezultatele obţinute, am ajuns în cele 
din urmă să-mi însușesc măiestria unei interpretări per- 
sonale, spre care trebuie să tindă orice artist. 

Ideea întrecerii cu mine însumi m-a obișnuit să nu mi- 
nimalizez importanța spectacolelor mele ce urmau după 

premieră. Fiecare spectacol căutam să-l ridic la înălțimea 
valorii celui de la premieră. 

În acest fel, au ieșit la iveală noi creaţii artistice, izvo- 
rite din resursele fizice şi morale ale artistului care tră- 
ieşte numai pentru artă. 

Astfel, consider că prin realizările mele am reușit să-mi 
indeplinesc rolul pe care trebuie să-l aibă orice artist ade- 
vărat : acela de a crea spectatorului cîteva ore de încîn- 
tare, căutind să educ şi să îndrumez publicul către înțs- 
legerea adevăratei arte. 

Scena îl obligă pe actor să joace wn teatru disciplinat, 
supus tuturor regulilor artei care îi dau obișnuința gestu- 
rilor şi atitudinilor unei a doua naturi. 

Misiunea artistului liric, după cum aţi văzut pină acum, 
este destul de grea și nu se termină niciodată. Activitatea 
continuă de pe scenă îl obligă să se ocupe mereu de 
sonoritățile glasului, de gesturi și chiar de pauze ; pauzele 
artistului trebuie să vorbească întocmai cum vorbește 
cintul său. 

Adevăratul artist liric urmăreşte mai mult interpretarea 
vocală, gesturile lui fiind numai elemente ajutătoare. Dar 
nu numai atit, artistul trebuie să se ferească și de repe- 
tarea gesturilor, păcat în care am căzut și eu la începutul 
activității mele (1920) cînd am cîntat la Parma în opera 
Fedra de Ildebrando Pizzetti. 

În istorisirea palpitantă pe care Enrito D'Ilaco (perso- 
najul pe care-l interpretam) o făcea poporului asupra 
morţii groaznice a lui Ipolit, mi s-a atras atenţia că fă- 
ceam aceleași gesturi ca în Mefistofele de Boito. 

Probabil că trăiam atît de intens acest moment dra- 
matic, încît nu mi-am dat seama că foloseam gesturile 
dramatice din Mefistofele pe care le aveam proaspăt în 
memorie. Desigur că, la al doilea spectacol, am fost mai 
atent și n-am mai comis această greșeală. 

La fel am păţit și cu pauzele ; aceasta chiar la opera 
noastră în stagiunea 1922—1923, unde cîntam rolul regelui 
din Lohengrin de Wagner. Un cronicar muzical, “printre 

George Niculescu-Basu in rolul lui Enrito D'Ilaco dir 
opera Fedra de Ildebrando Pizzetti la teatrul 
„Reggio de Parma”. 

altele, a subliniat că ţinuta, în timpul cît am stat în 
scenă, nu a fost în permanenţă „ţinuta impunătoare a 
unui rege ce stă pe tron“. 

Într-adevăr, în timp ce n-aveam de cîntat, în loc să 
stau permanent drept în scenă, cu pieptul scos în afară 
şi cu mîinile sprijinite pe speteaza tronului, îmi schimbam 
mereu poziţia, rezemîndu-mi corpul discret, fie pe dreapta, 
fie pe stînga spetezii tronului. 

În parte, schimbarea ţinutei din timpul pauzelor era 
îndreptăţită, căci şedeam în scenă un ceas și douăzeci de 
minute (cît dura actul) şi era destul de obositor pentru 
mine să stau atîta timp drept ca o luminare. 

Exigentul critic avea dreptate ; el ştia întocmai cum 
ştiu și eu astăzi, că nimic în artă nu se lasă la voia 
întimplării. 

Cele două greșeli amintite mai sus mi-au prins bine, 
determinîndu-mă să-mi controlez cu multă atenţie gestu- 
rile şi atitudinile din timpul pauzelor. 


* 


Cintăreţul are nevoie de o perfectă sonoritate şi acolo 
unde nu este văzut. 

Emisiunile radiofonice răspîndesc azi vocile în toate 
colţurile pămîntului. Aci, calmul liniei vocale şi articu- 
laţia primează înainte de toate ; publicul de la microfon 
trebuie să înțeleagă perfect ceea ce se cîntă, căci nu vede 
nici figura interpretului, nici gesturile sale. 

Numai puterea vocal interpretativă şi perfecțiunea arti- 
culaţiei sînt acelea care ajung pînă la el. La microfon, 
ascultătorii nu mai sînt fermecați de persoana fizică a 
artistului, de decor, costume, lumini etc., şi cea mai mică 
defecţiune de emisiune se amplifică și este auzită. 

Înțelegerea unui lied, frumuseţea unei arii, a unui cîn- 
tec popular, a unei cantate se pierd dacă vocea interpre- 
tului nu o exprimă. 

Pentru aceasta, nici unui sunet nu trebuie să-i lipsească 
intonaţia potrivită cuvîntului. Vocea este aceea care tre- 
buie să exprime anumite stări sufletești, gesturile și mimica 

rămînînd numai ca elemente auxiliare. Numai în felul 
acesta un interpret poate să slujească arta pe care o 
răspiîndeşte în mijlocul oamenilor. 

Arta interpretativă a evoluat de-a lungul anilor, teatrul 
dezvoltindu-se cu paşi repezi, o dată cu evoluţia ştiinţelor, 
pină la stadiul de rafinament din zilele noastre. 

Iluzia teatrală cere azi tot mai mult unei reprezentații, 
Pentru ca să se realizeze mirajul teatral, pentru ca spec- 
tatorul să poată înțelege mai bine personajul, o armată 
întreagă de mașinişti, electricieni și tehnicieni colaborează 
din culise. 

Prin arta combinării luminilor, prin realizarea umbrelor, 
ei amplifică şi desenează în ochiul spectatorului figura și 
trăsăturile predominante ale personajului, costumul, deco- 
rurile, epoca etc. 

Nu pot trece peste importanța costumului în teatru, 
deoarece costumul purtat pe scenă, alături de mimică, 
statură şi celelalte atribute pomenite, este un accesoriu 
important în cadrul interpretării. 

Un costum bine făcut, pe lingă faptul că întregeşte 
atmosfera acţiunii, dă actorului încredere în sine dacă 
ştie să-l poarte, altminteri, îl poate incomoda 

Teatrul trebuie să fie pentru spectator realitate vie, 
personaj și atmosferă reală, pînă în clipa ultimei coboriri 
de cortină. 

Directorii de scenă, regizorii, pictorii-scenograti, deco- 
ratorii, electricienii etc., pun în slujba spectacolelor ce se 
reprezintă întreaga lor măiestrie, pentru ca împreună cu 
interpretarea cîntăreţilor, ansamblului coral și orchestral, 
să creeze cea mai expresivă atmosferă teatrală. 

Ei realizează uneori minuni artistice, indiferent dacă 
scena teatrului este mare sau mică. 

Azi reprezentanţii teatrului nostru liric, de la cel mai 
mic tehnician și pînă la ultimul cîntăreț, îşi desfășoară 
activitatea într-un teatru în care toate posibilitățile de 
regie se pot realiza. 

În aceste condiţii, nu sînt de loc surprinzătoare frumoa- 
sele spectacole care au loc pe scena noastră lirică. Reu- 

şita lor este în mare măsură ajutată şi de condiţiile de 
instruire şi control care stau la îndemina cintăreților : 
benzi de magnetofon cu ajutorul cărora orice interpret 
se poate asculta şi corija de la un spectacol la altul, au- 
diţii pe discuri ale celor mai bune ansambluri de operă, 
cursuri de canto pentru tinerii interpreți, biblioteci de 
specialitate etc., etc. 

Astfel cîntăreții noştri reuşesc să facă simțită din ce 
în ce mai puternic interpretarea vocală și scenică, de la 
recitativul cel mai simplu pînă la lirismul cel mai suav. 

Prin noţiunile de viaţă, de expresie, de natural pe care 
îl exprimă cîntul lor, se explică și marea pasiune pe care 
o are publicul nostru pentru arta lirică şi pentru muzică. 

Ridicaţi-vă deci, tineri cîntăreţi, spre culmea artei 
căreia v-aţi dedicat viața, căci astăzi vouă vă este dat 
să menţineţi prestigiul primei noastre scene lirice romi- 
nești. 





Tracul 


Nu pot trece la capitolul ultim al acestei lucrări, fără 
să nu vorbesc pe larg și despre cel mai mare dușman al 
artistului, 7racul. 

Tracul nu trebuie confundat cu emoţiile inerente ori- 
cărui artist atunci cînd apare pe scenă ; el se manifestă 
printr-o senzație de frică şi poate interveni în cariera 
artistului din multe și variate pricini. 

Eu însumi am simţit nefastele urmări ale tracului care 
mi-au dat mult de lucru. 

Italianul spune : „Chi non ha i nervi a posto, non 
puo fare una grande cariera“. (Cine nu are nervii sănă- 
toşi, nu poate face o mare carieră.) 

Într-adevăr, fericit artistul care, venind la teatru, își 
poate lăsa „nervii acasă“! Acela, dacă are şi calitățile 
care se cer pentru a fi un bun artist, desigur că va face 
o frumoasă carieră | 

Dar, nu toţi avem un sistem nervos bine echilibrat 
pentru a putea fi stăpîni în orice împrejurare pe noi; 
acești nervi despre care se vorbește atit de mult și pentru 
care se face atît de puţin, cît de mult ne dau de lucru 
nouă artiștilor și cită nevoie avem de ei ca să înfringem 
emoţiile scenei ! 

Explic pe larg în cuprinsul lucrării ce fel de viață tre- 
buje să-și impună artistul-cîntăreț, ca să reuşească să-şi 
menţină nervii sănătoși, căci dorinţa de a fi totdeauna 
corespunzător profesiunii sale face ca acesta să trăiască 
într-o continuă încordare. 


195 


În scenă, cintărețul conştiincios este preocupat de emi- 
siunea sunetelor care trebuie să fie corecte şi frumoase, 
de interpretarea justă a frazelor, de gindul de a-și doza 
vocea în aşa fel, încît să rezolve fericit orice pasaj cit 
de greu, de grija textului, jocul pauzelor etc. 

Toate acestea, precum şi convingerea că ori de cite 
ori apare pe scenă artistul dă un examen în faţa publi- 
cului, constituie ceea ce se cheamă responsabilitate artis- 
tică, care, cu cit înaintează în carieră, apasă din ce în 
ce mai greu pe umerii săi. 

Pentru aceea, artistul este obligat în viaţa sa parti- 
culară să evite pe cît posibil întimplările neplăcute, orice 
zbucium sau frămintări etc., toate acestea, în majoritatea 
cazurilor, pot dăuna nervilor artistului, făcindu-l exagerat 
de sensibil. 

Sensibilitatea exagerată este dezastruoasă, deoarece ati- 
hilează posibilităţile artistului de desfăşurare a calităților 
sale reale. Un artist prea emotiv în scenă, este dezavan- 
tajat, el transmite mervozitatea lui, atit publicului ascul- 
tător, cit și celorlalți parteneri. : 

Îmi amintesc de o parteneră cu voce frumoasă care era 
extrem de nervoasă în scenă. Cind îi sărutam mîna (aşa 
cum cerea jocul pe care îl aveam cu ea) era rece ca 
gheaţa şi tremura ca gelatina ; bineînţeles, îmi transmitea 
şi mie nervozitatea sa. De aceea, ori de cite ori eram 
distribuit cu acea colegă, mă gîndeam că aş fi fost mai 
în largul meu să am o parteneră cu o voce mai puțin 
frumoasă, dar mai liniştită. 

Una este să ai sensibilitatea care te ajută să-ţi pui 
în valoare temperamentul şi calitățile artistice (prin care 
redai stările sufleteşti ale personajului şi prin care ajungi 
la sufletul spectatorului) și alta este sensibilitatea exa- 
gerată, care dezavantajează orice artist și care își are 
cauza numai într-o defecțiune a sistemului nervos. 

A avea nervii tari nu înseamnă însă, a fi inconştient! 

Am intilnit în viaţa mea artiști care, deși nu aveau 
nimic comun cu arta lirică, îşi vedeau totuși liniștiți de 

ta, neavind habar ce inseamnă să ai „nervi“. Încrederea 
pe care o aveau în ei mă uimea. 

Rataţii, mediocrii, sau de-a dreptul ridicolii, erau con- 
vinşi că sînt mari artişti. 

Așa bunăoară un tenor crezut şi infumurat, care s-a 
întîmplat să aibă un frumos debut (nu era lipsit de cali- 
tăţi vocale) umbla beat de fericire şi se lăuda că el are 
patru buzunare la vestă şi că în fiecare buzunar „a băgat“ 
cite un tenor de la opera noastră ! Inutil să vă spun că 
în scurtă vreme, din lipsă de inteligenţă și de o şcoală 
serioasă a cintului, „s-a curățat“ de voce. 

Unul cîte unul, cei „patru tenori“ din buzunarele vestei 
sale — unde-i „băgase infumuratul“ — au început să iasă 
la iveală. 

Un alt tenor pe care l-am auzit în Galeria din Milano 
se lăuda că Do-ul său din aria „Di quella pira“ din 
Trubadurul a fost emis atit de puternic, încît a făcut „o 
gaură“ în tavanul teatrului şi că „cine nu crede să se 
ducă s-o vadă“... 

Un alt exemplu de inconștiență este un tenor pe care 
l-am cunoscut personal şi care la virsta de 6o de ani se 
apucase să studieze cîntul, trăgînd vîrtos din ţigară după 
fiecare exercițiu ; se înroşea ca racul și scotea notele la 
intimplare, „cum o ieși, să iasă!“ 

Un bariton fără voce, care a studiat rolul lui Figaro 
din Bârbierul din Sevilla o viaţă întreagă numai pentru 
simplul motiv că-i intrase în cap că are voce, a mers 
pînă acolo încît a încercat și o audiție la opera noastră. 
Desigur, a fost respins cu „mare succes“, ceca ce nu l-a 
determinat totuşi să renunțe definitiv la canto. Are drep- 
tate italianul cînd spune că „vocea e ca vinul, ţi se urcă 
la cap I“ 

Un exemplu de obrăznicie și inconştiență am constatat 
la un bariton din localitatea Monza de lingă Milano, 
unde aveau loc spectacolele cu artiști de mina a treia, 
care n-ajungcau să-și încerce puterile artistice în teatrele 
miari. După prologul din oper 


a Paiaţe, publicul, furios, 
å reacţionat... fluierindu-l din plin 


! Acesta nu și-a pier- 

dut cumpătul : făcînd semn cu mina, opri fluierăturile 
si într-o tăcere adincă se adresă publicului spunind : „Pe 
mine mă fluieraţi 2 Să vedeţi tenorul care vine acum s 
Tată ce înseamnă a fi inconștient (inconştientul este și 
încrezut). Ce carieră ar fi putut face acest bariton cu 
„nervii tari“ dacă ar fi avut și calități artistice. 
Baritonul și profesorul de cint de la conservatorul 
nostru, Aurel Eliade, povesteşte, în volumul său de amin- 


tiri, de un caz rămas de pomină. | 

În anul 1902, prin străduințele şi cu ajutorul materia! 
al entuziastului muzician Gheorghe Ștephănescu, s-a in- 
ființat Societatea lirică romînă, în care cintau artiştii 
noştri de frunte din acea vreme. 

Profesor de cînt la conservator, compozitor și diritor, 
Gheorghe Ștephănescu s-a luptat să menţină injghebarea 
de operă romină, conducind-o cu multă conştiinciozitate 
şi dragoste. Într-o zi, lipsind tenorul care cînta în opera 
Lucia di Lamermoor, a făcut apel la o trupă ambulantă 
de operă italiană ce se afla la Galaţi. 

lată cum povesteşte Aurel Eliade această întimplare : 
„Rămaşi fără tenor, am aflat că la Galaţi este o operă 
italiană ambulantă şi că ar avea un bun tenor numit 
Del Coco. 

Domnul Stephănescu văzînd înfăţişarea sa puţin attis- 
tică, îl întreabă : 

— Dumneata eşti domnul Del Coco de la opera ita- 
liană din Galați ? 

- Si Signore, a fost răspunsul. 

Deşi modul cum se prezenta nu dădea mari speranțe, 
totuşi domnul Ștephănescu crezu că vom putea face faţă 
reprezentaţiei cel puţin în scara aceea şi chemă omul 
de serviciu să-l conducă în sala de repetiţie. 

După citeva minute vine și domnul Ștephănescu şi ne 
prezintă pe noul tenor Del Coco. Strinşi în jurul pianului, 
facem o probă înainte de a repeta pe scenă cu orchestra. 
Eu jucam pe Enric, rolul baritonului, şi la replica mea de 
la începutul actului întîi, mare ne-a fost mirarea cind 

începu să cinte cu mine, sau mai bine zis, după mine ; 
din ce vedea că eu cint, el se umfla şi mai tare. 

Enervat, îi spun să mă lase să cînt singur, deoarece 
rolul este al meu. El n-a înţeles și la altă replică începu 
din nou să cînte cu mine... de data astă şi mai tare. 

Domnul Ştephănescu, văzind că nu mai încetează, i-a 
spus să aştepte că-i va face semn cînd va veni partea lui. 
Del Coco răspunse că asta era partea lui. 

Cum, dumneata nu eşti Del Coco ? 

— Ba da. 

— Atunci așteaptă partea tenorului. 

— Dar eu nu sînt tenor, domnule... 

— Dar ce eşti? 

Enervat italianul răspuase : 

- Io sono baritono. 

Am rămas cu toții stupefiați | 

Maestrul Ştephănescu, supărat la culme și deznădăj- 
duit, ni se adresă nouă: „Păi bine nene, cine-mi spuse 
mie că Del Coco este tenor ?“ Apoi i-a spus italianului 
că regretă această situație şi că poate pleca îndărăt, deoa- 
rece nouă nu ne trebuie bariton... 

Se vede că nici opera lor de la Galaţi nu sta pe roze ; 
crezind că se plasează mai bine în trupa noastră de operă, 
Del Coco se întristă și după cîteva momente de gîndire 
se sculă brusc, își luă o poziţie de tenor-eroic şi se adrasă 
maestrului Ștephănescu, cu convingere : 

— Ma non fa niente... io sono anche tenore ! (dar nu 
face nimic, eu sînt şi tenor!) — și începu să ţipe des- 
perat cîţiva la și si bemol încît, cu tot necazul, ne-a făcut 
să ne tăvălim de ris... De-abia l-am putut convinge că 
nouă ne trebuie un tenor sadea, nu unul improvizat, cum 
credea dinsul. 


l 


Un exemplu de inconştiență şi de lipsă totală a sim- 
tului ridicolului a fost în vremurile trecute un alt cìntăreț 
al nostru, un bariton ce nu era lipsit de calități vocale, 
dar care, din prea mare pasiune pentru rolul lui Otello, 
s-a făcut peste noapte pur şi simplu tenor. Or, se ştie 
că trecerile de la un registru la altul necesită îndelungi 

studii şi se fac numai cind vocea a fost greșit clasată 
inițial — ceea ce nu era cazul la baritonul nostru. 

Vă închipuiţi cred, cum cînta el rolurile de tenor, a 
căror țesătură este complet deosebită de aceea a vocii de 
bariton. Faptul că el cînta în alt registru, n-ar fi fost 
primul caz pe atunci, dar modul ridicol în care se înfă- 
țişa compromitea, în acea vreme, măreața idee a înfiin- 
ţării unei opere romineşti pentru care se lupta atit. 

Cu toate acestea, pentru că era cunoscută marea sa 
pasiune pentru muzică, a fost simpatizat şi tolerat, iar 
cum în așa-zisa lui „trupă“ mai cîntau uneori și artiști 
talentați (care pînă la înfiinţarea operei noastre erau ne- 
voiţi să peregrineze prin diferite formaţii artistice), acest 
cîntăreț original a avut totuși meritul de a fi arătat, prin 
spectacolele sale, că aveam și elemente de valoare cu reale 
posibilități de manifestare într-un teatru stabil. 

Arhicunoscut în Bucureşti și în provincie, unde făcea 
dese turnee, reușea să aducă public la teatru, pentru că 
spectacolele de operă și concertele anunțate de el, pria 
felul original cum erau prezentate, amuzau din plin 
auditoriul. 

De obicei, afişele sale începeau așa: LONDRA, 
PARIS, VIENA, CONSTANTINOPOLE, BUDA- 
PESTA, MADRID, BERLIN, BUCUREŞTI etc., etc., 
apoi cu litere mari: TOSCA, AIDA , OTELLO, 
CAVALLERIA  RUSTICANA,  PAIAŢE, BOEMA, 
TRUBADURUL, SAMSON ȘI DALILA etc., etc. Nu- 
mele directorului de scenă era chiar numele lui, dar soris 
pe dos, adică așa cum s-ar citi de la dreapta la stinga. 
Cînd l-am întrebat de ce-şi scrie numele pe dos, mi-a 
răspuns : „Așa, ca să-l popularizez și de-andoaselea“. 

În general, spectacolele lui erau intitulate „„Selecțiuni 
din opere“ şi erau cîntate în costume. Pe soția sa o avea 
ca parteneră, iar cînd reuşea să angajeze unul sau doi 
cîntăreţi, se avînta şi în spectacole de operă, în care cinta 
tot el rolul interpretului care lipsea din trupă, încercînd 
să-și schimbe culoarea vocii, după cum cerea rolul. 
Atunci începea hazul reprezentației. Trupă completă nu a 

avut niciodată, iar „orchestra“ era compusă de obicei 
dintr-un pian, iat uneori, în oraşe mai mari, angaja şi 
un flautist, un violonist, un contrabas și bineînțeles un... 
dirijor. 

La Bucureşti cînta duete din opere cu soţia lui; cu 
toate că auzea hohotele de ris ale spectatorilor, totuși nu 
renunţa la ele. 

Uneori, intrigat de „lipsa de atenţie“ ce i se da, ieşea 
la rampă şi indignat adresa publicului următoarele cu- 
vinte : „Observ că unii dintre spectatori se amuză și fac 
glume ce nu sint permise într-o sală de concert; or, o 
sală de concert trebuie să fie un templu, nu o cafenea. 
Prin urmare domnilor, cui nu-i place, n-are decit să treacă 
pe la casă să-și ia banii înapoi...“ Apoi dispărea între 
culise, mai indignat de cum apăruse. 

Bineînţeles că nu se gindea nimeni să-și ia banii fna- 
poi și chiar dacă ar fi vrut să-i ia, nu avea de la cine, 
căci nu se vedea nici urmă de casier. 

Reclama și modul cum înţelegea să interpreteze rolu- 
rile lui şi ale celorlalți parteneri, sînt de necrezut astăzi 
cînd orice manifestare se desfășoară în cadrul unei înalte 
ținute artistice. 

S-ar putea crede că exagerez vorbind de acest bariton- 
tenor din vremurile trecute. Nu-l pomenesc decit pentru 
faptul că avea „nervi tari“, atit pentru el cit și pentru cei 
care nu-i aveau de loc. 

Cite nu inventa acest cîntăreț întreprinzător şi neobosit, 
care din dorința de a face „operă“ cu tot dinadinsul, re- 
curgea la orice mijloc. 

La un spectacol dat de el intr-un oraş de provincie, 
a anunţat pe afiș că „clopotele din actul I al operei Tosca 
sînt aduse cu mari sacrificii direct din... Milano“. 

Critica pe care o făcea artiștilor care nu se produceau 
în „trupa sa“, nu supăra pe nimeni, căci nimeni nu-l lua 
în serios. 

Convins că numai el se pricepe cum se cintă o operă, 
ar fi fost foarte greu să-i scoţi din cap că nu are dreptate. 

Într-o vreme, nu ştiu cum a ajuns la Paris, uade 
aproape în fiecare seară asista la spectacolele de la Opera 
Mare. Instalat la balcon, urmărea cu atenţie reprezentaţia, 
iar a doua zi scria scrisori directorului operei franceze, 
criticind spectacolul și dind sfaturi şi sugestii de felul 
cum trebuie procedat în viitor pentru ca „opera“ să aibă 
o mai bună reuşită... | 

Exceptind mania sa artistică și obsesia „marilor“ sale 
calități vocale, era un om blind și de o bunătate nefn- 
chipuită ; avea mare grijă de „angajaţii“ lui iar înaintea 
plecării în turnee, vira în buzunarele costumelor covrigi 
care, spunea el, „sînt o hrană ce nu se strică şi cine ştie... 
prind bine la nevoie“. 

Cînd încasările turneului erau ceva mai bune, cumpăra 
o bună cantitate de cîrnaţi, îi frigea şi adunind în jurul 
lui artiştii, îi împărțea fiecăruia cu voie bună. Alteori, 
fierbea o oală mare cu macaroane şi proceda la fel. Cine 
se angaja în „trupa“ acestui „director“ ştia că, plecind 
la drum cu el, dacă răminea neplătit, cel puţin nu risca 
să rămînă nemîncat ! 

Bietul cîntăreţ trubadur, despre a cărui viață artistică 
s-ar putea scrie cîteva volume | S-a născut cu puţină voce, 
a iubit cu pasiune muzica, dar n-a înțeles că felul cara- 
ghios în care făcea el operă nu mergea nici chiar în acele 
vremuri, cînd fiecare se manifesta oricum şi pe unde 
putea ! Fiind un caz aparte, totuși iubit și simpatizat, a 
fost lăsat să-și facă meseria aşa cum a înțeles-o el, căci 
a ţinut la ea mai mult ca la orice pe lume. 

Ei, dar cît ar mai fi de scris despre cîntăreţii cu aşa- 
zişii „nervi tari“ și care nu-şi dau seama de ridicol. 

x 

Oricît de complet ar fi un artist, nu poate fi scutit de 
emoții în momentul cînd apare în scenă. El își dă seama 
că succesul operei în care cîntă depinde într-o mare mă- 
sură şi de mijloacele sale artistice. 

Emoţiile se mai datoresc şi altor cauze: o emisiune 
vocală mai puţin corectă, o proastă dispoziție vocală, un 
„sîsiit““ răutăcios venit din sală după ce a sfirșit de cintat 

o arie Într-un alt spectacol, un spectacol insuficient pre- 
gătit, un spectacol în care e distribuit pe negindite, un 
interpret care înlocuiește pe un coleg cu care nu a repetat 
artistul şi cu care nu ştie dacă se acordă vocal și scenic, 
o frază muzicală sau o arie mai dificilă de cintat, o notă 
acută sau supraacută de care cintărețul nu e prea sigur, 
obsesia unui spectacol anterior nu prea reușit, o obser- 
vaţie nelalocul ei a dirijorului sau regizorului făcută la 
repetiţie, o intimplare neplăcută fie în ziua reprezentaţiei, 
fie cu citeva zile mai înainte, o atitudine ostilă din partea 
vreunui partener, o stare proastă a sănătăţii etc., etc. 

Orice alt lucru în legătură cu cele pomenite mai sus 
îl pot obseda într-atit pe cîntăreţ încît, intrind în scenă, 
să nu mai fie stăpin pe el și astfel să nu mai poată avea 
forța şi curajul de a înfringe emoţiile inerente rolului pe 
care il are de cîntat. 

În acest caz, emoţiile nu mai sînt cele obişnuite, ele iau 
proporţii şi artistul ajunge să fie stăpînit de „frică“, de 
ceea ce in limbajul nostru actoricesc se cheamă „trac“. 

Nu pot spune că am fost scutit de emoţii. Toate rolu- 
rile pe care le-am cîntat mi-au produs emoţii, dar numai 
în ziua spectacolului. Erau emoţiile artistului care de 
fiecare- dată dorește să fie corespunzător personalităţii 
sale artistice, ceea ce este cu totul altceva decit acea 
frică de care sînt cuprinși unii artişti cu cîteva zile 
înaintea spectacolului. Însă, din momentul cînd intram 
în scenă și cîntam primele fraze, îmi dam seama că 
dispuneam de mijloacele mele vocale de care aveam 
nevoie în acea seară şi incetul cu încetul mă linișteam 
rămînind numai cu acea uşoară emoție care ajută artis- 
tului să dea viaţă rolului. 

Mi s-a intimplat să cint spectacole în care emoţiile să 
nu mă părăsească pină nu mă vedeam scăpat de vreo 
arie sau vreun pasaj mai dificil ce venea după alte pasaje 
în diferite ţesături grele, dramatice. În aceste cazuri, îmi 
dozam sunetele în aşa fel, încît nu ajungeam la 
pasajul care mă obseda cu vocea obosită. Pentru 
aceasta recomand de fiecare dată în această lucrare că 

temelia activităţii unui ciîntăreţ este studiul perfect al 
vocii, cu el se înving toate obstacolele întilnite în orice 
pasaj, fie el cît de greu. 
Cintăreţului de operă îi sînt rezervate la orice pas 
surprize. Uneori chiar frumuseţea cintului şi mulțumirea 
de sine te îndeamnă să dai mai multă voce decit e nevoie 
şi, forţind glasul, fără să-ţi dai seama rişti să devii obosit 
tocmai într-un pasaj melodic de bel canto, în care vocea 
trebuie să fie uşoară și odihnită. S 
Mai toate operele au asemenea pasaje. În aria cunos- 
cută sub numele de „rondoul vițelului de aur“ din opera 
lirică Faust de Gounod, pentru a demonstra vocal momen- 
tul psihologic al acțiunii (diabolismul lui Mefisto) tre- 
buie să dai întreaga putere a glasului și dacă nu ştii să-l 
conduci, rişti să sfirşeşti aria în aşa fel încît să nu poți 
de frazelor ce urmează imediat nuanțele indicate în 
partitură. | g 
O altă scenă din aceeași operă, unde trebuie să fii 
atent ca să nu pierzi calea bună a impostării glasului, este 
aceea din biserică, unde Mefisto blestemă pe Margareta 
cu cuvintele : „Margareto blestemată, fii blestemată...“ 
Acestea sînt scrise în registrul acut şi trebuie să fie 
emise cu intensitate dramatică. Ultimul cuvint al frazei, 
în care culminează blestemul, este mai mult un stri- 
găt puternic, de aceea el trebuie trimis neapărat în rezo- 
nanţa capului, altfel riști să nu faci un succes din cunos- 
cuta serenadă din scena următoare, care este scrisă pe linia 
de bel canto, cu fraze lirice insinuante şi totodată cu 
note extreme acute şi grave, pentru care trebuie să ai 
vocea odihnită. o 
Toţi cîntăreţii pe care i-am auzit in rolul lui Mefisto 
erau obsedați, în timpul spectacolului, de grija acestei 
serenade, grijă pe care o aveam și eu, cu atit mai mult 
cu cît vocea mea era o voce pur dramatică. Pe Gheorghe 
Folescu și Sigismund Zaleschi, cintăreţi indicaţi pentru 
Mefisto — pasionaţi fumători — abia după ce sfirșeau de 
cîntat buclucașa serenadă, îi vedeam fumind prima lor 
țigară din ziua aceea. 

O altă operă in care aveam emoţii mari a fost şi 
Povestirile lui Hoffmann de Offenbach. Cele patru per- 
sonaje diabolice — Lindorf, Coppelius, Dappertutto şi 
Doctor Miracol — erau pe vremea mea cintate, mai în 
toate centrele muzicale, de doi interpreți cu voce de bas. 
Încredinţat că pot învinge orice obstacol, cele patru roluri 
de mai sus le-am cîntat singur ; totuși la fiecare act, 
înainte de a intra în scenă, aveam emoţii ca și cum aş 
fi început un nou spectacol. 

Țesătura muzicală, care diferă de la act la act, cerea 
să-mi gradez vocea concomitent cu desfășurarea acțiunii 
scenice, pentru ca în actul III (unde țesătura dramatică 
alternează cu cea lirică) să ajung cu aceleaşi forțe vocale 
de la începutul spectacolului. 

Pină în stagiunea 1926-1927, am cîntat nenumărate ro- 
luri de mare răspundere, fără să încerc senzațiile tra- 
cului. (În cuprinsul lucrării pomenesc şi de liniştea lăun- 
trică de care are nevoie artistul pentru a putea crea. 
Această linişte — pe lingă celelalte elemente — e în func- 
ție și de armonia colectivului în care trăieşte şi-şi exer- 
cită profesiunea.) 

Noi cei mai virstnici, după înființarea Operei romine, 
am trecut prin multe încercări care ne-au provocat nemul- 
ţumiri și care fatal au destrămat Oarecum şi armonia în 
care eram obișnuiți să colaborăm. Cei cu nervii mai tari 
au trecut prin ele liniștiți dar eu m-am resimţit într-atit 
încît la un moment dat nu mai puteam să cînt şi să 
interpretez rolurile așa cum înțelegeam. Simţeam în jurul 
meu 0 atmosferă care mă scotea din calmul meu obiş- 
nuit, În stagiunea 1926-1927 această situaţie atinsese punc- 
tul culminant. 

Înainte de a intra în scenă şi tot timpul cît cîntam, 
inima mi se bătea să se rupă, gura mi-era uscată, picioa- 
rele imi tremurau, iar în laringe simțeam înțepături ca 
de ace ! 

Publicul nu observa neliniștea și turburările prin care 
treceam, mă aplauda la fel ca și înainte, dar eu nu eram 
mulțumit. Mi se părea că laudele ce mi se adu- 

ceau erau făcute din politeţe şi din spirit de încurajare, 
iar cind mă aflam în scenă, nu vedeam decit oameni care 


stăteau gata „să mă îinghită“ |! 
Neliniştit de ceea ce se petrecea cu mine, dar totodată 


conştient, căutam să verific dacă același lucru mi se 


întîmplă şi în afara operei. 

Am dat concerte în două orașe mari din țară, apoi în 
iunie 1927 concertul de la Paris acompaniat de George 
Enescu, iar după o lună am avut curajul să fac o audiţi: 
la teatrul La Scala din Milano în fața lui Toscanini. 

În toate manifestările din vara acelui an, am constatat 
că vocea îmi era uşoară, iar senzațiile pe care le simțeam 
pe scena operei, nu le mai aveam. Eram iarăși stăpin 
pe mine, cu atit mai mult cu cît după audiţia de la 
teatrul La Scala, Toscanini mi-a comunicat că pot să mă 
consider ca şi angajat. 

Am plecat totuşi spre ţară, fiind convins că forțele 
mele refăcute trebuie să le folosesc pentru stagiunea 
teatrului nostru de operă din toamna anului 1927; dar 
spre desperarea mea, cum am revenit pe scena operei 
am simţit din nou senzațiile tracului, care de astă dată 
erau şi mai accentuate. Ajunsesem să mă preocupe emi- 
siunea vocii, care mi se părea că apucase pe un drum 
greşit şi în loc să O stăpinesc eu, mă stăpinea ea pe 
mine. De aci decurgeau toate plictiselile. 

Aveam doar două posibilităţi : să fac o carieră me- 
diocră — din cauza stării psihice în care mă aflam — sau 
să tai răul de la rădăcină, luînd-o de la capăt. 

Înţelegînd că neplăcutele senzaţii se datoresc numai 
obsesiei de care eram stăpînit, am luat O hotărire care 
pot zice că în acea situaţie a fost eroică : mi-am dat put 

și simplu demisia de la Operă! 


Luna noiembrie 1927 — cînd am fost nevoit să pără- 
sesc Opera — a reprezentat O perioadă foarte grea din 


viața mea. Eram atașat de opera noastră la a cărei înfiin- 
tare contribuisem şi eu, dar, aflat la o mare răscruce, 
şi pentru a nu ajunge la dezastrul total, am fost nevoit 
să o părăsesc, plecind în necunoscut. Am luat din nou 

drumul Italiei unde eram convins că voi reuși să scap 
din greul impas în care mă aflam. Acolo aveam pe 
bunul meu prieten şi profesor din Milano care eram sigur 
că mă va ajuta să-mi recapăt liniştea dorită. Ştiam 
că vocea și nervii mei greu încercaţi se vor reface numai 
prin noi studii şi că numai astfel voi putea să-mi continui 
cariera întreruptă atit de timpuriu. 

Într-adevăr, după cîteva luni de studii făcute zilnic 
dimineaţa şi după-amiaza, perseverind cu o voinţă de fier 
pentru a-mi regăsi calea cea bună a impostării vocii mele 
trăind într-o atmosferă de linişte şi destindere ii Ata 
recăpătat încrederea în mine, semnind contractul cu tea- 
trul La Scala, unde urma să cînt în primele zile ale jună 
aprilie 1928 rolul inchizitorului din opera Don Carlos de 
Verdi. j 

Pină la începerea repetițiilor, am profitat de ocazia 
care mi s-a oferit de a cînta la Monte-Carlo, unde am 
primit un angajament pentru rolurile Ramfis din Aida de 
Has şi Coline din Boema de Puccini. Prin spectacolele 
a O anD mi-am verificat buna stăpinire a 
„Din păcate, o neglijență personală mi i-a zdruncinat 
din nou. i 

Înainte de a pleca din Milano spre Monte-Carlo, un 
prieten îmi atrăsese atenția: „dacă stai mai malt la 
Monte-Carlo, ia seama la întoarcere, căci intre primăvara 
de acolo şi clima umedă din Milano este o mare. Aia 
iti a i milanezii care vin de pe coasta de azur se 

Parcă i-a fost gura pocită ! 

Schimbarea bruscă de temperatură, la întoarcerea în 
Milano, mi-a fost fatală ! În urma unei răceli pe Pe 
n-am luat-o în seamă la început, am contractat o gripă 
infecțioasă din care cauză am fost nevoit să furat re- 
petițiile atît de promițătoare începute la teatrul La Scala. 

Boala grea de care am suferit a lăsat urme adinci în 
organismul meu ; abia mă mai puteam ţine pe picioare, 
necum să pot relua repetițiile întrerupte. 

Convalescenţa a durat mai mult decit mă aşteptam, 
depăşind data cind era fixată premiera operei Don Carlos 
şi cum La Scala pe acea vreme işi închidea stagiunea la 
sfîrşitul lunii aprilie, am pierdut ocazia de a cinta într-un 
teatru în care orice artist doreşte să se manifeste. 

Acest eşec pe care l-am avut numai din cauza negli- 
jenţei mele, nu mi l-am putut ierta, iar lovitura primită 
cu această ocazie mi-a zdruncinat nervii într-atit, încit 
eram convins că nu voi mai fi capabil să apar vreodată 
pe scenă. 

Descurajat la gindul că va trebui să renunţ la arta mea, 
slăbit din cauza bolii, eram dezorientat şi lipsit de voinţă. 
Obsedat şi de ideea că de această dată sufăr şi de inimă, 
am plecat spre țară. 

Regretatul doctor Danielopol, pe care l-am consultat 
după sosirea mea în tară, a ris de mine, spunindu-mi : 
„Dumneata bolnav de inimă 2! Cine ţi-a băgat în cap ? 
Mor eu şi dumneata vei trăi încă mult timp după mine !“ 
Şi chiar așa s-a intimplat. Eu trăiesc şi azi, iar el săr- 
manul, deși nu era prea înaintat în vârstă cînd l-am con- 
sultat, a murit acum cîţiva ani. 

Acestui minunat doctor îi păstrez și azi o mare retu- 
noştință. Pot spune că numai datorită lui mi-am putut 
reîncepe activitatea de artist liric. El mi-a scos din cap 
ideea fixă că sufăr de inimă. 

Învingind şi această obsesie, mi-a revenit dorința să-mi 
incerc din nou puterile, făcînd un turneu de concerte prin 
țară (nu aveam curajul să le încerc la operă). 

În sfirşit, cu nervii refăcuți în urma turneului, m-am 
incumetat în cele din urmă să reintru la opera noastră 

unde din toamna anului 1928 şi pînă în anul 1955, cînd 
m-am retras, forțele mele morale şi fizice nu m-au mai 
părăsit. 

Am pomenit intenţionat mai pe larg de o perioadă 
tristă din cariera mea, numai pentru a întări sfaturile și 
recomandările pe care le dau în această lucrare tuturor 
cintăreţilor de profesie. Ele sint urmarea multor încercări 
prin care am trecut eu insumi, 

„Nici un cîntăreț nu trebuie să uite că fără o perfectă 
sănătate nu se poate face carieră lirică ; consumul de 
energie depus de artist în timpul cîntului este comparabil 
cu cel al muncitorilor care fac muncă grea. 

Emisiunea, frazarea, pronunţarea, interpretarea ideilor 
muzicale cer artistului nervi sănătoși, dar nervii sănătoși 
nu pot fi decît într-un corp sănătos. 

De aceea, în afara igienii propriu-zise a vocii, cîntă- 
reţul mai trebuie să-şi îngrijească întregul său organism ; 
aparatul vocal, atit de sensibil prin însăşi alcătuirea lui, 
devine şi mai sensibil cînd intervine o maladie. 
, Prin îngrijire, aşa cum am mai pomenit, nu înțeleg o 
îngrijire exagerată. Am întîlnit destui cìntăreți care a 
gerau, ocupindu-se numai de ei, de vocea lor. 


Tona de aşa-zisa îngrijire a glasului lor — fără să 
aibă nevoie — își maltratau coardele vocale sensibili- 


zindu-le. Beau ceaiuri fierbinţi, făceau inhalaţii, se badi- 
jonau în gât și în nas cu fel de fel de medicamente care 
mai de care mai „miraculoase“ ; ba, un tenor spaniol 
care era la Milano pe vremea cînd mă aflam şi eu acolo 
a băut o sticlă întreagă de gudron, convins că îi faca 
vocea „clară“... Bineînțeles că după aceea a ajuns la 
spital. i 
Am mai întîlnit şi dintre aceia care trăiau în camere 
mult prea încălzite şi nu deschideau geamul de teama 
„curentului“ ; se fereau de apa rece, atît de binefăcătoare 
organismului, iar cînd ieșeau în aer mai rece, abia atunci 
contractau o veritabilă răceală. Nu mai vorbesc de acei 
care exersau toată ziua spre a-şi „dezvolta“ vocea. 
Toate aceste exageräri care le sensibilizau organismul 
se datorau numai faptului că doreau să fie permanent cît 
mai „bine în voce“. 
A „Bine în voce“ nu poţi fi îngrijindu-te exagerat. „Bine 
în voce“ vei fi numai atunci cînd vei cînta după o per 
fectă tehnică vocală şi cînd vei duce o viață raţională 
cumpătată. j i 

Tracul se manifestă în cele mai variate și multiple 
forme. 

Unele sint puţin periculoase, altele de-a dreptul dezas- 
truoase, toate în funcţie numai de sistemul nervos al 
artistului. 

Am văzut destui cîntăreţi care, deși nu erau indispuși 
vocal, la ideea că trebuie să apară în public, erau cu- 
prinşi de trac. 

Soprana Alexandra Feraru, la debutul său în opera 
comică De-aș fi rege, în momentul cînd trebuia să intre 
în scenă, de frică, n-a mai avut curajul s-o facă. Dacă 
regizorul din culise n-ar fi luat-o în braţe să-i facă vint 
în scenă, glasul său frumos n-ar mai fi fost auzit niciodată. 

În unele cazuri tracul a scurtat activitatea unui artist, 
în altele a denaturat complet vocea și calităţile artistice 
ale unor cântăreţi. 

Nu rare au fost cazurile în care cel stăpinit de trac a 
renunțat de la bun început să mai urce treptele scenei. 

Am auzit cîntăreți cu voci frumoase care din cauză 
tracului au părăsit pur şi simplu scena în mijlocul actului. 

Alţii în schimb, fără să fi avut voci excepţionale, dato- 
rită bunelor studii şi a nervilor sănătoși, au făcut carieră 
inaintea celor cu voci frumoase dar cu nervii slabi. 

Acum treizeci şi cinci de ani, soprana Elena Ivony 
(angajata operei noastre) simțind că emoţiile o cotropesc 
şi că nervii nu o mai ajută, a simulat un leșin chiar în 
timpul cînd cînta aria Sentei din Vasul fantomă de 
Wagner. 

Tenorul Mihail Nasta, de cite ori venea în țară și era 
programat să cînte spectacole de operă, avea trac. Fiind 
distribuit o dată în Aida, în dimineața spectacolului l-a 
apucat un sughiț nervos care nu l-a părăsit decit după ce 
s-a anunțat că reprezentația nu va mai avea loc. După 
citva timp, stabilindu-se definitiv în ţară, a fost angajat 
la opera noastră. Aci, făcînd dese repetiţii cu partenerii, 
familiarizindu-se cu teatrul şi cu publicul nostru, n-a mai 
avut trac, Aceasta înseamnă că tracul nu intervenea 

decit atunci cînd schimba cadrul in care era obișnuit să 
cinte. 

De altfel, nu este primul caz pe care l-am cunoscut. 
Într-o stagiune a operei italiene la Bucureşti, primadona 
Rosa Caligaris Marti a fost cuprinsă de trac în timpul 
spectacolului, iar reprezentaţia a trebuit să fie întreruptă. 

În anul 1920, aflindu-mă la Milano, artistul Petrovschi, 
fost prim tenor al operei imperiale din Petersburg, s-a 
hotărît să facă audiție la teatrul La Scala în vederea 
unui angajament. A cîntat aria „Questa o quella“ din 
Rigoletto, adică ar fi trebuit să o cînte, fiindcă pe la jumă- 
tatea ei, picioarele au început să-i tremure ; emoționat 
peste măsură, a cerut comisiei care-l audia să-i dea voie 
să întrerupă audiţia pentru cîteva clipe, spre a-şi linişti 
nervii. 

Maestrul Toscanini, care se afla în comisie, înțelegător, 
a aşteptat liniștirea bictului tenor, care după citeva 
minute a început aria cu mult curaj. Exact în locul în 
care s-a oprit prima oară, s-a poticnit însă și a doua 
oară. Zdrobit de emoție, a căzut pe scaun, ceriîndu-și 
scuze, jenat, că nu mai poate continua | 

Seara, întîlnindu-l în Galerie la cafenea, mi-a spus: 
„Doisprezece ani am cîntat la Petersburg nenumărate 
opere ; în Anglia, de unde vin acum, am dat multe con- 
certe şi n-am avut nici un accident, ca pe „blestemata“ 
asta de scenă a Scalei, unde, numai în fața cîtorva 2a- 
meni, m-am făcut de ris“ | 

Sfătuiesc pe artiști ca în timpul spectacolului să nu se 
gindească la numărul actelor, să se autosugestioneze că 
n-au de cîntat decit un singur act. O dată terminat actul, 
numai atunci să se gîndească la următorul ; întocmai ca 
atunci cînd ai de dus o greutate mare — ò pui mereu ios, 
înşelindu-te că ai din ce în ce „tot mai puţin” pină la 
destinaţie. 

Aşa-zisele „audiții“, care decid angajarea tinerilor ar- 
tişti, sînt, din cauza tracului, adevărate chinuri ; dacă 


în toate meseriile „două şi cu două fac patru“, în cint 


nu face tot atît și cu atît mai puţin într-o audiție, unde 

cel care debutează nu poate face dovada întregului său 
talent, din cauza tracului. 

Pentru artistul obişnuit cu scena, liniștea este în 
funcţie nu numai de buna stare a nervilor săi, ci şi de 
buna studiere a rolului. Dacă artistul intră în spectacol 
cu rolul sumar studiat, pe lingă emoţiile apariţiei pe 
scenă, el mai are şi emoțiile cauzate de nesiguranţă. 

Orice artist, fie el cit de celebru, are emoţii înainte 
de a intra în scenă şi fiecare caută să şi le stăpinească în 
felul său. Celebrul tenor Enrico Caruso își liniştea nervii, 
inaintea începerii spectacolului, aprinzind zeci de ţigări, 
una după alta, pe care nu le fuma, ci le arunca imediat 
intr-un vas cu apă. Ettore Marcasa, celebrul bas al 
secolului trecut, își liniştea nervii cîntînd din chitară. 

De obicei, după ce mă machiam și îmbrăcam costumul, 
căutam să-mi înlătur emoţiile respirind profund de cîteva 
ori, aşezat comod pe un scaun. 

Pentru a nu fi obsedat de ideea că sînt emoționat, mă 
sugestionam zicindu-mi că publicul îmi este prieten și că 
a venit la teatru să se delecteze la auzul vocii mele, pe 
care o apreciază. La fiecare început de spectacol nu aveam 
teamă, ci abia aşteptam să apar pe scenă şi să cint publi- 
cului meu drag. 

Dragi cîntăreţi, nu vă temeți de public. El nu vine la 
teatru să vă critice el vine să se instruiască, să se bucure 
de frumuseţile artei. 

În mod obişnuit după ce mă machiam şi îmi imbrăcam 
costumul, îmi mai rămînea o oră liberă pînă la ridicarea 
cortinei şi-mi întrebuinţam timpul verificind pe scenă 
dacă masa, fotoliul, canapeaua sau alte obiecte de care 
mă foloseam în seara respectivă erau la locul lor. 

Lipsa obiectelor sau schimbarea așezării mobilelor, altfel 
decit eram obișnuit eu la repetițiile generale, m-ar fi de- 
rutat şi mi-ar fi stricat efectele scenice care sint strîns 
legate de interpretarea vocală. 

Cind jucam roluri în care întrebuințam spada, o încer- 
cam înainte de a intra în scenă, ca nu cumva să fie 
înțepenită. 

Barba şi mustăţile care se pot dezlipi din cauza 
transpiraţiei, constituiau și ele una din grijile mele. Dacă 
aveam de scos pălăria, primul meu gind era să nu o 
ridic smucind-o şi să mă asigur totodată că la ridicarea 
ei nu mi-am deranjat vreo șuviță de păr din perucă. 
Atunci, cu gestul cel mai natural, îmi treceam mina prin 
păr, netezindu-l, socotind că este un gest firesc oricărui 
personaj, indiferent de epocă. Mi-a fost dat să văd 
cindva, într-un spectacol de operă, un bariton care, o 
dată cu pălăria, și-a scos şi peruca, ce nu era, probabil, 
bine fixată pe cap. Ilaritatea acelui greu moment m-a 
impresionat în mod neplăcut. 

Obiceiul de a-mi trece mîna prin păr, la scoaterea pălă- 
riei pe scenă, l-am luat dintr-un spectacol cu Lohengrin, 
în care jucam rolul regelui. În actul I, regele îşi face 
rugăciunea scoţindu-și coroana. Am făcut întocmai cum 
mai făcusem și altă dată şi cum îmi indica rolul ; dar în 
acea seară, o şuviță de păr mi s-a agăţat de coroană 
şi mi-a căzut peste ochi. 

După ce înainte de ridicarea cortinei mă asiguram că 
totul este în regulă, mă plimbam prin scenă, luînd atiru- 
dinea personajului, cu pașii, gesturile şi expresia feţei 
lui ; așa îl văzusem eu pe Ermette Novelli în tinereţea 
mea. Ermette Novelli, marele artist, fiind angajat în 
1905 la Teatrul Naţional, a jucat la noi în ţară 12 spec- 
tacole neuitate. 

În acel an eu făceam parte din compania de operă 
italiană și imi petreceam timpul prin culise pentru a 
vedea şi observa ceea ce se petrece dincolo de cortină. 
Spre surprinderea mea, l-am văzut pe Novelli, înainte de 
a intra în scenă, făcind diferite gesturi din miini săl- 
tind și sărind prin culise, mișcindu-și muşchii obrazului, 
făcînd gimnastica maxilarelor etc. Atunci mi-am dat 
seama că tot ce făcea el nu era altceva decit mijlocul 
cel mai bun de a te pune „in formă“ și în „atmosferă“. 

Ca să mă familiarizez cu publicul, priveam prin ochiul 
cottinei în sală, şi prin aceasta simțeam şi binevenita 

linişte, aşteptind cu incredere şi nerăbdare ridicatea 
cortinei. SL = 
Dacă aveam de cîntat scene cu fața spre public, îmi 
indreptam totdeauna privirea spre fundul sălii, peyin 
deasupra capetelor spectatorilor, pentru ca să se „poată 
întelege, din expresia întregii mele figuri și mat ales 
din aceea a ochilor, stările sufleteşti ale personajelor pe 
care le interpretam. l 
Dirijorul, unul din factorii de răspundere ai specta- 
colului, nu a constituit pentru mine o grijă, deoarece, 
după cum am amintit, nu am intrat niciodată in- scenă 
nepregătit din punct de vedere muzical. . ; 
Dacă aveam de cintat opere în care se schimba din 
cind în cînd tempoul, sau aveam de susținut pasaje de 
care depindea „intrarea“ celorlalți parteneri, totuși pentru 
a fi mai sigur că nu greşesc şi în felul acesta să derutez 
pe ceilalți, „furam“ cu coada ochiului mişcarea sau in- 
trarea indicată de dirijor. | 
De asemenea, pentru că rolul era bine studiat și textul 
1] aveam bine fixat în memorie, uitam de existenţa 
sufleorului. l d 
Obiceiul unor cântăreţi de a privi fix la mîna diri- 
'orului sau a-și bate inconștient tactul cu mina sau cu 
piciorul, precum şi acela de a apleca ochii la cuşca sur 
fleorului, care pe lingă obligația de a şopti textul, o mai 
are şi pe aceea de a bate măsura la fel ca dirijorul, este 
cu totul neartistic. 
Acest obicei îl face pe artist rigid, preocupat, şi-l 
detaşează de ansamblu şi de subiect. Din experiența 
lea. personală, din exemplele negative întimplate în 
jurul meu, din observaţiile făcute încă de la începutu- 
rile activității mele artistice, pot spune că am tras con- 
cluziile cele mai sănătoase. A 
Cum ai putea să nu tragi concluzii sănătoase cînd vezi 
cu ochii, aşa cum am văzut eu un bas care juca pe Ange- 
lotti din Tosca şi în scena în care căuta cheia la picioa- 
rele statuii Madonei, umbla pe vine, bițbiind neconvin- 

gător cu miinile pe podele, iar cu ochii privea speriat la 
dirijor ca să nu piardă replicile. 

Sau un altul, care interpretînd pe Contele de Luna din 
Trubadurul, s-a duelat cu spada băgată în teacă, pentru 
că era înţepenită și n-a mai putut s-o scoată la momentul 
potrivit. 

Tot în Trubadurul, o mezzo-soprană care, în loc să in- 
tindă spada tenorului, i-a dat doar teaca goală, căci 
spada căzuse de mult. 

Vă închipuiţi ce risete stirnesc în public aceste scene 
şi ce defect considerabil constituie pentru un artist lipsa 
de prevedere. 

Prevederea şi buna pregătire scenică nu sînt necesare 
numai pentru a-l scuti de ridicol, ci chiar pentru a-l 
feri de nefastele urmări ale tracului. 

De obicei, acestea se petreceau în trecut, cînd se lucra 
cu totul în alte condiții decit astăzi. 

Pe atunci un artist începător nu ajungea să cînte un 
rol principal cu prea multă ușurință. 

Cei distribuiți să dubleze rolurile unei opere care se 
da în premieră cintau după ce „protagonistul“ (în majo- 
ritatea cazurilor „bine susținut“) se plictisea de rol. Dacă 
„dublura“ dădea dovadă de calități şi „promitea“, atunci 
„protagonistul“ nu mai lăsa rolul din mînă decît în 
cazul cind se îmbolnăvea. 

Mai erau în operă și din aceia care nu erau distri- 
buiţi cu ocazia premierei, dar'“simțeau că li s-ar potrivi 
rolul respectiv. După multe stăruințe reușeau să-l repete 
la cabină cu pianistul şi dacă acesta găsea, din cine știe 
ce pricini, că artistul în cauză nu corespundea vederilor 
și gustului său artistic, rămînea cu rolul învăţat muzical, 
dar fără a ajunge să-l repete pe scenă. 

Apoi intervenea dirijorul și regizorul prin a cărui „sită“ 
trebuia să treacă debutantul şi dacă aceştia găseau că 
rolul nu i se potriveşte scenic şi vocal, nu ajungea să-l 
cinte în spectacol. 

Nimeni nu se întreba dacă respingerea a fost făcută 
pe drept sau pe nedrept. Dar... cum un cîntăreț nu întot- 

deauna este bine în voce şi cum de multe ori se întimplă 
ca toţi cei distribuiţi într-un rol să fie bolnavi, aceasta 
era singura ocazie cînd cel cu rolul învăţat apuca și el 
spectacolul mult „visat“ | 

Atunci îi se fixa în grabă 2-3 repetiţii de ansamblu 
făcute cu pianul, fără costume şi numai cu un „decor 
marcat“. | 

Uneori se întimpla să fie anunţat chiar în dimineaţa 
spectacolului și intra în scenă numai cu o singură repe- 
titie la care, de multe ori, nu puteau fi prezenți toți 
interpreții ; uneori lipsea chiar partenerul sau partenera 
cu care avea de cintat duete. 

Pregătit în grabă, bietul artist-debutant care avea de 
susținut un rol de răspundere, cinta seara cu un partener 
cu a cărui voce nu știa dacă se acordă, fără să mai 
vorbesc de jocul de scenă. 

Cred că sînteţi de acord că în asemenea condiții nu 
putea să nu fie cuprins de trac. El nu știa de ce să se 
ocupe mai întîi: de emisiunea vocii, de interpretare, de 
felul cum să se descurce în scenă şi cum să folosească 
costumul etc. 

Se mai întîmpla să-l „stringă puţin“ şi cizmele sau să-i 
fie „prea largi“ căci de la o zi la alta nu se putea lucra 
o încălțăminte, oricită bunăvoință ar fi fost. 

Lucrul cel mai greu și cel mai important era însă 
sunetul orchestrei cu care nu era obişnuit, deoarece cu 
orchestra nu repetau decit artiştii care cintau în premieră. 

Copleșit de permanente emoții, artistul-debutant trecea 
cu greu obstacolele inerente unui rol de răspundere, şi nu 
toți puteau reuși întru totul de la început, căci aşa cum 
pomenesc în această lucrare, nu toți artiştii sînt croiți 
la fel: unii sînt mai timizi, dar cu bunăvoință se pot 
forma încetul cu încetul, alţii sînt mai curajoși și reu- 
şesc mai repede. 

Dacă reușea să iasă cu „faţa curată, i se mai încre- 
dinta și un alt rol (pregătit în aceleaşi condiţii) şi încetul 
cu încetul îşi făcea un modest loc printre artiștii care 
„promiteau“. 

Așa s-au format mulți artişti merituoși ai operei noas- 
tre, pe care eu i-am socotit în acea vreme „eroi“ și care 
se mențin și astăzi, făcînd fală instituției noastre. 

Cei care nu au reuşit, au rămas obsedați de eșecul lor, 
lăsîndu-se stăpîniți de trac şi nemaiavînd curajul să cânte 
un rol principal ; pentru că au ținut la această „carieră“, 
s-au rezumat la roluri secundare, roluri ce nu întotdeauna 
se potriveau glasului lor. 

Astăzi, datorită muncii din teatrul nostru, datorită 
concursului ce se dă artiştilor tineri, prin condițiile excep- 
tionale ce li se oferă, dacă nu sînt strălucitori la debu- 
tul lor, sînt încurajați și încercați în alte roluri. 

Cînd incepe studierea unei opere noi, se pregătesc 
scenic şi muzical două, trei echipe de cîntăreți în care, 
pe lîngă cei mai vechi, intră şi tineretul. 

Astfel s-au format tinerele cadre ale operei noastre, 
pentru care, față de excepționalele condiții pe care le au 
la dispoziţie, orice efort de muncă din partea lor nu este 
prea mare. 

Pregătiţi temeinic de dirijor și regizor, repetind rolul 
prin rotaţie, fiecare interpret cu costumul și incălțămintea 
pe măsura lui, familiarizați cu scena și orchestra... numai 
dacă ar fi total lipsiţi de calităţi n-ar putea face faţă 
cerințelor scenei de operă. 

Așadar, la formarea şi ridicarea unui element tinăc 
contribuie dirijorul şi regizorul. Acestora, pe lingă pregă- 
tirea profesională, li se mai cere și darul de a descoperi 
calităţile preţioase din fiecare artist. Ei nu trebuie să 
uite că artistul nu este perfect dintru început ; pentru 
aceasta trebuie să dea dovadă de multă înțelegere și 
răbdare. i 

Lipsa de întrebuințare a unui artist este cel mai mate 
rău ce i se poate face. Un cintăreț care apare pe scenă o 
dată sau de două ori într-o stagiune, îşi pierde încrederea 
în sine, oricite calităţi ar avea și atunci cind are de cintat 
se simte stăpinit de trac. 





Tracul intervine, după cum vedeţi, din te miri ce! 

O observaţie a regizorului sau dirijorului făcută ceva 
nai brutal la repetiţie, cind nervii actorului sint 
incordaţi, o atitudine ostilă a vreunui coleg, o repetiție 
nu prea reuşită din punct de vedere vocal îl pot tulbura 
pe artistul emotiv, într-atit încît dacă nu-i incurajat pină 
cînd ajunge să cînte în fața publicului, artistul este obse- 
dat de toate neplăcerile încercate în cursul repetiţiilor. 

Artişti cu voci frumoase şi talentați și-au ratat succesul 
din cauza unei singure vorbe nelalocul ei. O vorbă bună 
ridică moralul artistului, o apreciere răutăcioasă îl poate 
dobori. 

Dacă unii cîntăreți sensibili şi conştiincioși pot fi 
influenţaţi chiar de un lucru de nimic, am văzut și 
din aceia care primesc orice observație cu nepăsare, 
căutînd să-şi facă drum prin orice mijloace. 

Povestesc în cartea mea de amintiri despre un bariton 
sicilian, din cei „iuți la minie“, care primea dese 
observaţii din partea dirijorului, pentru că nu emitea 9 
anumită notă aşa cum trebuia. Deoarece știa că din 
această cauză dirijorul l-ar fi putut protesta, cerind 
impresarului să-l schimbe — așa cum se întîmplă în Italia 
cînd un artist nu corespunde — îndrăznețul sicilian a 
imprăştiat zvonul că „bagă cuțitul şi în impresar și în 
dirijor“ ! În timpul repetiției următoare, la o nouă obser- 
vație a dirijorului, baritonul, furios peste măsură, a 
scos din buzunar un cuţit sicilian repezindu-ce la partitură 
ca să radă nota cu pricina, exclamind enervat: „Să 
radem de aici nota asta uriîtă, cine dracu a scris-o ?“ 
lată un nebun care n-avea nervi şi care era încredinţat 
că se mai poate face carieră şi altfel decit prin exersarea 
unei bune emisiuni. Ceea ce-l interesa pe el era „raderea“ 
notei, nu buna ei emitere. 

Sint artişti care se impresionează chiar cînd intilnesc o 
persoană dezagreabilă în culise, sau cind o văd în sală 
şi ştiu că sînt priviţi cu „ochi răi“. De aceea recomand 
tuturor artiştilor să evite pe cît se poate vizitele ia 
cabină înainte de sfîrşitul spectacolului ; nu toate vizitele 

sint făcute din dragoste sau din spirit de încurajare. Mai 
sint și dintre aceia care printr-un cuvînt „inocent“ sau 
printr-o apreciere proastă, aruncată ca din întîmplare, îți 
strecoară în suflet cea mai mare răutate. Orice cuvint spus 
cu intenția de a-ţi sădi în suflet îndoiala în puterile tale 
prinde rădăcini, nervii fiind încordaţi înainte de intrarea 
în scenă. Vizitele în cabină de altfel mai au și dezavan- 
tajul că te scot din atmosfera personajului pe care-l 
intruchipezi şi te îndreaptă către preocupări neartistice, 
te determină să intri în scenă răvăşit de conversații 
banale şi-ţi îngreunează posibilitățile de a te simți „în 
pielea personajului“, după cum se spune în limbajul 
nostru actoricesc, Dacă pentru artiştii cu experienţă, stă- 
pini pe posibilităţile lor, aceste răutăți nu au prea mate 
importanţă, pentru mulţi, şi în special pentru începători, 
un cuvint nelalocul lui, azvirlit înainte de începerea spec- 
tacolului sau în pauze, poate să-l răstoarne, silindu-l să 
nu mai fie la înălțimea rolului şi să-i compromită succesul, 

Comentariile răutăcioase ale colegilor din pauzele spec- 
tacolului, făcute în foaier, sînt de asemenea descuraja- 
toare pentru interpreți — dacă le ajung la urechi — şi 
pot influența neplăcut și publicul ascultător. Pe vremea 
cînd eram în Italia, am fost angajat, pentru o stagiune, 
la opera din Cairo. Direcţia acestei opere interzicea 
artiștilor care nu făceau parte din distribuţia spectacolului 
intrarea în teatru. Măsura era bine gîndită, căci in 
acest fel se evitau comentariile răutăcioase, care se răs- 
fringeau asupra artiştilor și bineînţeles şi asupra reușitei 
spectacolelor. 

O perfectă colaborare între colegi este cit se poate de 
necesară pentru liniştirea nervilor fiecăruia. 

Cu cît artistul este mai mare, cu atit el trebuie să 


fie mai bun, mai îngăduitor, mai înţelegător cu ceilalți 
parteneri cu care cintă și mai ales față de cei distribuiți 
în roluri mai mici. Orice artist este sensibil și dacă stu- 
diază sau cîntă pe scenă cu ideea că are alături un 
partener răutăcios sau distant, care îi critică fiecare gest 
sau fiecare notă, poate fi stăpinit de trac. 

Fără a ne ascunde după degete, trebuie să recunoaștem 
că în teatru este destul de frecventă gelozia dintre colegi. 
Nimeni nu poate lua ceea ce este al altuia și, mai ales 
în teatru, nimeni nu poate lua talentul altuia sau cinta 
cu vocea altuia. 





Gcorge Folescu, Sigismund Zaleski şi George Niculescu- 
Basu (iunie 1933). 


Fiecare artist se ridică numai prin propriile sale 
calități şi numai acestea pot să-l impună aprecierii publi- 
cului. 4. 

În anul 1932, Folescu, Sigismund Zaleschi și cu mine 
ne-am hotărît să dăm împreună citeva concerte prin para. 

Nici unul dintre noi nu ne-am gindit că vocea unuia ar 
putea place mai mult publicului decit a celuilalt sau că 
succesul unuia ar putea umbri succesul celuilalt. 

Am ţinut doar ca acest concert să aibă o ţinută artistică 
corespunzătoare şi să nu capete aspectul unei curse 
pentru a ieși fiecare în evidenţă. 

Publicul, impresionat de programul bine chibzuit şi 
de interpretarea noastră, năvălea in cabine, şi ne felicita, 
întrebindu-ne : 

— Bravo ! Mai rar concert dat de trei cîntăreţi cu 
voci grave. 

— Dar ce v-a venit nene, toți trei deodată? 

— Nu sinteți geloși unul pe celălalt? 

Cit de frumos este să nu cunoaștem sentimentul gelo- 
ziei și al invidiei, să ne ajutăm între noi şi să fim buni 
și înțelegători cu fiecare, cu atît mai mult cu cît toți 
avem același ţel. 

Celebra cintăreață Felia Litvin povesteşte în amintirile 
sale că odată în opera Rusalka de Dargomijski, fiind la 
un moment dat în genunchi și neputindu-se ridica — din 
cine știe ce motive — i-a şoptit partenerului ei, celebrul 
Șaliapin, care interpreta pe morar: „ridică-mă...“ şi 
Şaliapin s-a repezit s-o ajute. 

Pe vremea cînd eram în Italia, auzeam că un tenoc 
celebru, căruia i se spunea „divinul Mario“, era atit 
de gelos pe succesele soţiei sale (tot cîntăreață și ea) 
incit atunci cînd cîntau impreună şi cind bineînțeles publi- 
cul îi aplauda pe amindoi, „divinul Mario“ își împiedica 
soţia să iasă la rampă. Acest fapt nu-i oprea totuşi ca 
după spectacol să iasă amindoi într-o perfectă armonie. 

Colegi geloşi am întîlnit şi eu în cariera mea şi asta 
chiar cînd ciîntau roluri diferite. 

Unii, ca să iasă numai cei în evidenţă, făceau orice 
ca să-și umbrească partenerul : fie că spuneau un cuviat 
neplăcut în cabină cînd se deghizau impreună, fie că 
făceau o glumă de prost gust, totul era făcut cu scopul 
de a-l demoraliza înainte de a începe spectacolul. 

În timpul spectacolului, procedau la fel: un joc de 
scenă brutal pentru a-i lua respiraţia partenerei sau 
partenerului, o îmbrincitură dată ca „din nebăgare de 
seamă“, un spate întors în timpul pauzelor cînd nu avea 
de cîntat „gelosul“, fără a mai vorbi de ce se petrecea 
la repetiţii, cînd se puteau manifesta „mai in voie“, 

Pe aceşti oameni „plini de ei“, invidioşi și orbiţi de 
gelozie, care uzau de cele mai meschine mijloace, cred 
că nimeni nu-i poate numi artiști; eu nu-i pot numi 
nici chiar „colegi“. 

Aceste porniri uriîte și care nu au nimic comun cu 
noţiunea de artist se petreceau pe vremea cind un artist 
trebuia să recurgă la tot felul de procedee pentru a se 
putea manifesta pe o scenă. 

Astăzi, toți cei care au talent și sînt apți pentru a face 
față cerințelor scenei au create toate condițiile pentru 
valorificarea posibilităţilor lor. Regimul nostru de demo- 
craţie populară organizează educarea tineretului artistic 
în spiritul unei morale sănătoase, a principialităţii şi a 
exigenței tot mai mari în pregătirea lor profesională. 

Fiecare cîntăreţ, fiecare actor este un creator. El trebuie 
să se străduiască și să facă tot ceea ce-i stă în putință 
pentru a realiza un spectacol bun, adevărat, strins legat 
de viaţă, ca în felul acesta să poată contribui, prin 
arta sa, la educarea poporului nostru, la ridicarea gustului 
artistic al publicului spectator. 

Artistul adevărat este acela care transmite „fiorul 
frumosului“ prin arta sa, şi nu se lasă posedat de 
sentimente josnice pentru tovarășii săi de artă. 

Celebra Felia Litvin povestește că, avind de cîntat cu 
marele tenor Jean de Reszke în opera Tristan şi Isolda 
(rol pe care Felia Litvin îl cînta pentru prima oară) 
la prima repetiţie tenorul, avind impresia că Felia Litvia 
nu corespunde rolului, i-a spus: „Nu cred că-ți merge 
rolul acesta“. Atinsă grav de aprecierea partenerului său, 
Litvin, ajunsă acasă, a izbucnit în plins. La repetiţia 
generală, acelaşi Reszke i-a spus: „Bravo Felia, ești 
admirabilă în rol“. Iată dar, cum şi cei mai mati 

artişti se pot înşela. Vă puteţi da seama în ce stare sufie- 
tească ar fi putut cînta Litvin spectacolul, dacă colezul 
ei n-ar fi recunoscut că s-a înşelat ? 4 

Eu m-am considerat totdeauna un bun partener pentru 
colegi, pentru că înțelegeam că fiecare dintre ei se luptă 
cum m-am luptat și eu, ca să-şi cîştige un loc în artă, 
Ştiam ce inseamnă nervii unui artist în scenă, știam cit 
muncește fiecare pentru ca să realizeze un rol. o inter- 
pretare bună. $ 

În atiția ani de teatru, am cîntat cu fel de fel de 
parteneri. Teatrul adună laolaltă oameni cu diferite 
caractere şi modul de a se purta al fiecăruia variază de 
la om la om, după educaţia primită. Din moment ce 
începeam studierea unei opere, toți deopotrivă lăsam la 
o parte orice animozitate și colaboram cît mai armonios 

Singurul nostru gind era ca munca noastră să dea 
roade cît mai frumoase, ridicînd, prin aceasta prestigiul 
instituției din care făceam parte. E 
j Mi se pare atit de nefiresc ca un artist care e menit 
să exprime prin arta sa „frumosul“ să fie cuprins de 
sentimentul josnic al geloziei. 

Armonia și buna înțelegere dintre colegi contribuie ja 
menținerea prestigiului lor şi chiar şi la evitarea tracului 

Colegii mei de operă italieni, cu care am cîntat, își 
ascundeau diversele forme de manifestare ale traculai 
prin fel de fel de mijloace. 

La ce nu recurgeau ! La superstiții naive, copilăreşti 
care le aduceau o oarecare linişte de moment. Unii purtau 
la dinşii fetişuri, amulete, cite o fotografie dragă a 
cuiva din familie, cu credinţa că le poartă noroc, își împo- 
dobeau masa de machiaj cu fel de fel de Skoa etc, 
Toate aceste naivități, dacă nu-i linişteau complet, cel 
puțin le abătea gîndul de la diferitele inhibiţii sau 
complexe. i 
; Celebrul tenor Giuseppe Anselmi, care a cîntat mult 
în Rusia, avea una din cele mai ciudate superstiții. În 
seara debutului său, în drumul de la cabină la scenă, 

s-a izbit de un pompier care-i sta în cale. Ei bine, i-a 
intrat în cap că pompierul i-a purtat noroc şi de atunci 
oriunde ar fi cintat, soţia lui, în culise, avea grijă ca 
pompierul de serviciu de pe scenă să iasă în calea lui 
Anselmi şi să se izbească de el ca din întîmplare, întoc- 
mai ca la debut. Numai așa intra liniştit în scenă. 

Emoţiile şi tracul sint foarte frecvente în viaţa artis- 
tică. 

Emoţiile încep la unii artiști cu citeva ore înainte de 
a intra în scenă, iar la alţii, mai emotivi, chiar cu cîteva 
zile înainte. Artiştii rutinaţi, după cum am mai spus, nu 
sint scutiți de emoţii, dar numai pină la intrarea în 
scenă. O dată intraţi în rol, se liniştesc încetul cu încetul. 

L-am văzut pe Sigismund Zaleschi, fost bariton și 
regizor la opera noastră, cintind într-o seară rolul lui 
Boris Godunov. Era calm şi liniştit înaintea reprezen- 
taţiei. Foarte surprins, ştiind prin ce emoţii treceam eu 
în aceeași situaţie, tocmai cînd voiam să-l felicit pentru 
calmul lui, mi-a întins o mină rece, ca un sloi de gheaţă... 

Este necesar ca atunci cind îți vezi partenerii nervoși 
să-i ajuţi cu orice îţi trece prin minte: o stringere de 
mînă, o privire caldă, un cuvînt bun strecurat în şoaptă, 
reuşesc să-i liniştească mai mult decit orice medicament 
ar lua. 

Susținerea moralului partenerilor noştri, colaborarea 
artistică şi colegială, fac parte din obligaţiile tuturor 
artiştilor, căci oricine ştie ce urmări poate avea tracul 
pentru un artist și chiar pentru buna reușită a unui 
spectacol. 

Tenorul Vrăbiescu, de cîte ori apărea în Lohengrin, 
după ce cînta primele fraze cu care-și trimetea lebăda 
„acasă“, se întorcea spre mine, care cîntam pe regele 
Enric Păsărarul şi se uita în ochii mei, așteptind verdictul. 
Eu îi şopteam printre dinţi: „Extraordinar... bravo“ |! 
Două cuvinte numai, spuse la momentul potrivit, erau 
de ajuns să-l încurajeze, pentru ca frazele următoare cu 
care îl salută Lohengrin pe rege, să fie mai clare și mai 


viguroase 

Pe cind cintam la Lisabona in opera Mefistojele de 
Boito, inainte de începerea spectacolului mă plimbam 
nervos pe scenă. Şi pe drept cuvînt, căci cîntam într-un 
teatru al cărui public știam cît este de pretențios și 
în faţa căruia apăream pentru prima oară. Coriştii, care 
se ştie că sînt cei mai în măsură să te judece, văzindu-mă 
agitat, au făcut cerc în jurul meu, unii admirindu-mi 
costumul, alţii apreciindu-mi machiajul, iar cei mai multi 
complimentindu-mi glasul. Aceste dovezi de simpatie au 
reuşit să mă liniştească într-atit, încît în momentul în 
care s-a ridicat cortina, am intrat în scenă cu mai multă 
încredere și bineînțeles mai liniștit. 

“Toţi artiştii sînt cuprinși într-o mai mare sau mali 
mică măsură de emoţii. Unii se laudă însă că sînt calmi 
dar cînd vorbeşti cu ei, observi că sînt palizi, agitaţi. 
sau că tremură. 

Singura posibilitate de combatere a tracului este aceea 
a educării voinţei. 

Am cunoscut colegi care pentru a-și linişti nervii, 
beau alcool înainte de a intra în scenă sau întrebuințau 
diferite medicamente. 





Aşa-zisele calmante ale cîntăreților constituie o mare 
pacoste. O dată obișnuit cu calmantul nu te mai poți 
dezbăra de el și cu timpul, nemaifăcîndu-și efectul scontat, 
fatal trebuie să mărești doza, ceea ce duce lent la 
intoxicarea organismului, la debilitarea nervilor şi chiar 
la slăbirea întregului aparat vocal. 

La Parma, dirijorul Tulio Serafin ne spunea că sin- 
gurul leac contra tracului, leac pe care nu-l găsești în 
nici o farmacie, este acela de a duce o viață ponderată 
şi liniştită, o viață de cântăreț, pentru a fi totdeauna 
în voce. De altfel, adăugă el. „un artist care este în 
voce, n-ar trebui să aibă «nervi» în scenă... 12% 
„După cum am mai spus, nu eram lipsit de emoţii în 
ziua spectacolului. În ziua aceea, căutam să nu mă gin- 
desc prea mult la rolul pe care îl aveam de interpretat. 
Făceam o plimbare pe jos pină la şosea, unde-mi încărcam 
plămînii cu aer curat și admirind natura — calmantul 

ideal al nervilor tuturor muritorilor — uitam şi de rol 
şi de operă. 

La întoarcere, după ce mă odihneam puţin, îmi exersam 
vocea cîntind uşor unul sau două exerciţii. La o jumătate 
de oră după ce luam dejunul, mă odihneam o singură 
oră (somnul îndelungat înainte de spectacol nu este 
indicat cîntăreţilor, căci moleșeşte corpul). 

Aşezat în faţa mesei de deghizat, mă îndepărtam de 
orice preocupare a vieții din afară de teatru, concen- 
trindu-mă numai asupra personajului și din momentul 
în care imbrăcam costumul, simțeam că încep să-mi 
trăiesc rolul. 

Zeci de ani de carieră, cîntind în teatrele noastre din 
țară și străinătate, nu am folosit nici un medicament din 
cele despre care se spune că ar calma „nervii“. 

O singură dată, acum n ani, m-am abătut de la acest 
principiu, și atunci vă rog să credeţi, mi-a fost fatal. Dar 
iată cum au decurs lucrurile : 

Am fost invitat la Cluj să cint trei spectacole: Bär- 
bierul din Sevilla şi Mireasa vindută la Opera romînă, 
Don Pasqualle la Opera maghiară. Toate trei fiind în 
repertoriul Operei din Bucureşti, le cîntam obişnuit în 
fiecare săptămină. Sosit la Cluj mă simţeam perfect în 
voce, pentru că știam cum să mă îngrijesc ca să nu am 
nici o surpriză vocală. Cu teatrul și publicul din Cluj 
eram familiarizat, cîntasem de multe ori acolo și deci 
eram liniştit, astfel că spectacolul cu Bårbierul din Sevilla 
a decurs normal. 

Nu m-am simţit totuşi „în apele mele“, din cauza 
regiei care era complet diferită de cea de la Opera din 
Bucureşti. 

În această regie am cîntat pe Don Basilio din anul 
1922 pînă în anul 1955 și oricită rutină scenică aveam 
cînd am cîntat la Cluj, totuşi nu am putut cuprinde 
totul dintr-o singură repetiţie de scenă. Pentru a nu-mi 
da probleme de joc în timpul cîntului, s-ar fi cuvenit ca 
regizorul-gazdă de la Cluj să fie mai puţin intransigent, 
cu atît mai mult cu cît eu eram musafir și de obicei, cind 

este invitat un artist să cinte intr-un alt teatru, regizorul 


este obligat să facă și oarecari concesii, căci publicul 





George Niculescu-Basu în rolul lui Kezal 


Miro 32.59 A a 
Mireasa vindută de Smetana 


din opera 


aşteaptă in primul rind să audă vocea cîntăreţului inyi- 
tat și apoi să-l vadă alergind prin scenă 

Enervat din cauza lipsei de înțelegere și consideraţie 
care mi-a arătat-o tinărul regizor-gazdă de la opera din 
Cluj, am fost atit de tulburat după primul spectacol încit 
nu am mai avut odihnă. 

Știind că al doilea spectacol Mireasa vindută este 
regizat de acelaşi regizor „fantezist“ și intransigent, am 
intrat la griji, gindindu-mă că în acest spectacol mă pot 
aștepta la surprize şi mai neplăcute din punct de vedere 
scenic, decit cele din Bârbierul din Sevilla. 

Rolul lui Kezal din Mireasa vindută este un rol de 
compoziţie care se bazează, pe lingă voce, și pe un joc 
de scenă strins legat de al celorlalți interpreți. Oricită 
pricepere şi bunăvoință aș fi avut, ştiam că dacă jocul 
celorlalți interpreți nu se acorda cu jocul meu, nu voi 
putea arăta măsura posibilităţilor mele în acest rol destul 
de greu de interpretat. Nervos cum nu am mai fost 
niciodată, am recurs la un medicament despre care 
auzisem că e un bun calmant, fără să ştiu ce conţine 
Într-adevăr, în ajunul spectacolului mi-a folosit, căci am 
putut în sfîrşit să adorm. Pentru a-mi asigura odihna dina- 
intea reprezentaţiei, am mai luat o doză şi în după- 
amiaza spectacolului. 

Seara, cînd am inceput primele fraze, mi-am simţit 
faringele mult prea uscat, iar sunetele lipsite de intensitate 
Am continuat să cint, crezind că este ceva trecător şi că 
se datorează enervării şi încordării cu care am intrat 
in scenă. 

În momentul cînd m-am așezat pe scenă în faţa mesei 
unde stăteau şi părinții Majenkăi, starea mea de enervare 

ajuns la paroxim : scaunul şi masa erau... bătute în 
cuie, de podea ! Tar locul dintre scaun şi masă era atît 
de neîncăpător, încît am fost nevoit să-mi string picioa- 
rele, ca să nu le lovesc de ale partenerilor mei. 

Aţi mai auzit voi ca o mobilă și mai ales un scaun 
care trebuie mişcat să fie bătute în cuie de podea?! Am 
cintat pe multe scene, dar acest lucru nu l-am pomenit ! 

1 i a 1 i ă iti 

Rolul lui Kezal nu este un rol static, din contră, îţi 

cere multă mişcare. Interpretul trebuie să joace deci cit 
mai degajat şi natural. 





George Niculescu-Basu în rolul lui Kezal din opera 
Mireasa vindută de Smetana. 


În actul I, unde Kezal propune căsătorirea Majenkăi 
cu prostănacul Wașek, jocul scenic trebuie să meargă 
strict mină in mină cu cîntul personajului. Pentru a fi 


cît mai bine înţeles în intenţiile sale, peţitorul Kezal se 
agită tot timpul, depunind mari stăruințe pe lingă părinții 
Majenkăi. Prin coloarea sunetelor, prin ridicarea şi așeza- 
rea de citeva ori pe scaun și prin îndepărtarea firească 
a scaunului de masă, Kezal își manifestă priceperea, 
nerăbdarea şi totodată nevoia de a convinge ; căci pină 
în cele din urmă, părinţii Majenkăi se lasă convinşi. 

Vă puteţi închipui în ce stare de nervi eram cind 
mi-am dat seama că toată această scenă comică de mare 
efect trebuie să o cînt stînd înțepenit între o masă şi 
un scaun... fixe! Tot jocul meu obișnuit din această 
scenă importantă mi-a fost ratat, numai din cauza năstruș- 
nicului regizor care, din lipsă de experienţă, nu s-a 
preocupat de jocul şi cîntul interpretului, ci numai de 
inovațiile sale regizorale. 

La aceasta s-a mai adăugat şi faptul că repetiţia care 
se face înaintea oricărui spectacol în care apare un 
interpret-musafir am făcut-o în foaier, fără recuzită, nu 
pe scenă aşa cum se obișnuiește în asemenea ocazii 
Oricită rutină ai avea, ai totuşi nevoie de o repetiție de 
scenă pentru a te acomoda cu regia teatrului în care 
cinți (care după cum aţi văzut, variază după cum 
regizorul este mai mult sau mai puţin fantezist). 

A mai contribuit la enervarea mea şi faptul că în loc 
să fiu în cabină cu cel puţin o oră şi jumătate înainte 
de începerea spectacolului, eu mă „plimbam“ pe culoare, 
in aşteptarea eliberării cabinei (cabinele erau ocupate 
de ansamblul teatrului de dramă care repetase pe scenă 
o piesă). 

Se ştie că spectacolele teatrului de operă de la Clui 
alternează cu cele de dramă. Din această cauză, a 
trebuit să mă machiez și să mă costumez în mate grabă, 
şi deci nu am mai avut timpul necesar să mă ocup de 
detaliile regiei de pe scenă, aşa cum eram obişnuit. 

Toate aceste neprevăzute au contribuit într-atit la 
cnervarea mea, incit uscăciunea pe care o simțeam în 


faringe s-a accentuat și dacă am continuat să cint și nu 
am trimis publicul acasă după primul act, s-a datorat 
numai voinţei de a învinge obstacolul intervenit. A fost 
destul de penibil pentru mine să cint tot timpul celor 
trei acte mai mult în mezza-voce, dar ar fi fost şi mai 
penibil dacă opera din Cluj trimitea în acea scară 
publicul acasă din cauza mea. 

Datorită marelui meu meşteşug m-am strecurat pină 
la sfîrșitul spectacolului și astfel Kezal, unul din rolurile 
mele favorite pe care l-am creat şi l-am cîntat la opera 
noastră cu o voce viguroasă, amplă şi bine timbrată, mi-a 
fost dat să-l cint, la opera romînă din Cluj, cu o voce 
care nu-mi aparţinea. 

A fost cea mai tristă seară din cariera mea. 

Nici un cintăreț nu trebuie să dispere atunci cînd i se 
întimplă un „accident“ de felul celui pe care l-am trăit 
cu în acea seară. 

Cînd veți stăpîni meșteșugul cintului, nu veţi „claca“, 
veţi reuşi să vă strecurați, făcînd ceea ce am făcut eu 
în seara cind, pentru prima oară în viața mea, am 
cintat un rol întreg mai mult în mezza-voce. 

Nu încercați deci medicamente care vi se spune că 
sînt miraculoase căci păţiţi ceca ce am păţit eu. 

Numai bunele studii sînt cele care vă vor da siguranță 
în orice împrejurare v-aţi afla. Dacă mi-ar fi lipsit 
această siguranță, s-ar fi putut întîmpla să-mi închei 
activitatea de artist incă din seara de tristă memorie de 
la opera romină din Cluj. 

După trei zile insă am cîntat în Don Pasquale la 
Opera maghiară, al cărui succes a compensat cu priso- 
sință suferințele fizice și morale prin care trecusem cu trei 
zile înainte. De atunci, am continuat să cint rolul lui 
Keza] cu „vocea mea“ nu cu aceea din seara de la 
Cluj. 


Excitantele de tot felul nu sînt recomandabile. Deşi 
măresc activitatea creierului şi accelerează circulația sîn- 
gelui, ele enervează cîntărețul care și fără acestea este 
destul de nervos în ziua spectacolului. Tracul este un 
rezultat al nesiguranţei actorului și al altor variate motive, 
și nu se poate evita prin diversele paleative care nu 
dau decit o uşoară impresie de calmare, ci prin propria 
voință a cîntărețului de a înfringe orice obstacol, spre 
a ajunge acolo unde şi-a propus. 

Dragi tineri cântăreţi, nu trebuie să vă descurajaţi dacă 
vă veţi găsi într-una din situaţiile pomenite în această 
lucrare. Majoritatea artiștilor trec prin ele ; numai muaca 
este aceea care vă ajută să le înfrîngeţi şi să vă menţineţi 
acolo unde v-aţi ridicat. Momentul cînd vă aflați în 
scenă, este atit de solemn şi de înălțător, încît compen- 
sează toate strădaniile depuse. 

Şi incă ceva : să nu vă închipuiţi că ajungînd să cîntati 
un rol sau două în care v-aţi evidențiat aţi cucerit tot 
ce era de cucerit și deci puteți dormi liniștit pe laurii 
victoriei. Nu. O muncă perpetuă, o muncă stăruitoare, 
va trebui să fie crezul vostru ca să puteţi învinge toate 
obstacolele pe care le întimpinați în această frumoasă dar 
spinoasă carieră. 

Laudele prietenilor vă vor încuraja la început și vă 
vor fi destul de folositoare. Însă, pe măsură ce evoluați, 
trebuie să uzaţi şi de propriul vostru discernămiînt spre 
a vă da seama dacă sînt sincere sau nu. Controlul pro- 
priilor voastre mijloace sînt numai marile realizări şi 
ele vă sint indicate de publicul ascultător. Numai el vă 
va consacra sau vă va dobori. 

Publicul, dragul nostru public, care vă incurajează şi 
vă răsfaţă atunci cînd vă simte lingă el, dar care nu 
vă iartă cînd aveți o seară mai puţin reușită decit cele 
de mai înainte, cît rău vă face uneori cînd dați cu 
ochii de el! 

El nu-și dă seama că atunci cind aveţi trac, imaginaţia 
voastră îl transformă într-un balaur cu sute de capete. 








Prima voastră grijă trebuie să fie aceea de a reuși ca 
prin studii să apăreți pe scenă ca un perfect artist ; din 
acel moment aveţi datoria ca să nu decepționați publicul 
care v-a ridicat. 

Așadar, dacă vă hotăriți să vă avintaţi în activitatea 
artistică, nu uitaţi nici un moment că fără răbdare, încre- 
dere, voință şi o viață sobră, cumpătată, nu veţi reuși să 
duceți la bun sfîrşit ceea ce aţi început. 

Fiecare dintre voi trebuie să-și găsească singur modul 
de viaţă cel mai potrivit, pentru a nu ajunge la decla- 
sarea vocală. Vocea cu care sînteți înzestrați, este un dar 
prea prețios pentru ca din vreo nesocotință să v-o ruinați. 





Defecte vocale. igiena cîntărețului 


Care dintre iubitorii cintului n-a simţit nici un fel de 
emoție la auzul unui glas frumos! 

Cîntăreţii mari, alături de care am cintat, mi-au mărtu- 
risit că timpul lor liber îl petreceau cu studiul propriului 
lor glas. Și aveau dreptate : o voce neexersată se poate 
defecta şi fără să-ţi dai seama aluneci de pe drumul 
bun pe cel rău. De aceea, socotesc că este foarte impor- 
tant să cunoaștem tot ceea ce ar putea dăuna unei voci. 

Nici unul dintre cintăreţi nu poate afirma că a devenit 
un bun artist numai datorită vocii lui „naturale“. Toti 
au studiat, au muncit și au perseverat. 

Hotărit, dragi cititori, numai aşa au învins cei care 
au reuşit in arta cintului, 

in cînt, importanţa unui studiu bun și permanent este 
indiscutabilă. Numai studiul raţional, adică acela care 
ajută ca o voce să progreseze, este studiul adevărat ŞI 
nicidecum studiul făcut la întimplare. 

Despre invățămiîntul cintului se poate vorbi mult. 
Fiecare cintăreț şi fiecare elev poate şti o sumedenie de 
lucruri vechi și noi despre cînt. Despre bunul învăţămint 
insă, este mult mai greu de vorbit. El este mai intii 
în funcţie de cel care te învață și apoi de tine care înveţi. 
De el depinde drumul pe care trebuie să apuci, iar vii- 
torul glasului tău de primele indicații ce ţi se dau. 

Vreau să adaug aici citeva consideraţii personale privi- 
toare la ce socotesc eu că trebuie să facă un profesor. 
Este necesar ca acesta să colaboreze cu medicul laringolog, 

ceea ce nu trebuie să fie de loc surprinzător, deoarece 
primul completează pe al doilea și amindoi pot veni în 
ajutorul unui cintăreţ. 

Dar aceasta este. necesar nu numai cind este vorba 
de vocea brută a unui elev, ci chiar cind este vorba de 
o voce studiată. 

Aproape întotdeauna laringologul este chemat prea 
tirziu şi de obicei după apariţia primelor defecţiuni 
organice, ceea ce constituie o mare greșeală, căci medicul 
este cel dintii care poate să-şi dea părerea asupra confor- 
maţiei fiziologice naturale a unui cîntăreț. El este cel 
care poate să indice funcţia normală sau anormală pe 
care o are organul vocal al viitorului cintăreț. 

Cu alte cuvinte, înaintea oricărui studiu, elevul înce- 
pător are nevoie de un examen medical foarte atent al 
întregului său organism, în special un examen amănuntit 
al laringelui, al cavităţilor de rezonanţă şi al plăminilor ! 
Iar dacă există obstacole care ar crea greutăţi în funcţiu- 
nile de emitere a sunetelor, ele trebuie tratate şi înlăturate 
imediat, înainte de a începe studiul. 

N-aş putea spune că laringologul ar putea emite vreo 
părere referitoare la clasificarea vocii elevului, deoarece 
clasificarea vocii într-o categorie oarecare aparține numai 
maestrului de cint. 

Medicul il poate informa însă dacă elevul său un 
laringe apt pentru cint, sau dacă are un laringe care 
trebuie menajat, dacă există un dezacord funcţional între 
coardele vocale şi aparatul respirator, dacă rezonatorii 
funcționează normal sau nu etc. 

Cu aceste sumare cunoștințe preliminarii, strict indis- 
pensabile, profesorul de cînt poate începe studiul fără să 
rişte eventuala maltratare a organelor vocale ale elevului. 

Cele mai importante riscuri ale unui cîntăreţ, riscuri 
ale emisiunii vocale în cînt şi chiar în vorbire, sint: 
maltratarea şi surmenajul vocal care duc întotdeauna la 
așa-numita declasare vocală a cîntăreţilor. 

Declasarea vocală este situaţia nefericită a unui cîntă- 
ret cind vocea sa frumoasă devine defectuoasă din cauza 

unei tehnici vocale greşite. Pentru aceasta ca nu se mai 
poate incadra în categoria vocală justă. 

Am văzut mai înainte că formarea unei voci depinde 
de următoarele condiţii esenţiale : 

— de o respiraţie perfectă 

— de producerea unui sunet liber care duce la o emisiu- 
ne perfectă şi la o pronunție asemănătoare cu vorbirea 

Dacă aceste condiții există și sînt respectate în studiu, 
nu se va putea ajunge niciodată la declasarea sau defec- 
țiunea vocii ori la așa-numita „pierdere“ a ei. 

Tulburările care pot interveni în viaţa unui cîntăreț stat 
diferite şi în funcţie de o serie întreagă de elemente. 

Studiul insuficient și graba cu care unii artişti își 
încep activitatea strică totdeauna vocea care nu este 
complet studiată. Pe de altă parte, surmenajul vocal 
datorit excesului de exerciţii vocale este la fel de dău- 
nător și se întilnește destul de des la elevi, la amatori 
și la artiștii profesionişti, căci oboseala laringelui nu se 
manifestă imediat, ci lent şi progresiv. 

La același nefericit rezultat poate duce și mania unor 
cintăreți de a-și mări întinderea vocii lor peste limitele 
naturale, prin abuzuri de exerciţii. 

De aceea, încă din cele mai vechi timpuri, în această 
frumoasă artă muzicală, iubitorii și profesioniștii cîntului 
au fost preocupaţi de ideea de a reglementa și a alcătui 
cele mai sistematice și mai utile exerciţii pentru întreți- 
nerea şi înfrumusețarea vocii. 





Acest iimbai special al cîntului, cu ajutorul căruia sînt 
redate ginduri alese sau sentimente profunde, a sugerat 
celor care l-au folosit tot felul de exerciţii. l 

Desigur, aceste exerciții nu se pot generaliza. Ele sînt 
nenumărate şi diccutabile, bune pentru unii şi mai puţin 
bune pentru alţii. Numai profesorul de cint poate să 
găsească exercițiul care convine elevului său. 

Ceea ce se poate generaliza însă sînt numai cele 
citeva principii care stau la baza studiului cîântului : res- 
pirația, emisiunea, interpretarea, dicțiunea etc. 

Medicii laringologi și foniatrii, artiștii de profesie, 
marii cîntăreți și profesori s-au preocupat de antrenamen- 
tul şi educația vocii. Fiecare în parte a fost de acord și 
a recomandat ca exercițiile preliminarii de respirație să 
nu lipsească din studiul cintului. 

Exerciţiile de emisiune pe cele cinci vocale, cu pro- 
nunţia sistematică a tuturor vocalelor pe o singură notă, 
apoi pe toate notele gamei muzicale, fac parte de aseme- 
nea din diferitele indicaţii ale celor mai mulți dintre 
profesori. 

Unii au recomandat numai exerciţii pe întreaga scară 
vocală, care să fie totdeauna începute de la registrul 
mediu spre acut și de la acut să se coboare progresiv 
spre grav, exerciţii de game ascendente şi descendente 
executate legato etc. 

Orice exercițiu poate fi bun, dar numai cind este 
combinat şi reglementat de profesor după calitățile şi 
defectele ce descoperă în vocea elevului său. Un bun 
profesor va fi preocupat în primul rind de defectele și 
lipsurile unei voci şi numai apoi de calităţile sale care 
volta cu timpul prin exerciţii ; acestea vor fi 





se vot C 
bine gindite și astfel reglementate încît prin execuţia lor 
să se înlăture defectele vocale ale elevului. 

În toate timpurile, cintăreţii au avut preocuparea de 
a realiza elasticitatea şi mlădierea perfectă a vocii lor. 
Toţi cei care şi-au scris memoriile, au pus accentul pe 
ceea ce li s-a părut că este mai indicat pentru studiul 
cîntului, în măsura în care le-a folosit. 

Vechea cintăreaţă Lili Lehmann (mama celebrei întă- 
rete Lotte Lehmann) apreciază că agilitatea vocii este 
indispensabilă cintăreţului, indiferent de categoria de 
voce din care face parte, 

Celebrul tenor Garcia, din secolul trecut, mărturiseşte 
că şi-a dobîndit supleţea glasului prin exerciții de agilitate 
executate cu sunete în coborire deoarece, spunea el, vocea 
este mai uşoară în coborire decit în urcare. 

O părere mai puţin obișnuită în privința studiilor vocale 
este aceea a cîntăreţului Lamperti. El este de părere că 

elevul trebuie să pornească de la bun început cu studiile 
de agilitate și abia după aceea să treacă la diferite alte 
studii vocale. 


Nu v-am citat decit cîţiva dintre cei care au scris 
despre cînt. 

Desigur că pentru fiecare dintre cei pe care i-am 
enumerat mai sus cele învăţate au fost bune în totalitatea 
lor, altminteri nu ar fi fost scrise şi date ca exemplu. 

La rindul meu în această lucrare v-am arătat mec 





nismul după care mi-am impostat vocea, exerciţiile și 
vocala cu care m-am ajutat. 

În privinţa ordinei în care se studiază, cu toate că 
alți cîntăreți sint de altă părere (şi aceasta pentru că 
fiecare voce are caracterul ei specific) eu socotesc şi am 
convingerea, din propria-mi experienţă, că numai după 
ce se ajunge la o bună impostare a glasului, la acea 
bună aşezare a fiecărui sunet în aparatul nostru vocal, se 
poate trece la exerciţii de agilitate. 

Eu nu pretind că metoda mea este singura bună, dar 
pentru că datorită ei eu am putut cinta cu vocea intactă 
pînă la o vîrstă destul de înaintată, am credința că este 
una dintre cele mai bune, pentru că, după mine, dragi 
cititori, cea mai bună metodă de cînt este aceea care se 
proclamă singură, dovedindu-şi superioritatea prin cele 
mai bune rezultate. 

Din teoriile vechilor cîntăreţi pe care le-am menționat 
mai sus, cît şi din expunerile mele din această lucrare, 
n-am voit decit să vă arăt că „natura brută“ nu este sufi- 
cientă, vocea trebuie studiată şi deci studiul raţional și 
propriu fiecărei voci are importanța sa bine determinată. 
Orice neglijenţă din acest punct de vedere dă neintirziat 
defecţiuni vocale. O sumedenie de alte cauze produc 
defecţiuni vocale. 

Uneori înşişi cîntăreții se surmenează în mod incon- 
ştient ; în dorinţa de a-și mări repertoriul, execută roluri 
în ţesături care nu sint pentru vocea lor. 








Alteori chiar compozitorii, in creaţiile lor, supun pe 
cintăreți la eforturi prea mari, provocindu-le surmenajul 
vocal. 

O serie întreagă de alte cauze de ordin profesiona! 
aduc pe nesimţite tulburări în cariera cintărețului. E 
drept că uncori un cîntăreț se află în situaţia de a nu 
refuza un rol care nu se potriveşte vocii lui; aceasta 
fie că a fost greşit distribuit. fie pentru a salva un 
spectacol. În astfel de cazuri, surmenajul survine rapid şi 
pe nesimţite, scoţind din uz pe conștiinciosul cintăreț 
pentru o perioadă de timp. Alteori, pentru o voce insu- 
ficient studiată sau mai puţin rezistentă, repetițiile zilnice 
in vederea unei premiere in pregătire, adăugate la spec- 
tacolele de seară ale cintărețului, pot obosi cu uşurinţă 
O voce. 

Dacă pe lingă obligaţiile profesionale, cintăreții se lasă 
furaţi și de diferite distracţii care le răpesc o bună 
parte din odihna nopţii, ei pot ajunge chiar la forme 
de oboseală vocală de natură nervoasă. 

Același lucru se poate întimpla și din pricina turneelor 
făcute în condiții proaste. Pe cit sint de agreabile şi de 
mult așteptate de public, pe atit sint de periculoase pentru 
cîntăreţi. De ele se leagă o serie întreagă de condiții 
în care trebuie să trăiască artistul și în care trebuie să 
cînte : schimbarea de temperatură, alimentaţia, tumul, 
praful etc. 

Turneul scoate artistul din viaţa lui obișnuită şi-l 
obligă să trăiască o alta, mai dificilă. Să doarmă fie 
în tren sau prin diverse hoteluri, să mănince în restau- 
rante mîncăruri cu care nu este obișnuit sau chiar în 
tren, cînd imediat după spectacolul de seară trebuie să-și 
coatinuie drumul pentru a ajunge la timp în următorul 
oraş ; să cînte în fiecare seară, cind în mod obișnuit 
trebuie totuși să aibă repaus de la un spectacol la altul, 
să mai nimerească și o sală de spectacol mai prost 
incălzită, sau total neîncălzită etc. 

Mi s-a intimplat într-un turneu făcu în anul 1943, ca 
eu şi ceilalți cîntăreți să cîntăm cu paltoanele peste 
costume. 

Nu totdeauna condiţiile în care cîntărețul își exercită 
profesiunea sint favorabile organului vocal. De multe ori 
chiar şi in teatrul în care cintă permanent, artistul se 
poate îmbolnăvi. Numai acela care a urca: cît de puţin 
treptele scenei poate să-și dea seama cit de uşor se 
alterează glasul, fie că e în sală o temperatură scăzută, 
sau prea ridicată, fie că trece trânspirat din scenă spre 
cabină prin curentul rece care se produce din cauza schim- 
bării decorurilor etc. 

Chiar şi predarea lecţiilor de cînt este obositoare. 
Nimic nu distruge mai mult vocea ca profesoratul ; profe- 
sorul conştiincios trebuie să exemplifice elevilor atît un su- 
net corect cît şi unul incorect, fapt care oboseşte vocea 
(mai ales că uneori e nevoit să cinte şi într-o altă ţesă- 
tură decit cea a vocii lui). 

Acum 25 de ani am încercat să predau lecții într-un 
conservator particular, dar le-am abandonat. S-ar putea 
spune că din comoditate. Nu. Pur și simplu pentru că 


nu am vrut să fiu un profesor de cint numa! cu numele. 


c 
Stiam cât sînt de conştiincios în toate acțiunile mele și 
mi-am dat seama că aervii şi sănătatea mea nu-mi 
permiteau să fac față în mod onorabil celor două mari 
munci de răspundere : cariera mea de cîntărct și profeso- 
ratul. Studiul cîntului nu poate fi înțeles uşor şi-ţi cere 
răbdare şi o sănătate de fier ca să faci pe fiecare elev 
să te priceapă ; acest fapt mi-ar fi obosit vocea. 

Am renunţat deci să fiu profesor de cînt, deși aş fi 
dorit să împărtăşesc şi altora din cunoştinţele tehnicii 
mele vocale. 

Am încercat totuși să predau cîntul cite unui elev a că- 
cui voce frumoasă mă interesa. O lecţie particulară nu 
mă obosea cum m-ar fi obosit un număr mai mare de 
elevi. Cind am constatat însă că elevul în cauză se consi- 

dera după citeva lecţii gata învăţat, am renunțat definitiv 
la profesorat. 

Obiceiul unor elevi de a lua lecţii cu un maestru sau 
un artist bine cunoscut numai ca să facă uz de numele 
lui, sau acela de a umbla din profesor în profesor pentru 
a „le fura secretul“, e o mare greşeală, căci nu se face 
artă strecurindu-te prin ea, ci aprofundind temeinic acest 
„secret“ şi pentru aceasta iți trebuie ani de studii, nu 
cîteva lecții. 

Baritonul Antonio Cotogni spunea că, pentru a atinge 
perfecțiunea în arta cîntatului, îţi trebuie două vieţi: 
una pentru a învăța și alta pentru a cînta. 

N-ar fi o exagerare în ceca ce pretinde Cotogni, pen- 
tru că într-o veche istorie muzicală I Cantanti evirati 
(Cintăreţii castrați) de Gino Monaldi se spunea că în 
secolele trecute la Roma, unde erau cei mai vestiți pro- 
fesori de cint, elevii își petreceau ziua întreagă studiind. 

În jurul anului rṣoo, coriștii capelei pontificale erau 
recrutați dintre copii. Aceştia, pentru a li se da o cul- 
tură muzicală cît mai completă, erau supuşi unei disci- 
pline severe. De cînd se făcea ziuă, exersau cele mai 
dificile intonaţii, triluri şi pasagii rapide. 

După-amiaza se studia teoria o jumătate de oră, o 
oră de contrapunct, trecind apoi la clavecin unde se 
exersa compunerea unui psalm, motet sau orice altă com- 
poziţie, după talentul elevului. Acestea erau studiile în 
zilele cînd discipolii nu ieșeau în o: 





ş. În cazuri contrarii, 
mergeau pină la Porta Angelica în aproprierea Romei, 
unde erau puși să cînte fiecare pe rînd în faţa unor 
stinci ale muntelui Mario, care prin ecoul ce-l produceau 
trimitea sunetele spre elev și astfel acesta îşi auzea vo- 
cea, descoperindu-şi defectele. 

Vedeţi dar, dragi tineri cîntăreți, cum în vechea Romă, 
într-un secol mult departe de al nostru — cînd elevul sau 
artistul—cîntăreț se poate controla auzindu-se pe bandă 
de magnetofon — profesorii de cînt găsiseră elevului un 


mijloc ingenios de a-și asculta vocea şi controla emisi- 













































unea. Viitorii cîntăreţi castrați erau recrutați dintre copiii 
cu voci frumoase. 

Cintăreţii castrați ajungeau să stăpinească marea artă 
în ro-—1ș ani de studii. Calculind orele din fiecare zi, pe 
care elevul și le petrecea pe acea vreme studiind, am 
putea spune că părerea baritonului Antonio Cotogni nu 
este exagerată. 

Se spune că vestitul profesor de cînt Porpora studia 
elevul un an întreg (pentru a-l cunoaște bine) înainte 
de a se ocupa de vocea lui. 

Pe cînd dădea lecţii de cint celebrului cintăreț castrat 
Caffariello, l-a făcut pe acesta să studieze mult timp o 
singură pagină de exerciții, administrindu-i cite o lovitură 
de băț pentru fiecare greșeală și interzicîndu-i să în- 
toarcă pagina. După terminarea acestui lung și original 
studiu, îi dădu voie în sfîrşit să întoarcă și pagina cu pri- 
cina, dar pagina era... albă! „Ei, zise Porpora, abia 
acum eşti pregătit pentru carieră !“ 

Un alt castrat celebru, Carlo Broschi zis și Farineili, 
tot elev al maestrului Porpora, a studiat cu acesta o sin- 
gură operă timp de 9 ani. 

În urma muncii îndelungate și a merituosului său ma- 
estru, Farinelli trecea în secolul XVIII drept cîntărețul 
cu cea mai frumoasă voce, notele sale filate făcîndu-l 
celebru. 

Cele de mai sus întăresc convingerea asupra seriozității 
Studiului și a importanței care se dădea pe atunci orga- 
nului vocal. 

Un contemporan al lui Farinelli spunea că acesta ajun- 
sese să posede „virtuţi şi facultăți vocale pe care nici 
un cântăreţ din lume nu le mai avusese. Era capabil să 
subjuge prin cintul său pe oricine l-ar fi auzit : pe înțelept, 
ca şi pe ignorant, pe amic ca și pe dușman. 

Se spune că perfecțiunea studiilor l-a dus pe Farinelli 
„la o atît de mare desăvîrşire, încît la optzeci de ani 
încă mai putea cînta“, În tinereţe a cîntat în Spania, 
iar regina auzindu-l a rămas atît de impresionată, încît 
se gîndi imediat că n-ar face rău dacă s-ar servi de vit- 


242 











tuţile acestui cintărcţ pentru a ridica moralul zdrunci- 
nat al soțului său, Filip V. 

Farinelli a føst oprit pentru totdeauna la Curtea re- 
gelui. Toate acestea l-au costat foarte scump pe bietul 
castrat, căci timp de ro ani cît a durat șederea sa în 
Spania a trebuit să locuiască în palat și să cinte regelui, 
în fiecare seară, patru romanțe (două de Hasse, Pallida 
il sole şi Per questo dolce amplesso, celelalte două nu se 
cunosc). 

Bietul Farinelli ! Timp de ro ani se văzu nevoit să 
cînte de 3600 de ori... aceleași romanțe |! 

Revenind la multiplele defecţiuni vocale la care ceste 
expus cîntăreţul credeţi, dragi cititori, că vorbirea obiş- 
nuită nu oboseşte aparatul vocal? Ea oboseşte uneori 
cântăreţul mai mult decit cintatul propriu-zis. 

Sînt cîntăreți imprudenţi care în ziua cînd trebuie să 
cinte, din cauza stării nervoase, atunci vorbesc mai mult. 
Alţii, mai stăpini pe ei, sînt mai prudenţți și nu rostesc 
aici un cuvint. 

În operetă, tenorul şi soprana (care susțin aproape în- 
treaga partitură muzicală) dacă nu spun proza după 
toate principiile declamaţiei lirice, pot să răgușească. 

În general, majoritatea defecţiunilor vocale iau naş 
tere prin defectarea organică a părţilor principale ale 
organului vocal: laringe, plămini, trahee şi rezonatori. 
Vocea primește calităţile sale după buna conformare a 
acestor elemente şi se alterează după defectele organice 
sau funcţionale ale acestora. 

Astfel, defectele aparatului respirator vor da unei voci 
tulburări de intensitate, defecțiunile organice ale coarde- 
lor vocale vor da tulburări de înălțime, iar defectele da- 
torite relei conformaţii a rezonatorilor alterează tim- 
brul vocal. 

Defectele aparatului respirator s-au dovedit a fi cele 
mai frecvente și este uşor de înţeles: cîntul este un 
continuu exercițiu de respirație, iar de buna stare a plă- 
mânilor depinde inspirația și expiraţia cîntăreţului. Fiind 
deci absolut necesar să avem o bună respirație în cînt, 

asemenea 


să avem şi 





influenţează 


puterii de întindere a 





ctiv la formarea sunetelor. De presiunea respiratorie, 


adică de acel ușor efort ce-l facem în timpul expirație > 

depinde punerea în funcţiune a coardelor 





scade în timpul cintului (adică se cintă o respirat 


dezordonată 





coardelor Mărindu-se tensiunea 





contracție exagerată, 
surmenajul 


Oboseala unei voci incepe 





siune în piept ş mușchilor laringieni, 
rime în laringe printr-o alterare a timbrului şi o ne 
emisiunea sunetelor. 


Dacă se cîntă în continuare pe această oboseală, at 





raąaguşeşte, 
agraveaza 


Dimineaţa, organismul 
odihnit, cintărețul 





spectacol, se vede 





cit priveşte orname 





cale, artistul emite decit 


Bineinteles că in pranissi 


din cauza acestor oboseli. În general, notele medii 





disonante 
Impresionat de aceste simptome, cîntărețul 

turi şi mai mari, reuşind uneori să rezolve cu bine į 

i cu efecte nefaste 

organism. 

Oboseala tulburări 


intervenite 





neincredere ş 





la panică, iar oc 








sormală. Uneori panica este atit de dezastruoasă, încit 
te nevoit, după primul act, să renunțe la spectacol și 
ci să fie înlocuit. Specialiștii spun că acest fenomen 





orovine din cauza contractării spasmodice a muşchiloi 
laringelui și congestionării lui, ceea ce face imposibilă 
normala funcţionare vocală. 

Tulburările vocale din cauza oboselii sint resimţite atit 





in emisiunea notelor grave, cit şi a celor acute, vocea 
pierzindu-şi timbrul său normal, voalindu-se și făcînd loc, 
treptat, inevitabilei răguşeli. 

Exerciţiile vocale făcute in această stare pot duce la 
agravarea răguşelii, agravate care merge progresiv cu 
continuarea lor. 

Cintăreţul obligat să cinte în această situație se va 
simţi obosit încă înainte de terminarea spectacolului, sau 
dacă va reuşi să-l ducă pină la sfirşit, se va resimţi 
t timp după aceea. 





Unii cintăreţi, dindu-şi oarecum seama de un început 


e oboseală, cred 





ă o pot înlătura prin exerciţii vocale 
pe care le fac înainte de a începe spectacolul. Într-adevăr 





exerciţii „incălzesc vocea“, dindu-ți impresia 
fenomenele de epuizare fiziologi 


că s-au ameliorat. li 
alitate insă, aceste exerciţii accentuează oboseala vocală. 











Singurul remediu pentru această grea situație este, 
gi cintăreţi, numai repausul vocal. 








momentul în care se bănuieşte o oboseală a vocii 


cintărețului îi este absolut interzis să mai scoată un su- 


net, intr-ati 





t, incit nu are voie nici măcar să vorbească în 


șoaptă. Orice incercare de întrerupere a repausului (a 


cărui durată numai medicul o poate aprecia), poate duce 
la tulburări vocale şi mai grai 


ave. 


O greșită şcoală de cint, o o 





ratie chirurgicală greşit 
recomandată, duc de asemenea la pierd ii 





Şi dacă 
i vocea își pierde 
una din calităţile sale primordiale, înălțimea 


nu se pierde in totalitatea 





(acutele). 
Viaţa dezordonată, lipsa unei igiene vocale, obosea 


OIC 


lli 
din cauza cîntatului prea mult, excesele de tot felul 


si lucrul cel mai grav, exercițiile vocale ale unei şcoli 
greşite, contribuie aşadar la defectarea vocilor. 

Pe vremea cînd eram in străinătate, am cunoscut un 
tenor care avea un succes remarcabil și era solicitat în 


diferite oraşe ; făcea naveta de la un oraș la altul, ziua 
călătorind, iar seară cîntind opere dramatice grele. 

De prisos să vă spun că după doi ani nu mai avea 
nimic din frumuseţea acutelor şi din fenomenala lui res- 
piraţie. Era de nerecunoscut. La inceput am crezut că 
are o seară proastă, apoi m-am convins că este un ctn- 
tăret care şi-a ruinat vocea. Văzind eforturile pe care le 
făcea pentru a susţine notele acute (care i se „rupeau“ 
in gît) sufeream împreună cu el. 

Această rupere a notei, în limbajul nostru se numeşte 
„chix“. Chixul este foarte penibil atit pentru cintăret 
cît şi pentru publicul care-l ascultă. 

Fericit este cintăreţul care-și dă seama de acest detec 
şi caută să-l remedieze. Dacă nu este prea tirziu, o viaţ 
rațională şi un studiu potrivit cu un profesor experimen- 
tat îl poate readuce pe calea cea bună. j 

Defecţiunile vocale intervin şi atunci cînd se abuzează 
de anumite sunete, fapt care se întilneşte frecvent la 
unii cântăreţi care, fie din pasiune pentru cint, fie din 
orgoliu personal, uzează de voce cîntind oriunde şi oricum. 
La rîndul lor, cîntăreţii care au studii incomplete, care 
nu au ajuns la o bună respiraţie şi n-au dobindit o emi- 
siune perfectă și care la un moment dat se pretează la 
o muncă vocală peste posibilităţile lor, provoacă, tără 
să-şi dea seama, oboseala vocală. Cum oboseala vocală 
nu intervine imediat, ci progresiv, aceasta poate fi dă- 

unătoare mai ales elevilor care cîntă deseori în afara 
controlului maestrului lor de cînt, bazați numai pe ti- 
nerețea și vigoarea organului ior vocal. Ei cintă fără 
să-şi raționalizeze munca vocală şi ajung, neîntîrziat, la 
oboseala vocii. D; 

În general, exercițiile vocale nu obosesc pe nici un 
cintăreț, pe nici un începător, dacă sint făcute în mod 
rațional și sînt cele indicate vocii lor. O bună şcoală de 





cint niciodată nu oboseşte vocea, ci dimpotrivă, cu cit 
cinţi mai mult, cu atît simți că ai mai putea cînta. 

Dacă elevilor li se poate ierta greşeala unui cînt ira- 
țional, cîntăreților maturi nu li se poate ierta această 
greşeală. 

Este drept că uneori cîntăreților li se întîmplă să 
cinte şi roluri scrise într-o țesătură mai dificilă, sau sînt 
puși în situația de a cînta prea des și bineînțeles că nu 
pot fi întotdeauna bine în voce ; se mai întîmplă să fie 
şi obosiţi. Uneori intervine o răceală chiar în ziua spec- 
tacolului şi nu au întotdeauna înlocuitori. În toate aceste 
cazuri, cîntărețul se va strecura numai prin meşteşugul 
bunei sale impostaţii, altminteri poate ajunge la surmenaj 
vocal. 

Mai sînt artiști care din orgoliu şi de dragul gloriei 
cîntă şi roluri nepotrivite vocii lor. 

Ei ar trebui să înțeleagă că orice trecere a limitei 
naturale a glasului lor poate compromite o voce oricît 
de frumoasă şi oricite posibilități de întindere ar avea. 

Există voci care sînt dotate de la natură cu o întindere 
excepţională, cu un registru mediu bun, care pot cînta un 
repertoriu variat în mai multe țesături, dar acestea sînt 
foarte rare și fac excepţie de la regulă și nu trebuie imi- 
tate de cintăreții care nu pot cînta decit în țesătura în 
care este clasificată vocea lor, căci mai curind sau mai 
tirziu, ei ajung chiar la declasăti vocale. 

Profesorii de cînt nu pot conduce vocea unui elev 
după voinţa lor, ei trebuie să țină seama neapărat de 
configurația anatomică a organului fonator al fiecărui 
elev. 

În mod contrariu, ei vor fate o clasare greşită, adu- 
cînd elevul la defecţiuni vocale. 

Clasificarea vocii unui elev cu voce necultivată, sau 
cultivată irațional, poate induce în eroare chiar pe cel 
mai bun profesor. Vocile care au de la natură o întindere 
mare pot fi clasificate greşit şi din cauza îngroşării 
timbrului lor. De aceea, la prima audiție pot fi clasi- 
ficate ca mezzo-soprane, baritoni sau başi după studii 

serioase, ciștigind acutele, devin soprane, tenori sau ba- 
ritoni ; vocile cu întindere mare, care par tenori sau so- 
prane, devin, după studii, baritoni sau mezzo-soprane. 

De aceea un bun profesor nu trebuie să clasifice din- 
tru început vocea elevului. El trebuie să observe elevul 
foarte atent în timpul studiilor, spre ce registru merge 
mai bine vocea, unde este mai strălucitoare și în ce 
țesătură cîntă elevul mai comod. 

Abia după studiile preliminare încep să iasă în evi- 
denţă calitățile caracteristice vocii și numai atunci poate 
fi clasificată, 

Bineînțeles că pentru aceasta și elevul trebuie să-și 
ajute profesorul, căci el îşi poate da seama dacă exerci- 
țiile arătate convin sau nu glasului său. 

Cele citeva note acute sau grave, nu sînt suficiente ca 
să poți cînta într-un registru înalt sau grav. Faptul că 
poţi cînta o arie într-o țesătură care nu este a vocii tale 
nu îți dă dreptul să crezi că poți cînta întreaga parti- 
tură a unui astfel de rol. 

În cazul în care el nu-şi dă seama de cele de mai 
sus, poate ajunge la o declasare vocală sau chiar la 
pierderea vocii. 

Se spune de un cîntăreț că și-a pierdut vocea cînd 3 
ajuns în situația să nu mai poată cînta după toate regu ulile 


cîntului. 

De obicei cînd un cîntăreţ şi-a „pierdut vocea“, se 
găseşte intr-o stare sufletească deprimantă. El este des- 
curajat, dezorientat, se consideră un om de nimic, simte 
nevoia de a-și încerca mereu vocea ca să se controleze, 
fiecare încercare nereușită îl deprimă din ce în ce mai 
mult. 

Nu vă lăsați copleșiți de starea psihică deprimantă la 
care vă conduce ideea pierderii vocii căci vocea nu se 
pierde pe drum ca orice obiect, vocea se poale reeduca. 

Nu se poate spune că pentru reeducarea unei voci 
există o singură metodă. Nu. Reeducarea vocii variază 
de la caz la caz. 

În general, elementele principale care stau la baza ei 
sint : inteligenţa personală, voinţa nestrămutată de a 
reuși (chiar pînă la autosugestionare), perseverența şi 
mai ales răbdarea (reeducarea nu se poate realiza într-un 
timp scurt). 

Pentru profesor elementul principal este : priceperea 
desăvirşită în acest domeniu şi mai ales arta de a reda 
elevului increderea în posibilităţile sale vocale 

Ceea ce pot recomanda ca mijloc sigur în reeducarea 
vocilor în urma propriei mele experienţe, este voinţa ele- 
vului de a face abstracţie de activitatea lui de pină 
atunci și de a începe un nou studiu, întocmai ca orice 
elev care învață să cînte pentru prima oară. Aici inter- 
vine profesorul cu indicaţiile pe care le crede că sint 
corespunzătoare vocii respective 

Exerciţiile pentru reeducarea vocii vor fi făcute la 
inceput numai în registrul mediu, lent, uşor, fără a 
forța sau îngroșa glasul. În nici un caz nu se va trece la 
registrul acut sau grav, decit numai după ce registrul 
mediu este bine consolidat ; un registru mediu bine im- 
postat aduce de la sine şi registrul acut și grav. 

Tot astfel se va proceda şi cu primul spectacol după 
reeducare. Din moment ce profesorul constată că elevul 
poate reapare pe scenă, trebuie să-i aleagă o operă scrisă 
pe o linie vocală mai lirică ; cîntînd brusc o operă cu 
accente dramatice și neputindu-se bine controla (din cauza 
stării nervoase pe care o are mai mult decit oricind la 
gindul că reapare în faţa publicului după o absenţă înde- 
lungată), ar putea forța glasul, deviind de la linia cîntului 
cu care a fost obișnuit în timpul studiilor de reeducare. 

De asemenea este de preferat să i se aleagă o operă 
pe care nu a mai cintat-o, întrucit pe lingă emoţiile sce- 
nei le va avea și pe acelea datorită gindului că are de 
cintat un spectacol vechi în care, înaintea reeducării, nu 
a corespuns. 

i 


Aşadar, spectacolele de după reeducarea vocii vor fi 


bine gindite și alese pentru ca vocea elevului, întocmai 

ca la studii, să evolueze treptat, treptat, cu fiecare spec- 
tacol. 

Toți acei care vor să ciştige în întindere, încercînd 
să facă exerciţii peste posibilităţile lor naturale, vor su- 
feri de o serie întreagă de tulburări în timpul emisiunii ; 
acestea se pot manifesta în puritatea emisiunii sunetelor 
și a rezistenței vocale, care le va transforma vocea într- 
una tremurată, cu un timbru nazal sau gutural, voalată, 
răguşită etc. 

Vocea tremurată, caracterizată printr-o lipsă de preci- 
zie a sunetelor, este un defect obișnuit printre cântăreți. 
Sunetele emise se succed cu repeziciune și sînt asemă- 
nătoare cu behăitul unei capre. Este un defect vocal care 
supără urechea auditorilor şi scade atributele unei voci. 

Vocile voalate, guturale, sparte, ce dau impresia că 
sînt răgușite (fără a mai vorbi de ele în mod special), 
sint voci defectuoase de la natură şi cu totul în afara 
esteticii cîntului. Aceste voci s-ar putea remedia prin 
studii, dar cu foarte mare greutate. 

Defecţiuni vocale serioase intervin la cîntăreți şi din 
cauza metodelor de cint. 

Vă veţi întreba desigur care este metoda cea mai 
bună, căci prea mulţi profesori pretind că a lor este 
„cea mai bună“. 

Cea mai bună metodă de cint este aceea care tine 
seama de sensibilitatea organului vocal omenesc şi care 
ştie să se servească de el conform funcţiunilor sale ua- 
turale ; este aceea care dă cîntărețului o stare de bună 
dispoziție, încît pe măsură ce cîntă ar tot cînta fără să 
se simtă obosit ; și mai este aceea al cărei progres se 
vede zilnic. 

Greşita metodă de cint este aceea care maltratează 
organele vocale în aşa măsură, încît elevul nu se mai 
poate folosi nici chiar de întinderea vocală pe care a 
avut-o la începutul studiilor și mai este şi aceea care, 
dacă a convenit vocii profesorului pe vremea cind la 
rîndul lui a fost cîntăreţ, nu convine elevului al cărui 
organ vocal nu este identic cu al său, 





Înainte de a aplica metoda de cint, profesorul este 
obligat deci să constate care este starea vocii elevului, 
caracterul ei precum și gradul de percepere al elevului. 

Este de preferat întotdeauna elevul cu vocea naturală, 
nestudiată, din care se poate realiza mai uşor ceea ce 
doreşte profesorul să obțină. 

În timpul lecţiilor, profesorul va observa dacă prin 
exerciţiile sale vocea elevului progresează şi în caz cən- 
trariu îi va combina din nou alte și alte exerciţii, oprin- 
du-se la cele care se potrivesc mai bine glasului şi deci 
dau rezultatele dorite. 

Cind o voce a fost studiată printr-o metodă de cint 
cu totul impotriva studiului raţional şi a fiziologiei apa- 
ratului nostru vocal, ea se defectează. 

Nu ne putem da seama că învăţăm după o metodă 
greşită, decit atunci cînd, după cîtva timp de studiu, ne 
simțim tăgușiți şi obosiţi. 

În cazul cînd profesorul persistă să-și facă elevul să 
cinte în așa fel încît după fiecare lecţie să se simtă obo- 
sit, răguşit și cu o senzaţie dureroasă în laringe, atunci 
oricare ar fi autoritatea maestrului, el trebuie părăsit. 

Cind un cintăreț cîntă după o metodă greşită, dia 
cauza efortului coardelor vocale, el se mai poate alege și 
cu ceea ce se numește „noduli vocali“. 

Nodulul vocal este o proeminență de mărimea unui 
bob de mei care se formează pe coardele vocale întoc- 
mai cum se formează bătătura provocată de o gheată 
strimtă. Formarea nodulului are ca rezultat alterarea to- 
tală a vocii cîntăreţului și numai intervenţia chirurgicală 
a medicului laringolog, împreună cu un repaus indicat 
tot de el, poate readuce coardele vocale în starea lor 
normală. 

Goana după o cît mai bună metodă de cînt este Foarte 
frecventă printre cîntăreți. 

Sint tot atitea metode ciţi profesori sînt ; trecerea de 
la o metodă la alta produce un haos în creierul elevului, 
derutîndu-l într-atit, încît poate ajunge chiar la pierderea 
vocii. 









După mine, profesorii de cint se pot împărți în mai 
multe categorii. 

Primii sînt cei care din experiența dobindită de-a 
lungul carierei lor au reuşit să formeze cîntăreţi remar- 
cabili prin îndrumările şi metoda lor raţională. 

A doua categorie cuprinde profesorii care au fost 
nevoiți să-şi întrerupă activitatea fie din cauza unei 
sensibilităţi nervoase, fie din cauza vreunui accident 
survenit în vocea lor. 

Aceștia. instruindu-se şi învăţind mai departe cîntul, 
aprofundindu-l tot mai mult, au descoperit ce anume 
a contribuit la scurtarea activităţii lor şi care ar fi 


mijlocul de a-și cruța elevii de încercările prin care 


au trecut ei. 

Mai sînt profesori buni şi cîntăreții care, nefiind ser- 
viți de calități vocale excepţionale, fac o carieră mu- 
destă, ca şi cei care au învățat cîntul dar nu au pro- 
fesat. Aceste două categorii, pasionaţi de a descoperi 
secretul tehnicii vocale, s-au instruit cu seriozitate în 
această direcţie, însușindu-şi arta de a preda cîntul 
uneori mai bine decit cintăreţii care au făcut o carieră 
excepţională, dar sint lipsiţi de darul de a împărtăși 
ştiinţa lor altora. 

O altă categorie de profesori sint aceia de la care ele- 
vul pleacă aşa cum a venit, adică nici nu i-a stricat 
vocea, dar nici nu i-a ajutat. 

Ultima categorie de profesori sint acei cintăreţi care, 
neputind să-și aplice cu succes cunoștințele tehnicii vo- 
cale, au tăcut o carieră submediocră. Acești așa-zişi pro- 
fesori sînt periculoși elevilor, fiindcă prin metodele lor 
„extraordinare“ ruinează vocile. 

Aceste figuri le-am întilnit destul de des în timpul 
activității mele din străinătate, unde erau pe toate dru- 
murile. Ei au exploatat și poate exploatează încă orgo- 
liul tinerilor cintăreți naivi şi lipsiți de inteligenţă, um- 
plindu-le capul cu teorii greşite, preocupindu-i zilnic cu 
studii fără temei și incomplete. 








Din metodele „extraordinare“ ale acestor „maestri“ 
(care deşi nu au vreo pregătire serioasă s-au declarat sin- 


guri profesori) elevii se aleg cu voce guturală, voce ire- 
murată, voce voalată, voce stridentă, voce nazală etc. 
şi uneori chiar... fără voce! 

Vocea nazală, destul de frecventă, se datorește diri- 
jării coloanei de aer prin fosele nazale. Această greșită 
indicație de emisiune face ca rezonanța normală să se 
modifice într-o rezonanţă nazală, folosind fosele nazale 
ca rezonatori principali. 

Oricine poate constata cit de neplăcută este o voce 
nazală chiar în vorbire, fără a mai vorbi de cint. 

Vocea voalată este la fel de neplăcută ca şi cea nazală. 
Ea este vocea uşor răguşită, fie datorită unei conformații 
defectuoase a laringelui, fie din cauza unei afecţiuni a 
coardelor vocale provocate de un studiu defectuos. 
Din punct de vedere al plăcerii auditive, în vorbire 


este mai puţin supărătoare, de aceea nici nu se apelează 





la medici ; vorbirea voalată nu tulbură activitatea celui 
care are această detecțiune, pe cînd cîntărețul cu voce 
voalată trebuie să se preocupe în mod special de reme- 
dierea ei, vocea voalată nefiind o voce muzicală. 

Metoda unui maestru experimentat, alături de medi 
cul laringolog, ar putea remedia prin repaus absolut şi 
reînceperea studiilor vocale orice categorie de voci de 
fectuoase din cele enumerate mai sus. 

Nenumărate voci au avut de suferit atit din cauza me- 
todelor greşite amintite mai sus, cît şi din cauza metode- 
lor „extraordinare“ sau chiar „originale“. 

Am cunoscut odată un profesor care preda cintul fără 
pian, numai cu un diapazon și care recomanda elevilor 
nişte exerciții pe care nu le-am mai auzit, deși am iñ- 





tilnit destui din cei „originali“, 

Vă puteţi închipui ce lipsă în precizia sunetului, ce ne- 
siguranță pentru cel care studia și în ce măsură ii re- 
ducea intensitatea vocii „originala“ sa metodă de a ín- 


văţa cîntul. 











Nu mai vorbesc de profesori care impostează vocea 
elevilor prin exerciții făcute numai în forte şi care au 
drept rezutat ruinarea vocii. Am întîlnit un profesor ai 
cărui elevi cîntau gamele toți deodată. Ce fel de voci 
„impostate“ aveau elevii acestui profesor ! ? 

Pot spune că mai toate defecțiunile de emisiune se 
datorează aplicării unor metode greşite de către profe- 
sorii improvizați. 

Oricit de bun ar fi profesorul, lui însă nu i se poate 
reproşa că nu a scos celebrități din toţi elevii săi, pentru 
că, la rîndul lor, există multe categorii de elevi. 

Profesorul, prin școala lui, nu poate decit îndruma o 
voce pe calea cea bună, înfrumuseţind-o pe cît este po- 
sibil, dar nu-i poate da „calitatea“ adică acel timbru 
înnăscut care deosebește pe un artist de altul, făcînd pe 
unul celebru iar pe altul mai puțin celebru. Oricit ai 
șlefui o sticlă, deşi i se schimbă aspectul, tot sticlă rä- 
mâne ; dacă însă șlefuiești un diamant brut, pină la 
urmă poţi face un briliant de valoare. 

Aşa se face că din clasa aceluiași profesor, după termi- 
narea studiilor, ies categorii complet diferite de cîntă- 
reți : artişti dotați cu voce, inteligență și înclinaţiuni na- 
tive muzicale, artişti cu voci mai puţin generoase dar 
muncitori, perseverenţi şi inteligenți și cintăreți înzes- 
trați cu voci generoase, dar care nu au nimic comun cu 
pretențioasa artă lirică etc. 

Revenind la bunul profesor, el are și datoria să se 
ocupe de viaţa elevului, întocmai cum un părinte se ocu- 
pă de copilul său ; profesorul trebuie să arate. elevului 
şi exemplele proaste din jurul lui, ca să poată trage con 
cluzia că pentru a reuşi în arta căreia s-a dedicat tre 
buie să ducă o viață rațională și cumpătată. 

Pentru aceasta, severitatea pe care orice bun profesor 
trebuie să o aibă în timpul studiilor va fi atenuată în 
timpul pauzelor, cînd elevul trebuie să vadă în profesor 
un prieten, un îndrumător, nu un om distrat, care-l pune 
în inferioritate. 

Aşadar, bunul profesor va şti să se adreseze sufletului 
elevului și posibilităţilor lui, pentru ca acesta să capete 
cît mai multă încredere în el. 

Profesorul are datoria să îndrumeze pe elev spre fe- 
lul de viață pe care acesta trebuie să-l ducă pentru a 
putea fi un artist complet, conştient că arta căreia s-a 
dedicat nu se poate sluji decit cu o voce clară și rezis- 
tentă. 

Mai tot timpul viața artistului liric este plină de „res- 
tricții“, cumpătată. 

Mirajul scenei, ovațiile publicului, succesele pe care 
le-am avut după tiecare realizare artistică au fost însă 
atit de atrăgătoare şi mi-au dat atitea satisfacţii, încât 
au compensat și chiar au întrecut lipsa bucuriilor de la 
care m-am privat. 

Din cele amintite în cuprinsul acestei lucrări, se poate 
înțelege că am fost unul dintre cei care au îndrăgit 
scena încă din primii ani ai tinereții mele, înțelegind 
să mă dăruiesc cu totul ei. Pînă la vîrsta de 30 de ani 
(cînd jucam operetă) am trăit cum puteam, răzbind cu 
tinerețea. Responsabilitatea vocală pentru rolurile pe care 
le cîntam atunci nu era asemănătoare cu aceea a unui 
artist de operă. De aceea nu prea tineam cont de ceea 
ce era permis sau nu. De cind am început însă a cînta 
și roluri de operă și mai ales din momentul în care m-am 
dedicat exclusiv carierei de operă, am înţeles să trăiesc 
viața corespunzătoare artistului a cărui activitate se ba- 
zează în primul rînd pe voce. 

Cind am plecat în anul 1919 în străinătate, timp de 
trei ani cît am cîntat pe scenele de acolo, mi-am refuzat 
multe ocazii de a petrece, sau de a vizita locuri frumoase. 
Trăind în locuri unde oamenii din alte țări pleacă spe- 
cial pentru a le vizita, spre a-şi îmbogăți cunoştinţele, 
eu, din cauza răspunderii ce-mi cereau spectacolele în care 
cîntam, mă mulţumeam iarna să privesc pe fereastra ho- 
telului, sau vara să iau loc la o masă afară, în vreun 
local oarecare, privind cu jind la mulțimea care forfotea 
vioaie în jurul meu. 

Citeodată, cind cintam la intervale mai lungi între 
spectacole, îmi permiteam să vizitez locurile interesante, 


dar şi atunci eram obsedat tot de grija de a nu răci, sau 





de a nu mă obosi prea mu 
Și era firească această 


eşti angajat pentru o serie de spectacole, o indispoziţie 





în străinătate, unde 

vocală atrăgea după ea și alte neplăceri. Impresarii, cind 
auzeau că un artist nu este destul de rezistent, nu-l mai 
angajau, chiar dacă ar fi avut o voce excepțională. 

În anul 1927, fiind in vacanţă ṣi neavind vreun anga- 
jament, am colindat Parisul în lung şi în lat, pină ce 
intr-o zi... m-am trezit afon |! Eram tot tinăr și... mă 
aflam la Paris unde cite nu sint de văzut! Colindînd 
Parisul am uitat că mai sint şi cintăreţ! 

Opt zile am stat în pat cu infuzii, cu cataplasme, cu 
repaus vocal şi cu... emoţii, la gindul că m-aș putea face 
de ris față de publicul parizian, care cumpărase bilete 
la concertul pe care urma să-l dau, faţă de George Enes- 
cu, care avusese amabilitatea să mă acompanieze şi față 


la Paris 

de publicul nostru din ţară, care ştia că sînt |] 
pentru a da acel concert. 

Cind după zilele de repaus am învins răguşeala, pu- 


tind susține concertul, am făcut le 








ămint cu mine însumi 


o 





că nu voi mai face imprudente cît voi trăi. 
Dar în anul 1928, aşa cum am amintit mai înainte, 
mi-am călcat legămintul tot dintr-o imprudenţă a mea 





și mi-am ratat angajarea mea de la teatrul La S 
| Acest caz m-a demoralizat într-atît încît dacă nu gă- 
seam un doctor care să-mi scoată din cap ideea că sint 
bolnav de inimă aş fi putut ajunge cu paşi repezi spre 
are leac. 





decăderea fizică ce nu 
Am fost un pasionat fumător, dar cum ţineam mai 
mult la vocea mea, mă amăgeam fumind numai cîte o 

jumătate de ţigară ; şi ca să nu depăşesc numărul 

țigări pe care mi-l propuneam zilnic să-l fumez, nu 
țig: e cate 





ram întotdeauna a cita 





am pus-o în gută in 


aceea 
aceea, 





Bineînțeles că această așa-zisă plăcere nu mi-o permi- 
team decit în lunile de vacanță ; cum începeam stagiunea, 
uitam însă că mai sînt „fumător“. 

Mi-a plăcut şi un pahar de vin, dar îl beam diluat cu 
apă şi nu în fiecare zi. Mi-a plăcut de asemenea să gust 
o mincare bună, dar nu am lăcomit mincînd cantități 
mari, sau bînd vin pahar după pahar. 

Mi-a plăcut să stau într-un cerc de prieteni, dar n-am 
fost văzut stind la petreceri care țineau pînă la ziuă, 
căci n-am voit să depăşesc ora mea obişnuită de culcare. 
A doua zi, odihnit, îmi făceam plimbarea obişnuită la 
şosea, primenindu-mi plämînii cu aerul proaspăt al di- 
mineții. 

De cîntat la vreo petrecere, cum obișnuiau şi obişnuiesc 
unii tineri, nici nu a fost vreo dată vorba. Am avut 
oroare de a cînta oriunde şi oricum şi am socotit Şi sOco- 
tesc că unui artist serios nu i se cade să fie văzut chefu- 
ind nici în localuri, nici chiar la petrecerile mai intime. 
Artistul este un om public și trebuie să păstreze neştirbit 
prestigiul său de om și de artist. Bineînțeles că m-am 
ferit de răceală — ceea ce este totdeauna prima grijă a 
cintărețului — de aceea, cînd aveam repetiții, plecam de 
acasă devreme, cu pasul meu obișnuit din care nu m-a 
scos niciodată nimeni, evitind să merg repede pentru a nu 
ajunge transpirat la teatru. 

Nici chiar în vacanță, cind nu aveam tăspunderea spec 
tacolelor, nu m-am abătut de la felul de viață pe care 
mi-l impuneam în restul anului si aceasta fiindcă ştiam 
că după lunile de vacanță urmează alte luni de stagiune, 
pe care n-aș fi putut-o duce la bun sfirşit cu abuzuri. 

De vorbit... n-a fost niciodată nevoie să-mi impun 
vreo restricție, căci totdeauna am fost scump la vorbă 
şi totdeauna am evitat discuțiile agitate, pentru a nu-mi 
tulbura liniştea în care trebuia să trăiesc şi de care 
aveam atita nevoie în profesiunea mea. Deşi aveam 
0 voce rezistentă şi variate posibilităţi artistice, totuşi nu 
m-am lăcomit să „acaparez“ toate rolurile de bas din 
repertoriul operei. Înțelegeam că trebuie să se afirme şi 

alți colegi ; din experiența altora mai știam că declasarea 
vocală intervine și atunci cînd cînți fără măsură. 

Tot în cadrul tulburărilor vocale să nu uităm că ure- 
chea cintărețului are importanța sa binecunoscută. Sim- 
tul perfect al auzului nu poate lipsi din calitățile nici 
unui cîntăreț. 

Acea calitate a urechii de a percepe cu exactitate un 
sunet, o melodie, un ton, un semiton etc., se numeşte 
„ureche muzicală“. O „ureche bună“, adică o ureche care 
percepe toate sunetele, o au toți acei care aud bine; 
dar „ureche muzicală“ nu are oricine (chiar dacă are 
un auz perfect). Dacă urechea este educată, dacă ea 
înregistrează toate sunetele, întocmai ca o bandă de 
magnetofon, atunci se poate spune că există o bună ureche 
muzicală. Spun o bună ureche muzicală, pentru că buna 
şi normala ureche cu care ne-a înzestrat natura poate 
să înregistreze şi greşit ceca ce aude şi atunci cîntăm 
fals. 

Dacă pentru alții această defecţiune nu are nici o 
importanță, pentru cîntăreţi are o foarte mare importanţă. 
Un cîntăreț fără ureche muzicală nu poate face carieră, 
oricît de frumoasă ar fi vocea sa. El are nevoie de 
această calitate pentru a înregistra şi a emite sunetele 
întocmai cum i s-au cintat, fie acompaniat de pian, fie 
de orchestră, fie că i se dă un ton din culise. Pe buna 
lui ureche muzicală se bazează toată activitatea şi chiar 
ușurința studiilor de cînt pe care le face. Un cînt fals 
nu-l poate remedia nici cel mai bun maestru, nici cel 
mai celebru laringolog. 

În cariera mea am întîlnit artişti cu voci excepţionale 
cărora pianiştii sau dirijorii încercau zadarnic să le for- 
meze urechea. Ei erau pur şi simplu lipsiţi de auz mu- 
zical. 

Am auzit de asemenea cîntăreți care, din dorinţa de 
a da intensitate cît mai mare vocii, forțau glasul, îm- 
pingînd astfel sunetul puţin mai sus decît era scris. Este 
și aceasta o defecțiune, dar se remediază prin studii con- 
trolate : cu note ţinute ferm în aceeaşi poziţie de bază 

cu care s-u început sunetul, prin trepte alăturate, prin sal- 
turi, executate după același principiu de mai sus, sunetele 

vor fi intonate din nou corect, A t 

Mai sint cintăreți care distonează din pricina unei 
greșite impostaţii a glasului sau din acei care fiind prea 
emoponațı nu mai aud acompaniamentul sau nu pot 
susține sunetele din cauza lipsei de respirație (care la cei 
prea emotivi este insuficientă). Toţi aceştia, încercînd să 
elimine fiecare cauză în parte, vor reuşi să cinte corect. 

Îmi aduc aminte, prin anii 1909-1910, de un tînăr cu 
voce de bas, frumoasă și impresionantă, care éra. elev 
în clasa de cînt a lui Popovici-Beyreuth şi căruia îi lip- 
sca total urechea muzicală. Bietul profesor căuta sc 
toate mijloacele să-i formeze urechea, toate rep 
sale răminind zadarnice. La o audiție de fine de aia 
care am asistat și eu ca să-i aud frumosu-i glas 7 cia- 
tat scena din actul I din Faust. Cum a inceput A cîate 
prima frază, sunetele vocii sale false s-au ficat anite 
într-atit, încît auditorii, stringind din dinți şi moitenuti ad 
compătimitor, spuneau : „Ce păcat... ce păcat js $ 

După cinci ani de studii a ; 
același defect cu 
de artă. 

Se poate încadra, vă întreb, i 

moase arte, un cîntăreț cu care 
tregă, dindu-i un glas frumos. 
lul unei bune urechi ? 
Sint situații însă, cînd natura nu a fost 
cintăreț, ci de-a lungul activității 
dată cu înaintarea în virstă, i 
țiuni organice auditive. 

Aşa sînt cintăreții care, suferind de o sclerozare a 
auzului, ajung să-și piardă calitatea simțului aaay si 
neauzindu-și bine sunetele emise, îşi e 
fără să-și dea seama că | 
apariția oboselii glasului | 
pe artist să recurgă la tot 
controla. 


a plecat din conservator cu 
care a venit și bineînțeles că s-a lăsat 


n limitele acestei fru- 
natura a fost parţial vi- 
dar lipsindu-l de contro- 


vitregă cu ua 
sale artistice, sau o 
au intervenit diferite defec- 


forțează laringele, 
prin aceasta determină urgent 
or. Toate acestea íl îndeamnă 

felul de sisteme pentru a se 


Atacul sunetului in acest caz este lipsit de precizie şi 
cintărețul fiind obsedat „că nu aude bine“ în timpul cînd 
studiază, îşi astupă cu palma una din urechi, 

Neîncrederea în precizia sunetelor face pe cintăreț să 
aibă atitudini ciudate, nenaturale. El nu-și poate aprecia 
calitățile vocale. Un cîntăreț cu o voce frumoasă, pe care 
l-am auzit la o repetiţie în străinătate, din cauza dimi- 
nuării simțului auditiv, în pasajele muzicale care cereau 
o voce forte, emitea sunete lipsite de vigoare. La obser- 
vaţia dirijorului a mărturisit cu oarecare jenă că nu-şi 
aude bine glasul. 

Afecţiunile urechii sînt foarte frecvente şi destul de 
arave. Ele expun pe individ întotdeauna la pierderea 
auzului, adică la surzenie, ceea ce transformă pe orice 
om normal într-un infirm, iar pe cîntăreț îl silește să-şi 
încheie cariera. 

Se presupune însă că pentru crearea unui artist profe- 
sionist, afecțiunile care ar putea interveni se vor evita 
prin îngrijirea şi menţinerea unei urechi sănătoase, la 
fel cum se îngrijește şi organul vocal propriu-zis — căci 
primul întregeşte pe al doilea şi nici n-am putea vorbi 
de igiena vocală, fără a vorbi de igiena organică gene- 
rală a unui cîntăreț. 

Dirijorii, pianiştii, instrumentiști, compozitorii și regi- 
zorii chiar au nevoie de ureche muzicală. Unii dintre ei 
au chiar ceea ce se numeşte ureche absolută, adică au 
calitatea de a înregistra și a cunoaşte, după auz, orice 
notă sau sunet emis de un cîntăreţ sau cîntat de vreun 
instrument muzical. 

Multiplele defecte ale vocilor cintăreților pe care le-am 
enumerat mai sus nu sînt totdeauna iremediabile, ele se 


nu chiar total, cel puţin în parte, dînd astfel rezultate 
care să satisfacă toate exigenţele artistice. 

O serie întreagă de condiţii externe, multiple şi va- 
riate mai pot, de asemenea, condiționa defectarea orga- 
nului vocal. 

Frigul obligă cintărețul să folosească băuturi prea calde 
care irită aparatul vocal. 

Căldura prea mare din timpul verii dă o stare de 
cboseală şi de apăsare generală. 

Praful irită mucoasele respiratorii, fumul le conges- 
tionează într-atit incit produce răgușeala celui mai să 
tos organ vocal. 

Tulburări vocale pot fi provocate chiar şi de folosi- 
rea iraţională a diverselor parfumuri tari, sau de îngri- 
jirea zilnică cu cosmetice. Ele congestionează muşchii la- 
ringelui prin tăria mirosurilor, ajungind uneori la obosirea 
și sensibilizarea coardelor vocale. 

Dacă umezeala localității influențează asupra vocii 
lui, nici mediul uscat nu este mai bun, căci viaţa într-o 
atmosferă lipsită de vapori de apă, ca şi viața într-un 
apartament supraîncălzit, afectează mucoasa laringelui. 
Un vas plin cu apă ţinut în cameră este necesar. 

Nevoia de a bea băuturi reci, acide, ca: vin, şam- 
panie, bere etc., este foarte frecventă la cîntăreți după 
terminarea spectacolului. 

Intotdeauna după spectacole cu n-am băut altceva 
decit ceai cald, iar ca mincare o mică porţie de şuncă sau 





friptură slabă, fără muştar sau murături, de multe ori 
preferind acestora, o cafea cu lapte cu pîine prăjită; 
după terminarea spectacolului, pentru destinderea ner- 
vilor şi ușurarea digestiei, este de preferat să nu mai dăm 
de lucru stomacului. 

Piper, alune, nuci etc. le-am evitat de teama iritării 
coardelor vocale, după cum am evitat să-mi petrec tim- 
pul în camere îmbicsite de fum de ţigară, inhalarea lui 
fiind pentru voce tot așa de dăunătoare ca şi fumatul 
ÎNSUŞI. 


Afirm în cuprinsul acestei lucrări că emiterea sunete- 
lor exagerat de tare surmenează vocea care cu vremea 
iși pierde frumusețea, făcind-o stridentă şi deci supără- 
toare auzului. 

Surmenajul însă mai poate interveni şi cînd artistul este 
distribuit în opere în cate compozitorii, pentru a face 

fecte orchestrale, se lasă furaţi în compoziţiile lor de 
esături grele, uitînd astfel de posibilitățile vocale natu- 
rale ale cîntăreţilor. În acest caz, dacă artistul nu poseda 
la perfecţie meşteşugul cîntului, va uza la maximum de 
organul său vocal, declasîndu-și vocea. 

Acelaşi lucru se întîmplă cînd cîntăreţul cintă conco- 
mitent roluri în registre diferite. Atunci el nu va şti 
niciodată în ce categorie este clasificată vocea sa, uzind 
de ea irațional. 

Uneori chiar conducerea în forte a orchestrei dăunează 
unui cîntăreţ, căci el este obligat să forţeze vocea la 
maximum. De aceea, după cum un bun cîntăreț trebuie 
să-și dozeze suflul în timpul cîntului pentru a termina 
spectacolul fără a se obosi, tot așa un bun dirijor are dato- 
ria să-şi stăpinească orchestra astfel încit să nu oblige 
pe cîntăreți să emită sunete forţate, nenaturale. Publicul 
vine la operă ca să audă un spectacol reuşit din toate 
punctele de vedere, el vrea să se delecteze |a auzul unei 
voci frumoase și să înţeleagă libretul. Dacă asistă la un 
spectacol în care vocile se iau la întrecere cu orchestra, 
în loc să se destindă pleacă de la teatru cu dureri ue 
cap ! 

O perfectă colaborare între orchestră și ansamblul unei 
opere se realizează atunci cînd dirijorul conduce astfel 
orchestra încît aceasta să nu acopere părţile vocale. Chiar 
dacă în acompaniament mai intervin și instrumente de 
suflat, care se ştie că pot acoperi vocea cu sunetul lor 
puternic, acestea pot să se încadreze totuși în ansamblu 
în aşa fel încît acompaniamentul să fie omogen. Dacă 
orchestra va cînta mult prea tare, fără îndoială că va 
acoperi o voce oricît de bine impostată ar fi ea, iar cîn- 
tărețul fără experiență, ştiind că nu este auzit, va forța 
vocea peste limitele sale naturale şi cu vremea va ajunge 
la o voce stridentă, lipsită de suplețe și strălucire. 


e 
f 


Sfătuiesc deci pe tinerii artişti să nu se lase furați de 
sunetele orchestrei, să cînte în spectacole cu vocea cu care 
au cîntat la repetițiile generale, cind şi-au dat întreaga 
măsură a glasului lor. 

Cîntul liniștit pe linia sa corectă păstrează frumuse- 
tea și prospeţimea glasului ; în cazul cînd orchestra ar fi 
condusă mai puternic, atunci perfecta dicţiune este aceea 
care contribuie în mare măsură ca fiecare sunet să fie 
bine auzit în sală. 

Am cunoscut artişti care la repetiții nu cîntau cu „toată 
vocea“, păstrindu-se pentru spectacol, avind astfel cte- 
dința că a cînta în fiecare zi cu toată vocea, i-ar obosi. 
Procedeul acesta îl consider greșit, căci aşa se ajunge la 
anemierea glasului, iar atunci cind cînți în spectacol, au 
mai poţi cunoaște posibilitățile de dozare a glasului. 

Totdeauna cînd îmi pregăteam un rol, cînd îl învățam 
din punct de vedere muzical, cintam cu mezza-voce 
(jumătate-glas). 

Abia după ce cunoşteam toate detaliile muzicale ale 
rolului şi după ce învățam textul, cîntam cu voce plină, 
avînd grijă ca orice sunet să fie amplificat de rezonato- 
rii corespunzători. Aceasta se cheamă „a pune rolul ia 
glas“. 

Cînd începeam repetițiile de scenă cu orchestra, dă- 
deam întreaga măsură a glasului ca și în spectacole, pen- 
tru a-mi putea da seama ce lipsuri eventuale ar exista 
în glas, căci glasul sună altfel cînd cînţi cu cortina ridi- 
cată și altfel cînd se cîntă într-o cameră fără acustică, 
unde n-ai decit un control aproximativ. 

O dată asigurat că nu exista nici o dificultate vocală, 
începeam să mă acomodez cu jocul de scenă, cu or- 
chestra, dozindu-mi vocea conform indicaţiilor partiturii, 
căutînd să-mi gradez în acelaşi timp și mișcările pe care 
mi le cerea rolul, pentru ca să nu-mi obosesc respirația 
de care aveam nevoie în cint. 

Pentru ca un artist-cîntăreț să aibă cît mai puţine 
defecte în glas și pentru ca să nu fie expus de a le 
căpăta, el trebuie să ducă o viață ordonată şi cumpă- 
tată, ținînd seama că există o igienă a cintăreţului așa 
cum există, în genere, o igienă a omului. 





Din propria-mi experienţă pot să vă spun că igiena 
cîntărețului din cursul zilelor de activitate are un mare 
rol. 

Socotesc că după sculatul de dimineaţă, gimnastica 
matinală constituie prima grijă a cintăreţului. 

Dimineaţa este recomandabil un dejun moderat, după 
care plimbările în aer liber sint necesare în orice ano- 
timp, natural cu condiţia de a fi îmbrăcat potrivit vre- 
mii. Desigur. artistul va căuta numai aerul curat, locuri 
de plimbare fără zgomote de circulație mare. Cind tem- 
peratura este scăzută și cînd aerul atmosferic este prea 
umed, nu va vorbi şi va respira pe nas, iar dacă este 
nevoit să iasă din casă pe timp de ceaţă, îşi va acoperi 
nasul cu un fular, respirînd printr-însul. La primul semn 
de răceală, singurul mijloc de a preveni o complicaţie 
care poate aduce răguşeala glasului sau tusea, este acela 
de a sta în pat, un ceai cald, un dejun mai uşor și 
repaus vocal complet. 

Pentru dezintoxicarea organismului de care are ne- 
voie orice om în general şi mai ales cîntărețul a cărui 
voce trebuie să fie cît mai pură și strălucitoare, reco- 
mand cel puţin o zi pe săptămină cu un dejun compus 
din fructe, compoturi, limonade etc. 

Înainte de spectacol, ca şi în zilele de repetiție, tre- 
buie evitate stările de emotivitate care tulbură liniştea 
sufletească, precum şi preocupările care îndepărtează pe 
cîntăreţi de interpretarea rolului pe care îl cîntă. 

În privința băuturilor alcoolice luate în chip de „sti- 
mulent“, ele sint total contraindicate atit înainte cit și 
după spectacol. 

Să nu uităm că învățămîntul cîntului este foarte di- 
ficil, că el îţi cere o răbdare fără margini şi că tot 
timpul trebuie să înveți. 

Din nenorocire ţinem seama de aceste recomandări 
numai după ce „am păţit-o“ şi orice sfat care ni se dă 
cînd sîntem tineri ni se pare nelalocul lui. În același 
timp, trebuie să căutăm să ne împrospâtăm cunoştinţele, 

găsindu-ne timp pentru eliminarea erorilor, a iluziilor, 
trăind cît mai aproape de realitate. 





Artistul trebuie să-și impună singur restricții şi pti- 
vațiuni ca să ajungă la scopul pe care şi l-a propus. 
De aceea, are nevoie să-şi disciplineze acțiunile și voinţa 
printr-o educaţie severă, care să nu-i lase să se ubată 

de la un drum sănătos, care să nu-i compromită perso- 
nalitatea şi să-i ruineze cariera. 

Aceeaşi importanță o are şi formarea caracterului 
artistului ca şi controlul înclinațiilor sale naturale. Ar- 
tiștii tineri trebuie antrenați către preocupări superioare. 

Să cunoască viaţa oamenilor din jurul lor, să se 
instruiască, să asculte producţiile artistice ale înaintaşilor 
şi să învețe din experiența acestora luindu-i ca exemplu. 

Cei mai în vîrstă, la rîndul lor, trebuie să-i încura- 
jeze pe cei tineri, ajutîindu-i să facă primii pași şi să nu 
treacă cu ușurință peste eventualele lipsuri pe care le 
are orice artist începător. 

Cîntăreţii timizi sau stăpîniți de frică (trac) trebuie 
ajutați, prin toate mijloacele, să se familiarizeze cu me- 
diul artistic înconjurător. Vor fi puși în contact cu tinerii 
de seama lor, cu lumea, îndemnîndu-i să se manifeste 
oriunde, pentru a se obişnui să apară în faţa publicului. 

Pentru ca munca artistică să dea randament, se im- 
pune categoric repausul. Cu cît activitatea este mai 
intensă, cu atît mai mare este și nevoia de repaus. 

Reglementarea somnului este tot aşa de necesară după 
cum, pentru a avea un stomac sănătos, trebuie să min- 
căm la ore fixe. Prin urmare, pentru a avea un somn 
liniştit cîntăreţul trebuie să mănînce şi să doarmă tot- 
deauna la aceleaşi ore. Fiecare trebuie să părăsească pe 
cît posibil toate preocupările din timpul zilei. 


Somnul trebuie să vină pe cale naturală la omul să- " 


nătos şi nu cu ajutorul somniferelor, care au la bază 
substanţe toxice, dăunătoare organismului. Evitaţi pe cît 
posibil în cursul zilei zbuciumările nervoase şi dacă to- 
tuși sînteţi predispuși la insomnii recomand (din propria- 
mi experiență) ca înainte de a vă culca să faceți o 
plimbare de o jumătate de oră, inspirind adînc și re- 
gulat aerul curat de afară şi apoi intrați în casă preo- 
cupaţi numai de gindul de a dormi. 

După ce v-aţi sculat din pat dimineaţa, veți fi com- 
plet refăcuți începind munca cu mai mare plăcere. 

Preocupaţi-vă în timpul liber de lucruri frumoase ca să 
n-ajungeţi să vă consumaţi în van întreaga energie a 
sistemului nervos din cauza „plictiselii“. Meseria voastră 
este frumoasă, variată, admirată de toți, încît nu trebuie 
să aveţi „momente de plictiseală“. Plictiseala o simt 
numai oamenii care nu au nici un ţel, nici un ideal. 

Petrecerile sau chefurile interminabile în localurile 
pline de fum şi de mirosuri, viața trăită în declanşări 
de emoţii şi pasiuni duc la declasări vocale care scur- 
tează sigur cariera unui cîntăreţ. 

A şti să te distrezi în mod cumpătat şi să rezişti ten- 
taţiilor la care artistul este expus face parte dintr-un 
plan de viaţă bine conceput. 

Pentru aceasta, trebuie mai întii să ştii ce vrei și să 
cunoşti ce trebuie să dai artei. 








Anexa 


Ciţiva termeni tehnici mai des utilizaţi în cint 








| 4 perso la strada — a pierdut drumul bun al 
l | Aperto, ma coperto — deschis, dar acoperit se referă 
s ca poate fi deschis, dar nu împrăștiat, Un sunet 
fără a a fi ceca ce numim voce albă, p 





reazim. El se referă numai la 





| Appoggio — 





trebuie coloana de acr pe diafragmă 


Della stessa — din acecaşi familie, adică nu un sunet emis 


intr-un 





altul în alt 























Fortissimo ma leggerissimo — oricit de forte va fi sunetul emis, el 
va fi totuşi cu uşurinţă, nu rigid, nu anchilozat, ci 
1 ejer. 
Ha fatto fiasco — a dat un chix 
La tica del diavolo — „chinul diavolului adi lupta care sé 
dă între coloana sonoră de aer i iasă şi obsta- 
| 
colele ce i se pun în cale stringerea laringelui 
La forza à l-nria, non Organo forta (atunci cind emitem un sunet 
| în forte) va fi coloana de aer, nu organul vocal, numai astfel 
coardele vocale vor suna liber 
La eta dei « — paleta la nuanțele de 
culori vocale prin care eteşti ale perso- 
najelor 
la voce che balla — (ballare inseamnă a dansa). Voce care nu e 
destul de susținută, fermă (voce care joacă, bălăbâne 
voce per aria voce împrăștiată, răspindită, nu o voce fermă, 
i concentrată 





La voce spiegata — a desfăşura întregul volum 


vocal, adică a da 


drumul vocii să sune în toată plenitudinea ei, 


Libera della materia — coloana de aer să nu fie stinjenită de nimic 


in mersul ei spre ieșire 


Non immagrirlo — a nu slăbi sunetul. 


cava da dove puo — a scoate (vocea) de 


expresie se referă la cei 








emit sunetele „cum o ieşi, să iasă 


nu posed; 





poate, Această 


ă o şcoală bună şi 


Sfumatira a descreşte un sunet, a fila o notă. 


Sostenere il fiato — a susţine respirația. 


Spostăre lu voce — a deplasa vocea, a o conduce 


Voce 


Vo. e 





Sonare a cinta fals, a distona. 
ben appoggiata — voce 
mal appoggiata — voce rău sprijinită pe 


Voce 


Voce 





pe laringe (pe coardele vocale). 
ingolata — voce gituită. 


squillante — voce care sună ca o trompetă 





"mă, sprijinită 





dja 


strālucitoarc. 

